TEATRUL DE LA RIT LA 
PSIHODRAMĂ 


SORIN CRIŞAN 


„Mă văd deseori trecând în mare viteză 
prin fața oglinzii vieţii, ca silueta unui nebun (în 
acelaşi timp comic şi tragic) care se omoară să 
fie infidel din spirit de fidelitate”. 

Jacques Derrida 


1. DESPRE PURIFICARE 


1.1. Teatrul şi experienţa originaritätii 


Într-un Manifest pentru un nou teatru, Piere Paolo Pasolini încerca să 
definească, în stilul său inconfundabil, legătura existentă între teatru şi ritual, pentru a 
ajunge la concluzii ce pot copleşi simţul comun: 


„Teatrul este, oricum o luăm, în orice caz, în orice timp şi-n orice spațiu, un 
RIT. Din punct de vedere semiotic, teatrul este un sistem de semne vii, iconice şi nu 
simbolice, semne care sunt chiar cele ale realităţii. Arhetipul semiotic al teatrului este, 
deci, spectacolul care se derulează în fiecare zi în faţa ochilor noştri şi în preajma 
urechilor noastre, în stradă, acasă, în locuri publice etc. [...] Arhetipul ritualic al 
teatrului este aşadar un RIT NATURAL. În mod ideal, cel dintâi teatru care se distinge de 
teatrul vieţii are un caracter religios, iar, cronologic, naşterea teatrului ca «mister» nu 
poate fi datată”. 


Aşadar, ritualul pare a fi o modalitatea eficientă prin care omul îşi poate media 
interesele în fața cerului şi, totodată, calea de a dobândi unele „beneficii” (sănătate, 
bunuri, cunoştinţe etc.). Toate acestea aduc în discuție o noțiune care tinde să 
dobândească însemnele unui concept: originaritatea. Termenul ne este util, întrucât 
va putea fi invocat atât în analiza artei spectacolului şi a modalitätilor prin care teatrul 
este apelat cu scopul autocunoaşterii şi al „purificării” (a catharsisului), cât şi în 
sondarea inconştientului şi a stărilor afective, atunci când vom avem în vedere cura 
psihodramatică. 

Prin câştigarea originaritätii de partea artei scenei, întrebările legate de 
calitatea spectatorului sunt amplificate, lăsând loc unor interpretări care, pe direcție 
fenomenologică, îl definesc pe cel ce priveşte ca ființă cuprinzătoare a tot ceea ce 
traduce fiintarea. Putând repeta, într-o forma sau alta, interogatia heideggerianä: „De 
ce este de fapt fiintare şi nu, mai curând, nimic?””, spectatorul se gândeşte pe sine în 
relație cu alții. Chiar în semiobscuritatea şi anonimatul pe care i-l conferă, să zicem, 
teatrul d /'italienne, insul uman îşi va putea asuma condiția de spectator doar prin 
invocarea împreună cu sine a celuilalt. Prin întrebarea pe care şi-o adresează, 
reprezentatia se consumă ca discurs metateatral, în măsura în care evenimentul, real, 
palpabil, imediat, este țintuit în spațiul celei dintâi interogatii. Prin caracterul ei 
originar, întrebarea va răscoli fiinţa spectatorului, întrucât „cuprinde întreaga fiintare 
si aceasta înseamnă nu numai ceea ce, în clipa de față, este prezent în sensul cel mai 
larg, ci de asemenea tot ceea ce a fost cândva precum şi ceea ce va fi de acum 
înainte”. Distantarea de cotidian, de mulţimea cetăţii, va promova retragerea în cercul 
unui a-fi-împreună-cu-alţii — concept devenit atât de acut în aproape orice dezbatere 
teatrală —, al propriei ființări prin fiintarea celuilalt. Asumându-şi impersonalul „se”, 
spectatorul abandonează orice formă de egoism, cu alte cuvinte, încetează a mai trăi 
prin sine însuşi, vizând originaritatea şi, deci, misterul începuturilor. Pe scurt: teatrul 
este punerea în practică a celebrului /n-Sein heideggerian, a lui a-fi-întru, în beneficiul 
dialogului şi al acţiunii dramatice. 


! http://www.theatreatoutprix.fr/Theatreatoutprix/Pegase/Ecrits/pasolini.htm. 

? Martin Heidegger, Introducere în metafizică, traducere din germană de Gabriel Liiceanu şi 
Thomas Kleininger, Editura Humanitas, Bucureşti, 1999, p. 9. 

* Ibidem, p. 11. 


Dealtfel, genul dramatic, trecând prin experienta unicä a tragediei antice (când 
este stabilită regula celor trei unităţi, cea care întronează valoarea unui „prezent” 
absolut), va ajunge la deplina sa maturitate odată cu Renaşterea, când — afirmă Peter 
Szondi în Teoria dramei moderne — insul uman se descoperă în relaţia sa cu celălalt. 
În acest fel, dialogul va face aptă realitatea realului scenic, ca fundal al întâlnirii si al 
recunoaşterii reciproce. Hegelian în bună măsură, Szondi reformulase destinul dramei 
prin valorizarea unui „între” ce reflectă, în fapt, lumea relațiilor inter- şi intra-umane 
(nu neapărat complezente, ba chiar, dimpotrivă, agonice uneori), a dialogului teatral. 
Loc al întâlnirilor esențiale, teatrul compensează absenţa reciprocitätii (sau a falselor 
reciprocitäti) din lumea cotidiană. Şi, probând originaritatea fenomenelor, 
originaritatea, ce trimite la o dimensionare spatio-temporalä încă neîncheiată, dialogul 
dramatic concepe scena ca loc al relațiilor întemeiate pe ceea ce Buber numea 
cuvântul fundamental Eu-Tu (v. infra). Prezenţa spectatorului într-un loc 
(pre)destinat: spaţiul teatral, obligă la reciprocitate sau, altfel, la participare în mod 
nemijlocit la evenimentul teatral. În dramă, cortina se ridică definitiv din faţa 
privitorului, făcând aptă prezenţa unui Eu printr-un Tu asumat: 


„Când este rostit Tu, este rostit în acelaşi timp Eu din perechea verbală Eu- 
Tu”. 


Caracterul pur al dramei, prin detasarea de intruziunile subiectivitätii poeziei sau ale 
relațiilor om-natură din epic, va descrie situația dramatică ca situație originară, o 
relație ce nu poate fi produsul (imitatia) unei situații primare, ci însăși situația dintâi. 
Prin aceasta, evenimentul dramatic părăseşte coordonatele timpului fizic, pentru a se 
proiecta într-un absolut temporal. Procesul este, probabil, consecința tintirii unui efect 
imediat, necesar a grupa, cu un efort minim, evenimente trecute, prezente si viitoare. 
Jon Vartic observa, într-unul dintre cele mai remarcabile studii teatrale româneşti, 
Ibsen şi „teatrul invizibil”, că drama întâlneşte rigorile povestirii în ceea ce priveşte 
caracterul intensiv, concentrat, direcționat centripet, spre miezul unui singur 
eveniment”. Putem concluziona că unitatea de timp este necesară dramei pentru a 
menţine coeziunea elementelor interioare sau, apelând din nou la interpretarea lui 
Vartic, pentru a satisface „plenitudinea dramatică integrală”. 

Pe de altă parte, dacă privim teatrul prin prisma metodei teoretic-intuitive 
practicate de Goethe, putem spune că reprezentatia renunţă la principiile logicii pure, 
simplificând datele şi prezervând — dincolo de atributele formei scenice vii (de 
Gestalt scenic) — pe cele ale unui „fenomen originar” (Urphänomen). Ideea 
(declanşată de ambiția descoperirii „plantei originare”) este susținută din umbră de o 
alta, cea a intuitiei, idee deloc abstractă, în concepția autorului lui Faust: prin intuiție, 
imaginarul prinde contur, iar fenomenele originare pătrund în ordinea realului (a 
naturii), devenind accesibile privirii. Indiferent dacă acceptăm sau nu presupozitia 
goetheană, conform căreia la originea genului dramatic (dar şi a celui liric sau epic) s- 
ar afla balada, să reținem accesul pe care ni-l facilitează intuiţia înspre acest spațiu al 
originaritätii fenomenului artistic. Astfel, experienţa scenică ne creditează să admitem 
implicarea fenomenului originar (goethean), printr-o solidă unitate a elementelor, o 
unitate care va fi posibilă, în arta scenei, prin intermediul privirilor ce stau fatä-n-fatä: 


* Martin Buber, Eu si Tu, traducere din limba germană şi prefaţă de Stefan Augustin Doinaş, 
Bucureşti, Editura Humanitas, 1992, p. 30. 

5 V. Ion Vartic, Ibsen şi „teatrul invizibil”. Preludii la o teorie a dramei, Editura Didactică şi 
Pedagogică, Bucureşti, 1995, p. 60. 

ê Ibidem, p. 68. 


„Ochiul — afirmase Constantin Noica — aduce această legănare a minţii, de la 
ce-i arată în risipire (sau în principiul risipirii: polaritatea) la ce-i arată în concentrare. 
Toate sunt una şi unul e totul; cu fiecare lucru eşti în tot şi cu totul eşti în fiecare 


lucru””?. 


Sä revenim: odatä cu aparitia teatrului grec, în arta spectacolului s-au mentinut 
în echilibru emoțiile tuturor celor cuprinsi în spațiul teatral (actori şi spectatori), fără a 
se renunța, prin aceasta, la valorile legilor sacre sau la cele ale normelor cetăţii. 
Reprezentatia teatrală fusese de la bun început inclusă între manifestările ritualice, ba 
chiar uneori a fost ataşată mai mult decât era necesar miturilor esenţiale. În tragedia 
clasică, noțiunile de bine şi rău absentează cu totul, iar ceea ce delimitează vina fără 
vină, hybris-ul, a făcut loc doar voinţei zeilor de a reduce individualitatea, de a 
impune o lege comună tuturor oamenilor şi de a nu le permite acestora să tenteze 
limita Cerului, altfel, de a le stopa inițierea, pasul făcut înainte, spre un Olimp nelipsit 
nici el de culpe şi ambiţii nevolnice. Deschizând calea spre divinitate, mitul nu se va 
mai traduce ca simplă „poveste”, ci şi ca „veste” insuflată de ritul în care se 
manifestă; şi, fiind alăturat imaginalului, a ajuns astăzi să fie aproape cu totul 
indezirabil /ogos-ului*. 

Reevaluat şi reînvestit social până la punctul unui aproape necontrolat 
entuziasm, mitul a ajuns în centrul preocupărilor psihanalizei freudiane, iar câştigul 
suprem al acestei întreprinderi, credem că ar fi acela de a „administra” universul 
imaginaţiei afective şi de a descrie procesele de transfer ca actualizări ale unor 
impulsuri primare, al evaluării obiectelor dorințelor ascunse. Incapabil să 
conştientizeze propriile conflicte psihologice, datorită unor echivalente între 
interdictele conştiinţei şi convenția socială, spectatorul implică actul indezirabil în 
destinul personajului în care se oglindeşte. Evenimentul ritualizat, purtător al 
însemnelor mitului, se oferă ca loc al coincidentei proceselor psihologice (şi nu doar 
al tramei), procese proprii interpretilor scenici şi celor ce privesc şi ascultă — prin 
îndepărtarea cortinei scenei interioare. Ceea ce rămâne este oportunitatea 
spectatorului de a se ataşa de ființe şi lucruri într-o manieră inedită, poate 
asemănătoare doar cu cea în care ființa primitivă şi-a trăit intuitiv, prin intermediul 
mitului, legătura cu lumea exterioară. Odată cu abandonarea regnului animal, spune 
Worringer în Abstractie şi inropatie, primitivul a fost nevoit să iasă din nesiguranța 
lumii fenomenale, transformând imaginile vizibile în reprezentări”. lar condiţia 
primară, duală, a fiinţei ataşate naturii, în sensul tare al cuvântului, nealterată de 
urmările niciunei experiențe, este teama, cea pe care ființa umană a convertit-o mai 
apoi, ne spune acelaşi, în instinct. Dincolo (sau, dincoace, dacă vreți) de neputinta sa 
de a compensa arbitrarul existenței, se întrezăresc impresiile vizuale, şi apoi 
posibilitatea de a reduce, prin formele creației (linii, cercuri etc.), diversitatea de 


7 Constantin Noica, Despărțirea de Goethe, ediţia a Il-a, revăzută după manuscrise, cu două 
capitole inedite, ediţie îngrijită de Marin Diaconu, Editura Humanitas, Bucureşti, 2000, pp. 
125-126. Într-o manieră diferă de cea a lui Noica, Lucian Blaga afirmase că „fenomenele 
originare sunt văzute, dacă nu în experiență cu ochiul exterior, atunci cu ochiul interior — ele 
sunt vedenii din lumea aceasta sau din altă lume; - şi în felul acesta odrasle directe ale ideilor 
platonice”. — în Fenomenul originar, Editura Fundaţiei Culturale „Principele Carol”, 
Bucureşti, [19...], p. 10. 

8 Cf. Anton Dumitriu, Alétheia — Încercare asupra ideii de adevăr în Grecia antică, Editura 
Eminescu, Bucureşti, 1984, p. 104. Poate doar scrisul glific al mayaşilor să fi conservat natura 
enigmatică a lucrurilor, răspunzând astfel unei nevoi a ființei umane de a se aşeza în preajma 
apei ce păstrează sensul originar al lumii. 

? V, Wilhelm Worringer, Abstractie şi intropatie. Si alte studii de teoria artei, prefaţă de Ion 
lanoşi, traducere de Bucur Stănescu, Editura Univers, Bucureşti, 1970, p. 145. 


neînțeles a viului: primitivul „urmăreşte mai departe posibilitățile geometrice ale 
liniei, construieşte triunghiuri, pătrate, cercuri, aşază una lângă alta identități, 
descoperă folosul periodicitätii, pe scurt, crează o ornamentică primitivă, care pentru 
el este nu numai joc şi plăcere de a împodobi, ci o tablă a valorilor simbolice ale 
necesităţii şi de aceea alinare a puternicelor crize sufleteşti”. Este ocazia oferită 
privirii de a se privi pe sine, ocazie de care, mai târziu, teatrul va beneficia din plin. 

Pe de o parte, spectacolul antic reprezintă tragicul existent plenar în mit, pe de 
alta, surprindem în amfiteatrul grec un parcurs al privirii care porneşte de la 
descoperirea unor emoții primare capabile a genera exprimarea şi purificarea 
reprezentărilor latente. Aducând în prim plan un model ascuns, un tabu încălcat (cel 
care îi şi conferă eroului statutul de ființă tragică), săvârşirea unui act interzis: crimă, 
viol, incest etc., întâmplarea tragică invită spectatorul la o raportare a propriei 
existente (sau a unei probabile existente) la cea a eroului transfigurat scenic, însă nu la 
nivelul datelor fizice, ci la cel al implicării naturii sale intime într-un clar-obscur al 
evenimentelor dintâi, oricând gata a se surprinde pe sine, discreditându-şi propriile 
presentimente. Paricidul sau incestul lui Oedip, uciderea propriilor copii de către 
Heracles, sfârtecarea în bucăţi a lui Absyrtus de către Medeea, sacrificarea Ifigeniei 
de către tatăl său, Agamemnon, sau devorarea creierilor lui Melanippus de către 
Tydeus nu ne pot aduce, cel puţin pe noi, cei de astăzi, în preajma unor asemenea 
orori (desigur, exceptând cazurile ce cad sub incidenţa psihologiei patologicului), însă 
ne amintesc de conditionarea sacralitätii în comiterea unei violente legitime sau, cel 
putin, a încălcării unei interdicții. În aproape toate cazurile, dezvăluirea accidentului 
tragic, a hybris-ului, este urmată de efortul unei expieri (cel mai adesea prin 
consultarea oracolului din Delphi şi un exil purificator). 

Teatrul este cel care face posibilă consecinţa identificării spectatorului cu 
eroul — a catharsis-ului în tragedie şi „retragerea” din sfera crimei prin autorizarea 
personajelor de a duce până la ultimele consecinţe evenimente condamnate de 
normele sociale instituite. Putem spune că, prin ritualizarea actului teatral, spectatorul 
este dramatizat, el devine erou. În absenţa acestei raţiuni, arta scenei s-ar consuma ca 
simplă manifestare artistică, suficientă sieşi şi în fine, gratuită. În plus, prin 
ritualizarea spectacularä, se compensează absența reacțiilor instinctuale (sau 
imposibilitatea manifestării lor), ori a unor necesități psihologice imperceptibile. Mai 
mult, prin formula teatrului antropologic (aşa cum vom arăta la Eugenio Barba), 
identificarea spectatorului cu eroul nu se menține pe palierul unor simple recunoasteri, 
ci se ritualizează (asemenea mitului), consumându-se de facto"! şi atingând un punct 
al semnificației sporit față de cel al cotidianului. Eroul, cel pe care inevitabil îl 
pomenim atunci când vorbim de mit sau de tragedie, ocupă un loc în faţa faptelor, iar 
acest lucru a fost strălucit demonstrat de Jean-Pierre Vernant şi Pierre Vidal-Naquet în 
Mit şi tragedie în Grecia antică”. 

Aşadar, cel care ne obligă la o interpretare a mitului şi a teatrului (ca 
manifestare ritualicä) este sacrificiul, cu alte cuvinte, actul suprimării unei ființe 
inocente, a cuiva apropiat. Dacă Henri Herber şi Marcel Mauss au aşezat sacrificiul la 
originea divinității: 


1 Ibidem, p. 147. 

1! Cf. Roger Caillois, Mitul şi omul, traducere din limba franceză de Lidia Simion, cu o 
prefaţă a autorului, Editura Nemira, Bucureşti, 2000, p. 19. 

12 Jean-Pierre Vernant; Pierre Vidal-Naquet, Mythe et tragédie en Grèce ancienne, Editions 
Maspero, Paris, 1972. V. şi idem, Mythe et tragedie II, Editions La Découvertes, Paris, 1986. 


„+... pentru ca [sacrificiul] să devină o realitate, nu este suficient ca zeul să-şi 
părăsească victima: în clipa în care se întoarce în sacrificiu, el trebuie să-şi păstreze 


întreaga natură divină, pentru a deveni la rândul său victimă”'5, 


René Girard îl consideră „esenţial”, deci originar şi, ca urmare, capabil să depăşească 
orice diferențiere culturală: 


„Dacă violenţa unanimă împotriva victimei ispăşitoare pune într-adevăr capăt 
acestei crize [sacrificiale — n-m.], este limpede că ea trebuie să se situeze la originea 
unui nou sistem sacrificial. Dacă victima ispăşitoare este singura care poate întrerupe 


procesul de destructurare, ea se află la originea oricărei structurări”!*. 


Şi, totuşi, de unde sentimentele născute în om în urma privirii aruncate asupra 
evenimentului tragic? Între afectele pe care eroul le traieşte pe scenă şi emoția 
spectatorului, o emoție ascunsă, refulată, obturată, abia tolerată de un conştient sever 
şi impermeabil, apare un continuum, o recunoaştere reciprocă, o nevoie de a se regăsi 
într-un spațiu comun al suferinței, al înțelegerii şi al acceptării neîndurării la care am 
fost supuşi sau la care am supus pe alții, fizic, verbal, direct sau doar imaginar. 
Această lume întoarsă pe dos, violentă prin definiție, îşi poate consuma cura 
terapeutică doar printr-o inițială recunoaştere, acceptare şi exprimare a unor stări 
afective. Cel mai adesea nu sunt aduse la lumina spectatorului evenimente concrete, ci 
doar eboşele unor întâmplări uitate sau, mai curând, emoţiile care au însoțit 
evenimente primare. Si, pentru a arunca o scurtă privire spre C.G. Jung, câte din 
aceste amintiri ostile sunt ale noastre şi câte sunt purtate din generaţie în generaţie 
până la clipa propriilor trăiri? Este limpede, la originea evenimentului tragic 
sălăşluieşte violenţa, amendarea unui tabu, actul sacrificial sau crima, suprimarea unei 
fiinţe de care eroul este legat social sau familial, afectiv, profund. De aceea, tragicul 
aminteşte mereu de cel care va avea soarta ţapului ispăşitor, a animalului care-l 
reprezintă pe deplin pe zeul Dionysos. În exprimarea celui care a formulat teza 
„inconştientului colectiv”, prin originaritate este fixată o întâmplare sacră şi este 
decisă o transformare a Haosului, o structurare a imaginilor primare, a arhetipurilor, a 
acestor „formaţiuni tradiţionale dintr-un timp imemoriabil”'5. Însă, cel putin într-o 
primă instanță, aceste imagini vor declanşa reacții distincte în fiecare spectator, pentru 
ca apoi, consemnând reconcilierea contrariilor, să se întoarcă spre sine însuşi, operând 
retuşuri dictate de reprezentările colective. 

Prin formularea dată de Aristotel tragediei, este enunțată şansa celui ce 
priveşte şi ascultă de a dobândi o „satisfacţie intelectuală post-emoţională”!€. În plus, 
tragedia — a spus-o răspicat Nietzsche — a luat naştere din unirea celor două „unități 
misterioase”, apolinicul şi dionisiacul, având punctul de pornire în conceptul enunțat 
de Schopenhauer în Lumea ca voinţă si reprezentare, conform căreia substanţa vieții 
este chiar suferința. Însă momentul cheie al scenariului tragic este cel al conturării 
identitätilor şi al recunoaşterilor reciproce. Peste ani, în celebrul său eseu: Psihopati 
pe scenă, Freud va lega teoria recunoaşterii de problematica relaţiei scenă-sală şi de 


3? V. Marcel Mauss, Oeuvres, tome I: Les fonctions sociales du sacré, Les Éditions de Minuit, 
Paris, 1968, p. 288. 

* René Girard, Violenta şi sacrul, traducere de Mona Antohi, Editura Nemira, Bucureşti, 
1995, p. 103. 

* Carl Gustav Jung, Arhetipurile si inconştientul colectiv, în Opere complete, vol. 1, traducere 
din limba germană de Dana Verescu [si] Vasile De. Zamfirescu, Editura Trei, Bucureşti, 
2003, p. 159. 

é Bella Shepher, Theatre as community therapy, p. 190. 

7 Friedrich Nietzsche, Naşterea tragediei, p. 195. 


teoria identificării spectatorului cu personajul în faţa căruia se gäseste *: retrăgându-se 
pentru o clipă din fața unui prezent precar, spectatorul se abandonează unui trecut 
care-i provoacă apropierea de erou, punându-i în lumină reprezentările refulate. Însă 
nu doar în spațiul criticii psihanaliticii freudiene şi post-freudiene vom regăsi 
vocabularul antropologic la care am făcut apel, ci şi în cel al criticii mitice, de 
exemplu la un Northrop Frye, care, pe baza unor arhetipuri, cum este cel al 
sacrificiului, postulează o „natură comună”, profund structurată a umanității. Rolul 
masiv al teatrului ar fi, în acest sens, promovarea unui joc scenic care să facă 
„vizibilă? comuniunea, „proprietatea comună” a mitului, ar spune Frye, modelul 
originar, evitând astfel dezintegrarea socială şi, în fine, a fiinţei umane. 

Sub incidenţa acestor sugestii, prin arhetip, teatrul face sensibilă experiența 
dramatică (ex-pusă scenic) şi experienţa spectatorilor (prin spontaneitatea unei gândiri 
ce-şi află originea în inconştient”), iar interpretarea consacră reprezentatia într-o 
anume serie capabilă a identifica diferențele, dar, mai curând, plasează omul în 
prelungirea unor evenimente care s-au petrecut in illo tempore. Teatrul înseamnă o 
modalitate de a recupera timpul şi a regândi situația originară prin incorporarea 
completă a evenimentelor personale în universul dramatic (1.e. retrăirea şi epuizarea 
emoțională a trecutului printr-o secretă corelare a faptelor violente ale psihismului cu 
manifestările presante ale unui social coercitiv). Or nu trebuie defel să înțelegem că 
prin aceasta se suspendă temporalitatea (curgerea timpului sau durata), ci că se face 
apel la memorie, singura în măsură să controleze regulile jocului. Pe de altă parte, 
scena se constituie ca majoră condiționare spațială a funcției imaginativ-mnezice, 
urmată de o dezvăluire a afectelor ascunse. În Aspecte ale mitului, Mircea Eliade 
vorbeşte explicit despre această „întoarcere progresivă la «origine»”: 


„Ne eliberäm de acțiunea timpului prin rememorare, prin anâmnesis. 
Esentialul este să-ți aminteşti toate evenimentele al căror martor ai fost în durata 
temporală. [...] Desigur, mersul regresiv în timp presupune o experienţă care depinde 
de memoria personală, pe când cunoaşterea originii se reduce la sesizarea unei istorii 
primordiale exemplare, a unui mit. Structurile sunt însă asemănătoare: e vorba 
întotdeauna să ne amintim, în amănunte şi foarte precis, ceea ce s-a petrecut la 


începuturi, şi de atunci încoace””!. 


Teatrul face apel în egală măsură la memoria interpretilor şi la cea a 
spectatorilor, iar amintirile fiecăruia vor depăşi în importanţă cunoaşterea obiectivă, 
întrucât contactul pe care omul îl stabileşte cu originea lucrurilor — şi, deci, a lumii — 
este directă, nemijlocită”. „Atingerea” subiectivă a situaţiei dintâi îl pregăteşte pe 
spectator pentru un mai bun control asupra propriului trecut, cel care ameninţă din 
umbră deciziile prezentului, pe când imaginea obiectivă tinde să-i uniformizeze 


8 V, Sigmund Freud, Psihopati pe scenă, p. 11. Înţeleasă din perspectiva unui mecanism de 
apărare, identificarea confirmă activitatea inconştientului şi recunoaşte existenţa unui spaţiu 
comun pentru eu şi celălalt. Dar prin identificare nu se conturează doar o mişcare de 
asemănare (în vis, prin deplasare sau prin condensare, la Freud), ci si de distincţie a unuia față 
de celălalt, având rolul de a proteja eul în absenţa obiectului dorinţei. V. Şerban Ionescu; 
Marie-Madeleine Jacquet; Claude Lhote, Mecanismele de apărare. Teorie şi aspecte clinice, 
traducere de Andrei-Paul Corescu, Editura Polirom, laşi, 2007, pp. 190-195. 

2 Northrop Frye, Anatomia criticii, în româneşte de Domnica Sterian şi Mihai Spăriosu, 
prefaţă de Vera Călin, Editura Univers, Bucureşti, 1972, p. 356. 

20 Carl Gustav Jung, Arhetipurile şi inconştientul colectiv, p. 159 

” Mircea Eliade, Aspecte ale mitului, în româneşte de Paul G. Dinopol, prefaţă de Vasile 
Nicolescu, Editura Univers, Bucureşti, 1978, pp. 84-85. 

* Cf. ibidem, p. 85. 


credințele, pentru ca, în fine, să-i anuleze opoziția față de limitele socialului. Vom 
vedea mai târziu, ce altceva produce cura psihodramatică dacă nu o aceeaşi 
reorganizare a datelor memoriei şi a cunoaşterii „subiective”, cu scopul dominării 
„istoriei” personale?! 

Într-un studiu asupra Poeticii lui Aristotel, F. Fergusson propune termenii de 
„sensibilitate histrionică” şi de „percepţie mimetică a acţiunii”, pe care procesul de 
culturalizare (în sensul îndepărtării de valorile mitic-arhetipale) i-a făcut în timp 
incerti. Pentru a reveni la tema originarităţii, putem spune că însăşi instituția 


sacrifiului a fost sacrificată de societatea actuală: 


„Ceea ce împinge conştiinţa modernă împotriva oricărei forme de iniţiere şi 
de conversiune este refuzul tuturor diferentierilor, devenite ipocrite — în sens 
evanghelic — între violenţa legitimă şi violenţa nelegitimă. Acest refuz este legitim în 
sine, e läudabil, dar rămâne sacrificial fiindcă nu ţine seama de istorie. Acum e 
sacrificat sacrificiul”. 


Totuşi, până în zilele noastre, arta teatrală pare a menține activă nu doar 
sensibilitatea interpretării, care însoţeşte orice producție teatrală, ci şi nevoia de a 
prelungi însemnele „principiului victimar” până spre bornele acceptării, tocmai cu 
scopul de a promova şansele purificării afective, morale, ideologice etc. Dealtfel, arta 
dramatică este cu totul dependentă de reacţiile emoționale ale publicului şi de 
implicarea afectivă a interpretilor, iar refacerea echilibrului interior este mereu 
condiţionată de valorizarea „sensibilităţii histrionice””*, a celui ce „joacă” si a celui ce 
şi-a ocupat locul în sală. Prin exersarea imaginarului, conflictele primare vor învesti 
sensibilitatea spectatorului cu capacitatea de a limpezi adevărul şi a promova ceea ce 
grecii au numit euthymia, echilibrul spiritului. În fine, nu putem exclude de aici 
plăcerea estetică, asupra căreia s-a oprit şi José Ortega y Gaset, în Dezumanizarea 
artei (1925) şi care ar însemna altceva decât o simplă „bucurie” sau „suferință” 
consumată alături de personaje; plăcerea estetică este directionatä spre spațiul în care 
privirea se dedică „trăirii umană”, ignorând formele. Exemplul lui Ortega y Gaset e 
lămuritor: a privi o grădină prin sticla unei ferestre presupune a „exclude” sticla”; tot 
aşa, creaţia se vede nevoită să se dedice „artei pure”, iar teatrul va fi nevoit, ultimă 
instanță, să-şi asume izolarea şi poate chiar neîntelegerea celorlalți. Şi asta pentru că a 
accepta dezumanizarea (ritualul — atunci când invocăm mitul, stilizarea — atunci când 
ne apropiem de spectacolul modern) înseamnă a trăi evenimentul teatral, a accepta, 
pentru o clipă, realul scenic drept realitatea însăşi. 


1.2. Intrusul din Panteon 


Probabil din dorinţa de a fi în acelaşi timp martorul evenimentelor fenomenale 
şi promotor al lumii esentelor, elinul a inventat tragedia. Spectatorul teatrului antic nu 
este doar un om religios, ci şi un veritabil om politic, ataşat frământărilor cetăţii, 
necesitatea intruziunii celuilalt ivindu-se în momentul apelului la obiectivitate faţă de 
propriile acte. Eu devine Tu pentru a-şi bloca discursul unei judecăţi afective. În Mit 
şi gândire în Grecia antică, Jean-Pierre Vernant intuieşte „construirea progresivă a 


3 René Girard, Despre cele ascunse de la întemeierea lumii, cercetări întreprinse împreună cu 
Jean-Michel Oughourlian şi Guy Lefort, traducere din limba franceză de Miruna Runcan, 
Editura Nemira, Bucureşti, 1999, p. 441. 

# V., Franklin Fergusson, The Idea of a Theatre, Princeton University Press, Princeton, 1968, 
pp. 190-192. 

* José Ortega y Gaset, Dezumanizarea artei şi alte eseuri de estetică, traducere din spaniolă, 
prefaţă şi note de Sorin Mărculescu, editura Humanitas, bucuresti, 2000, pp. 31-33. 


persoanei”, a „sinelui” în epoca tragediei clasice. Într-o eră a confruntărilor fără 
seamăn, când funcția ritualică a agon-ului este înțeleasă în toată puterea sa, omul se 
percepe pe sine doar prin întâlnirea cu celălalt. Privilegiat este vizualul, imaginea 
oglindită, în măsura în care conştiinţa de sine răzbate „în afară”, prin asumarea 
conştiinţei de altul. Abia mai târziu, ființa se va aclimatiza, prin întoarcerea privirii 
spre sine, ca la Marcus Aurelius sau Seneca; dar nici în opinia lor, acest lucru nu este 
posibil fără să întârzii mai întâi privirea asupra celuilalt, să-ți umpli sinele de 
încuviințarea (i.e. recunoaşterea) celuilalt. În lipsa prefigurării sinelui ca termen 
recurent al jocului „ca şi cum”, scandarea virtuţilor fiinţei este imposibilă. 

Jocurile Greciei antice au stat şi ele sub semnul dublului, consemnate, totodată 
ca spectacol şi sărbătoare sacră. Prin charis-ul pe care-l vor degaja este transmis 
spectatorului impalpabilul, strălucirea Olimpului şi este adus mai aproape ca niciodată 
misterul existenței. Din perspectivă psihanalitică, această întâlnire va presupune şi 
momentul separării, al diferentierii sexuale (anima vs. animus) şi, ca o consecinţă 
directă, a reînvestirii simbolice a autorităţii tatălui. Totuşi, relația existentă între eul şi 
corpul persoanei este cu totul diferită de cea sugerată de relația dintre zeu, ca proiecție 
a unui univers invizibil şi imaginea sa antropomorfă (sau, alteori, zoomorfă) în lume. 

Identitatea este condiţionată, spune J.-P. Vernant, de întâlnirea cu zeii (omul 
fiind transpunerea trunchiată a imaginii olimpienilor), cea care va pune fatä-n față 
chipul morții (atracţia față de lumea amorfă de dincolo) şi cel al fiinţei iubite (prin cel 
venerat fiind recâştigată propria imagine, propria reprezentare). Aşadar, ființa umană 
îşi recuperează identitatea prin dedublare, iar „cunoaşte-te pe tine însuţi” va însemna: 
cunoaşte-l pe cel pe care-l priveşti (1.e. pe cel iubit): 


„În jocul de reflexe unde prezidează Eros, între cel ce iubeşte şi cel iubit, 
figura omului nu se dezvăluie decât pentru a se ascunde. El şi-a pierdut faţa umană: 
uneori străluceşte de frumuseţe divină, alteori dispare înghițită în tenebre, ştearsă 
pentru totdeauna, asemenea acelor chipuri învăluite de întuneric ce devenim fiecare 
dintre noi când plecăm spre Hades”. 


Eroul grec al epocii clasice este singular, unic şi, totodată, exceptat din lumea 
semenilor săi. El îşi declină orice proiect introspectiv, deschizându-se spre cei din jur. 
Se percepe pe sine ca imagine oglindită a celuilalt, existând ca ființă doar în clipa în 
care se află fatä-n faţă cu altul (grecilor, crede J.-P. Vernant, le era cu totul străină 
noțiunea conştiinţei de sine, în forma pe care, peste timp, o va lansa Descartes: 
„gândesc, deci exist”). Pe acest fundal al regăsirii sinelui în ceilalți, vom putem 
înțelege mai bine catharsis-ul: dacă spectatorul se regăseşte pe sine dedublat în 
personajul-actor, va pretinde şi purificarea prin sacrificiul celuilalt. Şi nu se poate 
vorbi aici de egocentrism, deoarece cunoaşterea nu se validează decât printr-un sine 
devenit altul. Iată ce spune Platon în al său A/cibiade: „Când Socrate dialoghează cu 
Alcibiade, el nu vorbeşte chipului său, ci lui Alcibiade însuşi, iar acest Alcibiade este 
chiar sufletul””. Psyche îşi găseşte doar sălaş în trupul lui Socrate, fiind detaşat cu 
adevărat de acesta. Si dacă regasirea de sine este condiționată de prezența celuilalt, 
căutarea înlăuntrul ființei gratifică suferința şi deciziile sufletului vegetativ. Cu cât 
acest abis este luminat mai adânc, cu atât spectatorul resimte precaritatea existenţei şi 
inexorabila trecere a timpului: 


„Spectacolul — mărturisea D.D. Roşca — unde suntem actori şi privitori 
totodată — câştigă, evident, în potențial tragic şi în grandoare în măsura în care ochiul 
spiritual al spectatorului şi participantului — ins ori colectivitate civilizată — pătrunde 


% Jean-Pierre Vernant, Omul,moartea, dragostea, în „Secolul XX”, nr. 1-7, 2002, p. 36. 
” Platon, Alcibiade, 130 c. 

mai adânc şi mai departe. Adică, în măsura în care orizontul lor spiritual, rezultat al 
gradului de bogăţie interioară, este mai întins”. 


Unitatea de timp din teatrul clasic, la care a făcut referire Stagiritul, exprimă 
interesul lumii (al ființelor care conservă sensul întâlnirii sau sincronicitatea enunțată 
peste vreme de Jung) de a reinstaura ordinea cosmică şi de a închide cercul duratei, de 
a ieşi din timp şi a-l transforma în curgere infinită. Libertatea eroului grec este propria 
sa dispută cu durata. Şi, dacă prin imortalitatea sa iluzorie spectatorul personajelor 
tragice este protejat de orice efect moral imediat, aceasta nu presupune şi o derogare 
de la reperele sale ontologice: în fapt, cel ce priveşte scena este martorul unor 
fantasme în care se descoperă pe sine ca protagonist. Psyche este însoțit de imaginea 
celui ce-l vede, chiar dacă acesta se dovedeşte a fi produsul unei năluciri sau abia al 
unei efigii. În acest din urmă caz, realul ne apare ca expresie a lumii invizibilului. 
Imobilă, efigia înseamnă, paradoxal, imaginea acestei intuibile psyche, reper al 
sufletului, ascuns în spatele conţinuturilor manifeste. 

Anticii intuiau în puterea Cerului o putere multiplă (graţie unei sume de 
atribute cu care zeii era înzestrați), reperabilă, la întâmplare, la Zeus, în spațiul 
Greciei, sau, la romani, la Ianus Bifrons. Însă antropomorfismul imginilor divine (mai 
precis, reflectarea divinității în corpul uman, conform lui J.-P. Vernant) nu se opreşte 
la nişte simple atribute fizice. Uneori prin chiar absenţa lor sunt întărite calități de 
dincolo de fire, aşa cum putem vedea la Tiresias, eroul capabil, prin „văzul” propriei 
cecitäti, să transfere veşti din lumea de dincolo. Renuntând la a vedea în această lume, 
prorocul îşi conduce privirea spre un tărâm diferit, un tărâm care, cu sau fără voia sa, 
îi dezvăluie ceea ce oricum vederea nu i-ar fi arătat. Intuitie sau percepţie onirică, 
vizualul eroului chemat de Oedip să-i dezlege adevărul este legat de vis, conştient 
fiind că „abia atunci când avem ochii închişi suntem cu adevărat clarvăzători! "2 

Alteori, însă, eroul (muritor sau semizeu) necesită calități sporite pentru a se 
îndrepta spre läuntrul lucrurilor şi a restaura imaginea trecutului. Dacă ne amintim de 
practica subiectului la Hipolit şi de loialitatea sa față de Artemis, acestea par să fie 
dublate de o afecțiune intensă, ceea ce face ca între cei doi să se instaureze un dialog 
intim, însă un dialog care va aduce şi vina celui fără vină, hybris-ul: „Singur între 
muritori, îi declară zeiţei, am privilegiul de a trăi alături de tine si de a-ţi vorbi”%. În 
existenţa integră a celui ce aduce ofrande zeiței Artemis, părând a-şi contura mai 
curând imaginea unui erou anti-tragic, se strecoară ceva, poate transformarea 
propriilor virtuți — cele care i-ar fi impus să o respingă pe Fedra fără rezerve şi fără 
patimă — într-un conflict chinuitor cu sine, tăind firele salvării şi cele ale propriei 
seninätäti. În plus, sentimentele care-l leagă de zeița vânătorii îi vor aduce ca răsplată 
vanitatea, un imperativ care va face din puritatea sa „o puritate mai mult divină decât 
umană”). 

Este astfel: fiinţa umană se reprezintă prin ratările sale, prin conştiinţa unei 
inferioritäti față de zei, prin imperfectiunea trupului şi a minţii. Or Hipolit decide să 
treacă dincolo de natura sa de om, practicând virtutea ca modalitate, neplăcută 
Afroditei, de a se întoarce spre sine şi a sfida prăpastia ce-l separă de zei. Personaj 
nevoit să-şi asume un rol greu de definit, Hipolit se găseşte singur în fața marilor 
decizii, ca şi în faţa morții (zeilor nefiindu-le permis spectacolul gratuit al suferinței şi 


# Roşca, D.D., Existenţa tragică. Încercare de sinteză filosofică, prefaţă de Achim Mihu, 
Cluj-Napoca, Editura Dacia, 1995, p. 166. 

? J.-B. Pontalis, Atracția visului. Dincolo de psihanaliză, traducere de Monica Pârvu, Editura 
Humannitas, Bucureşti, 1994, p. 43. 

* Euripide, Hipolit, v. 84. 

31 J.-P. Vernant, Mit si gândire..., p. 430. 

al ratării). Divinitatea, subliniază din nou J.-P. Vernant, fiinteazä în pluralitatea sa, 
fiindu-i imposibilă retragerea între limitele persoanei”. Zeul marchează prezenţa unei 
colectivităţi indivizibile şi esenţiale (într-un chip asemănător cu cel al creştinătăţii, 
care îl va numi pe Dumnezeu în ipostaza sa trinitară). Toate acestea ne aduc pentru o 
clipă în atenție romanul Heliopolis a lui Ernst Jiinger, unde scriitorul ne avertizează 
asupra unui model al „buclei”: orice formă „vidă”, părăsind punctul zero, capătă 
conținut, se „umple” cu trăirile afective asimilate în timp. Hipolit, în varianta 
zugrăvită de Euripide, intra în acest cerc al maturizării, pentru a umple „golul” 
propriei sexualitäti cu întâlniri ce vor însemna tot atâtea dispute între voință şi 
stăpânire, impuls şi morală — toate, măştile unei suferințe provocate de fantasmele 
inconştientului. Aura orfică a eroului — castitatea promisă Artemidei — este ameninţată 
de impulsurile lubrice spre care Aphrodita îl împinge. Dealtfel, cea dintâi versiune 
euripidianä, Hipolit cel învăluit (Hippolytos Kalyptomenos), întăreşte această 
perspectivă: omul optează pentru reversul gândurilor sale, întrucât nimic nu semnifică 
ceva atunci când din jurul „semnificaţiei” este risipită capacitatea de a se gândi ca 
Altul. Hipolit neglijase distanța ce-l separă de olimpieni, aşa cum, altădată, Diomede 
sfidase ordinea cerească în lupta sa cu troienii: 


„Tu, Diomede, ia seama şi-n lături fereşte [îi strigă amenintätor Apolo — 
n.m.]. Cu zeii / Nu căuta să te-asemenea, că nu sunt tot una cu neamul / Zeilor, 
oamenii cei muritori care umblă prin tină”*. 


Biruinta eroului grec înseamnă, dincolo de moartea sa, consacrarea numelui 
chiar şi în spaţiul morții. Eroul este aproape un zeu. Exemplul imediat este cel al 
Antigonei, cea care, impunând ordinea divină, asumându-și, în locul celor îndrituiti, 
principiul masculin al dreptăţii şi atingând, astfel, culmile măreției absolute, va plăti 
cu propria sa viaţă. În epoca tragediei clasice, „sufletul apare în om ca un element 
străin vieţii terestre, ca o făptură venită de undeva şi exilată, înrudită cu divinitatea”*. 
Demersul tragediei este, pe de o parte, acela de a ajunge, prin eroii săi, să-şi cunoască 
zeii, pe de alta, de a se apleca asupra trăirilor aparente pentru a le transfigura şi a le 
înălța pe culmile unei metafizici. De acum, omul poate decide în favoarea a ceea ce se 
va constitui peste timp, prin decorporalizare, ca eu, iar apoi ca victorie a noii entități 
eu-corp asupra persoanei. Operând distincţii la nivel filosofic, Constantin Noica 
afirmase că sinele (Se-ul freudian) „reprezintă desprinderea de eu”, pentru a säläslui 
într-un loc abstrus, cu totul inaccesibil fiinţei conştiente. Asemenea unui Ianus 
bifrons, acest sine transcende subiectivitatea omului: una dintre feţe pare a-i fi lipsită 
de chip, pe când o alta reprezintă expresia activă a eului, sugerând domeniul unei 
libertăţii umane asumate. Noica indică şi un al treilea „chip”, cel al /ucidității eului, al 
unui transfer dincolo de simțuri, prin care libertatea se exprimă ca necesitate. Ca 
urmare, eul poate fi izolat grație unui sine pe care-l recunoaşte şi-l renegă în acelaşi 
timp; iar acesta pare a reprezenta sensul ascuns al conceptului antic gnôthi seauton. 
Principiul recunoaşterii, invocat cândva de Hegel, îşi mută centrul de interes dinspre 
un „altul” spre sine: 


„Tot ce se mișcă în lumea omului — afirmă Noica — se mişcă de la eu la sine. 
Restul rămâne ca şi pe loc, în devenirea între devenire a firii si a vieţii de rând”. 


2 V., J.-P. Vernant, Mit şi gândire..., pp. 431-432. 

3 Homer, Iliada, v. 431-433. 

# J.-P. Vernant, Mit si gândire..., p. 430 

3 Constantin Noica, Rostirea filosofică românească, Editura Ştiinţifică, Bucureşti, 1970. 
% Constantin Noica, Rostirea filosofică românească, p. 15. 

În cetatea Greciei antice, sacrul si profanul coexistä: categoriile divinului si ale 
umanului se întrepătrund, folosindu-se de un instrument comun, cel al mimesis-ului, 
dar nu pentru a ne atrage atenția asupra culpelor noastre şi nici pentru a ne momi cu 
razele unei lumi mai bune, ci pentru a reda speranța mântuirii prin celebrarea vieții. 
Empatic pe cât îi stă în putință, spectatorul teatrului grec priveşte şi ascultă o istorie 
plină de suferinţe, tocmai pentru a-şi înțelege şi a se elibera de propriile traume. Apt 
a-şi depăşi condiția proprie, moralitatea proprie, îşi acordă suferințele (imaginare sau 
nu) cu cele ale semenilor săi, lăsându-se purtat de valurile unor experiențe umane 
posibile. Doar că, pare a ne atrage atenția din nou teatrul antic, purgarea nu este 
posibilă fără o cunoaştere deplină a erorilor comise. Liniştea sufletului este 
prefigurată de un cogito al vinilor ce excedă (fără a substitui) afectele. Dintr-un acum 
şi aici, spectatorul este purtat spre un atunci şi acolo, spre vârsta de aur, posesoare a 
secretului unirii contrariilor şi revelatoare a unor chipuri în care ne oglindim fără a şti. 

Frecvent, mai ales în exegeza ultimilor ani, mimesis-ul este tradus ca 
„reprezentare”, deci este predispus unei depersonalizäri „prin asimilare la spaţiu”. În 
concepţia lui Platon, mimesis-ul fusese înţeles ca imagine (sau prezenţă) dedublată, 
lucrurile fiind cópii ale Ideii, supuse contemplării spirituale, în timp ce la Aristotel, 
condiționată fiind de poiesis, a luat forma acțiunii umane: doar în acest fel, tragedia 
poate imita acţiuni „alese şi întregi”. Prin mimesis-ul aristotelic nu este ameninţată 
bogăţia semantică a acțiunilor umane, ba chiar se va dovedi producător de sens. Doar 
că înțelesul actelor „săvârşite” va urma un traiect de la lucruri spre cel ce le imită, 
evitând calea inversă şi implicarea afectelor: „tragedia e imitarea unei acţiuni, şi 
numai în măsura în care e imitarea unei acţiuni e şi imitarea celor ce o săvârşesc”*, 
spune Aristotel. Întâietate par a avea actele exterioare, pentru ca fericirea si 
nefericirea să decurgă din fapte“. Astfel, acţiunea imitativă se ordonează pe structura 
unui mythos, devenind „subiect”, intrigă, plan inteligibil al acțiunii sau „îmbinare a 
faptelor”. 

Având aceste repere oferite de Poetica lui Aristotel, putem remarca la Paul 
Ricœur un tip de analiză în care nu sunt apelate doar relaţiile interne ale unei opere 
literare, ci şi prezența unui autor-cititor — ce deschide existenţa unui interior şi a unui 
exterior al creației —, şi este recunoscut „un proces concret în care configurararea 
textuală se uneşte cu prefigurarea practică şi cu transfigurarea practică””. De aici, 
putem presupune, în cazul unei „opere” teatrale, ia naştere un acord între spectator şi 
interpret, un acord care va conditiona buna „traducere” a sensului acţiunii scenice. 
Mythos-ul întâlnit la Aristotel, mediator simbolic al acțiunii, ajunge la Ricœur pură 
convenție sau, pentru a-i prelua termenul folosit, mimesis 1*: „Mimesis 1 este această 
pre-întelegere a ceea ce este acțiunea umană, semantica ei, simbolismul ei, 
temporalitatea ei”. 

Toate aceste relaţii ale eroului cu lumea sa şi, peste timp, cu lumea 
spectatorului care-l reprezintă scenic, ni-l propun atenţiei pe Dionysos, zeul scos 


*7 Roger Caillois, Mitul si omul, traducere din limba franceză de Lidia Simion, cu o prefaţă a 
autorului, Editura Nemira, Bucureşti, 2000, p. 80. 

38 Aristotel, Poetica, VI 1449 b 23. 

# Aristotel, Poetica, VI 1450 b 3-4. 

4 Jbidem, VI 1450 a 4-5. 

# Jbidem, VI 1450 a 4-5. 

* Ricoeur Reader: Reflection and Imagination, edited by Mario J. Valdés, New York, 
Harvester Wheatsheaf, 1991, p. 140. 

8 Să menţionăm faptul că, la Ricœur, prefigurarea corespunde unui mimesis 1, configurarea 
unui mimesis 2, iar transfigurarea unui mimesis 3. 

“ Ricoeur Reader, p. 142. 

mereu din matca oricărei certe definiţii şi zeul căruia nu-i poate fi renegatä sorgintea 
olimpiană (născut a doua oară din coapsa lui Zeus, după ce fusese purtat în pântec de 
pământeana Semele), motiv pentru care Euripide îl şi numeşte „pruncul-dumnezeu”*. 

Astfel, zeul va deveni eroul central al unor însemnate ritualuri de celebrare, dar şi cel 
care va interveni direct asupra valentelor tragicului în dramele antice. Sărbătorile lui 
Dionysos (Marile Dionisii sau Dionisiile Urbane ale Athenei) aveau loc de-a lungul 
anului, în diferite momente esențiale şi erau consacrate fie renaşterii, fie 
transformărilor pe care lumea le aştepta. Aşezate sub semnul dublului (al prezenței 
celuilalt), aceste sărbători par a opune acelor ceremonialuri prin care interdictele 
sociale erau asumate şi menținute. Totuşi, „nebunia” dionysiacă nu trebuie confundată 
cu cea patologică; ea este, mai curând, enthousiasmos. Prin calitatea sa de „intrus” în 
Panteonul Olimpului, Dionysos exaltă viaţa, deschizând perspectivele unui scenariu 
inițiatic. El se consacră ca zeu al vegetației, al rodirii (săvârşeşte, printre altele, 
„miracolul” de la Teos, preschimbând apa unui izvor în vin). Având puterea (magică) 
de a lua chipul pe care şi-l doreşte, se dovedeşte a fi adeptul iluziei, al aparentelor, al 
irealului, obligându-ne să-i acceptăm prezenţa ubicuă în limitele unui timp suspendat 
(mascat în bachant, asistă la propria sa celebrare): 


„Îndată ce apare, categoriile precise, opoziţiile nete care dau lumii 
coerență şi raționalitate se estompează, se unifică şi trec unele în altele: 
masculinul şi femininul cu care se înrudeşte în întregime; cerul şi pământul pe 
care le uneşte, inserând, când pare, supranaturalul în plină natură, chiar în 
mijlocul oamenilor; tinereţea şi bätrânetea, sălbăticia şi civilizația, depărtarea 
şi apropierea, lumea de dincolo şi cea de aici se contopesc în el şi prin el”*. 


Disimulând, probându-şi însemnele zeieşti şi puterea de a transforma iluzia în 
realitate, Dionysos va face posibilă apariția spectacolului tragic. 

În cadrul transei tiasos-ului dionisiac, în care sunt invocati satirii şi menadele, 
puritatea spre care se tinde îi îngăduie omului, prin puterile de excepție ale zeului 
invocat (între care, tehnica extazului sau inducerea somnului cataleptic fac o legătură 
între şamanismul grec şi cel al triburile din spaţii îndepărtate”), îi îngăduie, zic, să 
„evadeze” din propriul trup, pentru a vizita tărâmul morţii. De acum, psyche nu mai 
are trăsăturile nedefinite din perioada clasică a Greciei, ci se înfăţişează ca daimon, 
capabil a părăsi corpul pentru a se purifica pe sine. Mai curând decât alte ritualuri, cel 
dionisiac deschide drumul fiinţei umane spre tărâmul mistic al identificării: „omul 
doreşte să se simtă una cu specia lui, ba chiar cu toată natura” şi al dublului, fiind 
gestat într-o matrice replicată: feminină (pântecul Semelei) şi masculină (coasta lui 
zeus), pământeană şi celestă. Tot aşa, lipsindu-i puterea de a da glas pe deplin lumii 
concrete, dionisiacul nu va recuza prezența apolinicului; doar că interesul său se 
îndreaptă spre locul esentelor, locul de unde poate fi eliberat sinele. Din acest motiv, 
privilegiată va fi mereu muzica, cea a cărei lumină „devine îndeajuns de puternică 


* Euripide, Ciclopul, în: Alcesta. Medeea. Bachantele. Ciclopul, traducere, prefaţă şi note de 
Alexandru Pop, Bucureşti, Editura pentru litertură, 1965, p. 189. 

% J.-P. Vernant, Mit si religie în Grecia antică..., p. 83. 

+ V, Michaël Martin, Magie et magicien dans le monde gréco-romain, Editions Errance, 
Paris, 2005. Mitologia elenă ni-l prezintă pe Dionysos (coborâtor în infern pentru a-şi salva 
mama adoptivă), dar si pe Hephaistos ( născut infirm adică „ales” pentru a se opune zeilor şi, 
într-un moment asential, aliat al lui Dionysos, condus fiind de acesta spre Cer) sau pe Icar 
(prăbuşit pentru că a încercat să zboare prea sus), ca pe nişte zei suferinzi, adică decişi a se 
iniţia într-un tip de cunoaştere şamanică. Căderea simbolizează aici moartea ritualică, urmată 
de renaştere. 

* Nietzsche, Friedrich, Naşterea tragediei, p. 187. 

pentru a evidenția «filigranul» lucrurilor”. Si, alături de muzică, masca, indice al 
identitätilor dedublate. În cadrul competiţiilor teatrale inaugurate în perioada clasică 
(secolele VI-V î.Ch.), prin mască, actorii şi coriştii şi-au asumat ocurenta unor roluri 
diferite în cele trei tragedii şi o dramă satirică reprezentate în timpul competițiilor. 
Însă, dacă prin utilizarea ei, privirea spectatorului este ghidată spre înţelesuri ale unor 
istorii dramatice complexe şi spre soluţii de conduită inviolabile, actorul teatrului 
antic, prin rostire, gest şi acțiune transformă masca într-un „chip” viu. Imaginea 
hieratică nu are în teatru sorți de izbândă. Ea îşi caută mereu refugiul în vitalitatea 
mişcării şi a verbului. 

Dionysos însuşi, la sosirea sa în Theba, decide să-şi schimbe „chipul din 
zeiesc în omenesc”, ceea ce-i va uşura regelui Pentheus efortul de a-l percepe ca pe 
un sine ascuns, refulat, de care doreşte să se elibereze”. Chiar Olimpul poate fi tradus 
ca un spațiu al inconştientului comun, din care Dionysos se arată deghizat oamenilor, 
fericindu-i sau, dimpotrivă, întristându-i, fiind „zeul cel mai temut şi cel mai gingas 
pentru oameni”, cum el însuşi se descrie. Prin Dionysos, tragedia scoate la iveală 
afectele sustrase ale indivizilor, lumea ascunsă, nemărturisită, corespondentă doar 
mesajelor simbolice ale zeilor. Studii recente, de sorginte psihanalitică, pun în 
pereche, pe de o parte uciderea şi tăierea în bucăţi a lui Pentheus de către Agave (el 
căutând să afle secretele sexualității menadelor, ea căzută pradă delirului, „cu gura 
înspumată, cu ochii rotitori în gol, nemaigândind cum se cuvine, căci o luase-n 
stăpânire Bakchos”*), pe de alta ostilitatea Herei împotriva Semelei şi implicit a 
pruncului încă nenăscut, Dionysos“. Si dacă figura mamei se disociază, primind când 
marca unei fiinţe protectoare, când a celei vindicative şi insensibile, Dionysos adoptă 
o aceeaşi oscilație între preluarea însemnelor umanului (ale deşertăciunii, 
necunoasterii şi slăbiciunii) şi acceptarea atotputerniciei cu care Zeus l-a înzestrat. 
Acest model al inducerii exaltării de tip dionisiac, cu un aport crescut al procesului de 
dedublare, aminteşte din nou de cura psihodramatică, unde, vom vedea, prin 
externarea unor pulsiuni ascuse, realitatea devine acceptabilă, iar manifestările 
compulsive (resturi ale unor evenimente din trecut) sunt încetinite sau chiar eliminate. 

În dramele satirice, centrate prin excelență pe elementele dionisiace, 
descoperim dansul combinat cu cântul, executate de un choros, reprezentând un soi de 
ceremonialuri ritualice, în care din nou este vizibil dublul la care teatrul îşi va raporta 
întreaga existență, despărțirea interpretului (a actorului) de personajul pe care-l 
reprezintă. Albert Henrichs consideră că aceşti choreia nu acționau 


„doar ca personaje ale dramei, ci şi ca actori: în momentul în care îşi 
subliniază identitatea de coreuti, îşi depăşesc pentru moment rolul de personaje de 
ficţiune. De fapt, ei adoptă o identitate dramatică mult mai complexă: atunci când îşi 
percep dansul coral ca o reacţie emoţională la evenimente care au loc pe scenă, ei îşi 


# Nietzsche, Friedrich, Cazul Wagner, traducere din limba germnă si prefaţă de Alexandru 
Leahu, Bucureşti, Editura Muzicală, 1983, p. 36. 

* Euripide, Bakchantele, în Teatru complet, traducere, prefaţă note şi comentarii de 
Alexandru Miran, Editura Gunivas-Arc, 2005, p. 141. 

5! Cf. Michael Parson, Se/f-Knowledge Refused and Accepted: A Psychoanalytic Perspective 
on the Bacchae and the Oedipus at Colonus, în „Bulletin of the Institute of Classical Studies, 
London, 35, 1988, passim, Charles Segal, Oedip et Penthé. Intégration et dislocation, în 
Europe”: Les tragique grecs, 71° année, n° 837-838, Janvier-Février, 1999, pp. 82-83. 

® Euripide, Bakchantele, p. 170. 

5 Ibidem, p. 180. 

# Cf. Charles Segal, Oedip et Penthé, pp. 84-85. 

asumă o funcţie ritualică şi care va institui un soi de legătură între realitatea culturală 


a Dionisiilor Urbane şi universul religios imaginar al tragediilor”*. 


Însă, abia mai târziu, când contrastul culturii va decide serios asupra destinului 
artelor, teatrul va îndrăzni să se nască pe sine. Desigur, un rol major l-a jucat 
Euripide, considerat „cel mai tragic dintre poeţi”*, cel care, menţinând simplitatea 
acțiunii mai mult chiar decât predecesorii săi, a făcut şi un pas înainte în 
autonomizarea şi, în parte, psihologizarea personajelor, prin deschiderea conflictului 
dramatic la nivelul dialogului. 

Şi, totuşi, prin ce a devenit atât de „prezent” Dionysos în conştiinţa oamenilor? 
Prin aceea că nu s-a adresat doar unora, celor aleşi. Discursul său extatic îi vizează pe 
toți cei care sunt pregătiți ai accepta mania: superiori sau oameni de rând, văd în zeul 
vitei-de-vie călăuza cu ajutorul căreia îşi pot depăşi condiţia umană. Naturalul pe care 
dionisiacul îl prezervă face „vizibilă” manifestarea „Unicului Primordial”, cu alte 
cuvinte, reface originaritatea latentă a lumii. lar apoi, prin faptul că atributele sale — 
importante fiind cele de zeu al posesiunii extatice, al inițierii mistice şi al disimulării 
(prin intermediul măştii) — vor deveni componente esenţiale ale artei căreia i-a dat 
naştere, cea a teatrului. 


1.3. Să nu priveşti în urmă 


Orfismul, manifestat în perioada elenismului târziu, când tragedia antică a 
atins gloria, nu se găseşte nici în prelungirea misterelor, nici a cultului dionisiac. Dar 
fire nevăzute îl leagă de acestea, aşa cum îl leagă şi de şamanism. Lăudat de unii — 
printre care poetul Ibykos — şi blamat de alţii — precum Platon” sau Euripide“, va 
conserva o legătură indisolubilă între sacru şi profan. În secolele V-VI d. Hr., va intra 
în rândul acelor cosmo-teogonii considerate „scrieri sfinte”, tangente scrierilor 
creştine ale vremii”. 

Mentionarea ritualului orfic primitiv în scrierile antice a însemnat pentru 
Platon pură şarlatanie. Textele orfice sunt, după acesta, „inconsistente ca fumul”, 
chiar dacă nu vor conduce, totuşi, la anularea a ceea ce orfismul a însemnat în sine. 
Nefiind un mare admirator al lui Orfeu, Platon îl aşază pe acesta în rândul antieroilor, 
al marginalilor, al celor vicleni, care nu au datele constitutive de a fi pătrunşi de 
marile virtuţi: 

„Cât priveşte pe Orfeu al lui Oiagru — va spune Fedru —, zeii l-au întors din 

Hades înainte să-şi fi atins țelul; i-au arătat doar umbra soţiei pentru care coborâse 

acolo; însă pe ea nu i-au dat-o, fiindcă el se arătase cu moliciune în suflet, ca un citard 


5 Albert Henrichs, «Why Should I Dance?»: choral self-referentiality in Greek Tragedy, în 
„Arion”, 3° série, 3, 1995, p. 59. 

5 Aristotel, Poetica, 1453 a 28-29. 

* V. Platon, Republica, 363a-366b. 

S V, Euripide, Hippolit, 954. 

® V, Reynal Sorel, Orfeu si orfismul, Editura Teora, Bucureşti, 1998, p. 19. Imaginea sa va fi 
purtată pe tărâmurile unor interpretări dintre cele mai variate. Ca exemplu, să amintim că în 
cosmogonia orfică figurează într-o ipostază bisexuală (V. Luc Brisson, Neutrum utrumque. 
La bisexualité dans l'antiquité gréco-romaine, „Cahiers de l'hermétisme”, L'androgyne, Albin 
Michel, Paris, 1986, pp. 27-61), iar alteori în cea homosexuală, fără a-i fi inculcat un 
androginism ritualic. Neil Hopkinson, în À Hellenistic Anthology, Cambridge University 
Press, 1988, pp. 45-46 şi 178, consideră că o atare apropiere se datorează faptului că 
mormântul său s-ar afla la poalele muntelui Olimp, alături de sanctuarul Leibethrei, unde 
femeilor le este interzis accesul. V. si Neil Hopkinson, Orpheus from guru to gay, în Philippe 
Borgeaud (textes réunis et édité par), Éditions Droz, Genève, 1991. 

ce era! N-a avut ca Alcesta tăria să moară din cauza iubirii, ci s-a străduit în fel şi 
chip s-ajungă viu în tărâmul lui Hades. Pentru aceeaşi pricină, zeii i-au rânduit şi o 
pedeapsă. Departe de a-l cinsti ca pe Ahile, fiul Tetidei, pe care l-au trimis în Insulele 
Fericitilor, ei au făcut ca moartea să i se tragă de la femei”. 


Totuşi, rolul jucat de om în cadrul ritualurilor orfice va creşte în timp: participarea sa 
nu va mai însemna o simplă alăturare pasivă la un „joc” anume ales, ci un acord activ, 
prin care aşteptările sale ating însemnătatea celor cunoscute doar de vârsta de aur a 
umanității. 

Este necesar să reamintim diferenţierea strictă între mit şi legendă. Dacă 
primul impune o reacție activă, coparticipativă la evenimentul iterat, legenda 
presupune expectativa, detaşarea celor ce participă şi a celor ce urmăresc (privesc sau 
ascultă) întâmplarea. În ceea ce ne priveşte, suntem mai curând interesaţi de mitul lui 
Orfeu, cu multiplele trimiteri semantice sugerate de coborârea sa în Infern (de ceea ce 
a fost numit catabază), decât de legenda semizeului, dezvoltată în jurul aptitudinilor 
sale muzicale. Mitul este perceput ca o construcție labirintică, incomprehensibilă, 
lăsând doar spiritului capacitatea de a-i înțelege resorturile intime şi modul de 
organizare internă. Astfel, mitul orfic ne apare ca un „necondiționat al originilor” 
(Kant) în care timpul şi spaţiul confirmă o realitate ivită din permanentfa sa arhetipalä. 
Uitarea Persefonei (uitarea clipei în care fiul ei, Dionysos, a fost rupt în bucăţi de 
Titani) este trecătoare şi impusă doar de dorinţa sa de a transforma amintirea, prin 
antrenare simultană de senzații şi afecte, într-un proces născând a unor nenorociri 
destinate oamenilor. Conform uneia dintre versiunile care descriu moartea lui Orfeu 
(cea a lui Pseudo-Eratostene), acesta ar fi fost pedepsit de Dionysos, pentru vina de a 
se fi închinat zeului Apolo, să fie rupt în bucăţi de către Menade. 

Altfel decât în textele lui Hesiod, orfismul numeşte ordinea (Principiul) ca loc 
din care lumea ia naştere: decăderea lumii înseamnă divizarea principiului unic şi 
modalitate de recuperare a unor forme apriate. Prin invocarea lui Dionysos şi a 
patimilor omului (iată, asceza ne apare acum ca principiu salvator), orfismul este 
conceput ca o cale de refacere a unității primordiale: având o natură divină, psyche 
(sufletul) se poate elibera din închisoarea-trup, găsindu-şi loc în alte şi alte trupuri, 
tintind, prin metempsihoză, recâstigarea originaritätii divine. 

Mijloacele prin care se intervine în timpul incantatiei sunt, de obicei, extreme, 
Orfeu folosindu-se de cuvânt şi muzică pentru a intra în relație cu zeii, a le atrage 
bunăvoința şi a-i convinge pe Hades şi Persefona să o elibereze pe dryada Euridice 
din lumea morţilor“. Ovidiu, în Metamorfozele sale îl vede astfel: 


„„.. pe când el jelea însoţit de al strunelor vaier,/ Albele umbre plângeau; 
Tantal încetă să mai umble/ După fugarul său val; se opri şi-a lui Ixion roată;/ Nu 
sfârtecară ficatii la cei osânditi nici vulturii;/ Ale lui Bellus nepoate-şi uitară de urne; 
Sisife,/ Tu, pe-a ta stânc-ai șezut; de lacrimi muiată şi fata/ Eumenidelor fu, de- 


amarul răsunet mişcată”?. 


Toţi aceşti zei invocati personifică deciziile inflexibile, glaciale, ale unui tărâm 
perfect ordonat, uniform, dar care, iată, coplesiti de forța magică a muzicii, ecou parcă 
al paradisului adamic, îşi suspendă pentru o clipă atributele: pătrunderea umanului în 
miezul unui mecanism al forțelor oarbe, oferă zeilor ceea ce lor le-a lipsit: armonia 


% Platon, Banchetul, 179d-e, în Dialoguri, traducere de Cezar Papacostea, Editura IRI, 
Bucureşti, 1995. 

“1 V, Euripide, Alcesta, 357-362. 

“ Ovidius, Naso Publius, Metamorfozele, traducere [de] Ion Florescu, revizuirea traducerii, 
prefaţă, note, anexe [de] Petru Cretia, Bucureşti, Editura Academiei R.P.R., 1959, cartea X, p. 
200. 

proprie existentelor trecătoare. Căutând o îmbunare a Persefonei, oamenii doresc să se 
desprindă de natura lor „titanică”, renunțând la orice formă de carnagiu şi înlocuind 
tăierea ritualică (crima) şi folosirea cărnii ca hrană, cu asceza. Însă, Orfeu eşuează în 
încercarea sa, din pricina sfidării unei singure interdicții, aceea de a nu privi în urmă. 
Înfruntând regula impusă de Persefona, odată cu dorința de a se asigura că soţia îi 
urmează paşii, Orfeu străbate nu doar un spațiu cu privirea, ci şi un timp, depozitar al 
mortii. 

Paradoxal, vederea recuperează acel „ceva” pe care a încercat să-l evite: 
moartea. În privirea fugară aruncată în urmă resimtim si criza unui prezent incert, însă 
a unui prezent în care eroul se descoperă pe sine ca poet inspirat. Astfel, sfârşitul 
(durerea, moartea) nu este doar ceva ce va să fie, ci ceva ce-şi are locul în trecut (în 
urmă). Uitării, în schimb, îi este rezervat pe de-a-ntregul prezentul (în literatura 
orfică, echivalentul uitării fiind chiar reîncarnarea). Orfeu, posesor al unor însuşiri 
şamanice, confundă actualitatea cu uitarea proprie. Şi, dacă ratează în încercarea de a- 
şi salva soţia din lumea lui Hades, el izbuteşte altceva: „reîntors singur din ţinutul 
morților renaşte în deosebire (el nu mai este «acelaşi» cu cel care a coborât în Infern) 
şi în suferință”. 

Dacă uitarea presupune suspendarea unor evenimente din trecut, ea nu va 
putea să provoace purgarea sinelui de încărcătura afectivă a acelor evenimente, 
înscriindu-se în sistemul cosmogonic orfic, apropiat neoplatonicienilor (la un 
Olympiodor). Pierdut în tenebrele propriilor fantasme, Orfeu speră la resuscitarea 
femeii iubite, singura în stare a-i reda reperele realului. Ca urmare, prin Euridice (prin 
iluzie) este recompus însuşi realul: 


„Nerăbdarea pe care o citim în gestul lui Orfeu de a se întoarce spre umbra 
Euridicei este nerăbdarea substanţială a Operei de a se verifica pe sine: Opera care, 
ontologic, nu este nici o clipă pusă în joc; dar care — datorită comportamentului mitic 
al Verbului care o crează — nu poate să se afirme ca atare decât disociindu-se [...] de 
realitatea înconjurătoare”. 


În fond, la ce altceva poate spera creatorul dacă nu la a da naştere unor emoții prin 
iluzia realităţii?! Căutând o îmbunare a Persefonei, oamenii doresc să se desprindă de 
natura lor „titanică”, renunțând la orice formă de carnagiu şi înlocuind tăierea ritualică 
(crima) şi folosirea cărnii ca hrană, cu asceza. 

În epoca modernă, orfismul va consemna o traducere aparte. Prezenţa calului 
în prima parte a piesei Orfeu a lui Cocteau şi formula magică transmisă eroului prin 
zgomotul copitelor — acel straniu „mulţumesc” — recompun inconştientul autorului (iar 
în plan artistic, interesul acestuia fața de Dada şi suprarealism). La Cocteau, 
deconstructia va putea însemna o reorganizare anti-mitică” a istoriei lui Orfeu. 
Prezenţa îngerului Heurtebise, îmbrăcat în lumină şi, în final, refacerea triadei Orfeu- 
Euridice-Heurtebise, trădează afecțiunea lui Cocteau pentru Radiguet (prin poemul 
căruia îl trădează ca personaj al piesei) şi impulsul de a idealiza iubirea prin moarte: 
„Să vă spun secretul secretelor — spune îngerul. Oglinzile sunt porțile prin care 
Moartea vine şi pleacă...”%. În Orfeu a lui Cocteau, arta transcende moartea. 
Dedublarea, oglindirea prin sunetul poeziei — iată mijlocul autorului de a-şi împlini 
obiectul dorinţei, pentru care, în ultima scenă a piesei, îi mulţumeşte lui Dumnezeu. 


& Reynal Sorel, Orfeu si orfismul, p. 38. 

“ Doinaş, Ştefan Augustin, Orfeu si tentatia realului, Bucureşti, Editura Eminescu, 1974, pp. 
73-74, 

& Cf. Michel Décaudin, Deux aspects du mythe orphique au XX" siècle: Apollinaire, Cocteau, 
p. 222. 

& Jean Cocteau, Orphée, Editions STOCK, Paris, 1962, p. 32. 

1.4. Oedip sau despre „cunoaşterea detectivistă” 


Reprezentatia teatrală ne face atenți la existența unor experiențe dramatice 
esențiale, în care conflictul trece din planul „interpretării inconştiente” şi al reacțiilor 
emoţionale în cel al „interpretării lucide”, conştiente. Ca urmare, insul, pierdut în 
mulțimea din sală, va dori să se crute pe sine, delegând eroului suferințe ascunse, 
suferințe pe care adeseori le trăieşte chiar fără să ştie. Este adevărat, ochiul 
spectatorului se dovedeşte a fi indiscret, ajungând în locuri din care, altminteri, bunul 
simţ l-ar obliga să se retragă. Însă, cel ce priveşte, ascuns în mecanismul unui clivaj al 
eului şi răvăşit de această exegeză necruțătoare asupra sentimentelor derobate, îşi 
rezervă doar „plăcerea” identificării cathartice, pusă de Freud pe seama unei satisfacţii 
de tip masochist: „totul nu este decât un joc care nu-i poate periclita siguranta”‘?. 
Acum nu mai are de ce să se îngrijoreze de alegerea sa, iar concupiscenta privirii îi 
este absolvită de statutul pe care şi-l asumă şi care-i este acordat fără rezerve. 
Spectatorului nu-i poate fi imputat nimic din insertile Celuilalt. 

Cazul Oedip este cel care a ridicat în picioare, într-o dispută acerbă, atât 
susținătorii, cât şi detractorii lui Freud, postulând răspunsuri pe care puţini au fost 
pregătiți să le accepte. Cea dintâi întrebare pe care ne-o punem este: cum se instituie, 
în cazul eroului tragic, conştiinţa culpabilitätii (la care spectatorul se raportează din 
dorința de a face faţă realităţii neiertătoare) şi cum poate eroul să-şi asume statutul de 
criminal al propriului tată, când eforturile întregii sale vieți au mers în sensul evitării 
unui asemenea final? Interesul său presupune un prim proces analitic de recunoaştere 
a sinelui în tatăl dispărut, o recunoaştere profundă, compensatoare, capabilă să 
reîntregească conținutul amintirilor sale din prima copilărie. Astfel, este configurată 
diferenţa esențială dintre conştient şi inconştient, precum şi uzura celui dintâi şi 
rezistenţa celui din urmă. Ceea ce aminteşte din nou de Freud, cel care l-a readus pe 
Oedip, la începutul secolului XX, în atenţia unei lumi întregi. Încă din 15 octombrie 
1896, când îi scrie lui Wilhelm Fliess, se întrezăresc cele dintâi semne ale unei teze 
care va zgudui din temelii concepția despre procesele intime, nemărturisite, 
inconştiente ale fiinţei umane (chiar dacă, mai apoi, această concepţie va fi serios 
amendată de mulți dintre psihanaliştii care l-au urmat): „faptul de a fi îndrăgostit de 
propria mamă, ca şi gelozia îndreptată împotriva tatălui [sunt] stări pe care le consider 
ca ţinând de un eveniment comun al primei copilării”“%. Oedip ne apare ca principiu 
organizator autogenetic, interdicția incestului grăbind evoluţia celui de-al doilea 
păcat, cel al suprimării tatălui şi al preluării atributelor acestuia. În schimb, dacă ne 
îndreptăm spre o interpretare psihanalitică, pentru a fi rege (i.e. o ființă superioară şi 
tragică), este absolut necesar ca Oedip să fi depăşit stadiul copilăriei, împlinind cu un 
scop precis fazele acesteia: paricidul şi incestul. 

Oedip, în căutarea sa „detectivistă”, urmează un drum asemănător cu cel al 
pacientului din cura psihanalitică: este vorba de un proces de învățare. Înainte de 
ridicare cortinei, statutul lui Oedip este cel de ignorant, pentru ca apoi personajul să 
parcurgă un traseu al cunoaşterii şi, totodată, al purificării sufletului. Scena în care se 
găseşte circumscriind un loc al întâlnirilor şi al reflectărilor speculare. Vina tragică 
face vizibile dorinţele limită ale spectatorului, prin antrenarea virtuților eroului, între 
care dreptul la vină, pentru a-l parafraza pe Roger Caillois%, ocupă un loc însemnat. 


© Sigmund Freud, Psihopati pe scenă, p. 12. 

8 Apud Conrad Stein, «Oedipe roi» selon Freud, în: Marie Delcourt, Oedipe ou la légende du 
conquérant, Société d’Édition «Les Belles Lettres», Paris, 1981, p. VII. 

© Roger Caillois, Mitul şi omul, traducere din limba franceză de Lidia Simion, cu o prefaţă a 
autorului, Editura Nemira, Bucureşti, 2000, p. 19. 

Eroul tragic, vinovat fără vină, gândeşte dorinţa spectatorului (declanşează transferul, 
în care singura realitate este chiar absenţa obiectului real), pentru ca apoi, prin 
catharsis, purificându-se pe sine, să pună în lumină noua realitate psihică a celui ce-l 
priveşte: Oedip „este inconştientul nostru [...]. El n-are nevoie de o profunzime 
proprie, pentru că el e profunzimea noastră”. În măsura în care suntem tentaţi a 
apropia spectacolul tragic de liturghia religioasă, e necesar să stabilim şi ceea ce le 
distinge: dacă eroul teatrului antic adoptă o poziție hieratică, de neclintit în raport cu 
divinitatea — ceea ce-i conferă dealtfel statutul de personaj tragic —, omul creştin se 
îndoieşte de sine, de opțiunile sale, ascultarea dată lui Dumnezeu oferindu-i şansa 
mântuirii (imposibilă în tragedie). Aceasta are o puternică semnificație simbolică, cu 
efect asupra modului de „înscenare” a mecanismelor de proiecție, transfer şi catharsis 
şi de reinstalare a Supra-Eului în spaţiul valorilor colective, ținând seama de 
modalitățile de acțiune introiectivă de care acesta beneficiază. 

Fapt ştiut, tragicul lui Oedip se constituie în clipa în care eroul îşi cunoaşte 
destinul şi îşi asumă consecințele faptelor dezvăluite, atunci când neputinta sa de a 
abandona conflictul îl împinge spre miezul acestuia. Atitudinea sa este pentru o clipă 
cea a unui nevrotic: putem spune că el „«cunoaşte» traumatismele sale, după cum şi 
că «nu le cunoaşte». El le cunoaşte în sensul că el nu le-a uitat, dar nu le cunoste 
pentru că nu-şi dă seama de semnificaţia lor””!. Solutionarea conflictului şi dizolvarea 
sentimentului de vinovăţie se face prin dobândirea unor capabilități emoționale şi 
cognitive distincte, ce depăşesc logica vieții cotidiene, putând chiar impune soluții de 
tipul Deus ex machina. Oricum, aşa cum am subliniat, punerea în scenă a culpei 
tragice se confundă cu mizanscena catharsisului ritualic, vizând în debut descărcarea 
pulsională, iar apoi reinstaurarea unor dispoziţii normative şi restaurarea unei lumi 
morale. Purgarea emoţiilor are loc de-a lungului întregului proces mimetic şi, 
revărsând aluviunile spaţiului fictiv spre un hic et nunc propriu spectorilor, deschide 
un „conflict”: transfigurată, acțiunea face posibilă întoarcerea interpretării la o nouă 
etapă, cea a prefigurării. 

Pentru a depăşi criza opoziţiei dintre interioritatea ficţiunii şi exterioritatea 
vieții, putem recomanda, citându-l pe Ricœur, un proces al reprezentării în care „să 
însoțim acea operaţie de structurare ce începe în viață, este investită în text, apoi se 
reîntoarce în viaţă”. Interpretarea actului scenic îşi urmăreşte dezideratele prin 
„actualizarea” mythos-ului. lar reflectia care se adânceşte în actul privirii îi conferă 
spectatorului libertatea de a integra mythos-ul în propriul univers afectiv şi a-l alătura 
unei ratio essendi care îi fundamentează gândirea. Reprezentarea teatrală deschide o 
lume în care spectatorul (descris ca sine obiectivat) este poziționat într-o relaţie 
triangulată cu interpreţii şi cu universul lucrurilor evocate. Abia în clipa căderii 
cortinei, reprezentatia se va îndepărta de sine, de granițele propriei „rostiri”, în timp 
ce universul afectiv va consacra ocurenta expresiei scenice. 

Cu scopul de a-şi promova imaginea într-o lume superioară, omul corectează 
imaginea Olimpului până la punctul în care îl transformă în tărâm al propriilor iluzii. 
Pe de altă parte, visul său, ca „aparență a aparenţei” (Nietzsche), îl eliberează de 
indeciziile vieții şi de imperfectiunile realităţii. Iar şansa perspectivării Sinelui nu mai 
stă acum într-o cunoaştere apolinică, ci în starea extatică („narcotică”) a unei naturi ce 
renaşte. Astfel, tragedia lui Oedip ne apare ca deplină manifestare simbolică a unei 
necesități oarbe. Cu aflarea adevărului şi, paralel, cu adâncirea nevrozei, se cască şi 
abisul ce-l separă pe erou de lumea reală. Forţele care se înfruntă sunt identitatea sa 


7 Jean Starobinski, Relaţia critică, pp. 258-259. 
7 Sigmund Freud, Omul cu șobolani, p. 49 
? Ricoeur Reader, p. 151. 

falsă şi adevărul ce caută să spargă bariera cunoaşterii. Prin relevatie, este iluminată 
imaginea sa vinovată, cea care îi şi alătură o aură a semetiei. Căutarea sa este 
circumscrisă într-un demers aproape ritualic, iar ritualul, să ne reamintim, deschide 
oamenilor posibilitatea de a acţiona — în favoarea lor — asupra evenimentelor, 
făcându-le suportabile. Însă, în istoria lui Oedip, rolul „din umbră”, rolul tămăduitor, 
chiar dacă printr-o operaţie traumatizantă, îi aparține lui Apolo: el trimite, în fapt, 
lumina asupra lucrurilor, hărăzind oamenilor drama şi ambivalenta dorințelor. Odată 
ridicat vălul ignoranței, examenul critic este dus până la ultimele sale consecințe, mai 
întâi prin asumarea faptelor şi o cunoaştere diferită de cea pe care i-o îngăduie 
senzațiile afective (producând lupta dintre Eul reflexiv şi Eul real), apoi prin „lumina” 
orbirii, lumina cunoașterii de sine, a viziunii” (în fapt, fantasmele sunt cele care pun 
în scenă obiectul dorinţei), şi a întrebărilor majore asupra Fiintei ce se gândeşte pe 
sine. 

Aparent, descoperim aici principiul sincronicitätii, cel care descrie fapte 
petrecute împreună, fără o legătură cauzală imediată. Or, este ştiut, hybris-ul îşi are 
originea în întâmplări demult apuse. Vina väcutei Io, chinuită de tăunul Herei, vina se 
răsfrânge peste timp, însă fără a-l pregăti pe Oedip să decidă închiderea definitivă a 
cercului tragic; provocând zeii, el se lasă doar pradă cruzimii față de sine (luându-şi 
lumina ochilor): 


„În povestea lui Oedip, adevărul tragic nu e faptul de a fi ucis tatăl şi de a fi 
luat mama în căsătorie, fără ca eroul să fi vrut. Asta s-a întâmplat demult; e destinul 


din spate. Tragicul actual e faptul că omul blestemat pentru crima altcuiva e chiar el, 


şi că lucrul trebuie recunoscut”, 


Abia în ziua în care va ajunge la Colonos, Oedip îşi va împăca destinul cu propria 
conştiinţă, sfârşind „tragedia adevărului” şi deschizând-o pe cea a pulsiunilor: 
„purificarea dorinței nu e nimic dacă nu are loc şi purificarea conştiinţei care 
judecă”. De acum, sunt libere speculaţiile şi nimic nu ne mai poate opri să discutăm 
chiar despre un Oedip „inversat” — pe filiera unui ataşament faţă de părintele de 
acelaşi sex, în defavoarea părintelui de sex opus. 

Paul Ricœur deschide o perspectivă inedită asupra lui Oedip: în locul unei 
tragedii a destinului (ipoteză respinsă şi de Freud) este animată teoria unei „tragedii a 
adevărului” sau, mai bine, a unei „tragedii a conştiinţei de sine”. Culpa eroului se 
dovedeşte a fi chiar demersul său justitiar, împletit cu un orgoliu fără măsură; crima 
căreia îi caută făptaşul, afirmă eroul, putea fi săvârşită de oricare dintre bărbaţii 
cetății, dar nu de el: „Zelul pentru adevăr care pune în mişcare căutarea vinovatului e 
un zel impur: e orgoliul unui rege; un zel ce ține de măreţia unui rege — orgoliul unui 
om ce crede că nu se poate pomeni în jocul adevărului...””. Hybris-ul pare substituit 
de torpoarea cunoaşterii, aşa cum vedem în scena dialogului cu Tiresias, cel care, 
pentru a-şi împlini adevărata menire, pentru a deveni „atoatevăzător”, fusese lovit de 
cecitate: 


„Nu sunt supusul tău, ci al lui Loxias [Apolo — n.m ] — îi spune lui Oedip. Si 
nu voi fi scris printre oamenii lui Creon./ Dar ţi-o spun, căci tu doar mi-ai înfruntat 


? Cf. Ricœur, Paul, Despre interpretare. Eseu asupra lui Freud, p. 112. 
# Ricœur, Paul, Despre interpretare. Eseu asupra lui Freud, p. 148. 
Ibidem, p. 148. 

7 Ricœur, Paul, Despre interpretare. Eseu asupra lui Freud, p. 111. 

7 Ricœur, Paul, Despre interpretare. Eseu asupra lui Freud, p. 111. 

orbia:/ Ai ochi deschişi, dar nu vezi în ce hal te afli,/ Nici unde stai, si nici cu cine 


locuieşti””*. 


Demersul de recuperare a adevărului, observă Ricœur, este descentrat, lăsat în 
seama prezicătorului, a celui numit de Sofocle cel ce toate vede, „ştiutele/ Si 
nestiutele, cereşti şi pământeşti”. Asemenea nebunului de curte, Tiresias este chemat 
a-şi rosti prezicerile într-un spaţiu căruia nu-i aparține; străin de palat, el este creditat 
de cei ce-l ascultă, fără a-i fi sugerată superioritatea. 

Întotdeauna, printre rânduri, în spatele rostirii grave si al tristetii coplesitoare, 
se ascunde glasul bufonului. Mai mult, în carnaval pot fi întrezărite scânteile unui 
adevăr imposibil de rostit în afara sa. Prin sărbătoarea de carnaval nu s-a dorit 
modificarea „semnificației comune” şi a modului în care lumea este percepută. 
Lumea pe dos (le monde à l'envers) există pentru că pre-există o lume ordonată, de 
neschimbat în esența, durata şi devenirea sa. Si, încă, lumea pe dos există întrucât 
norma cetății şi-a împlinit cariera, „revolta” sa nefiind altceva decât modul în care se 
exclamă, printr-un gest răsturnat, concretul vieții. Spațiul şi timpul lumii „grave” 
rămân indiferente la extazul dionisiac din „jocul nebunilor”. Îndepărtându-ne prin râs 
(cu alte cuvinte, prin plăcerea pe care comicul o provoacă) de „obiectul” contemplat, 
ne izolăm eul, „întrucât nu numai că este nevoie ca ceva să-mi fie străin în gluma mea 
pentru a-mi afla plăcerea, dar trebuie să şi rămână aşa, pentru ca plăcerea să dureze”*. 
Spaţiul teatral ca şi cel al carnavalului, ca loc al unei coincidentia opositorum, 
întreține spectatorului avantajele expunerii sinelui printr-un interpret care, la rându-i, 
se exhibă în fața mulțimii, protejat de masca personajului său, făcând astfel străină 
spaima în faţa incomunicabilitätii ființei. Scena nu poate fi derobată de propria sa 
„mascaradă”, de subiectivitatea sa, singura capabilă a-i da sens. 

Totuşi, principiul „răsturnării” nu-şi pierde caracterul public şi nu este aplicat 
„în gol”: el reclamă imperativul normelor instituite şi ne atenționează asupra 
impasului în care se află voința noastră. Să nu dezarmäm, însă, pericolul unei 
dezordini definitive este cu totul îndepărtat, întrucât lumea răsturnată este o altă 
lume, fixată într-un spaţiu al trecerii (piața publică) şi într-un timp suspendat (un timp 
al evenimentelor i-reale, asemănător fantasmelor). Dezechilibrul pe care apelarea 
timpului originar (a clipei acoperite cu aurul vârstei evocate) îl provoacă, pare a fi 
gestionat de haosul eternității. Reflectare negativă a sinelui, lumea pe dos instituie 
interpretarea (textului de către regizor, a concepţiei regizorale de către actori, a 
creaţiei de către spectatori), nu ca formă epurată de descifrare a reprezentatiei, ci a 
altor interpretări (Montaigne). Fictiunea trecutului se constituie ca intrument de 
reinventare scenică a prezentului şi travaliu al cunoaşterii de sine şi de Altul: cât de 
aproape ne găsim acum în situația lui Pygmalion, cel care actionase fără a putea 
discerne între artă şi ne-artă. „Răsturnarea” ne salvează de meandrele mistificărilor 
gratuite, ne avertizează de pericolul unor alterări apofatice şi de riscul unui joc în care 
adevărul rămâne fără „acoperire”. Lumea pe dos trimite pe scenă eul externat şi 
mobilizează actele refulate, consacrând competenţa auto-analizei. Eroul sărbătorilor 
carnavaleşti — sclavul ajuns rege al unui timp încremenit — aspiră la gloria aparentei, 
iar eul său devine, fără tăgadă, Altul. 


1.5.  Samanismul sau despre izbânda privirii 


8 Sofocle, Oedip rege, p. 369. 
® Sofocle, Oedip rege, p. 361. 
5 Lacan, Jacques, Funcţia şi câmpul vorbirii şi limbajului în psihanaliză, p. 75. 

Însusindu-si formule ale cultului extatic, samanismul, apărut undeva în Siberia 
Septentrională, se prezintă ca o formă primară a religiilor, vizând somarea forţelor 
supranaturale şi punerea în contact a două lumi, cea vizibilă (a fiinţelor umane) şi cea 
invizibilă (a spiritelor). Şamanul, interpret şi terapeut totodată, nu se reprezintă pe 
sine, ci comunitatea care l-a investit, ceea ce-l transformă într-un personaj de 
excepție; el este mulțimea, colectivitatea, iar acţiunea sa tinteste îndepărtarea forţelor 
negative (manifestându-şi în acest fel funcția psihopompă), cu alte cuvinte, prin 
mijloace specifice, expiază suferinţele semenilor. Starea extatică şi efectul cathartic 
este asigurat de cuvinte şi gesturi, de muzică şi pantomimă, presupunând implicarea 
într-un „spectacol total” a celor prezenți, şamanul având, pentru toți ce-i care-i 
însoțesc mesajul, rolul de călăuză spre lumea spiritelor. De regulă, „călătoria” în acest 
spațiu al supraumanului, al zeilor şi al sufletelor celor morţi, nu e nici facilă şi nici 
lipsită de primejdii, şamanul riscând să-şi piardă chiar viața. Spiritul său este 
transsubstantializat şi, murind în lumea oamenilor, renaşte în cea a strămoşilor 
dispăruți. 

În textele consacrate lui Freud, Lévi-Strauss a apropiat samanismul (graţie 
abreactiei pe care o provoacă) de procedeele psihanalizei. Pentru autorul 
Antropologiei structurale, mitul reprezintă o categorie fundamentală a spiritului, 
tutelat fiind de o ordine monadică. Inconştientul descris de Levi-Strauss, diferit totuşi 
de inconştientul lui Freud, depersonalizat şi incapabil de a promova reacţii 
emoţionale, este însărcinat cu atribute ale simbolizării şi cu impunerea de forme 
conținuturilor latente. Samanismul, conform analizei structurale, este rodul unui 
consens social, înainte chiar de a fi iniţiat de experienţa celui ce-şi probează 
competenţa în vindecäri magice sau lichidări ale vreunui rival mai puternic. Punând în 
scenă un acces paroxistic inițial, 


„şamanul nu se mulţumeşte să reproducă sau să mimeze anumite evenimente; el le 
retrăieşte efectiv în întreaga lor vivacitate, originalitate şi violență. Şi, fiindcă la 
sfârşitul şedinţei revine la starea normală, putem spune, împrumutând de la 
psihanaliză un termen esenţial, că el abreactioneazà”"!. 


Ca în psihodramă, abreactionänd, şamanul îşi călăuzeşte pacientul spre miezul unui 
„mit colectiv”; practic, îl aduce în faţa unui afect exteriorizat, violent cel mai adesea, 
nu neapărat conştientizat, însă ordonator al mecanismelor de transfer; în final, acestea 
vor putea provoca transformările somatice dorite; reîntoarcerea la starea de 
normalitate, asemenea trezirii, presupune revenirea sufletului rătăcit în corpul celui 
suferind, alipirea dublului la sine. 

Beneficiind de un limbaj simbolic, şamanul descrie situaţii perceptibile (putem 
spune că atinge semnificatul), iar spaţiul pe care îl străbate este unul care, chiar dacă 
nu devine vizibil celor prezenţi la ritual, dobândeşte datele esenţiale ale concretului. 
Altfel, putem presupune că evenimentul dramatic, traumatizant, rememorat în cura 
psihodramatică, profitând de resursele simbolizării, va fi circumscris unui context 
structurat conform unei întâmplări originare (va întâlni ceea ce Lévi-Strauss numea 
„tiparul unei structuri preexistente”*?). Doar că, în plus, samanul transcende condiţia 
umană, ocoleşte atât calea investigației raționale, cât şi pe cea a unor căi pregătitoare, 
de tip psihanalitic, şi se adresează direct sursei conflictului apărut (boală, calamitäti 
etc.). 


$ Claude Lévi-Strauss, Antropologia structurală, prefaţă de Ion Aluaş, traducere din limba 
franceză de I. Pecher, Editura Politică, Bucureşti, 1978. 
* Ibidem, p. 243. 

Fiind o „experienţa extatică a morţii şi a învierii rituale”, samanismul se 
> 5 S 


constituie ca o pedagogie a väzului: „Am venit la tine pentru că doresc să văd” — 
mărturisesc discipolii eschimoşi maestrului iglulik*. Iar la triburile din Coppermine, 
cel ales a deveni şaman este pus încă de la naştere să privească de-a-ndoaselea, 
dobândind astfel „darul celei de-a doua vederi. Prin urmare acei copii sunt numiţi Cei 
ce pot privi în nean”. Datorită acestei priviri iscoditoare, sortite să ajungă până hăt 
departe (în tradiția siberiană fiind des formulată distanța a 30 verste), în divinatia 
şamanică este foarte prezentă oglinda, obiect destinat cunoaşterii, sprijinindu-l pe 
şaman în toate căutările sale. Fiind folosită de el, oglinda desparte ceea ce este 
imagine de ceea ce este asemănare, îndepărtează incertitudinea distanțelor şi risipeşte 
aparențele. În acest spaţiu al reflexiei, în care reprezentarea este descärcatä de propria 
substanţă, fiind condamnată de Platon ca având un caracter înşelător, şamanul este 
chemat să descifreze acel ceva ascuns înţelegerii muritorilor de rând. Supus unei 
intense „iluminări”, el va trebui să facă dovada unei teribile rezistențe psihice, a 
trăiniciei structurii sale bazale, agresată violent de o lume nebănuită, însă o lume care 
îi va conferi calitatea celui ce poate privi în neant, receptor al unui mesaj numinos. 
Peste secole, această încredere atribuită privirii va fi cea care va uni interesele 
şamanului cu cele ale psihodramei. 

Însă şamanul nu are nimic de-a face cu vrăjitoria — chiar dacă de atâtea ori a 
fost catalogat astfel — şi nici cu ritualurile religioase universaliste, cum este cea 
creştină, mesajele compensatorii primite de el fiind condiționate de împlinirea unor 
etape de iniţiere şi de dobândire a unor cunoştinţe ezoterice, transformate apoi sub 
chipul unor vise a căror realitate nu poate fi pusă la îndoială. Or, „iluzia” nu face parte 
din aparatul de lucru al şamanului: ea nu este altceva decât un construct al rațiunii, 
față de care raporturile se cer înnoite. Tot astfel, imaginația dobândeşte un sens 
rezervat, acela al capacităţii omului de a escalada înălțimile sinelui şi de a urma calea 
unei lumi în care logica lucrurilor este schimbată, o cale arhetipală. Departe de a căuta 
să consoleze, şamanul va compensa suferința umană cu forţa vindecătoare ce zace 
neştiută în om. Sustinut de spaima în faţa haosului celor ce-i pretind ajutorul, gestul 
său confirmă realitatea unui mecanism coerent de cunoaştere. Materia sa de lucru este 
sufletul şi psihicul omenesc şi, de aceea, nu are nevoie de periodicitate, de ritualuri 
stereotipe, ci de o tehnică foarte sever pusă la punct. Implicând fără rezerve atât 
subiectul lovit de o necunoscută maladie cât şi colectivitatea, şamanul construieşte un 
spațiu al uzajului simbolic şi al unei istorii originale. Boala, greutatea unei naşteri sau 
vina omului în faţa zeilor săi, toate sunt corelate într-un ansamblu epicizat, original; 
vindecarea însăşi are nevoie de o „poveste”, fiindcă doar astfel poate fi sesizată şi 
creditată de membrii grupului; imposibilitatea descrierii suferinței printr-un efort 
rațional recomandă intervenția şamanului, unicul calificat în a se abandona pe sine (si, 
deci, lumea sa), pentru a afla şi gestiona izvoarele abreactiei şi pentru a se putea 


5 Mircea Eliade, Samanismul, p. 69. Roger Caillois va defini şamanismul ca „expresie a 
forţei individului în lupta împotriva ordinii naturale a realității”, diferențiindu-l de manism, 
„care, prin uitarea de sine, marchează căutarea identificării eului şi a non-eului, a conştiinţei şi 
a lumii exterioare”. — În Mitul şi omul, traducere din limba franceză de Lidia Simion, cu o 
prefaţă a autorului, Editura Nemira, Bucureşti, 2000, p. 8. 

# Mircea Eliade, Samanismul, p. 70. 

5 Apud Mario Mercier, Samanism şi samani, traducere şi postfață de Mioara Adina Avram, 
Editura Moldova, laşi, 1993, p. 41. Legat de aceste aspecte, ce par a include samanismul sub 
umbrela unui comune culturi (v. Ruth Underhill, Red Man Religion, Chicago, University of 
Chicago Press, 1965), în ultimii ani este vehiculată ipoteza unei distincţii între diferitele 
tradiţii samanice. V., în acest sens, Marie-Françoise Guédon, Le rêve et la forêt: histoires de 
chamanes nabesna, Les Presses de l’Université Laval, 2005. 

implica într-o dispută cu realitatea transcendentä şi cu forţele negative, cele care au 
atras dublul spiritual al omului să evadeze. Şi dacă psihanaliza, observă Claude Levi- 
Strauss, îşi construieşte terapeutica pe o adaptare a individului la regulile socialului, 
şamanismul regrupează şi determină atitudinile membrilor tribului în jurul unor 
soluţii oferite de transa extatică**. Desigur teoria antropologului francez este nuanțată 
până în punctul în care actul magic este văzut ca răspuns „la o situaţie ce se dezvăluie 
conştiinţei prin manifestări afective, însă a cărei natură profundă este intelectuală”. 

Ales de comunitate sau urmând filiera ereditară, neofitul ne apare cu totul 
diferit de ceilalți: copil fiind, cade pradă somnului prelungit, este agitat, plânge şi nu 
de puţine ori este cuprins de crize comitiale; caută solitudinea în mijlocul naturii, unde 
îşi va şi proba înclinația spre gesturi extreme, automutilări, aruncări în apă şi-n foc, 
dar şi pentru jocul teatral, pantomimă, prestidigitatie ş.a.m.d. Toate acestea sunt 
considerate însemnele unei „boli inițiatice”, prin care tribului i se oferă oportunitatea 
împlinirii unor cicluri înnoite de viață. La buriati, un copil anume ales este provocat 
să-şi însuşească însemnele aspirantului, până în clipa în care ia decizia de a deveni 
şaman, împlinind mai întâi ritualul de ablutiune alături de strămoşi (un rol major 
ocupându-l „părintele-şaman”), iar apoi cel de iniţiere, prin mijloacele transei, în 
lumea spiritelor. Purificarea sa se va face cu apă, iar în cazurile extreme prin sânge“. 
Un loc important, în lunga ceremonie de iniţiere, îl ocupă copacul, mesteacănul la 
buriati, consacrat ca Arbore Cosmic, reper atât al călătoriei spre Centru, cât şi al 
înältärii spre Cer”. Prin călătoria initiatului şi „topografierea” unui univers ascuns, 
sacrul capătă sens şi, mai mult, se preschimbă în singura certitudine la care fiinţa 
umană se poate raporta. Pe de altă parte, lumea de dincolo dobândeşte o biografie, ea 
devine asemenea celei cotidiene (mai mult, compensează deficienta acesteia din urmă, 
printr-un exces de semnificant) şi, astfel, destinul omului şi sfârşitul său ineluctabil se 
traduc ca modalităţi recognoscibile de a trece de la existenţa profană la cea spirituală. 
Spre deosebire de profeții Greciei antice (cum este Tiresias), şamanul poate interveni 
în rescrierea destinului, în avantajul grupului din care provine. Astfel, dacă profetul îşi 
ordonează activitatea şi mesajele într-un univers în care dezordinea este prestabilită şi 
imuabilă, şamanul acţionează într-un tărâm al hazardului. 


5 V. Claude Lévi-Strauss, Antropologia structurală, pp. 218-219, 224. Acest „dublu 
spiritual”, descris de Levi-Strauss, este reperabil în gândirea şamanică, în fiecare organ al 
corpului, ceea ce conduce, desigur la ideea unui multiplu al sufletului ființei, un multiplu 
controlat prin „forţa vitală” (cf. P. 225). Cuvântul „transă” derivă din latinescu transire care 
semnifică „a trece dincolo de”; în epoca medievală, transa indica starea de agonie a 
muribundului, tranziţia acestuia spre lumea veşnică. Aşa cum am văzut, transa şamanică este 
datorată unui asalt senzorial de excepţie sau unei stimulări exteroreceptive. Cu totul diferită 
de transă, obținerea stării de extaz (cuvântul provenind din grecescul ekstasis) ar presupune o 
inhibare a captorilor extero- şi interoceptivi (v., infra, subcapitolul despre starea de 
constientä alterată). 

* Ibidem, p. 220. 

38 V., pentru o descrie amănunțită a întregului ritual al buriatilor, I.E. Tugutov, The Tailagan 
as a Principal Shamanistic ritual of the Buryats, în: V. Diószegi; M. Hoppäl (Edited by), 
Shamanism in Siberia, Akadémiai Kiad6, Budapest, 1978, pp. 267-280; Mircea Eliade, 
Istoria credințelor şi ideilor religioase, vol. 3: De la Mahomed la epoca Reformelor, 
traducere din limba franceză de Cezar Baltag, Editura Universitas, Chişinău, 1992, pp. 18-19; 
Mircea Eliade, Samanismul si tehnicile arhaice ale extazului, traducere din limba franceză de 
Brânduşa Prelipceanu şi Cezar Baltag, Bucureşti, Editura Humanitas, 1997, pp. 120-126; 
Mario Mercier, Samanism si samani, traducere şi postfață de Mioara Adina Avram, Editura 
Moldova, laşi, 1993, p. 38. 

5 Cf. Mircea Eliade, Samanismul şi tehnicile arhaice ale extazului, pp. 124-125. 

Îndepărtând, prin ceea ce comunică, teama din sufletele oamenilor, samanul a 
fost considerat în societățile primitive ca personajul fetiş al ceremonialului de 
îmbunare a spiritelor telurice sau celeste, luând-o, prin soluțiile mesajul său, înaintea 
oricărui alt conducător (rege sau preot). Fără să procedeze la descrierea unui amestec 
de real şi confabulatii, el pune în acord contexte cu semnificaţii distincte; de aceea, îl 
putem numi „translator”, în sensul curat al cuvântului, traducător al unui mesaj mistic 
care, relevat fără intermediar, şi-ar pierde înţelesul şi orice finalitate. Evenimentul 
unic, supranatural, este structurat, dobândeşte un limbaj şi, în acest fel, între 
reprezentantul mitic al bolii suferindului şi suferința în sine se creează o legătură 
explicită, benefică degajării, în egală măsură afective şi fiziologice. 

Recurgând la încorporare voită, şamanul invocă spiritele pozitive 
(şamanizează), cerându-le ajutorul în demersul său vindecător şi sprijinul în lupta cu 
forțele demonice; abilitatea de a se înfrunta cu forte supranaturale a făcut ca selecția 
şamanilor să se facă de preferință din grupurile de vânători şi, mai rar, din cele 
pastorale. Aceste spirite invocate în timpul ritualului sunt personalizate şi, observă 
Marie-Françoise Guédon la tribul amerindian Salish, pot fi „înzestrate cu inteligență şi 
chiar cu umor”*. Apoi, prin transă (sau dedublare), el îşi separă spiritul de corp, 
intrând în contact nemijlocit cu entitățile supranaturale, pe care le descrie în cele mai 
fine detalii, neuitând să menționeze podoabele, mărgelele sau oasele pe care le oferă 
întru împăcare spiritelor. Uneori, şamanul recurge la transa cataleptică, când trupul îi 
rămâne, pentru o vreme, inert în faţa „spectatorilor”, sufletul călătorind şi epuizând 
istorii neverosimile pentru fiinţa rațională, alteori apelează la transa dramatică, prin 
care drumul este însoțită de o continuă verbalizare şi reprezentare gestuală a celor 
întâmplate. În acest din urmă caz, samanul înscenează evenimentele din Lumea 
susceptibilă de dincolo, se substituie celor pe care-i întâlneşte şi devine intermediar al 
sfaturilor primite de la spiritele protectoare °. Într-un cuvânt, şamanul devine egalul 
celor pe care-i vizitează şi, astfel, poate accede la secretele spiritelor sale protectoare. 
Este, probabil, motivul pentru care şamanul va fi adeseori poet, muzician şi, în mare, 
păstrător al culturii tribului său. 

Atunci când calătoria sa vizează sondarea lumii Infernului, nu-i este permisă 
nici o scăpare; la fiecare „scară” (şapte, la popoarele altaice), descrie o altă epifanie: 
întâlnind demoni şi forţe malefice, el este nevoit să-şi asume pulsiunile lor energetice, 
să consume forța potentatoare a unui inconştient colectiv funest, însă nu pentru a se 
abandona acestui loc, ceea ce ar însemna să-şi supună eul dezintegrării, ci pentru a 
împăca spiritele, folosindu-se adeseori de câte un şiretlic (ca exemplu — oferindu-le 
alcool), luându-le sub control şi obligându-le să-l sprijine în interesul celor care i-au 
cerut ajutorul. Este ceea ce a făcut Athena, atunci când, luând apărarea lui Oreste, a 


% Marie-Françoise Guédon , Le chamanisme — et les chamanismes — dans les traditions du 
Pacifique Nord, în „Religiologiques. Traditions amerindiennes”, 6, 1992, (automne). 

"l V, Mario Mercier, Samanism şi samani, traducere şi postfață de Mioara Adina Avram, 
Editura Moldova, laşi, 1993, pp. 15-17. Spiritele la care şamanul se raportează sunt fie 
auxiliare — cele la care accede pentru întâia dată în timpul transei şi alegătoare — cele pe care 
le-a înscris ancestral. — V. ibidem, p. 24. Bertrand Hell, în Possesion et chamanisme. Les 
maîtres du désordre, Éditions Flammarion, Paris, 1999, arată că posesiune la care se poate 
ajunge în starea extatică, poate fi interpretată ca reacție la o ordine a unei forte exterioare; or, 
opunându-se ordinii, ea o poate conţine implicit (v. p. 165). În plus, „ceea ce mă interesează 
în primul rând — afirmă autorul — nu este eficacitatea tehnicilor, ci procesul de adeziune 
colectivă la ritual. Si formulez ipoteza că simbolica dezordinii este cheia esenţială a acestui 
mecanism de recunoaştere a puterii «magice»” (p. 343). Pe de altă parte, putem, oare, intui o 
legătură între apariţiile ajutătoare şi acele „spirite tari” ce vor fi prefigurate de gândirea 
iluministă? 

decis acordarea unor atribuţii noi Eriniilor, transformându-le în Eumenide sau 
divinităţi binevoitoare. Este ceea ce a făcut şi Orfeu, coborând în Infern să-şi aducă la 
viaţă iubita, îmbunându-i prin intermediul muzicii pe Hades şi Persefona”. Este ceea 
ce au făcut Artaud, prin teatrul cruzimii şi Grotowski, prin teatrul sărac, expulzând din 
sinele actorului întâmplările refulate. Este ceea ce face psihodramatistul, călăuzind 
protagonistul spre miezul unor istorii uitate, tulburătoare, traumatizante. 

Constient de puterea de care dispune, şamanul se face egalul sufletelor celor 
care şi-au risipit autonomia, mesagerul şi vindecătorul lor. Înţelegând suferinţa ca pe o 
consecință a afectării sufletului, el nu se preocupă de insanitatea organică, dar, chiar şi 
atunci când o face, îmbolnăvirea trupului nu este pentru el decât consecința unei 
alterări emoționale sau a implicării unor spirite nedorite. Kamlenia sau ceremonia 
şamanică este organizată pentru a ameliora calitatea vieții şi echilibrul sufletesc al 
omului, al unui grup sau al unei întregi comunităţi. Nu arareori, şamanul declanşează 
în cel căruia 1 se adresează reacții empatice atât de puternice, încât poate fi asemănat 
cu un veritabil psihoterapeut. Atu-ul major al şamanului este, însă, acela că, prin ins, 
el aspiră la echilibrul sufletului colectiv; de aceea, în interiorul populațiile originare, 
el este „invocat” de situaţia precară în care un membru al grupului se află la un 
moment dat, fiind singurul considerat invulnerabil în fața naturii potrivnice, a unor 
maladii neaşteptate sau a unor duşmani care au devenit amenintätori. Asemenea 
şamanului, psihodramatistul va interveni atunci când echilibrul dintre suflet si trup va 
fi vătămat. El însuşi, şamanul, este ales adeseori din rândul celor care au făcut dovada 
unor tulburări mentale (epileptice sau de tip schizoid), dar care par a se manifesta doar 
în starea de transă, ori care s-au născut cu o constituţie debilă. 

Transa extatică este considerată obligatorie în îndrumarea misiunii şamanice şi 
ea constă într-o „aventură” căreia doar printr-o pregătire intensă cel „însemnat” îi 
poate face faţă. Pot fi remarcate trei etape ale iniţierii, suferința, moartea şi învierea, 
urmate de întoarcerea la starea de echilibru ce a premers transa. Aceste etape sunt 
pregătite fie printr-un sacrificiu (al unui animal sacru, folosit sau nu ca hrană de către 
şaman) sau chiar prin consumarea unor substanțe vegetale psihotrope. În etapa 
formării ezoterice (vezi, de exemplu, în ceremonialul iakut), trecând în Celălalt 
Tărâm, viitorul şamanul se vede pe sine torturat, sfârtecat, îmbucătăţit, oferit hrană 
spiritelor sau zeilor, pentru a fi, în cele din urmă, recompus şi redat lumii vizibile 
după o decizie ocultă. În urma călătoriilor sale, saturând entităţile celeste cu propriul 
sânge şi corp, şamanul va dobândi un nou trup („un trup consacrat”* — spune Mircea 
Eliade), fiind de acum agreat de o geografie altminteri ostilă profanilor, iar atunci 
când dorinţele sale nu vor fi conforme cu cele pe care starea extatică 1 le relevă, va 
putea să înfrunte forțele vindicative. lată ce-i mărturiseşte un şaman finic novicelui 
său: 

„O să fii singur în aşteptarea viziunilor. Ceea ce-ai să vezi şi-ai să auzi o să te 
înspăimânte, căci în faţa ta au să se înalțe Divinitäti malefice şi Demoni ce-or să ieie 
forme diverse, jumătate-oameni, jumätate-animale, şi Spirite rătăcitoare ale Morților 
ce nu şi-au aflat încă locul. Elementele or să-ţi fie ostile, o să le vezi sub adevăratul 
chip, încă neîmblânzite, ai să vezi Spiritele-Stăpâne ce poruncesc. Din pământ o să 
izbucnească foc ca să te ardă, iar pământul o să se deschidă ca o gură, ca să te 


” Tot aşa, şamanul, în drumul său spre Infern, se foloseşte de muzica tobelor pentru a se apăra 
de creaturile monstruoase pe care le întâlneşte. De altfel, întreaga literatură veche este 
împânzită cu istorii ale coborârii în Infern printr-o prealabilă transă extatică, demers 
considerat întotdeauna ca inițiatic. V., în acest sens, Mircea Eliade, Istoria credințelor şi 
ideilor religioase, vol. 3, p. 27. 

? Mircea Eliade, Istoria credințelor şi ideilor religioase, vol. 3, p. 20. 

absoarbă. În adâncul apelor, Sufletele Înecatilor or să te cheme, crând să te atragă la 
ele. Spiritele întunecate ale Munţilor or să tâsneascä din grote, or să te amenințe, or să 
te chinuie fără încetare... Ca să stăpâneşti aceste Spirite dezläntuite, trebuie să mergi 
până la capătul fricii tale ca să nu te mai temi deloc. Dacă nu treci de această 
încercare, dacă cedezi în faţa groazei, o să fii pe veci pierdut””. 


De aceea, şamanul îşi va proteja uneori sufletul sau unul dintre suflete, ascunzându- 
I(e) în trupul unui animal, a unui câine, urs, armăsar sau vultur”, pentru a-l delega să 
intervină, în momentele de criză, în favoarea celui sau celor care i-o cer. La încheierea 
ritualului, şamanul regăseşte lumea profană schimbată, afectată în mod decisiv de 
experienţele suprasensibile la care a fost supus. Între cele două tărâmuri — cel 
cunoscut prin observație obiectivă şi cel care i se iveste în starea de vis sau de transă — 
este acum capabil să intuiască o comuniune de sens, cea care va converti percepțiile în 
mesaje rezolutive. 


1.6. Omul adamic 


In Sfânta Scriptură, ni se spune că Dumnezeu, după ce a creat cerul şi 
pământul, a făcut să apară lumina, separând-o de întuneric. Conform doctrinei 
evreieşti, aceasta este cea dintâi acțiune cabalistică: 


„Și a zis Dumnezeu: «Să fie lumină!» Si a fost lumină. Şi a văzut Dumnezeu 
că este bună lumina; şi a despărţit Dumnezeu lumina de întuneric”. 


Despärtind răul de bine, trăirile indezirabile de cele acceptate de Divinitate, în 
maniera unei „reprezentații? nu de puţine ori construită pe elemente ale 
spectaculosului, cabala ne propune o practică de care sunt legate exerciţii ascetice 
învecinate, păstrându-şi, însă, întâietatea prin amploarea şi profunzimea ritualului. 
Metoda psihodramatică de care vom vorbi într-un viitor capitol nu pare a fi cu totul 
străină de sistemul misticii evreieşti, de cabala. 

În această formă de manifestare a gnosticismului evreu, psihicul prezintă o 
structură complexă, multistratificată şi este provocată întoarcerea la rolul jucat de 
omul primordial, adamic, a cărui natură este prin excelență divină. În această căutare a 
redemptiunii omului, pe fundalul unei realităţi substanţiale, misiunea cabalei nu poate 
fi decât de tip mesianic. Să ne reamintim: ființa umană este clădită după imaginea 
celor zece atribute sau puteri (Sefirot-uri) ale divinului şi se crede că recreatorul lor ar 
fi Isaac, cel care a oferit pentru Dumnezeu imaginea unui Infinit (ein sof). De aceea, 
cabala unui Ari are misiunea de a elibera scânteile sacre (de a distruge lumile captive 
— afirmă adepţii săi”) şi a lumina originea divină a sufletului. Mai mult, Moshe Idel, 
probabil cel mai însemnat exeget al cabalei, alături de Gershom Scholem, a arătat că 
producțiile gnosticismului antic pot fi puse pe seama concluziilor cabalei, conform 
căreia Enoh sau Omul Divin nu şi-a încheiat existenţa, ci s-a transformat în îngerul 
Metatron. Pe de altă parte, sufletul fiecărui om şi-ar găsi sălaşul în corpul ființei, 
având o înfăţişare „trifrons”: nefesh — cel care, vorbind despre corp, exprimă 
vitalitatea şi pune în relaţie cele patru elemente fundamentale, pământul, apa, aerul şi 


” Mario Mercier, Samanism şi samani,p. 47. 

% V, James George Frazer, Creanga de aur, vol. V, traducere de Octavian Nistor, note de 
Gabriela Duda, Editura Minerva, Bucureşti, 1980, p. 120. 

% Facerea, 1, 3-4. Cuvântul kal6s înseamnă aici „bine”. În schimb, la Sfântul Vasile cel Mare 
este tradus ca „frumos”, asigurând o acoperire mai largă a ideii de armonie. 

” Moshe Idel, Mesianism şi mistică, traducere de T. Goldstein, Bucureşti, Editura Hasefer, 
1996. 

focul; anima şi, în fine, neshama sau sufletul superior, manifest doar prin mijlocirea 
Torei (numele mistic al lui Dumnezeu)”. 

Conform credinței cabalice, fiecare literă din alfabetul evreiesc este o 
reprezentare a forţelor cosmice, regăsite în cele trei lumi care alcătuiesc Întregul: 
lumea terestră, lumea astrală şi lumea spirituală, corespondente, în mic, celor trei 
imagini ale omului, arătate mai sus. lar aceasta din urmă, lumea spirituală, este 
controlată de Divinitate şi are o importanță majoră. Ca urmare, intervenţia cabalei va 
tinti influențarea forţei celeste, fie în activitatea sa intrinsecă, fie în raporturile pe care 
le instituie cu lumea. 

Or, ceea ce ne preocupă pe noi este modelul extatic adoptat de cabala şi, încă, 
cel teosofic, hiper-semantic, care nu poate fi neglijat, mai cu seamă din unghiul 
„mizanscenei” teurgice (diferită în concepţia lui Moshe Idel de orice fenomen magic) 
şi prin care Divinitatea este influenţată „în special în starea ei internă, adică în 
dinamica ei, uneori însă şi în relaţia ei cu omul. Spre deosebire de magician, teurgul 
evreu din vechime şi din perioada medievală îşi axa activitatea pe valorile religioase 
acceptate””. Si, aşa cum am văzut, dacă metoda teurgicä presupune o potentare a unei 
energii îndreptate asupra Divinităţii (precumpănind procesele intelective), cu scopul 
de a-i afecta deciziile cu privire la oameni, metoda extatică este directionatä spre 
sufletului uman, ocolind interpretările raţionale, provocând deconstructia limbajului 
şi, în fine, catharsis-ul, pregătindu-l astfel să întâmpine emanatiile Cerului'%. Are loc 
un veritabil ritual de reaşezare a sefirot-urilor în lume şi de purificare spirituală. 
Această mişcare dublă între sufletul omului şi Divinitate îşi găseşte echivalentul în 
alfabetul ebraic, în care nu sunt menționate decât consoanele. Vocalele, alăturate 
consoanelor odată cu pronunțarea unui cuvânt, traduc suflul creator şi fac trimitere 
atât la tăcerea sau misterul lumii, cât şi la prezenţa divinului — acesta este punctul în 
care se întrevede potentialitatea celei de-a treia metode cabalistice, cea talismanică, 
îndreptată spre lumea obiectuală. 

Una dintre mijloacele consacrate de descărcare emoţională şi de echilibrare a 
vieții individuale cu cea mistică, teatralizată adeseori prin revelatiile sale vizuale şi 
chiar împinsă până la pragul unei ritualizări riguros consemnate, este suferința sau, 
mai exact, plânsul pe care îl naşte suferinţa. În tradiția iudaică, plânsul este o forma 
curentă de consumare a perioadei de doliu şi a celei de penitentä religioasă. El face 
permeabile stările afective primare, frica, iubirea ş.a.m.d. Ca şi în catharsis-ul tragic 
sau în abreactia psihodramatică, prin plânsul cabalic se sugerează o întoarcere a 
privirii spre trecut, spre evenimente împlinite, cu scopul de a aduce liniştea, pacea şi, 
în fine, efectul tămăduitor asupra prezentului. Corelat cu demersul teurgic, plânsul 
omului provoacă modificări în structura intimă a lui Dumnezeu, suplinind sau dublând 
resursele celeste, în timp ce plânsul mistic îl propulsează pe cabalist spre un spaţiu al 
revelatiei şi al unei conştiinţe paranormale!. Textul biblic este plin de astfel de 
mărturii ale plânsului compensator. Ca exemplu, în /eremia, Dumnezeu se adresează 
iudeilor prin gura profetului: „Cu lacrimi ai plecat şi îi voi întoarce cu mângâiere, îi 
voi întoarce la izvoarele apelor pe cale netedă, pe care nu se vor poticni, că Eu sunt 


* Roland Goetschel, Kabbala, traducere de Carmen Blaga, Timişoara, Editura de Vest, 1992, 
pp. 103-105. 

” Moshe Idel, Cabala. Noi perspective, traducere din limba engleză de Claudia Dumitriu, 
Editura Nemira, Bucureşti, 2000, p. 219. V. si idem, Perfectiuni care absorb. Cabala şi 
interpretare, prefaţă de Harold Bloom, traducere de Horia Popescu, Editura Polirom, laşi, 
2004, p. 33. 

1% Ibidem, p. 34. 

11 Moshe Idel, Cabala. Noi perspective, p. 117. 

părintele lui Israel...” "®, Aşadar, aflarea căii drepte, a unei existente veritabile, plăcute 
lui Dumnezeu este condiţionată de reacții emoţionale puternice. Dar plânsul nu se 
poate împlini în orice formă, cel mai indicat, recomandă cabala, este ca penitentul să 
adopte „poziţia lui Ilie”, aşezat, cu capul între genunchi, pentru „a ajunge la viziunea 
mistică a palatelor celeşti”!%. Sau, cel putin, pentru a afla misterul care-l frământă, să 
ia o postură care să atragă atenția lui Dumnezeu, aşa cum recomandă un tratat 
iudaico-arab din secolul al XIII-lea: 


„Cel care se roagă se va întoarce către Dumnezeu, binecuvântat fie el, stând 
în picioare şi bucurându-se în inima şi buzele sale. Mâinile îi vor fi întinse, iar 
organele vocale vor murmura şi vor vorbi [în vreme ce] celelalte membre vor tremura 
şi se vor scutura. Va cânta fără întrerupere melodii dulci, umilindu-se, implorând, 
plecându-se în prezenţa Regelui Mare şi Maiestuos şi [atunci] va avea experienţa 
extatică şi uluirea, până ce îşi va găsi sufletul în lumea intelectelor”!%*. 


Însă, plânsul mistic nu este dat oricui, el aparţine doar câtorva aleşi, dedicați aflării 
secretului divin şi apți a-l încorpora într-un ansamblu amplu, dificil, uneori eroziv, de 
tehnici ascetice; oricum, pare a depăşi în profunzime cunoaşterea prin simpla studiere 
a Torei. Plânsul este cel care excită văzul, renunțând pentru o clipă la percepţia prin 
restul organelor de simţ, el este un catalizator ce face aptă privirea să pătrundă, 
precum cea a şamanului, susținută de esentele unei plante psihotrope, spre 
străfundurile lumii extrasenzoriale, a Divinului, în cazul cabalei. Şi a sufletului, în 
aceeaşi măsură. 


1% Jeremia, 31,9. 
'% Moshe Idel, Cabala. Noi perspective, p. 120. 
104 Apud ibidem, p. 121. 

2. „CA ŞI CUM” SAU JOCUL CU ALTUL 


2.1. La început a fost inconştientul 


Cel dintâi vis interpretat de Sigmund Freud a fost cel al pacientei sale Irma 
(„visul injectiei”), legându-l de o serie de procese, ocupând un loc important cele de 
deplasare şi condensare. Alături de acestea, va reţine atenția conceptul cu privire la 
mecanismele refulării, concept inclus în marea teorie asupra inconştientului, apărut 
pentru întâia data sub forma unui studiu extins, în celebra sa lucrare Interpretarea 
viselor (1900), cap. VII. Conform concepției lui Freud, psihismul alătură două sisteme 
distincte: sistemul Conştient-Preconştient şi sistemul Inconştient. Acesta din urmă 
este format dintr-o sumă de reprezentări, între care un loc însemnat îl au reprezentările 
sexuale infantile. Ca urmare, scopul psihanalizei ar fi acela de a descrie funcționarea 
aparatului psihic şi de a scoate la lumină semnificaţiile inconstiente, cele incriminate 
de declanșarea unor reacţii afective alterate. În ceea ce priveşte structura şi conţinutul 
inconştientului, psihanaliza post-freudiană (cea reprezentată de Otto Rank, Karl Jung 
şi Jacques Lacan) va nuanţa până la schimbare concepțiile cu privire la inconştient şi 
procesele refulării. 

Ne permitem, foarte pe scurt, să tratăm oarecum didactic cele două concepții 
ce definesc „inconştientul” freudian, cu scopul conturării mai fireşti a teoriilor care îl 
vor urma. Inconstientul posedă un număr de proprietăți distincte şi de o maximă 
importanță, detaşate de realitatea fizică, exterioară, care îi este indiferentă. De altfel, 
inconştientul nu cunoaşte îndoieli, fiind complet detaşat de noţiuni ca moarte, timp, 
negatie etc!%. 

Mai întâi, Freud aduce în atenţie un Inconştient (cu inițială majusculă) prin 
care este conturat un sistem ce preia reprezentările neconforme conştiinţei, împărțit, la 
rândul său, într-un Preconştient, format din reprezentările non-constiente dar 
susceptibile de a deveni conştiente şi Inconstientul propriu-zis, alcătuit din 
reprezentări ce nu pot fi descrise prin acțiunile voluntare ale subiectului (ale 
conştiinţei). O a doua acceptie introduce inconştientul sub forma sa adjectivală şi se 
referă la faptul că subiectul nu ar fi conştient de un act la care este martor. Cea dintâi 
topică elaborată de Freud presupune existența unei serii de instanțe ale aparatului 
psihic (v. Interpretarea viselor), formată din sistemul perceptiv (nuantat prin absenţa 
funcției mnezice), amintiri (Sı, S2 ... , născute din percepții), inconştient (Inc.), format 
din amintiri depozitate în stare latentă, preconştient (Prec.) şi, în fine, extremitatea 
motrice (M) sau conştientul. 


P S; S2 Sa Inc. Prec. 


In opinia lui Freud, procesele psihice sunt, din punct de vedere economic, 
consecința unor investiri de energie (libido-ul), iar prin dinamica proceselor psihice, 


1% V, Jean-Louis Pedinielli, Conscience et inconscient, în Annick Weil-Barais (sous la 
direction), L'homme cognitif, PUF, Paris, 1994, pp. 72-73. 

structura inconştientului şi a constientului conduc la relații conflictuale, constituente 
ale unui sistem format din trei instanțe: conştientul (C), preconstientul (Prec.) şi 
inconştientul (Inc.). Legătura C-Prec. este rezistentă la asaltul impulsurilor 
inconştientului (elementele preconştientului fiind transferate, prin efort volitiv, 
constientului). Acest contruct va conduce la conturarea unei noi topici, formată din Se 
(reprezentările refulate, dorințele ascunse), Eu şi, în fine, Supraeu (cu rol de instanţă 
critică). Dacă Eul posedă atât reprezentări conştiente cât şi inconştiente, Se-ul este în 
întregime inconştient. De altfel, în opera lui Freud, noţiunea de „conştient” va 
prezenta un dublu sens: este atât funcție a psihicului, cât şi, în egală măsură, sistem. 
Constiinta apare la Freud asemenea unui organ care percepe calitatea stimulilor, 
sistemul Prec.-C fiind deschis atât stimulilor externi, cât şi celor interni. Fiind lipsit de 
memorie, îi lipseşte si abilitatea stocării amintirilor. Astfel, conştiinţa va funcționa ca 
interfață, aptă să selectioneze informațiile (undeva, într-o Notă din 1925 o numeşte 
„tăbliță magică”) şi să le directioneze fie spre memoria conştientă, fie spre cea latentă 
(inconştientă). Întrucât părți ale Eului şi Supraeului sunt reţinute în stare latentă 
(aparţin deci Inconştientului) nu se mai poate vorbi de o identitate uniformă între Eu 
şi conştient. Din acest motiv, Se-ul devine sediu al reprezentărilor haotice, al 
pulsiunilor vieții şi morții, imposibil de decelat prin acte de voință. Din acest motiv, 
psihanaliza simbolistă pare a numi doar un singur tip de libido, dominant masculin, 
capabil a determina îndepărtarea amenințării paterne (de unde se vor ivi complexele 
infantile, complexul castrării şi complexul Oedip). Prezenţa sau absenţa acestui 
„semnificant al dorinţei de Altul”'% (cum va traduce Lacan noţiunea de falus) este 
consecința raporturilor cu sine şi cu cei doi părinți. 

Să ne aducem aminte că, la Kant, viaţa imaginativä fusese considerată 
intermediară între experienţa sensibilă şi rațiune. Implicând durata în reprezentarea 
unei acțiuni, autorul Criticii rațiunii pure impune, în fapt, „prezența gestului în 
spirit”. Ceea ce uneşte fantasma şi memoria este orientarea ambelor spre trecut si 
consacrarea imaginarului; întrucât — şi acest lucru va fi reluat de Freud — nu există nici 
un indiciu al realității în inconştient, fantasmelor le va fi atribuită funcţia de 
„amintire-ecran”. Dintr-o altă perspectivă, D.W. Winnicott, în Joc şi realitate, va 
diferenția nu doar între „fantasmă” şi „realitate”, ci şi între „fantasmă” şi 
„Imaginaţie”: neconstructivă uneori pentru subiectul interogat, fantasma apare ca un 
fenomen pierdut nu doar de realitatea materială, ci şi de cea a visului, ceea ce face 
inutilă „durata”. Ea conturează o acţiune ce are loc într-un spațiu în care nu se petrece 
nimic şi păstrează doar convingerea omnipotenței!%, pe când imaginaţia, 
desfăşurându-se în timp (şi găsindu-se abia în preajma fantasmei conştiente 
freudiene), este asociată mai degrabă reveriei diurne. 

La Freud, fără a avea o legătură directă cu corpul (cu procesele de somatizare), 
„aparatul psihic” presupune o percepție dualistă, prin opoziția dintre pulsiunile vieţii 
şi cele ale morţii'*. Aparatul psihic generează simptome (psihice sau organice) ce pot 
fi îndepărtate în timpul curei printr-un transfer mijlocit de acte ale limbajului (verbale 
sau gestuale): 


„Este totuşi indispensabil — spune Julia Kristeva — să punem problema 
«psihicului» ca act de limbaj, ceea ce înseamnă că el nu este nici o trecere la act, nici 


1% Lacan, Écrits, p. 694. 

1% Jean Lacroix, în Serge Tisseron, Psychanalyse de l'Image, p. 57. 

1% V, Donald W. Winnicott, Joc si realitate, în Opere, vol. 6, traducere din engleză de Ioana 
Lazăr, Editura Trei, Bucureşti, 2003, pp. 50, 53. 

'% Sigmund Freud, Dincolo de principiul plăcerii, în Opere 3. Psihologia inconştientului, 
traducere de G. Purdea şi Vasile Dem. Zamfirescu, Editura Trei, Bucureşti, 2000, p. 203. 

o ruminatie psihologicä în cripta imaginarä, ci o legäturä între ruminatia aceasta 
inevitabilă, necesară, şi posibila sa elaborare verbalä”!!°. 


Tot astfel, Lacan vorbise despre „ființa vorbitoare” (parlétre). Or, simptomul unei 
stări ce se cere remediată apare ca o dispoziție structurată, producătoare — prin limbaj 
(care, e necear să o repetăm, nu se reduce doar la limbă sau vorbire) — a unor relații 
semnificante. 

Principiul care face posibilă funcționarea aparatului psihic este principiul 
plăcerii, tintind reprimarea tensiunilor şi reducerea excitatiilor. La Aristotel, plăcerea 
îşi este suficientă sieşi şi, ca urmare, nu poate fi apreciată ca răspuns la o acţiune: 


„nimeni nu este întrebat în ce scop resimte plăcerea, ca dovadă că plăcerea este 
considerată demnă de dorit în sine”!!! 


Neputând fi transpusă în act şi mişcare, nefiind nici eternă, nici temporală, plăcerea 
„nu poate fi decât imortală”!!?. Condiţionată de preeminenta moralei, plăcerea se 
distanțează de orice formă de amuzament. Dacă plăcerea a fost reperată în afara unui 
proces ce durează, la Schiller detaşarea este înțeleasă ca libertate, însă o libertate 
obținută prin suferință: 
„suprema conştiinţă a naturii noastre morale nu poate fi obținută decât în stare de 
violenţă, de luptă, iar suprema plăcere morală va fi întotdeauna însoţită de durere”!!5. 


Astfel, reprezentările refulate — rezervate ariei inconştientului — caută evitarea 
repetării stărilor cenzurate de ordinea cotidiană şi care sunt, de cele mai multe ori, în 
opinia lui Freud, pulsiuni sexuale infantile. Etapa care pune în aplicare procesul de 
amnezie infantilă este, conform aceluiaşi, etapa oedipiană. Însă, această este precedată 
de o amnezie originară (aparţinând primilor ani de viață), capabilă a le provoca pe 
cele ce urmează. La Freud, întreaga problematică a memoriei îşi poate afla una dintre 
rădăcini în celebrul caz „Anna O.”, creditat în istoria psihanalizei ca un veritabil mit 
fondator. În fapt, acesta a fost exploatat pentru prima dată de, în 1895, de Josef 
Breuer, în Studii asupra isteriei, când a cautat o reinterpretare a isteriei ca fiind 
provocată de unele reminescente psihice, oferind ca exemplu cazul pacientei sale 
Annei O., iar ca formă de tratament „curățirea coşului” prin rememorare (numită de 
Brauer „catharsis”). 

Procesele primare care însoțesc şi condiționează activitatea inconştientului se 
datorează şi cezurii între conținuturi (între cele conştiente şi cele nedorite sau refulte, 
între imaginile materiale şi cele mentale), părând doar a fi exceptate din timpul acelui 
loc de dincolo-de-scenă. Pe acest fond, unul dintre elementele esenţiale în cadrul 
şedinţei de psihanaliză devine cel de transfer: pacientul trece asupra psihoterapeutului 
dorinţele inconştiente (infantile), sentimentele şi fanteziile amendate în raport cu 
persoane cu rol major în viaţa subiectului, actualizându-le. Altfel: inconştientul 
subiectului se manifestă prin transfer în cadrul unui proces de rememorare şi 
perlobare, cu alte cuvinte, de acceptare a unor reprezentări inconştiente şi de 
promovare a lor prin repetiţie. Desigur, riscul este acela al unui exces de imaginație. 


° Julia Kristeva, Noile maladii ale sufletului, p. 39. 

! Aristotel, Etica Nicomahică, traducere, studiu introductiv şi index de Stella Petecel, 
Bucureşti, Editura Ştiinţifică şi Enciclopedică, 1988, 1172 b 20-23,p.? 

? Eric Méchoulan, Pour une histoire esthétique de la littérature, Paris, Presses Universitaires 
de France, 2004, p. 113. „Plăcerea — notează acelaşi — are loc în timp şi în afara mişcării 
timpului” (p. 112). 

* Johann Christoph Friedrich von Schiller: Despre cauza plăcerii la emoțiile tragice, Scrieri 
estetice, traducere şi note de Gheorghe Ciorogaru, Bucureşti, Editura Univers, 1981, p. 67. 


33 


În ceea ce priveşte conceptul de „spontaneitate creatoare” care va figura şi în 
cadrul psihodramei, Freud a fost influenţat la rândul său de lucrarea lui Bergson, 
Evoluţia creatoare. Să nu uităm, însă, că ideile sale cu privire la funcţia artei au 
apărut şi sub auspiciile pozitivismului epocii. Astfel, spectacolul teatral ne poate apare 
ca entitate al cărei conţinut este dat de prea-plinul dorințelor inconstiente, jocul scenic 
situându-se între pulsiuni şi manifestarea lor raţională. A străbate universul 
fantasmelor înseamnă, pentru creator (fie el dramaturg, regizor, actor etc.), a obţine 
satisfacţii pe care caracterul prozaic al realităţii nu i le-ar fi procurat. În evaluarea 
scenei teatrale, Freud oscilează între un discurs obiectiv şi unul metaforic, menţinând, 
astfel, posibilitatea unor interpretări inedite: 


„Într-o formă simplificată, Freud ne spune ceea ce alții ne spun mai nuantat: 
că opera de artă are, de multe ori, o funcție de mediere între artist şi contemporanii 
acestuia, că ea e o relaţie indirectă cu «celălalt», că ea îşi are originea într-o 
experienţă eşuată, şi că ea se dezvoltă alături de lume, într-un spaţiu imaginar”!"*. 


Atât Adler, cât şi Jung se vor opune în parte tezei freudiene asupra 
inconştientului, amendând mai cu seamă interpretarea sexuală şi importanţa pe care 
Freud i-a alocat-o în cadrul analizei dorințelor refulate. Astfel, teoriile psihanalitice 
încep să se nuanteze, iar căutările vor fi direcționate spre rădăcinile pre-verbale, spre 
arhaic. Toate acestea vor pune într-o nouă ecuaţie psihopatologia nevrozelor, precum 
şi raportul stabilit între corp şi inconştient. Desigur, avându-l alături pe Jung şi 
urmând un tel de analiză teatrologică, este foarte uşor să cădem în capcana 
alegorizării unor drame, aşa cum este cazul scrierilor shakespeariene. Procedând 
astfel, în Măsură pentru măsură, citim într-un destul de recent studiu, închisoarea 
poate fi inconştientul, Claudio — ego-ul, iar Vincentiu — un Eu ce „acţionează ca 


surogat al scriitorului”"!5; ducele din piesă poate fi tradus ca personaj comic, iar 


căsătoria sa din final cu Isabella ca o „căsătoria alchimică a regelui si a reginei” "6, 

Este adevărat, psihanaliza se află într-o relație aproape nativă cu teatrul. E 
suficient să ne gândim la desele referinţe întâlnite în scrierile lui Freud la Oedip rege 
de Sofocle, la Hamlet de Shakespeare sau la unul din scurtele sale eseuri, scris în 
1906, cel care dezvoltă tema nebuniei în teatru: Psihopati pe scenă, revenind asupra 
teoriei catharsisului şi a nevoii spectatorului de a provoca identificarea. Aşa cum, în 
altă parte, se va dedica jocului infantil, fort und da. În esență, teatrul, la Freud, este o 
metaforă a unor procese fundamentale din viaţa psihică. 

Să ne imaginăm acum fantasma asemenea unui „scenariu” '! sau al unei puneri 
în scenă a unor dorințe mascate, prin care subiectului i se relevă o lume sustrasă 
principiului realității, optim cuplată cu cea a reprezentărilor ascunse. Fantasmele sunt 
delimitate, în limbajul curent, de realitate, mai cu seamă datorită faptului că noţiunea 
şi-a început cariera sub auspiciile imaginarului, pentru a fi, peste timp, atrasă spre o 
filosofie a inconştientului, mai exact, spre interpretarea viselor şi autoanaliză. Visul şi 
fantasmele se consumă într-un proces cvasi-identic, de exprimare nedisimulată a 
reprezentărilor latente. De cele mai multe ori acestea se constituie ca „realizări ale 
dorinței” şi vizează persoane sau comportamente umane. Din acest motiv, se poate 
spune că fantasmele pun în scenă un Altul, numit „obiect al dorinţei”, cel pe care 
Melanie Klein îl va descoperi la originea psihismului, mediind între pulsiuni (organic) 


5117 


114 Starobinski, Jean, Relaţia critică, traducere [de] Alexandru George, prefața [de] Romul 
Munteanu, Bucureşti, Editura Univers, 1974, p. 238. 

115 Porterfield, Sally F., Jung's Advice to the Players: A Jungian Reading of Shakespear's 
Problem Plays, Westport, Connecticut and London, Greenwood Press, 1994, p. 9. 

'1€ Ibidem, p. 30. 

117 Cf. Laplanche, Jean; Pontalis, J.-B., Vocabularul psihanalizei, p. 157. 

şi dorințe (psihic). În timp, Freud şi-a corijat teoria cu privire la implicarea 
fantasmelor în traumele sexuale precoce (celebra „neurotică”, teorie care 1-a adus atât 
glorie cât şi acuze din partea confratilor psihanalişti): în celebra „scrisoare a 
echinoctiului”, adresată lui Fliess, va pune simptomul pe seama unor fantasme 
conştiente (numite „resturi diurne”), rezultate în urma unor procese perceptive cu 
efect peste timp asupra subiectului. Iar în studiile sale privind creaţia artistică''%, va 
reveni asupra faptului că fantasmele — ca proiecte de împlinire a dorinţei — nu satisfac 
doar strategiile jocului, ci şi imperativele plăcerii. Între producțiile fantasmei şi cele 
ale jocului se aşază doar sporul de ireal al celei dintâi, ridicarea de castele în 
Spania'!?. Prin fantasma teatrală, spectatorul se întoarce asupra trecutului propriu, 
pentru a-şi proiecta în viitor expectantele. 

Totodată, creatorul scenic (regizorul, mai cu seamă), este „tentat” să 
reorganizeze spectacolul nu atât prin actualizarea (imitarea) textului dramaturgic, cât 
mai curând prin deschiderea perspectivelor spre „interiorul” personajelor (în sprijinul 
său venind textele lui Wedekind, Maeterlinck, Strindberg, Pirandello, O’Casey). 
Fantasma, ca realitate substitutivă ce-şi caută într-un viitor iminent reprezentarea, va 
da naştere unui paradox teatral, întrucât nu mai poate fi văzută ca „imagine a unui 
lucru sau al unui inconştient, ci chiar acest lucru şi acest inconştient”!2; ceea ce ne 
indreptäteste — crede P. Pavis — să vorbim despre „fantasma teatrului ca loc al 
fantasmei, dintr-un soi de complex hamletian”!”! al mizanscenei eului interior. Ca 
urmare, ne întoarcem la noțiunea de dinamică a percepţiei teatrale şi la cea de 
mobilizare a spectatorului în procesul elaborării „conţinutului” scenic, prin 
triangularea a trei elemente — subiect-scenă-obiect al dorinței. Oricum, nu trebuie 
neglijat caracterul dual al fantasmei şi capacitatea sa de a „reprezenta” fie pasiv, fie 
activ imaginile dorințelor subiectului: a iubi vs a fi iubit, a ucide vs a fi ucis etc”. 
Implicarea eului spectatorului este mandatată protagoniştilor scenici, dând naştere 
unui obiect al dorinţei complex, din care nu lipseşte „visul” interpretului'#. Drama 
spectatorului, o spune Freud însuşi, este reîntâlnirea dorințelor infantile, refulate şi 
mascate îndelung de cei din jur si de noi înşine. Iar spaima (phobos-ul) ce ia naştere 
ne apropie de conținuturile latente, de visul copilăriei. Şi prin aceasta, mai presus de 
toate, la Freud, inconştientul se află în posesia adevărului. 

În dorința sa inconştientă de a dispune în mod absolut de lumea care-l 
înconjoară, spectatorul se predă spaţiului teatral, un spaţiu în care identificarea îi este 
permisă. lar avanscena, spaţiul ce separă publicul de actori, face posibilă eliberarea 
dorințelor latente ale privitorului şi activarea lor într-un tărâm al fantasmelor. Însă 
aceasta presupune un joc de iluzii în care cel ce priveşte îşi permite atât „luxul” 
plăcerii (al delegării suferinţei personajului dramatic), cât şi pe cel al recunoaşterii (al 
trăirii destinului tragic în acelaşi timp cu eroul). Rampa va funcţiona atât ca spațiu 
prin care spectatorii pătrund în lumea ficţiunii, cât şi ca mediu protector în fața unor 
suferinţe inexorabile. Astfel, sunt transformate „aşteptările de nefericire în plăcere” *. 


15 V, Sigmund Freud, Scriitorul şi activitatea fantasmatică, în Opere 1: Eseuri de 
psihanaliză aplicată, pp. 89-96. 

19 V, Sigmudand Freud, Scriitorul şi activitatea fantasmatică, p. 90. 

% Patrice Pavis, Dictionnaire du Théâtre. Termes et concepts de l'analyse théâtrale, Paris, 
Éditions Sociale, 1980, p. 173. 

?1 Patrice Pavis, Dictionnaire du Théâtre, p. 174. 

2 Cf. Michèle Perron-Borelli, Fantasmele, traducere din franceză de Teodor-Alexandru 
Pricop, Bucuresti, Editura Fundatiei Generatia, 2005, pp. 47-48. 

3 În cazul fantasmei de seducţie primitivă, actorii pot lua locul subiecţilor paterni. 

Sigmund Freud, Psihopati pe scenă, p. 12. 

Cu aceasta, drama s-a născut din „revolta incipientă faţă de ordinea divină a lumii 
bazată pe suferinţă”"*. Şi, mizând pe exhibarea suferințelor umane, de pe urma cărora 
beneficiază — simte plăcere — spectatorul, teatrul va presupune consumarea unui 
„travaliu de doliu”, în care actorul şi publicul său devin complici ai actualizării 
timpului trecut. Actorul (Celălalt) se află în faţa Eu-lui, permițându-i metamorfozarea 
solilocviului în dialog fertil. Doar că acest joc dezvoltă o serie de proiecţii între un Eu 
si un Altul ce se caută reciproc, luându-și locul unul celuilalt; pe scurt, prin acest 
transfer are loc un soi de abilitare a iluziei. Freud vorbeşte despre un tip de satisfacție 
masochistă, intermediară plăcerii, în care este manifest „sentimentul mizeriei celui 
mai slab în faţa puterii divine”!”. „Teama şi mila” se dezvoltă în urma unui travaliu al 
afectelor (un travaliu de purificare), iar plăcerea despre care se vorbeşte este cea a 
eliberării sufleteşti, dublată de o excitație sexuală (consecință a oricărei activități 
afective)”. 


2.2. Visul psihanalitic 


De-a lungul timpului, visul a fost adeseori supus atenției celor care s-au 
preocupat de condiția ființei umane, fiind chestionat în clipele în care omul a simțit 
nevoia să-şi reevalueze condiția nevăzută a sinelui şi capacitatea imaginativă. La 
începutul secolului al IV-lea, filosoful chinez Chuang-tzu scria: 


„Când oamenii visează, nu sesizează că acela este un vis si numai când se 
trezesc îşi dau seama că totul a fost un vis. Si astfel, când Marea Trezire va veni 
asupră-ne, vom afla că această viață este un mare vis. Doar nebunii se cred a fi treji 
acum”’ #8 


Visul, la Heraclit, chiar dacä nu face altceva decât sä-si asume grijile vietii din 
stare de veghe, realizează ceva unic şi paradoxal: redă o activitate umană universală, 
însă o activitate care, în somn, separă universurile interioare ale fiecăruia. La rândul 
său, Platon aminteşte condiţia visului ori de câte ori este adusă în discuţie imaginaţia 
sau imposibilitatea oricărei demonstraţii, considerându-l o serioasă piedică în 
depăşirea iluzoriului vieții; totuşi, nu sunt puține ocaziile în care visul este înțeles ca 
un prim pas al cunoaşterii, înştiințând omul de temeinicia unui gând sau a unei opțiuni 
de viață: 

„M-a bântuit toată viaţa un anume vis care, sub înfățişări schimbătoare, îmi 
dădea de fiecare dată acelaşi îndemn: «Socrate, arta Muzelor să fie sârguinta ta». lar 
eu, până acum, înţelegeam că îndemnul şi încurajarea din vis au în vedere tocmai ce 
făceam, aşa cum un alergător este încurajat de spectatori : credeam că prin artă a 
Muzelor visul înțelegea «muzica» cea mai înaltă, vreau să spun filozofia, 
îndeletnicirea mea obişnuită”!?. 


Analiza psihologică a gândirii platoniciene evidențiază această sarcină a visului de 
sondare a unor soluţii pentru conflicte care au avut loc şi care, în timp, au fost refulate 
sau disimulate. (De acest caracter prospectiv şi creativ al visului va beneficia în egală 
măsură Freud şi Jung.) În schimb, la Aristotel, visul îşi face apariția doar prin 


% Sigmund Freud, Psihopati pe scenă, p.12. 

% Sigmund Freud, Psihopati pe scenă, p. 12. 

77 Sigmund Freud, Psihopati pe scenă, în Opere 1: Eseuri de psihanaliză aplicată, 1999, p. 
11. 

% Apud James R. Lewis, Enciclopedia visului, traducere din limba engleză de Oana 
Grădinaru, control ştiinţific [de] Radu Răutu, Editura Trei, Bucureşti, 2006, p. 11. 

# Platon, Phaidon, traducere de Petru Creţia, lămuriri preliminare şi note de Manuela 
Tecuşan, Editura Humanitas, Bucureşti, 2006, 60e - 61a, pp. 41-42. 

perturbarea simţurilor în timpul somnului, este produsul imaginației şi nu implică 
divinul. 

Să ne amintim, în treacăt, de Calderon de la Barca, a cărui expresie a devenit 
celebră: la vida es sueño (viaţa e vis), conturând dimensiunea iluzorie a existenței, 
fragilitatea sa abia sugerată în schiţa unei amintiri sau în umbrele morţii. Pe de altă 
parte, veghea, va spune Pascal, se deosebeşte de vis doar printr-o mai bună organizare 
a lucrurilor: 


„Dacă am visa în fiecare noapte acelaşi lucru, el ne-ar afecta tot atât de mult 
ca şi obiectele pe care le vedem în fiecare zi. Şi dacă un meşteşugar ar fi sigur că 
visează în fiecare noapte, timp de douăsprezece ore, că este rege, cred că ar fi aproape 
la fel de fericit ca un rege care ar visa, în toate notile, timp de douăsprezece ore, că ar 
fi meşteşugar”*. 


Cei care au influențat teoriile freudiene cu privire la vis au fost romantici. 
Conform lor, viaţa noastră interioară se reflectă în visele noastre. Într-un scurt studiu 
din perioada sa prekantiană, Schiller afirma că „jurisdicția scenei începe acolo unde 
imperiul legilor lumesti încetează”!*!, adică în vis. Liniştea contemplativä pe care o 
aduce noaptea, face posibilă regăsirea sinelui, relația cu transcendentul, intuiţia 
eternității, melancolia. În visul romantic, asigurate de întunericul de afară, se aprind 
luminile interioare şi se plonjează spre adâncuri. Abisurile, peşterile, străfundurile 
sunt semne ale acestui spațiu în care ființa obliterează opreliştile spațiului şi ale 
timpului. Cu alte cuvinte, visul este un instrument de cunoaştere îndepărtat de lumina 
carteziană, însă un instrument pe care-l uzăm fără să ştim; el se confundă, ca la 
Novalis, cu însăşi viaţa!”. Acceptându-şi izolarea, insul romantic se regăseşte într-o 
stare vegetală absolută: prin vis, „omul — afirmă Edgar Papu — se separă complet, 
fixându-se, ca în cuibul subpământean al unei rădăcini, în stratul vegetativ al ființei 
sale”. 

Însă, cea care a transformat visul într-un veritabil fetis a fost psihanaliza. Dacă 
în scrierile lui Schiller visul era însoţit de mister, în lucrările freudiene (ca şi în cele 
lacaniene, de mai târziu) această perspectivă este mult schimbată, visul fiind supus 
unei analize simplificatoare, raționale în bună măsură, punct de pornire pentru cei care 
i-au evaluat cercetarea, Jung şi Lacan: „visul romanticilor este tocmai obiectul pierdut 
din visul lui Freud”, afirmă J.-B. Pontalis, în studiul său, Atracția visului. Şi asta 
întrucât la Freud imaginile psihice sunt simbolice, iar conținuturile manifeste ale 
acestuia sunt relevate în forma figurată a conţinuturilor latente. lată motivul pentru 
care adeseori visele au un caracter fie abstrus, fie bizar sau chiar irațional. Visele, 
consideră Freud, sunt mascate şi se transformă în gardienii somnului, coabitând cu 


50 Blaise Pascal, Pensées, texte établi et annoté par Jacques Chevalier, preface de Jean 
Guitton, Paris, Livre de Poche, 1963, Br. 380. 

BI Johann Christoph Friedrich von Schiller, Scrieri estetice, traducere şi note de Gheorghe 
Ciorogaru, Bucureşti, Editura Univers, 1981, p. 12. Pentru o înţelegere adecvată a influenței 
lui Schiller asupra unui alt mare psihanalist, C.G. Jung, v. Tipuri psihologice, traducere din 
germană de Viorica Nişcov, Editura Humanitas, Bucureşti, 1997, pp. 77-148 

'5 Edgar Papu, în Existenţa romantică. Schiţă morfologică a romantismului, Editura Minerva, 
Bucureşti, 1980, concluziona: „romanticul ştie [...] că ceea ce vede nu este visat ci real. El, 
însă, printr-o concomitentă incantatie, pe care numai natura o declanşează în sensibilitatea sa, 
nu mai poate deosebi visul, ca simplă «vedenie» populată cu imaginea respectivei privelişti 
naturale, de efectiva ei prezenţă.” (p. 103). 

'5 Ibidem, p. 104. 

34 Jean-Bertrand Pontalis, Atracția visului. Dincolo de psihanaliză, traducere de Monica 
Pârvu, Editura Humannitas, Bucureşti, 1994, p. 20. 

cenzura supraeului şi permițând împlinirea dorințelor, satisfacerea dorințelor sexuale 
sau agresive, însă doar într-o imagine disimulată sau răsturantă. Protejând eul, visul 
învăluie dorințele inacceptabile, dându-le un chip priitor şi făcând somnul posibil sau 
chiar confortabil: 


„Intr-un anumit sens, toate visele sunt vise de comoditate; ele servesc 
intenţiei de a continua somnul, în loc de a se trezi. Visul este paznicul somnului şi nu 
cel care îl tulbură”. 


Apărând în ipostaza de conţinut manifest al dorinţei interzise, visul evită întâlnirea 
eului (şi odată cu el impactul cenzurii supraeului), apelând la tehnicile de deplasare, 
condensare şi simbolizare. 

În momentul analizei visului, subiectul se lasă purtat de firul asociaţiilor 
libere, gestionând evenimentele cu scopul de a desface imaginea unui puzzle aiurea 
îmbinat şi a-l reordona în forma în care se găseşte ascunsă în străfundurile sinelui 
celui ce visează. Soluţia asociațiilor libere i-a venit lui Freud în urma verificării 
mijloacelor de interpretare utilizate până la el. Astfel, acordând atenţie interpretării 
simbolice şi metodei descifrării, Freud constată, în Interpretarea viselor, că ambele 
suferă de un minus de fiabilitate; prima, ridicată „la rangul de exerciţiu artistic”!%, 
este operantă în cazul viselor contrafăcute, cum sunt cele din creațiile literare, de 
exemplu, nuvela lui Wilhelm Jensen, Gradiva, însă imposibilă atunci când avem de-a 
face cu vise confuze; a doua, „tratează visul ca pe un fel de scriere secretă”!”, 
necesitând o fragmentare a visului şi o aplicare a unor chei de înțelegere pentru 
fiecare în parte („cheia viselor”), ceea ce nu mai poate asigura coerenţa de sens a 
întregului vis. În fapt, Freud va ajunge la interpretarea viselor printr-o autoanaliză a 
unui vis propriu, constituit ca punct de reper şi protocol al psihanalizei: „Injecția 
făcută Irmei”. Unei obiecții legate de visele dureroase, care nu pot fi puse pe seama 
unei realizări a dorinţei, Freud aduce argumentul separării conținutului manifest de 
conținutul latent al visului, la care nu se poate ajunge decât prin mijloacele analizei. 
Inabilitatea redării clare a obiectului dorinţei se datorează, crede autorul, unui 
fenomen de deformare a conţinutului latent, cenzurii inconştientului: 


„Dacă visul meu este deformat în acest punct, în comparaţie cu conținutul său 
latent, şi anume este deformat în contrariul său, atunci afecțiunea manifestă în vis 
serveşte acestei deformări sau, cu alte cuvinte, deformarea se dovedeşte a fi 
intenţionată ca mijloc de transformare, de prefacere”:. 


Alte două mecanisme de formare a visului sunt deplasarea şi condensarea, primul 
însemnând fuziunea ideatică, rescrierea în formă sintetică a gândurilor inconştientului, 
al doilea presupunând un transfer energetic prin care liniile majore ale conținutului 
latent sunt dipisate la nivelul detaliului în conținutul manifest, evitând astfel 
restricțiile cenzurii. 

Ajuns pe tărâmul inconştientului, visul preia informația mesajelor refulate, 
mediind, într-o formă dramatică, între Se şi Eu. In fiecare clipă a întoarcerii spre 
trecut suntem cäläuziti de ardoarea salvării legăturii cu sinele, însă în vis nu trecutul 


35 Sigmund Freud, Interpretarea viselor, în Opere, vol. IX, traducere din limba germană de 
Roxana MelnicuEditura Trei, Bucureşti, 2003, p. 230. Cel putin teza disimulării dorințelor 
refulate prin vis a fost infirmată de cercetările ulterioare ale psihologiei. Activitatea REM 
(rapid eye movement) indică prezenţa visului chiar şi în stadiul intrauterin al copilului, ceea ce 
face dificil de acceptat teza freudiană. 

56 Sigmund Freud, Interpretarea viselor, p. 110 

137 Ibidem, pp. 110-111. 

'5 Ibidem, p. 149. 

este visat, ci prezentul, un prezent al pasiunilor active; imaginea trecutului este doar 
reconditionatä, în sensul opacizării fisurilor provocate de înghetul sentimentelor. Aşa 
cum presupune Gerard Bonnet, visul la Freud „se exprimă asemenea unui rebus, 
lăsând loc unui joc de imagini de o originală subtilitate”. În esenţă, visul se 
defineşte ca experienţă relevantă pentru cunoaşterea dramelor interioare şi de aceea 
Freud a numit interpretarea acestuia — „Via regia spre cunoaşterea inconştientului în 
viața psihică”. De aici, nu mai e decât un pas până la a-l considera ca experienţă 
paralelă, concepută într-un spaţiu real consecutiv. Se ajunge la implicarea 
imaginarului în travaliul visului, furnizor episodic al unor adaosuri care stau sub 
semnul lui „ca şi cum”. 

Deloc proustian, visul la Freud sugerează un timp recompus (şi nu regăsit), 
gata oricând să facă un pas înainte, metamorfozând universul trăirilor interioare. De 
aceea, poate, i-a fost atât de dificil autorului /nterpretärii viselor să creadă în 
posibilitatea reprezentării artistice a unor situații abstracte. Totuşi, putem recunoaşte 
în visul nocturn, aşa cum este explicat de Freud, elemente comune cu cele ale 
reprezentatiei teatrale, cum ar fi evenimentele, relaţiile conflictuale (adeseori 
agonice), personajele şi dialogul, spaţiul reprezentării etc. În fantasma produsă de 
visul în stare de veghe, apropierile sunt şi mai evidente, reprezentările dialogale 
relizându-se pe fundalul unor „istorii” conflictuale cu o dinamică sporită. 

Dacă ne imaginăm scena din Aşteptându-l pe Godot ca pe o scenă a visului, 
dialogul personajelor semnifică — pe urmele unei interpretări psihanalitice! — ironia, 
poate o aceeaşi ironie pe care o vedem însoţind visul romanticilor. Conform 
paradoxului lui Moor, în piesa lui Becket avem o eroare de delegare a autorității 
(commisive error) şi o deplasare de la regula cauză-efect, provocatoare şi ea de comic, 
întrucât Vladimir şi Estragon aşteaptă pe cineva — Godot, Dumnezeu etc. — a cărui 
sosire o consideră imposibilă. Prin analiză psihanalitică — şi, vom vedea, în egală 
măsură prin cea psihodramatică — învăţăm că actele noastre (acțiunile conştiente) nu 
sunt în întregime generate de cauze imediate şi că unele îşi au sediul în inconştient, 
într-un acelaşi loc în care visul apare ca „figurare a informului”"?. Modul de 
manifestare al acestor acte ascunse este simptomul (actele ratate, somatizarea, reveria, 
visul însuşi etc.), obligându-ne la un proces de decodificare şi analiză. Este un prim 
demers în corelarea manifestărilor a-normale, ieşite din perimetrul regulilor unanim 
acceptate. Însă, este necesar să evităm pericolul de a interpreta activitatea tulburărilor 
mentale în aceeaşi manieră cu activitatea visului. 

În proximitatea fiinţei ce-şi asumă inconştientul şi în maniera în care 
reprimarea impulsurilor iraționale au fost explicate de Freud, suprarealiştii vor 
provoca limitele, recompensând prin artă încrederea în funcţia eliberatoare a visului şi 
în tehnica asociaţiilor libere. Este suficient să ne gândim la Andre Breton, cel care a 
conceput o imagistică a irationalului, în care afectele par a fi singurele relevante în 
custodia automatismelor minții. Dedicat memoriei lui Apollinaire, Manifeste du 


15 Gérard Bonnet, Le rêve freudien, la fin du romantisme, ou bien son plus bel héritage?, în 
Conférence”, n° 18, printemps, 2004, pp. 58. Avansul pe care Freud l-a avut față de 
contemporaneii săi constă în substanța acestei interpretări din care cel care visează nu mai 
este exclus. Traducerea visului ca „rebus” îi aparţine lui Freud însuşi: „Visul este o astfel de 
ghicitoare figurativă şi predecesorii noştri pe tărâmul interpretării viselor au făcut greşeala de 
a privi rebusul ca o compoziţie simbolică [ca desen — n.m ]. Ca atare, el pare fără sens şi fără 
valoare”. — Sigmund Freud, Interpretarea viselor, p. 269. 

14 Sigmund Freud, Interpretarea viselor, p. 552. 

141 V, Sigmund Freud, Interpretarea viselor, cap. VI (G). 

2 Jean-Bertrand Pontalis, Atracția visului, p. 33. 

surréalisme a impus „utilitatea? visului şi contopirea acestuia cu o realitate ce 
întrezăreşte spiritualitatea: 


„Cred — scria Breton în Primul manifest — într-o viitoare împăcare între cele 
două stări, în aparenţă atât de opuse una celeilalte, visul şi realitatea, într-un soi de 
realitate absolută, de suprarealitate, dacă o putem numi astfel. Căutând cucerirea ei, 
chiar dacă nu voi ajunge până acolo, prea nepăsător de propria-mi moarte pentru a nu 
pretui putin din bucuria unei asemenea posesiuni”. 


Textele suprarealistilor, dar şi creațiile artistice de mai târziu ale lui Salvador Dali, 
Marc Chagall sau Paul Delvaux, aparțin unor existente eliberate prin forţa insolită a 
visului, acceptând dicteul automat ca provocare a ceea ce este obişnuitul existenţei. 
Spre deosebire de visul lui Freud, cel al lui Jung, chiar dacă pare (şi este, în 
parte) susținut de o aceeaşi orientare abisală, se dezice de implicaţiile sexualității, de 
pasiunile libidinale care ar forma textura inconştientului şi beneficiază de intervenția 
unui sine în care se găsesc alăturate impulsurile primare, brute şi cele spirituale, 
aerate. Nici asociaţiile libere freudiene nu vor mai avea un teren fertil în psihanaliza 
jungiană, fiind compromise de riscul aruncării veşnice a subiectului în afara visului, în 
confuzia unor evenimente infantile refulate. Totul se dezvăluie în spiritul 
recunoaşterii originarităţii, a unui început în care gândirea nu-şi făcuse loc şi când 
doar percepţia putea revela omului ideile: „Tuturor le stau la bază, în ultimă instanţă, 
forme originare arhetipale al căror caracter sensibil a luat naştere într-o epocă în care 
conştiinţa încă nu gândea ci doar percepea. Gândul era obiect al percepției interioare, 
nefiind gândit ci simţit ca un fenomen, cu alte cuvinte, văzut sau auzit”. Tehnica 
asociativă, practicată de Freud, este dublată de cea a evaluării complexelor, visul fiind 
un instrument ce glosează pe marginea unor evenimente scindate. Totodată, Jung nu 
abandonează visul unui simplu proces cauzal, aşa cum procedase Freud, ci îi conferă 
şi o disponibilitate teleologică; astfel, simbolistica viselor nu mai este cantonată într-o 
interpretare uniformă, ci alăturată dinamicii visului'*; totuşi, semnificaţia viselor nu 
poate fi reperată fără cooperarea celui ce visează şi fără o analiză susţinută a stării de 
conştiinţă, „căci se poate întâmpla ca acelaşi motiv oniric să însemne într-un caz ceva, 
iar în alt caz chiar contrariul său”! (o aceeaşi semnificaţie, consideră Jung, poate fi 
întâlnită doar în cazul reprezentării imaginilor arhetipale). Mai mult, conţinutul 
manifest al visului nu mai este format (doar) din reziduri ale unei vârste infantile, la 
care s-ar adaugă cele ale unor întîmplări recente, ci îşi asigură „seva” din preaplinul 
inconştientului comun, ceea ce deschide o perspectivă ontologică nuanţată asupra 
ființei umane. Având aceste repere corelative, în practica psihanalitică jungiană, 


'% André Breton, Les Manifestes du Surréalisme suivi de Prolégomènes à un troisième 
Manifeste du Surréalisme ou non, Éditions du Sagittaire, Paris, 1946, pp. 28-29. 

14 Carl Gustav Jung, Arhetipurile şi inconştientul colectiv, în Opere complete, vol. 1, 
traducere din limba germană de Dana Verescu [şi] Vasile Dem. Zamfirescu, Editura Trei, 
Bucureşti, 2003, p. 42. 

'% Preocuparea intensă pentru mesajul ascuns al viselor, a favorizat analiza ca proces al unei 
„calătorii” initiatice: „...există astăzi o fascinatie colectivă conştientă față de «călătorie», faţă 
de întreprinderea unei dificile căutări simbolice, ce implică rătăcirea, înstrăinarea, hazardul, 
riscul şi lipsa de certitudini — atribute ale călătoriei interioare pe care trebuie să o asumi atunci 
când vrei să-ţi urmäresti visele”. — în Andrew Samuels; Bani Shorter; Fred Plaut, Dicţionar 
critic al psihologiei analitice jungiene, traducere din engleză şi studiu introductiv de Corin 
Braga, Editura Humanitas, Bucureşti, 2005, pp. 275-276. 

'% Carl Gustav Jung, Dezvoltarea personalităţii, în Opere complete, vol. 17, traducere din 
limba germană de Viorica Nişcov, cuvânt înainte de Vasile Dem. Zamfirescu, Editura Trei, 
Bucureşti, 2006, p. 115. 

analiza visului necesită o triplă abordare: a realității psihologice a visätorului, a 
contextului cultural în care s-a produs visul şi a legăturii cu inconştientul arhetipal 
(cel care dă soluția „marilor vise” jungiene): sunt trei spații concentrice, în centrul 
cărora se găseşte visătorul. 

Pentru a face posibilă comunicarea între sinele inconştient şi cel conştient, în 
cadrul visului se încheie un „tratat de mezaliantä” compensatorie!*, de echilibrare a 
psihicului şi de formare a individuaţiei'** personalităţii (a conştiinţei Eului), „tratat” 
care va instrumenta funcționarea fie a unui vis obiectiv, legat de existenţa cotidiană a 
individului, fie a unuia subiectiv, ataşat sentimentelor şi vieţii interioare a celui ce 
visează. Realizarea compesării este una de perspectivă, visul nefiind şi cel care va 
duce la bun sfârşit integrarea proceselor psihice. Visul este doar schița realizării, 
echilibrând lipsa cunoaşterii conştiente. Însă, compensarea se produce si din dorința 
sinelui de a dobândi recunoaşterea capacității sale creatoare, iar pentru asta va 
declanşa o incursiune în universul inconştientului colectiv, arhetipal, loc în care 
popularea cu reprezentări formale sau concrete este inutilă: 


„Visele nu sunt nici simple reproduceri de evenimente, nici abstracții ale unor 
trăiri. Ele sunt manifestări nefalsificate ale activităţii creatoare inconstiente”*. 


Împlinite în formă neintentionatä, visele „nu sunt altceva decât ceea ce tocmai 
reprezintă. Ele nu amăgesc, nu mint, nu răstălmăcesc, nu ascund nimic, ci declară naiv 
ceea ce sunt şi ceea ce spun”. Iar când visele nu sunt înțelese, vina aparţine Eului — 
instanță incapabilă a urmări firul unei logici cu care nu a fost învățată. Visul însuşi 
declină rostul oricărei pedagogii, în virtutea unei sinceritäti fără margini. 

Şi pentru Jung, între vis şi reprezentarea dramatică se pot stabili câteva puncte 
de legătură, visul urmând sinusoida unei drame clasice: expozitiunea (indicatoare a 
cronotopului, dar şi o prezentare de tip didascalic), dezvoltarea intrigii (în care sunt 
pregătite forțele „combatante”), culminatia sau peripeteia (când are loc o modificare 
în evoluţia evenimentelor) şi concluzia sau lysis (încheierea conflictului sau a 
„Istoriei” visului). Redate sub formă simbolică, visele dețin o funcție transcendentä, 
întorcându-ne spre o mitologie comună şi spre un model al inconştientului, prin care 
se produce fără să vrem procesul de oglindire, de redare nemascată a sinelui: 


„Cine priveşte în oglinda apei vede mai întâi propria-i imagine. Cine se 
îndreaptă spre sine însuşi riscă să se întâlnească cu sine însuşi. Oglinda nu linguşeşte, 
ea îl reflectă cu fidelitate pe cel care se uită în ea, acel chip pe care nu-l arătăm 
niciodată lumii, pentru că îl ascundem cu ajutorul personei — masca noastră de actori. 
Oglinda însă se află dincolo de mască si arată adevăratul chip”. 


#7 Explicit, Jung afirmă: „inconştientul se situează pe o poziţie compensatorie în raport cu 
atitudinea conştiinţei” — în Carl Gustav Jung, Arhetipurile şi inconştientul colectiv, p. 45. 

'% Termenul de „individuaţie” este preluat de la Schopenhauer, dar primeşte la Jung atribute 
aparte. El este alăturat conceptului de „sine” şi se traduce prin unitatea psihică a conştiinţei şi 
a unei părți a inconştientului. Se va face astfel diferenţierea între indivizi şi se va elimina 
riscul pierderii în masa inconştientului colectiv, dar şi izolarea în mulţime (prin funcţia 
gregară a individuatiei): „Individuaţia este deci un proces de diferențiere, al cărui tel stă în 
dezvoltarea personalității individuale. [...] Opoziția cu norma colectivă este însă doar 
aparentă, căci la o examinare mai atentă, punctul de vedere individual nu este contrar normei 
colective, ci este doar altfel orientat”. — Carl Gustav Jung, Tipuri psihologice, pp. 487-488. 

1# Carl Gustav Jung, Dezvoltarea personalității, p. 113. 

150 Ibidem, p. 117. 

151 Carl Gustav Jung, Arhetipurile şi inconştientul colectiv, p. 29. Teoria lui Jung va înrâuri 
hotărâtor exegeza arhetipală a lui Gaston Bachelard. 

Visul nu este interesat nici de mascarea, nici de edulcorarea realităţii, atracţia pe care 
o provoacă fiind dată de realitatea psihică pe care o expune. 

În timpul curei psihanalitice, inconştientul este invitat a se mărturisi prin 
mijlocirea visului diurn, al fantasmelor sau al amintirilor. Imaginaţia activă (visul cu 
ochii deschişi) spre care Jung şi-a îndreptat interesul, va fi reevaluată de psihodramă, 
prin caracterul ei intens dramatic şi a capacităţii de a disloca din straturile adânci ale 
sinelui, conținuturile latente. Întrebarea care ne preocupă acum este în ce formă jocul 
este preluat de cură? Şi care este instanța capabilă a genera reprezentările visului, 
aceste imagini încărcate de un sens niciodată pe deplin lămurit? Înainte de a încerca să 
aflăm un răspuns, să ne reamintim că, dacă performanţele jocului pur sunt însoțite de 
gratuitatea demersului (nu se instituie, încă, nevoia exhibării sinelui), cel care va 
sugera puncte de asociere cu visul şi cu jocul pur este teatrul. Acesta apelează la un 
ludus generic şi la o angajare conştientă a rolurilor, pe scurt, la o punere în scenă prin 
care spectatorul să poată beneficia de resursele propriilor fantasme. 


2.3. Lacan — despre joc, interpretare şi imaginar 


Georg Herbert Mead explica procesul de geneză a sinelui prin atribuirea de 
roluri în timpul organizării jocului *, relaţiile interpersonale fiind raportate la ceea ce 
filosoful american numea „altul generalizat” („the Generalized Other”): „Comunitatea 
organizată sau grupul social care oferă individului unitatea sinelui poate fi numit 
«altul generalizat». Atitudinea acestuia este atitudinea întregii comunități. Astfel, spre 
exemplu, în cazul unui asemenea grup social, să luăm o echipă de joc, echipa 
reprezintă altul generalizat, atâta timp cât intră — ca proces organizat sau ca activitate 
socială — în experienţa fiecărui membru individual al echipei”. Fiind incluse în 
universul interior al individului, atitudinile celuilalt generalizat dizolvă cezura dintre 
ficţiune şi aparenţă, dintre sensibil şi inteligibil. 

Maurice Blanchot are cu totul dreptate: „Jocul este încoronarea culturii”. 
Însă jocul înseamnă şi o încoronare a sinelui regăsit. 

Iar teatrul, în acest caz, exemplifică investirea unui altul generalizat şi trecerea 
de la joacă la joc. Aici, imaginarul se declară ca loc al alienării şi al unui narcisism 
răsturnat (subiectul nu se recunoaşte pe sine decât prin imaginea Celuilalt). 
Însemnând şi iluzie, datorită distantärii Eului („moi” sau „ego”) de eu (,.je” sau 
„subiect”), imaginarul nu poate reface decât forma lucrurilor, internalizând conţinutul 
(exemplul fidel fiind cel al mascării afectelor). Gestul idolatru al lui Narcis, oglindit 
în luciul apei, poate fi privit şi ca o iubire a Celuilalt egală cu cea față de sine. Iar 
eşecul său înseamnă şi un dezacord între lumea întâlnită şi cea aşteptată, o 
neacceptare a ceea ce timpul strecoră în carnea şi sufletul său: diferenţa, alteritatea. 
Ceea ce ne întoarce din nou la discuţia asupra inconştientului. 

Detaşarea invocată de Diderot în călăuzirea actorului, imitarea senzaţiilor şi a 
perceptiilor, precum şi abandonarea implicării afective, devin un handicap pentru 
actorul contemporan: „autismul” său fiind însoţit de o pauperizare a propriului 
imaginar. De aceea, i se cere să treacă printr-o „cură de transfer”, capabilă a-i 
reorganiza abilitățile aparatului psihic şi a-i reîntregi calitatea de subiect imaginant 
(independent în fața unui exterior „obiectivant”). Avantajul, sau, în alte situații, 


'5 Mead, George Herbert, Mind, Self and Society, [cu o introducere de Herrit H. Moore], 
Chicago, Charles W. Morris, 1934, pp. 156-158. 

'5 Ibidem, p. 154. 

'5 Maurice Blanchot, Cartea care va să fie, traducere din franceză de Andreea Vlădescu, 
EST-Samuel Tastet Editeur, Bucureşti, 2005, p. 252. 

dezavantajul pe care îl aduce transferul este acela că deplasarea se face neconştient şi 
indiferent la mecanismele care se produc. 

La Freud mimesis-ul se constituise ca reprezentare a unei pasiuni: insul uman 
nu se poate detasa de afecte decât golindu-le de energie. Prin joc şi asumarea iluziei, 
cei implicați îşi lärgesc posibilitățile de explorare a universului interior, transformând 
actul teatral într-un veritabil ritual de trecere şi de provocare a frontierelor 
afectivității, recuperând astfel vestigiile unui timp pierdut în labirintul memorie. Pe de 
altă parte, afectele reclamă o privire speculară asupra sinelui. Timpul imaginarului 
devine timpul ficţiunii, un timp altminteri pasiv în fața caracterului incert al 
evenimentelor. Sensul se desprinde aici şi acum, prin implicarea unor semnificanti 
detaşaţi de limbaj. Prin relațiile instituite în cadrul şedinţei psihanalitice, 
interpretarea este reglată pe cele două paliere ale expresiei (verbal şi vizual), putând 
conduce la identificarea factorilor determinanti ai simptomului. Regulile care descriu 
funcționarea inconştientului sunt asemănătoare celor care descriu, în semiotică, 
codurile iconice. 

Unul dintre cei mai importanţi reformatori ai conceptului de inconştient a fost 
Jacque Lacan (1901-1981). Teoriile sale psihanalitice au fost filtrate atât prin ştiinţele 
limbajului, cât şi prin cele ale antropologiei structuraliste, opunându-se în acest fel 
direcției strict carteziene (a cogito-ului), prin numirea inconştientul — loc al gândirii. 
Impunând un subiect al „inconştientului” opus subiectului axat pe dorințe, adică 
subiectul cartezian, Lacan izolează o expresie augmentată: 


„mă gândesc la ceea ce sunt, când nu mă gândesc să mă gândesc”. 


Astfel, relația fundamentală devine cea dintre limbaj şi inconştient, acesta din urmă 
neexistând decât condiționat de primul şi, mai mult, structurat de acesta. 

Lacan insistă asupra procesului de influență a limbajului asupra imaginilor 
psihice, cele care impun construcţii logice proprii şi care constituie, în ordine 
semiotică, semnificantul. Acesta din urmă, constituit din subiectul Inconstientului, 
dobândeşte un înţeles aparte, diferit de cel propus de Saussure, retorica inconştientului 
bazându-se pe o descriere vectorială, cu cele două axe cunoscute, axa metaforei şi axa 
metonimiei. Cea dintâi sugerează substituirea unui semnificant cu un alt semnificant 
(un cuvânt printr-un alt cuvânt) şi beneficiază de o dublă similaritate, semantică şi 
omofonică. Metafora va fi regăsită predilect în producțiile teatrale ale secolului XX, 
fiind „mai curând cea a unui estetici irealiste, simboliste, poetice, circulare şi tubulare, 
unde scena tinde să se autonomizeze, condensând lumea într-o nouă realitate închisă 
în ea însăşi”!*. Procesul de condensare, util regiei moderne, l-am întâlnit şi în studiile 
lui Freud dedicate visului, fiind, în ultimă instanță, un proces de simbolizare. Cea de-a 
doua axă, cea a metonimiei, se constituie ca un proces de transfer de denominatii, prin 
care un lucru este denumit printr-un termen diferit de cel obişnuit (de exemplu, 
sinecdoca: definirea unei părți prin întreg). Teatrul recurge la metonimie „mai ales în 
cadrul unei estetici mimetice, realiste, prozaice, liniare, unde scena este despărțită de 
lumea exterioară , fiindu-i cosubstanţială”!”. 

Distinctiile operate de Lacan sunt apropiate de cele întâlnite la Peirce în 
definirea indicelui, iconului şi a simbolului. La Lacan, reprezentările psihice 
funcționează asemenea semnificantului, fie prin intermediu indicelui (căruia îi 
corespunde un proces metonimic, adică de „înlocuire”), a iconului (cu o reproducere 
de imagini identice atât în conştient cât şi în inconştient) sau a simbolului (ataşat doar 


'55 Jacque Lacan, Ecrits, Editions du Seuil, Paris, 1966, p. 517. 
156 Patrice Pavis, L "Analyse des spectacles, Editions Nathan, Paris, 1996, p. 288. 
157 Patrice Pavis, L "Analyse des spectacles, p. 287. 

inconştientului şi susținut de logica discursului). Lacan, introducând principiile crono- 
logiei, va arăta că semnificantul este cel care dă naştere semnificatului. În plan 
semiotic, imaginarului îi corespunde semnificatul, în timp ce simbolicului îi este 
alăturat semnificantul, ceea ce împiedică invocarea sa în efortul cunoaşterii, dar o 
cunoaştere care nu poate fi împlinită decât printr-un demers intelectual pur (viziune cu 
totul carteziană). 

Imaginarul se defineşte prin independenţa sa față de real. În schema sa 
tripartită de după 1953, imaginarul figurase alături de real şi de simbolic şi se se găsea 
în opoziție cu acestea. Fiind necesară diferențierea celor trei, Lacan a optat pentru 
explicarea procesului de structurare a imaginarului prin simbolic. Prin intermediul 
acestuia din urmă, imaginarul poate deschide căi spre zone îndepărtate ale 
reprezentărilor afective. Şi, din dorința protejării sinelui, reprezentarea amintirilor 
neintentionat uitate se va face prin simbolizare. Pe scurt, la Lacan, imaginarul produce 
un efect de real. Alături de Derrida putem spune: „Totul este deja trecut sau prezent şi 
nu există viitor”, 

Conform lui Lacan, printr-un tip de schimb prototipal, eul se identifică pe sine 
prin (şi ca) altul; el este imaginea reflectată. Să ne reamintim că periclitarea imaginii 
eului a început în clipa în care un individ, ivindu-se în faţa unui alt individ!” şi 
anuntându-se ca un sine activ, s-a decis (îndreptățit fiind, în tragedie) să parcurgă 
etapele confirmării conștiinței de sine ca o conştiinţă pentru sine. Aceasta va însemna 
interiorizarea eului, descris ca element de maximă abstractizare şi lăsat în grija 
spiritului subiectiv, aşa cum, în formă răsturnată, lucrul va aparține spiritului obiectiv, 
punând în afară şi negând interioritatea eului, altfel spus, definind obiectul ca non-eu, 
oponent spiritului. Părţile, definindu-se pentru sine, transformă conştiinţa de sine într- 
o conştiinţă independentă, cea care aparține „stăpânului”. Or, în clipa recunoaşterii 
Celuilalt ca o conştiinţă de sine, se anunţă şi conştiinţa pentru altul, conştiinţa slugă. 
In extremis, tragedia consumă conflictul ca întâlnire agonală a două conştiinţe 
stăpâne: 

„Tragicul originar constă în faptul că înăuntrul unui astfel de conflict ambele 
părți ale opoziţiei, considerate pentru sine, sunt fndreptätite, în timp ce, pe de altă 
parte, fiecare dintre ele îşi poate realiza adevăratul conţinut pozitiv al scopului şi 
caracterului ei numai negând şi /ezând cealaltă parte la fel de îndreptățită, făcându-se 


vinovată din această cauză, cu toată moralittea ei şi tocmai datorită acestei 
moralităţi”!%. 


Cum am afirmat şi în altă parte, cel dintâi semn de ezitare din partea eroului, 
ne va transfera din perimetrul tragicului în cel al dramaticului. Doar dramei îi este 
permisă îndoiala. În tragedie, ambele forte, aflate în conflict, îşi revendică un acelaşi 
adevăr unic; fiind la fel de îndreptăţite şi dorindu-și fiecare „negarea şi lezarea” 
Celuilalt, vor intra într-o luptă ce se consumă până la capăt. Eroii tragici nu 
abandonează lupta până când una dintre părți nu este învinsă. Vina lor se naşte din 
imposibila abandonare a rolurilor asumate. Astfel, opţiunile Antigonei vor fi 
condiționate de principiul masculin pe care încearcă să-l reinstaureze în cetate, 
„lezând” autoritatea regelui, a celui care, în ordine socială, îi este superior, aşa cum 
Creon sfidează ordinea divină, amendând ritualul funerar şi punându-se în slujba unui 
principiu feminin, nediferentiat, aparținând unui timp de dinaintea zămislirii, unui 
timp al haosului (cel care va precede, la Freud, formarea inconştientului). 


18 J. Derrida, E. Roudinesco, Întrebări despre ziua ..., p. 75. 
15 G.W.F. Hegel, Fenomenologia spiritului, p. 109. 
1% G.W.F. Hegel, Prelegeri de estetică, p. 593. 

În scrierile lui Lacan, imaginea speculară este cea care fascinează, dovedindu-i 
fiinţei umane că este totodată el însuşi şi Celălalt: Alter ne pare a fi extensia 
inconştientului. Dedublarea este întâlnită, la început, la nivelul sentimentelor, 
mascând nevoia împlinirii dezideratelor, ceea ce ne face să presupunem o legătură 
mult mai puternică a jocului „ca şi cum” cu un eveniment originar, sau cu un 
comportament în care sunt implicate atât dorințele imaginate şi poziționate sub nivelul 
unei conştiinţe active (de exemplu: uniunea sacră a cuplului marital, elaborată pe 
principiile hierogamiei). 

Întrucât la Lacan cogito-ul nu este implicat în actul interpretării, corpul nu este 
perceput fragmentar în „stadiul oglinzii”, ci unitar, aspirând atât la o investire ideală a 
eului, cât şi la o identificare generică: 


„transformarea subiectului, când îşi asumă o imagine a cărei predestinare, în 
acestă etapă, este de ajuns indicată prin utilizarea, în teorie, a termenului antic 


imago”S!. 


Aşadar, dorința de a menţine nealterată identificarea din stadiul oglinzii conduce la un 
conflict al subiectului cu sine însuşi şi la reorientarea relației Eu-Celălalt spre 
domeniul imaginarului. Oglindirea se impune în momentele de indecizie, de dorinţe 
„vinovate” şi temeri bizare, în acele clipe în care protagonistul este incapabil să-şi 
exprime sentimentele, ori când trăirile sunt confuze: acum, cei care îndeplinesc rolul 
de alter ego preiau travaliul ludic, relevând subiectului (asemenea actorilor lui 
Hamlet, în celebra scenă a uciderii lui Gonzago) imaginea „reală” a unui trecut 
vulnerabil şi provocându-i, în sfârşit, reacții emoționale autentice. 

Întâlnirea privirilor nu este simplă întâlnire contemplativă, în care unul uită de 
sine pentru al putea „vedea” pe altul. Întâlnirea este dublată de dorinţa validării de 
sine şi care nu se poate împlini decât prin suprimarea celuilalt. Mai mult, subiectul 
„nu-l vede pe celălalt ca esenţă, ci se vede pe sine în celălalt”!?. Însă, nu trebuie să 
uităm că Celălalt este subiect la rândul său, ceea ce face ca pericolul să amenințe 
ambele părți (oglindirea ca impietate): „prin însăşi apariţia celuilalt — va spune Sartre 
— sunt pus în măsură să port o judecată asupra mea însumi ca asupra unui obiect, căci 
eu îi apar celuilalt ca obiect”!%, ca noneu, ar spune Hegel. Aşadar, în clipa în care o 
privire întâlneşte o altă privire (alta şi, totuşi, aceeaşi), lupta este declanşată fără 
rezerve!“. Însă, izbânda unuia sau capitularea celuilalt va provoca efectul pervers al 
suprimării eului superior. Hamlet, în clipa asumării ordinii tragice, îşi decide sfârşitul. 
Pregătind moartea lui Laert (dublu al regelui) îşi anunţă destinul: 


„De este despărţit de sine Hamlet / Şi-atunci îl jigneşte pe Laert, / Nu Hamlet 
îl jigneşte, hotărât!/ Dar cine? Nebunia lui. Atunci / El face parte dintre cei jigniti / Si 
nebunia i-e duşman lui Hamlet”. 


Hamlet îşi pecetluieşte soarta prin neputinta de a accepta comoditatea poziţiei de 
conştiinţă servilă şi prin incapacitatea sa de a evita prezenţa ostilă a celuilalt; tratându- 
l pe acesta ca noneu, Hamlet se izolează pe sine, părăseşte lumea, acceptând riscul 
transformării propriului eu în obiect ostentat. 


6! Lacan, Jacques, Écrits, Paris, Editions du Seuil, 1966, p. 94. 

2 G.W.F. Hegel, Fenomenologia spiritului, p. ? 

& Jean-Paul Sartre, Fiinţa si neantul. Eseu de ontologie fenomenologică, ediţie revizuită şi 
index de Arlette Elkaim-Sartre, traducere de Adriana Neacşu, Piteşti, Editura Paralele 45, 
2004, p. 316. 

# V, şi Ion Vartic, Ibsen şi „teatrul invizibil”. Preludii la o teorie a dramei, Bucureşti, 
Editura didactică şi pedagogică, 1995, pp. 93-97. 

6 William Shakespeare, Hamlet, V, 2, p. 427. 

Lacan pare decis să rezolve această dilemă în care ne-a aruncat principiul 
recunoaşterii şi dialectica hegeliană stäpân-slugä: 


„Identificarea cu o relație sau cu un obiect (mamă, tată sau cutare ori cutare 
aspecte ale lor) este un transfer al corpului şi al aparatului meu psihic în gestație, deci 
neformate, mobile, fluide, într-un altul a cărui fixitate este pentru mine un reper şi 
deja o reprezentare”. 


Anularea celeilalte ființe înseamnă, în egală măsură, suprimarea propriei conştiinţe de 
sine, tocmai datorită existenței celuilalt ca ființă. lar salvarea este condiționată de 
înscrierea într-o relaţie triangulară, în care tertul (limba, în ordine simbolică) mediază 
comunicare dintre eu şi celălalt: 


„Lumea cuvintelor este cea care creează lumea lucrurilor, contopite la început în acel 
hic et nunc al întregului în devenire, transferându-şi ființa sa concretă în esenţa lor şi 
locul său de pretutindeni în ceea ce este dintotdeauna: ktpa éç dei”. 


La Lacan, acceptarea autorității simbolicului (distinct, totuşi, de „simbolicul” 
freudian) este una de semnificare; textul fiind cel care dictează sensul — şi nu inversS5 
—, dând întâietate semnificantului. Divizat, subiectul va decide, în cursul interpretării 
(teatrale, în cazul nostru), între doi semnificanti, ceea ce — în ciuda opiniei lui Lacan — 
le va decide şi autonomia. 

Recent, asemenea lui Lacan, Julia Kristeva a corelat imaginarul proceselor 
subiective din „stadiul oglinzii”, un imaginar reinvestit prin prisma relației dintre un 
Eu şi un Altul şi, constituit ca imagine reflectată: „Numesc imaginar reprezentarea 
unei strategii de identificare, introiectie şi proiecţie, care mobilizează imaginea 
corpului, ale eului şi altuia şi care utilizează procesele primare (deplasare şi 
condensare)”. Se produce, în acest fel, descentrarea subiectului, prin care i se iveste 
sinelui posibilitatea de a se observa pe sine ca realitate exterioară, eliberată de orice 
constrângeri. 

Sensul libertăţii este datorat constituirii subiectului ca sine ce se reface pe sine. 
Şi nimeni nu poate fi indiferent în faţa unei atare etici, care deschide traiectoria 
împlinirii afectelor şi, încă, validează „contractul” emoţional cu imaginea moştenită. 
Este vorba de o recunoaştere a unui trecut ce se afirmă prin jocul fidelității, un joc 
propice „dezgheţului” ideatic. 


2.4. Eu şi Tu 


În timpul analizei, subiectului nu-i este oferită vreo „foiţă orfică”, asemenea 
eroului coborâtor în tărâmul lui Hades, ci este rătăcit printre amintiri şi este lăsat să 
aleagă singur ceea ce va scoate la lumina reprezentării. În psihodramă, dinamica de 
proiectare a pattern-ului de relationare aduce cu mai mare uşurinţă în actualitate 
obiectul supus analizei, depăşind dificultățile psihoterapiei, nevoită a opera in 
absentia. Această incursiune dirijată a protagonistului readuce în discuţie chestiunea 


'% Julia Kristeva, Noile maladii ale sufletului, p. 185. 

17 Lacan, Jacques, Funcţia şi câmpul vorbirii şi limbajului în psihanaliză. Raport la 
Congresul ţinut la Instituto di Psicologia della Universită di Roma, 26 şi 27 septembrie 1953, 
traducere de Olivia Dauverchain, Radu Gârmacea şi Vlad Suzan, cuvânt înainte de Ovidiu 
Verdeş, Bucureşti, Editura Univers, 2000, p. 83. 

18 V, Lacan, Jacques, Écrits, Paris, Éditions du Seuil, 1966, p. 458. 

'% Julia Kristeva, Noile maladii ale sufletului, p. 113. Să reamintim faptul că la Freud, 
proiecția fusese asociată, mai ales în prima perioadă a cercetărilor sale, nevrozei de angoasă, 
psihanalistul vienez considerând că tulburările de somatizare sunt datorate unei externalizări a 
excitatiilor sexuale. 

interacțiunilor umane, a valentelor unui fout autre (Derrida), precum şi a (in)deciziilor 
la care alter-ego-ul este supus. Tot aşa, actorul din teatru, urmând o cale identică, se 
va decide să opteze, cu toate riscurile, pentru haina ospitalităţii pure, gata în orice 
clipă să se deschidă nou-sositului, Celuilalt, personajului strecurat printre faldurile 
arlechinilor, dispus să-şi ofere carnea ca sălaş trăirilor reflectate de un univers 
eterogen: 


„Ospitalitatea pură — spune J. Derrida — constă în a-ţi lăsa casa deschisă 
vizitatorului imprevizibil, care poate fi foarte bine un intrus periculos, susceptibil 
chiar să facă rău”. 


Toate acestea ne îndreaptă din atenția spre eroul scenic, ființa hibridă (personaj şi sine 
demascat) ce îşi face loc în trupul actorului, pretinzând toleranța şi acordul „gazder”. 

Actorul nu se mai complace într-o simplă socialitate în acest spațiu „născător” 
al reprezentatiei, ci prin ceea ce înseamnă prezența sa ca altul (în termeni hegelieni, 
putem schiţa o conştiinţă de sine, a diferenţei de altul, postulată ca o conştiinţă pentru 
sine, disjunctă conştiinţei pentru altul). Acţiunea sa devine o acțiune gândită, aşa cum, 
la Derrida, cogito-ul îşi prezervă independenţa, în ciuda manifestării oricărui tip de 
„nebunie” asumată. În urma unor procese inconştiente, des-facerea unei structuri, 
deconstructia, oricare ar fi aceasta, are loc fără alterarea proceselor cognitive. Iar prin 
simbolicul de care se slujeşte, psyché preia diferanta: 


„Diferanţa înseamnă deopotrivă acelaşi (viul care este doar diferat, amânat, 
înlocuit şi schimbat, substituit cu un supliment suplinitor, cu o proteză, cu un supleant 
în care miroase deja a «tehnicä») şi altul (absolut eterogen, radical diferit, ireductibil 
şi intraductibil, an-economic, total-altul, moartea însăşi)”. 


Pe scurt, psyché „reprezintă legăturile fiinţei vorbitoare cu celălalt” 7. 


Dacă am încerca să ne îndepărtăm de propriul eu (asemenea lui Pascal, care l-a 
perceput ca sediu al tuturor păcatelor), am eşua în „supliciul” încălcării fidelității față 
de noi înşine. Aşadar, alteritatea nu este simpla consecință a diferentierii de atribute, 
proprietăţi sau de dispunere spațială (E. Levinas), ci a raportării la unul (preconizat a 
deveni Unu plural) şi, la un alt nivel, a raportării la un sine devenit altul (fiind 
invocată din nou temporalitatea şi obiecțiile pe care durata le va invoca în favoarea 
fiinţei multiple). Recunoaşterea altuia în sine împinge spre o mişcare de adeziune 
gratuită spre ceilalți şi de validare a sinelui prin ființele din jur (de aläturi). Marca 
identităţii cu altul se susţine pe sine şi relevă alteritatea. 

Dacă Levinas gândise alteritatea din perspectiva ideii de infinit, Buber o va 
consacra relației. Pentru cel dintâi, alteritatea nu sfârşeşte în relația cu Tu (Altul 
reificat sau chiar Dumnezeu), responsabilitatea introducând o disimetrie a omului față 
de lucruri şi faţă de Dumnezeu, fără însă a conditiona lumea-obiect în care se găseşte. 
Pentru cel din urmă, alteritatea este dublată de cunoaştere (este consecinţa 
experienţei), la rândul ei dependentă de o aceeaşi obiectivare a lui Acela în raport cu 
Eu: Celălalt îmi oferă ocazia relației şi nu este în mod necesar subiect al dialogului. 
Putem vedea, în filosofia lui Buber, lumea este înțeleasă numai în cadrul relației Eu- 
Acela, relație secundară celei dintre Eu şi Tu absolut. Alteritatea se bazează pe o 
relație dialogală în esenţă, fără ca relațiile cu Altul, cu lumea, cu Dumnezeu să 
rezume simple variante ale cuplului Eu-Tu. Subiectul se poziţionează în lume în 


1 J. Derrida, E. Roudinesco, Întrebări despre ziua ..., pp. 84-85. 

171 J, Derrida, E. Roudinesco, Întrebări despre ziua …, p. 60. E limpede, deconstructivismul se 
apropie de metoda psihanalitică, fără a sfârşi în dezmembrarea (citeşte: distrugerea) vorbirii, 
ci în re-compunerea ei din elementele ascunse (discrete). 

17? Julia Kristeva, Noile maladii ale sufletului, p. 10. 

funcție de întâlnirile sale cu lucrurile şi nu în raport cu lucrurile în sine, este 
condiționată de existenţa alteritätii şi nu se constituie ca interioritate, ceea ce obligă 
„interlocutorul” (oricare ar fi acesta) la un răspuns, cu alte cuvinte, la reciprocitate. 
Din această clipă, obiectul încetează a fi un Acela, pentru a se prezenta ca un Tu în 
relaţie cu Eu: 


„Cuvântul fundamental Eu-Tu întemeiază lumea relației. [...] Se poate 
întâmpla, însă, prin voinţă şi totodată prin graţie, ca eu, observând acest copac, să 
ajung să fiu cuprins în relație cu el, şi atunci el încetează să mai fie un Acela. Forţa a 
ceea ce el are în mod exclusiv pune stăpânire pe mine” '”. 


Relaţia nu mai este un simplu transfer de la subiect la obiect (de la Eu la Tu), ci este 
supusă reciprocității. 

În măsura în care Tu este recunoscut ca obiect al intenţiei pentru Eu, acesta 
din urmă dobândeşte atributele celui dintâi: „devenind Eu, îl rostesc pe Tu”, spune 
Buber, ceea ce poziţionează relația într-un timp anterior constituirii subiectului. Teza 
buberiană este respinsă de Levinas, care consideră că subiectul îşi compromite 
calitatea de subiect în absenţa reciprocitätii, rostirea găsindu-se înaintea rostitului, aşa 
cum Altul se constituie înaintea Eu-lui. Concepţia buberienă, conform căreia relația 
este unică şi irepetabilă, este interogată de Levinas, circumspect „dacă futuirea nu-l 
plasează pe Altul într-o relaţie reciprocă şi dacă această reciprocitate e originară”!”. 
Dacă reciprocitatea, la Buber, apare ca exigentä în relația Eu-lui terestru cu Tu-ul 


absolut (cu Dumnezeu), ea este dubitativă la Levinas: 


„Că tu ai avea nevoie de Dumnezeu dincolo de toate lucrurile, inima ta a 
ştiut-o întotdeauna; dar ştii tu că Dumnezeu are nevoie de tine, de tine în plenitudinea 
eternității sale? Cum ar exista omul dacă Dumnezeu n-ar avea nevoie de el şi cum ai 
exista tu?”1'6, 


Dealtfel, Levinas concepe relația cu Dumnezeu ca fiind mediată de relația cu celălalt. 
Astfel, apare responsabilitatea față de celălalt (instituindu-se dimensiunea etică a 
relației), întrucât „celălalt, prin semnificația sa anterioară inițiativei mele, seamănă cu 
Dumnezeu”. 

Levinas distinge între apropiere şi empatie, care nu presupune „întoarcerea la 
sine, trecând prin Tu”, ci acel Eu ce se uită pe sine pentru a deveni Altul. Din această 
perspectivă, prezența Şi reciprocitatea buberiană este criticată de Levinas ca formală 
şi lipsită de dimensiune etică, întrucât ar reîntoarce relația spre sine, formulând un 
univers omogen, simetric, nediferentiat de oameni, lucruri, Divinitate şi ar isca erori 
de definire a subiectivitätii: „Relaţia Eu-Tu păstrează la Buber un aspect formal: ea 
poate să unească omul cu lucrurile şi cu un alt om. Formalismul Eu-Tu nu determină 
nici o structură concretă”!%5. Fără a fi un alter ego, celălalt este, la Levinas, seamănul. 
Relația Eu-Tu este însoțită de această încercare a separării Celuilalt de Acelaşi, dar şi 
datorată unui efort „altruist” prin care Celuilalt îi este oferită lumea. 

Tot aşa, sensul pe care-l dezvăluise doctrina buberiană a reciprocitätii a fost 
cel al implicării conştiinţei de sine. La început fiind relația, Eul este scos din izolarea 
sa şi obligat să se regândească pe sine împreuna cu Tu, împreună cu Acela. Perechea 
Eu-Tu ne deschide spre un altul, definind, la rândul său, subiectivitatea sinelui. A 


15 Martin Buber, Eu şi tu, pp. 32, 34. 

174 Martin Buber, Eu şi tu, pp. 38. 

175 Emmanuel Levinas, Totalitate şi infinit, p. 51. 
176 Ibidem, p. 123. 

17 Emmanuel Levinas, Totalitate şi infinit, p. 262. 
'% Emmanuel Levinas, Totalitate şi infinit, p. 51. 

doua pereche, Eu-Acela, se înscrie pe palierul obiectivării, singura în care Dumnezeu 
pare a fi absent şi care marchează o criză în ordinea simbolică. Compensarea este 
invocată de relația Eu-Tu etern, cea care desăvârşeşte Tu-ul individual: „Căci a intra 
în relație pură nu înseamnă a face abstracţie de toate, ci a le vedea pe toate în Tu; nu a 
renunţa la lume, ci a o reaşeza pe temeiul ei”. 

Favorabilă acestei înțelegeri, relația în teatru nu poate fi decât dialogică. Actul 
— verbal sau gestual — nu este un simplu enunţ, ci consecința unui acţiuni petrecute în 
timpul sau în afara reprezentatiei (înainte sau după ridicarea cortinei) şi trimite spre o 
întâmplare înnoită. Din acest punct de vedere, nici monologul nu poate dobândi 
caracter dramatic decât prin constituirea unui arbitrar discurs dialogal sau, în termenii 
lui Bahtin, printr-un discurs viu: 


„orice discurs viu nu se opune obiectului său în mod identic: între discurs şi obiect, 
între discurs şi individul care vorbeşte se aşterne mediul maleabil, adesea greu 


penetrabil, al altor discursuri, străine, despre acelaşi obiect, pe aceeaşi temă”. 


Pe scurt: actul scenic este conceput în monolog prin medierea discursului dialogal 
(cunoaşterea însăşi, spune, Bahtin, este dialogică). Nu trebuie să se înțeleagă că, prin 
personajul ivit în fața spectatorului, se constituie categoria unui Eu, protejat de 
disimularea unui El, ci de un Tu investit ca alteritate, ca Altul diferit de Acelaşi (liber 
față de sine), ca eu al Celuilalt. 

Poate de aceea regizorul contemporan este confruntat cu primejdia de-a 
supune spectatorii unei reprezentații „inospitaliere”, incapabile a satisface „schimbul 
de memorii”, de care vorbea şi Ricœur, fie datorită unui exces de teatralitate, fie al 
unei preferințe față de iluzia realităţii. Acelaşi şi Altul sunt chemaţi a sta împreună, ca 
semne ale reflexivitätii unei lumi exterioare şi care, paradoxal, caută să exprime scena 
interioară, sinele, Identicul. Este sprijinul pe care Eu îl ofer Celuilalt, privilegiat fiind 
de unghiul diferit din care zăresc lucrurile. Şi, este sprijinul pe care Eul îl primeşte din 
partea Celuilalt. Într-un schimb de înțelesuri fără sfârşit, sporind teatrului misterul. 


2.5. Corpul şi imaginea sa'! 


De la epoca Greciei clasice, când corpul a dobândit o însemnătate aparte 
(desigur ca urmare a preluării unui obicei spartan, acela ca militarii să-şi efectueze goi 
exercițiile fizice), transformându-se dintr-un simplu reper erotic într-unul estetic şi, 
mai apoi, ontologic şi cultural, până în epoca modernităţii, o epocă pe deplin datoare 
Renaşterii, când corpul a fost asumat ca alter ego al omului, capabil să-şi prezerve 
datele identității (ale individualitätii), orice probă a separării subiectului fie de sine, 
fie de Altul sau chiar de Lumea în întregul ei, a fost până la urmă sortită eşecului. 
Omul de astăzi, insensibil în faţa limitărilor de altădată, „îşi creează cunoştinţele 
despre corpul său, cele cu care trăieşte zilnic, pe baza unui amestec de modele 
eteroclite, mai bine sau mai prost asimilate, fără să-i pese de compatibilitatea 
împrumuturilor”!*?. Însă, riscul este major, zădărnicind persoanei echilibrul, grefându- 
i însemnele schizofreniei, ale ființei ce nu se mai recunoaşte pe sine, ale insului 
ambivalent, lipsit de repere spatio-temporale, imobilizat în propria sa neputinţă: 


1 Martin Buber, Eu şi Tu, p. 107. 

180 Mihail Bahtin, Probleme de literatură şi estetică, p. 131. 

'5 Tema corporalitätii va fi reluată în capitolul dedicat lui Eugenio Barba, teatrul antropologic 
recurgând la o analiză implicită a noţiunii de care vorbim. 

182 David Le Breton, Antropologia corpului şi modernitatea, traducere de Doina Lică, Editura 
Amarcord, Timişoara, 2002, p. 88. 

„Individul care poate alege între o mulțime de cunoştinţe posibile oscilează 
de la unele la altele, fără a găsi vreodată ceea ce-i convine perfect. Libertatea sa de 
individ, creativitatea sa se hrănesc cu aceste incertitudini, cu permanenta căutare a 
unui corp pierdut, care e, de fapt, cea a unei comunităţi pierdute”. 


Utilä refacerii unităţii sinelui se va dovedi practica psihanaliticä, una dintre 
puţinele în măsură să consemneze crearea de punți ale sinelui spre sine, chiar şi atunci 
când relațiile păreau alterate iremediabil, chiar şi atunci când „factorul de 
individuaţie”!** semnala cote de maxim. În mod limpede, Bachelard va susține — în 
ciuda unei poziţii critice faţă de psihanaliza clasică — relația puternică existentă între 
imagine şi corp; o relaţie duală, ar spune Lacan, ce divizează eul, pentru a-l reîntregi 
în formă sintetică'S5. În conflictul dintre pulsiuni şi producţiile imaginarului, corpului i 
se atribuie rolul de sediu şi punct de referință al întâlnirilor simbiotice. Fiind mediator 
între Se-ul incert şi Eul mărturisitor, el reprezintă o „construcție simbolică”. 

Am văzut, la Jung, arhetipul functionase ca „imagine primordială” 
producătoare de sens. Bazat pe principiul individuatiei, sinele (modelul suprem) va 
impune acest scop al vieţii care presupune aducerea în conştiinţă a unor arhetipuri 
care ne validează ca ființe umane şi ne salvează de tendințele păguboase ale 
mediocrității sau megalomaniei. Veritabil gnostic, Jung a exemplificat arhetipul 
global al sinelui prin imaginea lui Hristos; întrebat dacă crede în Dumnezeu, autorul 
Tipurilor psihologice pare să fi răspuns: „Eu nu cred, eu ştiu!” 

Înainte de a se declanşa identificarea (acel „ca şi cum” descris de Freud), 
subiectul se prezintă pe sine ca ființă neterminată, ca rebut. Ca urmare, procesul de 
asemănare, de oglindire a imaginii corpului în ceilalţi presupune un transfer corporal 
şi, totodată, de actualizare a unui întreg construct psihic. Ca într-o compoziție de 
balet, corpul este chemat să rostească adevărul despre sine, însă acest corp este nevoit 
să apară împreună cu celelalte corpuri, unul în căutarea altora. 

În 1935, Paul Schilder a lansat conceptul de „body image”, prin lucrarea sa, 
The image and the appearance of the human body, o teorie alăturată celei elaborate 
de Freud, cu privire la rolul imaginilor mentale şi al fantasmelor în dinamica 
inconştientului. Dimensiunea fantasmatică a imaginii corpului este datorată libidoului 
şi apare ca o consecință a unei acțiuni şi mişcări imitative, fiindu-i astfel ataşată şi o 
semnificație socială: un corp în acțiune, susţine Schilder, este un corp aflat pe punctul 
de a mărturisi ceva. El este investit de dorinţele subiectului şi se exprimă prin subiect. 
Însă, imaginea corporală nu este desprinsă de lumea sa, ci, asemenea conştiinţei, este 
reflectată de imaginile corporale ale celorlalți; ea nu se constituie nici prin preluarea 
unor părți ale celorlalte imagini, nici prin depersonalizarea acestora, ci printr-o 
acțiune creativă!*. În acest sens, Gizela Pankow distinge două funcţii ale imaginii 
corpului: cea dintâi priveşte forma, unitatea corporală fiind susținută de legătura 


$3 Ibidem, p. 88. 

# Emile Durkheim, Formele elementare ale vieţii religioase, traducere de Magda Jeanrenaud 
şi Silviu Lupescu, Editura Polirom, laşi, 1995, pp. 249-250. 

5 Noţiunea de corp fragmentat la Lacan susţine existența unui corpus de dorinţe brute ale 
subiectului, la care eul analizandului recurge în procesul de transfer. 

% Paul Schilder, The image and the appearance of the human body, Kegan Paul, London, 
1935. 

#7 În Helmut Thomă; Horst Kächele, Tratat de psihanaliză contemporană, vol. Il: Practică, 
traducere din limba germană |de] Carmen Erena, verificarea traducerii [de] Vasile De. 
Zamfirescu, Editura Trei, Bucureşti, 2000, pp. 482-483. 

dinamică dintre părţi şi întreg; a doua priveşte conținutul şi sensul, pe criteriul nevoii 
de a comunica şi, în fond, de a se exprima pe sine!*. 

Pe de altă parte, în accepţia lui Frangoise Dolto, sub influenţa psihanalizei 
lacaniene, „imginea corpului” reflectă gândirea psihismului, întoarcerea spre sine şi, 
chiar dacă este o imagine uitată despre sine, serveşte ca intermediar între cele trei 
instanţe ale celei de-a doua topici freudiene (a Se-ului, Eu-lui si Supraeu-lui)*. 
Imaginea corpului, consideră Dolto, este diferită de schema corporală, aceasta din 
urmă fiind mai curând legată de o organizare fiziologică, prin care se „identifică 
individul ca reprezentant al speciei, oricare ar fi locul, epoca sau condiţiile în care 
acesta trăieşte. Această schemă corporală va fi interpretul activ sau pasiv al imaginii 
corpului în sensul că ea permite obiectivarea unei intersubiectivitäti [...]”%. Analiza 
proceselor de reprezentare descrie antropomorfizarea a ceea ce psihanaliza clasică a 
desprins ca instanțe ale aparatului psihic, precum şi conflictul ivit între cele trei 
elemente (Se, Eu, Supraeu). Într-unul din exemplele date de Françoise Dolto, în 
celebra sa lucrare, Imaginea inconstientä a corpului (1984), unul dintre copii a 
modelat, în timpul şedinţei, un fotoliu care în timpul analizei s-a dovedit a fi proiecția 
unui bunic ce se încăpăţâna să trăiscă, ocupând un spațiu pe care întreaga familie îl 
dorea eliberat. Astfel, prin imaginea corpului sunt redate fantasmele, atunci când 
subiectului îi sunt inhibate mijloacele de exprimare directă şi este elaborată sinteza 
unor stări emoționale complexe: 


„Ea [imaginea corpului- n.m.] poate fi considerată drept întruparea simbolică 
inconștientă a subiectului care doreşte şi asta încă înainte ca individul cu pricina să 
fie capabil să se desemneze prin pronumele personal «Eu», înainte ca el să ştie să 
spună «Euy””. 


Prin instrumentele psihanalizei, imaginea corpului este conturată dintr-o dublă 
perspectivă, prima oferind o incursiune selectivă în viața stărilor afective ale 
subiectului, fiind deci orientată spre trecut, a doua exprimând stările actuale, aici şi 
acum, afectele active, în plină mişcare, prezente, însă în relație nemijlocită cu trecutul 
şi sentimentele celorlalți. Corelate, imaginea corpului şi schema corporală facilitează 
comunicarea (fie prin apropiere, fie prin respingere). Toate aceste reprezentări vor 
putea fi externalizate prin jocul psihodramatic, în măsura în care „în timpul actual se 
repetă întotdeauna, în filigran, ceva dintr-o relaţie aparţinând unui timp trecut”'?. 
Reprimarea însuşirii obiectului interzis, ocurenta funcțiilor interdictive sau, pe direcție 
psihanalitică, castrarea dorinţei, la care se alătură comunicarea intersubiectivă, toate 
vor asigura conturarea imaginii corpului într-un ambient al imaginarului şi al 
producţiilor simbolice. Dacă schemei corporale îi sunt fixate repere cronotopice, 
imaginii corporale 1 se alocă mișcarea, modelarea de sens şi reprezentare, evoluția, 
ceea ce-i conferă deplină autonomie. 


2.6. Spontaneitatea psihodramei 


Continuare, aplicaţie parţială sau depăşire a psihanalizei clasice, psihodrama'* 
mobilizează oamenii din locul în care psihanaliza îşi încetează competențele. Şi, din 


5 Apud Serge Tisseron, Psychanalyse de l'Image. Des premiers traits au visuel, édition 
enrichie et commentée, Dunod, Paris, 1997, p. 44. 

® Françoise Dolto, Imaginea inconstientä a corpului, în Opere, vol. 2, traducere din limba 
franceză [de] Mariana Petrişor, Editura Trei, Bucureşti, 2005, p. 8. 

% Ibidem, p. 22. 

” Ibidem, p. 23. 

” Ibidem, p. 23. 

acelasi loc, preia prerogativele personificärii dramatice si ale artei teatrului, 
declarându-se ca metodă terapeutică si intervenind în relaţiile interumane'*. Însuşi 
Jacob Levi Moreno, psihiatru născut în România (1898) într-o familie evreiască de rit 
sefard, principalul iniţiator al psihodramei, se pare că i-ar fi declarat lui Freud, în 
1912, la Viena: 


„Încep de acolo de unde a sjuns domnia voastră. Vă întâlniți cu ceilalți în 
cadrul artificial al cabinetului domniei voastre, în vreme ce eu îi întâlnesc pe stradă 
sau acasă la ei, în mediul lor familiar. Domnia voastră le analizează visele. Eu caut să 
le insuflu curajul de a mai visa încă, de a-şi explora într-o manieră concretă 
conflictele, devenind creatori”!*. 


Având această perspectivă duală, psihodrama se expune ca metodă terapeutică bazată 
pe acțiune: „Din acest motiv — afirmă Moreno — psihodrama a dezvoltat un sistem de 
metode aprofundate cu grijă, care permit terapeutului şi ego-urilor auxiliare să 
pătrundă în universul pacientului, în încercarea de a-l popula cu imagini interiorizate, 
care au avantajul de a nu aparţine total realității, care sunt semi-imaginare, semi- 
reale”!%. 

Psihodrama moreniană şi-a aflat sursele de influenţă în maniera socratică de 
aflare a adevărului şi în catharsis-ul aristotelic. Dar, printre precursorii psihodramei îl 
putem găsi şi pe Aristofan, dramaturgul care a adus pe scenă personaje care nu au 
tăria de a se desprinde de rolul cu care 1-a investit cetatea: în Viespile, unul dintre 
personajele sale, Filocleon, ajunge victima propriilor manii şi, mai cu seamă, aceleia 
de a-şi judeca şi condamna semenii în orice situație şi cu orice pret. În Lear, 
Shakespeare a introdus o primă scenă originală de psihodramă, prin Edgar, eroul care 
îşi provoacă tatăl să-şi joace până la capăt rolul unui autolitic, un rol benign, în 
măsura în care prăpastia spre care Gloucester cere să fie condus este una imaginară. 
Mai apoi, secolul al XVII-lea a fost un secol dedicat vindecării nebuniei prin teatru; 
Un „teatru terapeutic” este întâlnit în aşa-numitele „jocuri spectaculare” 
(Hauptacktionen) ale lui Hans Sachs care, între 1683 şi 1691, împreună cu trupa 
ambulantă a lui Meister Vehlten, a realizat câteva experienţe teatrale de grup (foarte 
asemănătoare sociodramei actuale), urmărind obţinerea unor efecte emoţionale din 
partea spectatorilor. Michel Foucault, în /storia nebuniei în epoca clasică, dezvăluie 
mecanismul realizării teatrale, prin care maladivii mentali de acum erau implicați 


într-un soi de tratament inedit si, se pare, eficient, bazat pe resursele dramei'”. 


'% Termenul provine din psyché şi din drama, constituindu-se, în fapt, conform lui Moreno, 
ca reprezentare a un psyché în acţiune. În capitolele dedicate psihodramei şi tehnicilor 
învecinate, nu am urmat o abordare didactică, întrucât lucrările de specialitate elaborate până 
la această oră sunt relevante şi disponibile cititorului interesat. Desigur, atunci când a fost 
necesar, am insitat asupra unor definiții şi precizări. Un rol major în formularea acestor 
capitole l-a jucat grupul de psihodramä din care autorul acestei lucrări face parte şi, mai cu 
seamă, formatoarele mele, Szilagyi Ilona şi Sarolta Lazăr, cărora le sunt profund îndatorat. 

1% V, B.J. Sadock, Psychodrama, în: H.I. Kaplan, B.J. Sadock (Eds.), Comprehensive 
Textbook of Psychiatry/IV, William Wilkins, Baltimore, London, 1985, pp. 1423-1427. 

195 Apud A. M. Freedman, H.I. Kaplan, B.J. Sadock (Eds.), Psychodrama. Comprehensive 
Textbook of Psychiatry, Williams Wilkins, Baltimore, London, 1976, p. 1891. 

1% Jacob Levy Moreno, Psychothérapie de groupe et psychodrame. Introduction théorique et 
clinique à la socianalyse, traduit de l’allemand par Jacqueline Rouanet-Dellenbach, traduit de 
l’anglais et revue par Anne Ancelin-Schützenberg, Paris, Presses Universitaires de France, 
1965, p. 168. 

19 V, Michel Foucault, Istoria nebuniei în epoca clasică, traducere din franceză de Mircea 
Vasilescu, Bucureşti, Editura Humanitas, 1996, pp. 325-329. 

Medicul german Johann Christian Reil (1759-1813), care a introdus cuvântul 
„psihiatrie” în vocabularul curent şi Philippe Pinel (1745-1826), căruia i se datorează 
prima clasificare a bolilor mentale, au folosit scena teatrală cu acelaşi scop, de terapie 
a alienatilor întâlniți în ospiciu. La rândul său, Marchizul de Sade a profitat de spațiul 
castelului din Charenton, utilizându-l ca loc al unor spectacole în care protagoniștii 
erau internii ospiciului; mai mult, între 1805-1813, el va scrie piese pentru această 
„scenă”, obținând rezultate terapeutice remarcabile. În Rusia, la începutul secolului 
XX, Vladimir Iljine, influențat de teatrul lui Stanislavski, a înfiinţat, la Kiev, un 
teatru tearapeutic, dar care, în esenţa sa avea mai curând un caracter didactic şi 
educativ. Nikolai Evreinoff va asigura teatrului o înnoire a principiilor care l-au 
guvernat, atrăgând spectatorul spre esenţa creaţiei dramatice şi spre un spațiu 
schematizat, care să conserve iluzia înscrierii într-un timp totodată real şi absolut. 
Evreïnoff vorbeşte despre un instinct teatral al omului, prin care este întreținută 
vitalitatea; concret, el descrie „instinctul transfigurării, instinctul de a opune imaginile 
primite din afară imaginilor arbritrare, create în interior, instinctul de a preface 
aparențele naturii în ceva diferit — pe scurt, un instinct a cărui esenţă se relevă în ceea 
ce eu numesc featralitate [s.m.]"'*. Sorgintea psihodramei aduce în prim plan şi 
teoriile legate de joc, precum şi cele ale psihoterapiei de grup. Însăşi copilăria lui 
Moreno a fost străbătută de momente ale experimentării imaginarului şi ale implicării 
psihologice a teatrului: în casa părinţilor săi, la doar 4 ani, a interpretat pentru amicii 
săi rolul lui Dumnezeu, păstrând încă de atunci convingerea unor imense beneficii pe 
care creaţia în sine o poate aduce omului. 

Însă, cea dintâi şedinţă veritabilă de psihodramă a fost ţinută de Jacob Levi 
Moreno la Viena, la 1 aprilie 1921, când a propus interpretarea unui rol pe tema 
celebrului motiv din Koenigsroman'*. Metoda sa va lua amploare în Statele Unite, 
unde, la New York, a luat ființă, în 1934, „Institutul Psihodramatic”, iar apoi 
„Societatea Americană pentru Psihoterapie de Grup şi Psihodramă”. Aici, autorul şi-a 
dezvoltat conceptele de „terapie de grup” şi „psihoterapie de grup”. Două evenimente 
majore le-au constituit publicarea, în 1934, a lucrării Who shall survive? — A New 
Approach to the Problem of Human Interrelation, iar mai apoi preluarea metodei 
enunțate în cadrul serviciului de psihiatrie a spitalului St. Elisabeth din Washington. 
În această lucrare de căpătâi a lui Moreno întâlnim şi definiția psihodramei: 


„Ştiinţa cu care explorăm «adevărul» prin metode dramatice. Cea care se 


preocupă de relaţiile interpersonale şi de existenţa privată””%. 


Ideea unui teatru bazat pe improvizație i s-a ivit lui Moreno în urma sprijinului 
pe care i l-a solicitat soţul unei tinere actrițe, Barbara. Tânăra, în contradicție cu 
rolurile de ingenuă în care era distribuită, se manifesta în viaţa privată ca o femeie 
colerică, vulgară chiar. Moreno i-a sugerat actriţei să încerce interpretarea unor roluri 
diferite, de femei uşoare, irascibile sau malitioase. După o vreme, viaţa Barbarei a luat 
o întorsătură neaşteptată: redirectionarea impulsurilor afective prin joc psihodramatic 
au făcut ca vechile manifestări extra-scenice să fie abandonate. Aceasta l-a îndreptățit 
pe Moreno să considere că punerea în scenă a unei realități concrete poate conduce la 
mobilizarea afectelor refulate şi la consumarea lor prin efort cathartic. În plus, a 


1% Nicolas Evreïnoff, Le théâtre dans la vie, 4™ édition, Paris, Librairie Stock, 1930, pp. 22- 
23. 

1 Dealtfel, toate motivele majore care l-au obsedat pe Moreno se vor adună în jurul acestui 
arhetip, al Demiurgului, văzut fie în ipostaza lui Dumnezeu, fie a Tatălui sau a Regelui. 

20 Jacob Levi Moreno, Who Shall Survive?, second editions, Beacon, New York, Beacon 
House, 1953, p. 81. 

descoperit în această etapă un „catharsis de public”, printr-un soi de identificare a 
spectatorilor cu protagoniştii. Acest episod al Barbarei a însemnat momentul naşterii 
teatrului spontaneitätii ca teatru terapeutic. 


Strategiile psihodramei 


Modelul vieţii. Practicând sociometria, Moreno a încercat să măsoare gradul 
de agregare existent în cadrul unui grup şi să deceleze cauzelor care provoacă 
tensiunile în cadrul grupului. Inconştientul comun grupal care izvorăşte de aici trimite 
la un concept morenian esențial, cel de atom social: „Configurația socială a relaţiilor 
interpersonale care se dezvoltă din chiar clipa nașterii se numeşte «atom social»??? 
Prin funcțiile impuse atomului social, indivizii se relationeazä şi îşi dezvăluie 
„Imaginea de sine”. Prin aceasta se crează o punte, pe de o parte, între Eul intim, real 
şi Eul exterior, pe de alta, între individ şi grupul social din care face parte. Prin grup 
sunt facilitate, pe baza unui model al comunicării, întâlniri care stau la baza 
schimburilor afective ulterioare şi a mobilizării pozitive a instanţelor aparatului 
psihic: „O psihodramă reuşeşte atunci când formează şi unifică un grup într-o emoție 
comună”, făcând apel la detaliile existenţei, la amănuntele şi esenţa vieţii. Constituit 
în urma atribuirii de roluri, atomul social (ca unitate descriptivă a vieții interioare, 
afective) apropie metodele psihodramei şi sociometriei de practicile psihosociale. 

Prin atribuire, dinamica insului uman, aşa cum a fost definită de Moreno, este 
tributară unui număr de patru categorii: cea dintâi, cuprinde sfatus-ul social, 
psihologic, fiziologic şi profesional; a doua, descrie relaţiile intra- şi intergrup, făcând 
obiectul cercetărilor „sociometrice” şi rod al preocupărilor inițiale ale lui Moreno de a 
da un răspuns coerent socialului anomic cu care insul se confruntă; a treia vizează 
dimensiunea emotional-afectivä a grupului spocial; cea din urmă se opreşte asupra 
componentei emotional-afective proprii insului uman, explicând detaliile constituirii 
„atomului social”. Ca urmare, concepția sa despre viaţă va fi impregnată cu o morală 
sui generis, generând o responsabilitate comună a fiecăruia cu privire la ceea ce se 
petrece în jurul lor. Aceasta ne aminteşte de filosofia lui Karl Jaspers, şi de „conştiinţa 
culpei metafizice”. Interpretarea evoluează, însă, la Moreno, psihodrama sa 
coagulând într-un acelaşi spaţiu de joc noțiuni dihotomice, realul şi imaginarul, corpul 
şi spiritul etc., transformând co-responsabilitatea lui Jaspers într-un proces de învăţare 
spontană a acceptării sinelui şi a celuilalt şi a întâlnirilor holistice. 

Reorientarea interesului dinspre lumea exterioară — capabilă a descrie şi 
oglindi în date precise omul — spre spaţiul intim, determinat spiritual, se iveste odată 
cu constituirea noțiunii de persoană, adică a ființei umane ce se regăseşte pe sine doar 
prin raportare la ceilalți. Opţiunea pare anacronică într-o modernitate în care subiectul 
dă semne că şi-ar fi rătăcit identitatea, aruncând asupra eului îndoiala. Să ne amintim 
că, dacă la Nietzsche ego-ul aparuse ca „prejudecată a logicienilor”, fiind descris ca 
pură ficțiune, imposibil de redat în substanţa sa, la Freud subiectul este fixat în 
perimetrul subconştientului, mediind între Se-ul nemărturisitor şi instanța Supraeului. 
În acest fel, angajarea unei situaţii dramatice va activa memoria afectivă, dezvăluind 
conținutul intim al evenimentelor evocate. Această „ruină a sinelui” va reprezenta 
pentru Kierkegaard legătura abia perceptibilă între categoria eticii şi cea a esteticii, 
între melancolie şi ironie. lată de ce, în alcătuirea unui grup psihodramatic se optează 


1 Moreno, 1987, p. 376. 

* Anne Ancelin Schützenberger, Le psychodrame, p. 40. 

23 Karl Jaspers, Texte filosofice, prefaţă: Dumitru Ghise, George Purdea, selecţia textelor: 
Bruno Wiirtz, George Purdea, traducerea din limba germană şi note: George Purdea, controlul 
traducerii: Vasile Dem. Zamfirescu, Editura Politică, Bucureşti, 1986, pp. 37-38. 

de cele mai multe ori pentru subiecți cu manifestări ego-distonice, cu bune intuitii, 
capabili a „întâmpina” metodele psihoterapiei, a-şi expune fără rezerve frustrările şi a- 
şi reprezenta cu uşurinţă situațiile de viață care le-au marcat nedorit existența; totodată 
se pretinde o bună relationare în interiorul grupului şi cu terapeutul, în vederea 
expunerii sentimentelor, afectelor, näzuintelor, temerilor ş.a.m.d. 

Moreno numeşte cu un termen vag, télé, această relaţie care se sprijină fie pe 
transfer, fie, dimpotrivă, pe empatia (sau simpatia) reciprocă ori atracția preferentialä 
(cu funcție pozitivă) a membrilor grupului psihodramatic. Având rolul de coagulant şi 
bazându-se pe o comunicare reciprocă, télé evită disiparea energiilor şi a tensiunilor 
acumulate în timpul jocului şi în fine depăşeşte inconvenientele şi riscurile 
transferului. Se poate crede că misiunea psihodramei este împlinită în clipa în care 
transferul este inoperant, însă la o analiză mai atentă se poate observa că, în unele 
cazuri, efectul de transfer este înlocuit cu efecte ale dinamicii de grup”*. Dificultăţile 
jocului psihodramatic se ivesc datorită unor multitudini de proiecții a fantasmelor 
fiecăruia şi care nu-l vizează doar pe terapeut, ci şi pe ceilalți membrii ai grupului 
(luând naştere un transfer colateral), într-o rețea complicată, dificil de stăpânit. Si, 
putem spune că încercarea lui Moreno de a reprezenta o imagine holistică a vieţii, este 
cu totul justificată prin prisma jocului psihodramatic, în care fiecare membru al 
grupului se ataşează de ceilalți prin punți creatoare şi prin mărturisiri nealterate. Peste 


toţi pluteşte suflul unui creator generic al întregii vieţi”*. 


Acțiunea şi mişcarea. Aplicarea principiilor psihodramatice este condiționată 
de câteva reguli de bază. Probabil cea mai importantă este cea a libertății 
participanţilor de a acționa conform propriilor impulsuri, atât în faza de joc (a operärii 
lui „ca şi cum”), cât şi în raport cu propunerile animatorului. Exprimarea unei situații 
în formă reală, vie, „teatrală” (eliminând din cuvânt orice conotație negativă), este 
consecința nevoii protagonistului de a depăşi impedimentele simplei comunicări 
verbale, plasându-se într-o relație de acord/opozitie cu partenerii săi de joc (cei care 
adoptă rolul de ego-uri auxiliare). Ca urmare, chiar dacă acţiunea este centrată asupra 
protagonistului, ea vizează întregul grup psihodramatic; tot aşa, suportul terapeutic 
este acordat şi auxiliarilor nu doar subiectului care inițiază jocul. 

Decis să depăşească stadiul verbalizării dificultăților psihice cu care se 
confruntă, cei care intră în jocul psihodramatic pun în acţiune situaţiile de viață 
traumatizante. Aşadar, psihodrama va înseamnă, asemenea teatrului, expunerea unui 
„ce” activ sau, altfel, exprimarea fluxului acțiunii şi rescrierea istoriei ca „parte a 
momentului”, Însă, în cazul unei şedinţe de psihodramă nu putem vorbi despre o 
reprezentație teatrală veritabilă, întrucât spectacolul serveşte (şi nu însoţeşte) unei 
diferențieri a sinelui protagonistului de eul celorlalți participanți””. Jocul 
psihodramatic uneşte, în mod necesar, prin joc şi expresivitate mimico-gestuală, o 
acțiune vorbită şi, totodată, o reprezentare a acțiunii, fiind urmărită recuperarea 


2% Cf. Philippe Jeammet, Psihodrama psihanalitică individuală, p. 64. Acest lucru pare a 
favoriza psihodrama psihanalitică individuală în locul celei clasice sau a psihodramei 
psihanalitice colective. 

25 Eric Bentley, în Thinking about the Playwright, Northwestern University Press, Evanston, 
1987, p. 323, vorbeşte despre un Dumnezeu Dramatist; prin acesta, după o definiţie a lui 
Dante, viaţa este o „comedie divină”. Pentru procesul de transfer în psihodramaă, v. Michel 
Laxenaire; Françoise Picard, Transfert en psychothérapie de groupe et psychodrame, în 
„Bulletin de psychologie”: Le Psychodrame, 285 (XXIII) 13-16, 1969-1970, pp. 715-725. 

2% B.J. Sadock, Psychodrama, p. 189. 

27 Martin, Jacky, Ostension et communication théâtrale, în ,, Littérature”, n° 53, février 1984, 
pp. 120. 

adevărului în faţa unui grup anume reunit. Mai mult, scopul psihodramei nu este de a 
forma un grup monolit, ci de a reorganiza conştientul comun” al participanţilor pe 
baza unor relaţii care-şi au originea în ceea ce Jung numea inconştientul colectiv. 
Pentru aceasta apelează la un set de mijloace actionale, facilitând dezväluirea 
agentului activ al istoriei personale şi asigurând subiectului „o plenitudine a 
realității”. Fixându-se în planul gândirii sociometrice, Moreno a propus şi termenul 
de inconştient comun familial şi grupal, recunoscut mai târziu, de cei care i-au 
continuat cercetările, într-un inconştient comun transgenerational. 

Din nou, Moreno se îndepărtează de Freud, considerând importantă acțiunea 
în procesul de schimbare şi mai putin travaliul elaborării (prin care s-ar produce o 
protejare a aparatului psihic în faţa stimulilor externi, integrarea energiilor acumulate 
şi lichidarea conflictelor). Prin jocul cu Altul originar, teatrul face posibilă 
sublimarea?!” insatisfactiilor şi clarificarea alianțelor ascunse, a inhibiţiilor, a 
conflictelor abia sesizabile. Ca ființă nevoită a-şi satisface agresiunea faţă de semeni 
(aşa cum însăşi psihanaliza clasică afirmă cu tărie) şi a se reconcilia cu starea 
născândă a ființei, omul este copleşit de rolul de avant-scenă în care se trezeşte, de 
compensatoarele tranzitii între a trăi pentru sine si a trăi cu altul. În ciuda dorinţei sale 
de a se transforma în cineva anume, omul — ne avertizează Freud — nu poate deveni 
decât cel care a fost. În ceea ce scena îi oferă, spectatorul nu percepe simple 
eşantioane ale unei realități posibile, ci esențe ale unui real în plină tranziţie. Acţiunea 
nu va face posibilă doar interpretarea, ci va însoți şi travaliul psihic de simbolizare, 
decizând în mod singular asupra vieţii celui care o instituie şi asupra vieţii celor care o 
întâmpină (a spectatorilor). 


Întâlnirea. Stadiul practicii psihanalitice (şi al curei ce presupune doar situaţii 
one-to-one) este depăşit de Moreno prin studiile sale sociometrice şi prin dezvoltarea 
conceptului de „atom social” (v. supra), cel care a condus în bună măsură la fomarea 
noilor discipline, psihodrama şi sociodrama. Chiar dacă Moreno s-a declarat în 
opoziţie cu Freud, sunt reperabile câteva convergente cu metodele psihanalizei 
clasice. Cea mai însemnată pare a fi scoaterea la lumină a surselor conflictului şi 
extinderea cercetării spre conceptul de întâlnirea, care cuprinde atât dimensiunea 
pozitică (iubirea, afectivitatea etc.), cât şi dimensiunea negativă (relaţiile conflictuale, 
ostilitatea, ura etc.). Mai mult, prin alimentarea energiilor creatoare şi reaparitia unui 
conflic real sau imaginar, suferințele care decurg sunt reluate uneori cu o aceeaşi 
intensitate sau chiar cu o intensitate sporită. Întâlnirea moreaniană este datoare 
energiei factorului télé şi pare a fi conservată într-o vastă reţea de schimburi 
interumane moştenite  (apropiind-o, într-o oarecare măsură, de concepțiile 
existentialiste). 

Conform lui Kurt Lewin, în cadrul oricärui grup se manifestä patru forme de 
bazä ale conflictului: 1. asocieri simetrice de atractie-atractie (+ +), în care subiectul 
se află la distanţă egală de un obiect convenabil (o ființă etc.); 2. asocieri simetrice de 


28 Co-conscions, în engleză sau co-conscient, în franceză. 

*% Jacob Levy Moreno, Psychothérapie de groupe et psychodrame, p. 179. 

210 La Freud, sublimarea este asociată impulsurilor sexuale, presupunând fie transformarea 
atracției faţă de o persoană în manifestări mascate (de exemplu în tandrete), fie direcționarea 
acestora spre activităţi sociale. Rămâne încă destul de neclar dacă prin sublimare sunt activate 
mecanisme de apărare. Totuşi, aşa cum remarca A. Freud, nu poate fi neglijată calitatea 
protectivă pe care sublimarea i-o oferă subiectului încercat de impulsuri interzise, sexuale sau 
agresive. V. Şerban Ionescu; Marie-Madeleine Jacquet; Claude Lhote, Mecanismele de 
apărare. Teorie şi aspecte clinice, traducere de Andrei-Paul Corescu, Editura Polirom, laşi, 
2007, p. 288. 

respingere-respingere (— —), unde subiectul este poziționat la distanță egală față de un 
obiect reprobat; 3. asocieri nesimetrice de atracţie cu răspuns de respingere (+ —) şi 4. 
asocieri nesimetrice de respingere cu răspuns de atracţie (— +). Ar mai putea fi 
menţionate şi relațiile de atracție urmate de indiferență (+ 0) şi de indiferență cu 
rezultat de atracţie (0 +). Formele (— 0) şi (0 —) nu se verifică?!!. 

Teoria psihosocială elaborată de Kurt Lewin şi Şcoala dinamicii grupului ne 
ajută să înțelegem că spectatorul, parte a unui grup specific, a unei aşa numite caste 
teatrale, va face posibilă percepţia unei realități vii, a acțiunii, a unor reprezentări în 
mişcare şi nicidecum a reflexelor unei realități imobile. Exemplul ne este sugerat din 
nou de tragedia clasică, din care — pentru a întări idea mişcării (vezi risipa verbelor), 
actualizarea unei acţiuni trecute şi transformarea acesteia într-un aici şi acum 
provocator al afectelor — putem cita aproape la întâmplare: 


„Fugară din cămară / De mult, de sub fină / Tesätä purpură, haină / Plutind pe 
mare o ajută / Cu aripi uriaşe vântul / Şi mii de vânători cu scuturi, / Gonindu-i nava 
dispărută, / Ajunseră la malul păduros, / La râul Simois şi începută / Fu lupta, valul 
sângeros”??? 


În aceste condiţii, în teatru nu mai vorbim de un simplu contemplator al scenei, 
întrucât spectatorul se constituie ca parte a „istoriei” reprezentate din chiar clipa 
ridicării cortinei. 

La Moreno, conceptul de „întâlnire” (intodus în anul 1914) se sprijină pe 
resursele empatiei si ale conflictului: 


„El semnifică a fi împreună, a te reuni, a fi în contact corporal, a vedea și a 
observa, a atinge, a simți, a separa, a iubi, a înțelege, a cunoaşte intuitiv, depăşind 
tăcerea sau mişcarea, cuvântul sau gestul, sărutul sau îmbrățişarea, a deveni un — una 
cum uno” 


Însă întâlnirea nu se consumă strict în perimetrul complezentelor, ea poate include 
conflicte, relaţii tensionate sau ostile şi, atenţie, nu-şi poate delega înlocuitori. Prin 
întâlnire, subiectul se descrie pe sine, prin propria voinţă (şi nu prim implicarea unei 
forte exterioare), doar împreună cu celălalt, sub auspiciile spontaneitätii şi ale clipei 
de „aici şi acum”. Încă, în absenţa întâlnirii, răsturnarea de roluri este imposibilă şi, ne 
avertizează Moreno, nu trebuie confundată cu transferul din cura psihanalitică: „Ea 
este «a simţi în doi», adică télé”. Acest mimetism la care recurge subiectul, ne 
trimite din nou spre ritualurile şamanice: printr-un tu interpretat adecvat, eul câştigă 
atributele stăpânului, ale celui care controlează şi domină întâmplările vieții. 


Prezentificarea. Printr-o elaborare scenică prezentă — hic et nunc — a unui 
moment petrecut în trecut sau a unui eveniment preconizat a avea loc în viitor, se 
prezervă caracterul dramatic, iar prin dialogul purtat între „eu” şi „tu” neutralitatea 
epicului (a unui „eu” ce vorbeşte despre „tu”) este risipită. Prezentificarea se 
constituie în jurul teoriei lui „a doua oară”, ataşată celei care defineşte improvizatia şi 
spontaneitatea protagonistului: prin această sintagmă, consideră Moreno, afectele 
nedorite ale primei întâlniri sunt consumate şi astfel trecutul este restituit trecutului. 
Prezentificarea satisface näzuinta autenticității întâmplării în care subiectul se 
ipostaziază, sub influenţa unor percepții şi trăiri emoţionale semnificative, chiar dacă 


#11 Vezi V.C. Ciocârlan, Raporturile interpersonale, Bucureşti, 1973, p. 81. 

2 Eschil, Orestia: Agamemnon, în Tragicii greci, antologie, studiu introductiv şi note de 
D.M. Pippidi, în româneşte de G. Murnu, Editura de stat pentru literatură şi artă, Bucureşti, p. 
75. 

2B Jacob Levy Moreno, Psychothérapie de groupe et psychodrame, p. 128. 

7% Ibidem, p. 129. 

par a fi prinse într-o rețea de „slăbiciuni”. Prin reprezentare (i.e. prezentificare), 
istoria protagoniştilor este pusă în „act”, fiind observată şi interpretată de către 
psihodramatist. Însă aici se iveşte o problemă a cărei soluţie a fost gestionată parţial 
de teoria şi practica psihodramatică: dacă reformarea eului se realizează prin joc, deci 
prin intermediul imaginarului şi dacă acceptăm necesitatea validării realului ca 
singurul propice dezvoltării fireşti a subiectului, în ce măsură acest eu re-modelat 
poate face dovada autenticităţii sale şi a abandonării în timp util a spațiului în care a 
fost implicat doar cu scop terapeutic?! 


Surplusul de realitate. Prin surplusul de realitate (surplus reality), imposibilul 
este transferat în tărâmul posibilului. Pe de altă parte, sunt simulate relaţii inexistente, 
mărturisiri, dialoguri şi confruntări care au fost păstrate în orizontul de aşteptare al 
protagonistului. Analiza elementelor care constituie surplusul de realitate nu se poate 
face decât în mediul care-l enunță şi ținând seama de legitätile care funcționează în 
acest cadru; a-l judeca după norme ale realităţii ordinare este o eroare şi ne-ar conduce 
spre răspunsuri îndepărtate de scopul psihodramei. Dag Blomkvist şi Thomas Rützel 
conchid că „surplusul de realitate poate fi definit ca o răscruce între realități diferite, 
cunoscute şi necunoscute, unde încetează capacitatea de control şi diferențiere a ego- 
ului. Această stare determină extazul în înţelesul său etimologic, de părăsire a 
limitelor individualitätii. Aceasta este o stare în care nu se mai experimentează lucruri 
obişnuite, ci lucruri concepute dintr-o perspectivă nefamiliară, care poate să aparţină 
unei părți necunoscute a sinelui, unei alte persoane, cunoscute sau necunoscute, sau 
unei forte impersonale””!5. Prin efectul pe care exersarea suprlusului de realitate îl are, 
se tinteste îmbunătăţirea calităţii vieții protagonistului, compensarea nevoilor ego- 
ului. Ca exemplu, poate fi dată invocarea în aria de joc psihodramatică a unui personaj 
(auxiliar, în termenii lui Moreno) care să îndeplinească pentru moment rolul cuiva 
dispărut sau absent, cu care protagonistul simte nevoia să se confrunte sau să poarte 
un dialog, pentru a-şi clarifica o nelinişte, chiar dacă aceasta provoacă tensiune sau 
disconfort pentru sine sau pentru întregul grup. 


Catharsis-ul de integrare. Sensul curent al cuvântului catharsis reclamă 
curățirea, eliminarea unui „ceva” impur, nedorit, nociv. Pentru Platon, Apollo este 
zeul purificării morale, ceea ce imprimă cultului pe care-l inițiază un rol cathartic 
hotărâtor (v. funcțiile oracolului de la Delphi). Apolinicul privilegiază rostirea — 
logosul — şi clarifică legăturile ascunse cu sinele ființei ce se interoghează pe sine; el 
provoacă un declic raţional, profund auster. Aşa cum cu uşurinţă putem remarca, aici 
sunt reunite maieutica socratică şi procedeele psihanalizei „lege artis”. În plus: 


„Oare această curăţire — spune Platon — nu-i cumva ce spuneam adineauri: 
despărţirea cât mai mult a sufletului de trup şi deprinderea lui de a se concentra în 
sine, de a se retrage din toate părticelele trupului şi de a locui — cât e cu putință — şi în 
viața de aici şi în cealaltă, el singur, cu sine însuşi; dezlegat ca de nişte lanţuri ale 
trupului?” 


Spiritualizarea la care ființa umană aspiră prin catharsis, îl va conduce spre o 
preocupare de sine (epimeleia heautou), însoțitoare a maximei delfice, cunoaşte-te pe 
tine însuţi (gnôthi seauton). Dar despre catharsis vorbim mai cu seamă atunci când 
este invocat dionisiacul, când emoțiile izbucnesc şi îi cuprind pe toți cei prezenți. lar 
Dionysos purificator nu poate fi separat de Dionysos orgiastic. Aşadar, pentru a vorbi 


"15 Dag Blomkvist; Thomas Rützel, Surplus reality and beyond, în: Paul Holmes, Marcia 
Karp, Michael Watson (Eds.), Psychodrama since Moreno, London, New-York, Routledge, 
1994, p. 235. 

216 Platon, Phédon, 167 c. 

în termenii lui Roland Barthes, catharsis-ul înseamnă, mai mult decât orice altă 
acțiune umană, posesie şi eliberare. 

Sensul religios al catharsis-ului trimite la ritualurile de expiere, aşa cum 
sensul medical presupune purgarea umorilor rele. Orice iniţiere ce însoţeşte ritualurile 
de trecere, urmează de cele mai multe ori calea de la purificare la moarte (simbolică) 
şi, de aici, la înviere. Adeseori iniţierea este însoțită de un şir de violenţe, de o „furie 
sacră” care îşi află originea în acelaşi ritual dionisiac, posesor al catharsis-ului. 
Marcel Mauss, în Les fonctions sociales du sacre (1968), descrie sacrificiul ritualic ca 
„mijloc pentru profan de a comunica cu sacrul prin intermediul unei victime”? pure. 
Iar scopul final nu era doar acela de mântuire a victimei, ci şi de transformare a celor 
ce însoțesc victima spre altarul sacrificial, pentru a li se reda statutul de homo novus. 
Uitarea, o altă näzuintä vizată prin efortul cathartic, aduce în scenă şamanul; acestuia, 
în vremea în care se înfăţişează ca aspirant, îi este „spălat” creierul, pentru a se deica 
fără rezerve misunii sale de îndepărtare a răului care s-a abătut asupra semenilor săi. 

În tragedie, catharsisul este provocat prin imitație şi indică transformarea 
trăirilor dureroase în plăcere: 


„Tragedia e, aşadar, imitatia unei acţiuni alese şi întregi, de o oarecare 
întindere, în grai împodobit cu felurite soiuri de podoabe osebit după fiecare din 
părțile ei, imitație închipuită de oameni în acţiune, ci nu povestită, şi care stârnind 


mila şi frica săvârşesc curățirea acestor patimi””". 


Iar intriga, muthos-ul, care la Aristotel înseamnă pragul de iniţiere a mimesis-ului, mai 
târziu va însemna nucleul acțiunii dramatice. Aşadar, frica şi mila sunt, în acelaşi 
timp, mijloc şi obiect al purificării cathartice. În Retorica sa, Stagiritul reia definirea 
celor două, frica fiind văzută ca o „tuburare provocată de gândul unui rău iminent, 
distrugător sau dureros”, iar mila — o „suferinţă provocată de vederea unui rău 
distrugător sau dureros, întâmplat cuiva care nu-l merită şi putând să ne lovească — pe 
noi sau pe cineva din ai noştri — într-un viitor apropiat”. Neputându-şi revendica o 
anume formă, într-un timp fără durată, suferința ecoleşte eul, pentru a se releva în 
pura „plăcere” contemplativă a sinelui. Această traducere a suferinţei ca intuiţie a unei 
esențe pasive (insensibile față de manifestările lumii fizice), a făcut posibilă coniventa 
între arta apolinică şi cea dionisiacă, dând naştere tragediei clasice: „acest miracol al 
tragediei înseamnă întâlnirea lui Dionysos cu Apolon, a muzicii cu arta figurativă, a 
conținutului de cunoaştere cu aparenţa frumoasă, a gravitätii morții cu gratuitatea 
senină a jocului, a conținutului mut cu forma care exprimă şi eliberează”. Apariţia 
tragediei în formă gemelarä (apolinică şi dioysiacă), salvează reprezentatia scenică 
atât de izolarea formelor în logica unui consensual gratuit, cât şi de ,,betia” 
necontrolată a simţurilor. Astfel, teatrul accede la un destin simbolic: el semnifică, 
tentând spectatorul prin jocul dintre claritatea formelor şi opacitatea conţinutului. 

Între manifestarea teatrală, demersul psihanalitic şi ritual există o legătură 
puternică: spaţiul în care se manifestă este bine delimitat; acțiunea este, cel mai 
adesea, rezumativă; fiecare beneficiază de o „„mizanscenă”. Toate cele trei vizează 
schimbarea şi eliminarea turbulentelor relationale. Din ritualurile initiatice, consideră 
Dominique Barrucand, sunt preluate trei direcții importante: încercările, disimularea 
(măştile, aşa cum vor fi vizibile în teatrul antic) şi limbajul ascuns (recuperat în cadrul 


"7 Apud Dominique Barrucand, La catharsis dans le théâtre, p. 24. 
218 Aristotel, Poetica, 1449 b 21-27. 

2° Aristotel, Retorica, II 1382 a 21-22. 

20 Aristotel, Retorica, II 1385 b 13. 

şedinţelor de psihanaliză)”. Imaginea lui Dionysos se prefigurează în scena 


(înşelătoare a) teatrului, în psihanaliză şi în diferitele variante ale psihodramei, de la 
cea clasică la psihodrama-Balint. 

Catharsis-ul de integrare din psihodramă (şi din psihoterapie, în ansamblul ei) 
nu poate fi tratat în afara celui existent în teatru, întrucât cuprinde pe toți cei cu care 
intră în contact şi dă naştere unei emoţii comune. În cadrul psihodramei, catharsis-ul 
provoacă dezvăluirea Eu-lui profund, diferit de Eul superficial şi, în acelaşi timp, 
detaşează persoana de acel „ceva” (lucru, persoană, gând etc.) care întreţine tensiunea 
interioară. Un procedeu asemănător poate fi remarcat încă în Saturnaliile romane sau 
în Sărbătoarea nebunilor, în încercarea de a lichida umorile spiritului, acumulate de-a 
lungul unui întreg an de pioşenie şi restricții severe (de refulări). Se impune o 
precizare, nu doar formală, în ceea ce priveşte diferenţa dintre noţiunea de catharsis 
teatral sau psihodramatic şi două concepte psihanalitice învecinate: abreactia şi 
acting-out-ul. Dacă cea dintâi solicită conştientizarea unei stări psihoafective refulate, 
supusă reactivării şi purificării, abreactia se mărgineşte la externalizarea emoțională, 
ceea ce îngroapă reminescentele (evită conştientizarea); ea poate fi un prim stadiu al 
elaborării catharsis-ului. Pe de altă parte, prin acting-out (sau traducere în act), 
subiectul îşi afirmă emoţiile şi se manifestă în act, dar rămâne distant față de 
mecanismele abreactiei sau ale catharsis-ului; conştientizarea nu este prezentă nici 
aici; în general, se consideră că prin acting-out subiectul urmăreşte involuntar evitarea 
transferului şi reconstrucția a ceea ce a uitat, „a face” în loc de „a spune”. În 
psihodramă, activ este un proces de acting-in (termen arareori întâlnit în exegezele 
dedicate psihodramei clasice), întrucât înlocuirea verbalizării cu o acţiune se 
realizează în timpul jocului şi nu în afara acestuia (ceea ce şi face posibilă, paradoxal, 
funcționarea mecanismelor de transfer)”. 

Rolul catharsis-ului de integrare este o componentă majoră a metodei 
psihodramatice: prin retrăire simbolică a unor scene reale sau imaginare, este 
provocată purificarea afectelor. În acest sens, tragedia antică poate fi interpretată ca o 
viziune avant la lettre a psihodramei moreniene. Să ne amintim şi faptul că, nu cu 
mult timp în urma apariției psihanalizei, J. Breuer practicase metoda „catharsisului 
hipnotic”; acesta îi oferise lui Freud ocazia investigării nevrozei isterice, prin 
intermediul cazului său „princeps”, cunoscut sub numele Anna O. Catharsis-ul este 
evocat, în lucrările de psihanaliză, ca travaliu de separare sau ca despărțire de o lume 
nedorită de care te-ai ataşat fără să vrei, iar integrarea ca o şansă de deschiderea fie 
spre realitatea reală a protagonistului, fie spre o realitate ireală, însă autentică 
fenomenologic. 

Prin catharsis-ul de integrare, conflictele trecutului (dar şi ale prezentului sau 
chiar nelinişti prefigurate) sunt (re)träite de şi în grup şi sunt explorate într-un registru 
emoțional intens. Moreno asigurase o corelare imediată între catharsis ŞI integrarea 
sentimentelor prin acțiune (de exemplu, prin răsturnarea de rol, când protagonistul ia 
locul „celuilalt”, a tatălui sau a unei alte persoane importante din viaţa sa). Astfel, el 
distinge două mari tipuri de catharsis: catharsis-ul acţiunii şi catharsis-ul de grup. 
Primul „rezultă din acţiunile spontane ale unuia sau mai multor membrii ai grupului. 
[...] Ea rămâne nestructurată la nivelul abreactiei, dar se structurează şi se dezvoltă la 


21 V, Dominique Barrucand, La catharsis dans le théâtre, la psychanalyse et la 


psychotherapie de groupe, Paris, Editeurs Epi, 1970, p. 23. 

22 Elisabeth Roudinesco, Michel Plon, Dicţionar de psihanaliză, traducere din limba franceză 
de: Matei Georgescu, Daniela Luca, Valentin Protopopescu, Genoveva Teleki, Editura Trei, 
Bucureşti, 2002, pp. 25-26; Anne Ancelin Schiitzenberger, Le psychodrame, pp. 257-258. 

o valoare integrativă în cursul reprezentării psihodramatice””*. Al doilea este 
rezultatul unui proces de integrare şi rezultă în urma interacțiunii între membrii 
grupului”. Abreactia, pomenită uneori excesiv în lucrările de specialitate, se 
detaşează de catharsis-ul de grup, întrucât este centrat pe reacțiile individului şi este 
neinteresat de prezenţa celorlalți: ea reprezintă exudatia pasiunilor; ea presupune într- 
o bună măsură vindecarea prin descărcare emoţională şi eliberare a sentimentelor 
ascunse în straturile profunde ale inconştientului. 


Starea de conştienţă alterată (S.C.A.). În mod curent o stare de constientä 
normală se caracterizează prin două atribute subiective majore: sentimentul localizării 
sinelui în miezul percepţiei şi identificarea acestuia cu aparenţa sa corporală. Această 
stare poate fi afectată direct sau indirect — prin tulburări ale somnului, excitare 
senzorială (ca în transa şamanică), experienţe religioase limită, utilizarea unor 
substanţe psihotrope etc. —, conducând la ceea ce numim conştiență alterată”. Prin 
S.C.A., subiectul trăieşte impresia unor modificări ale raporturilor obişnuite cu 
propriul eu şi cu lumea, prevalând sentimentul unui hiatus căruia se vede nevoit să-i 
facă faţă. Însă, în afara disocierii sinelui de sine, S.C.A. pune un accent deosebit si pe 
relația subiectului cu jaloanele spatio-temporale ale lumii sale, singurele în măsură să- 
l orienteze spre recunoaşterea de facto a realităţii trăite, ordinare. În consecință, doar 
prin afirmarea unor repere de compromis se poate derula procesul de obiectivare a 
experienţei subiective. S.C.A. este temporară şi reversibilă şi apare ca necesitate de a 
reface o emoție sau un sentiment sau de a reconsidera anumite judecăţi. Faţă de un 
comportament de dincolo de norma oficială, sistemul căruia îi aparţine subiectul 
reacționează conform unui aceluiaşi mecanism de protejare a identități grupale 
pozitive. 

Dacă ţinem seama de modificările de constientä, provocate, în anumite 
condiţii, în timpul spectacolului de teatru şi în timpul şedinţelor de psihodramă, putem 
spune că S.C.A. stă la baza acestor preocupări umane, estetice sau terapeutice. 
Exemplele sunt numeroase. Fie că ne îndreptăm atenţia spre teatrul lui Stanislavski, 
Artaud, Grotowski, Kantor, Brook, Barba, Jodorovski şi multi alții sau spre 
psihodrama morenianä, psihodrama psihanalitică şi psihodrama Balint, interpretarea 
scenică este însoțită de o preocupare comună pentru S.C.A. Momentele în care 
spectatorul se lasă „absorbit” de încărcătura emoţională a realității reprezentate ne 
deschid perspectiva unei lumi transfenomenale. Şi cum să nu ne întoarcem în această 
clipă asupra conceptului de sacru şi a inefabilului spiritualităţii, a celui care ne trimite 


spre o realitate de dincolo de noi, poate singura reală din câte există”. 


* Jacob Levi Moreno, Psychothérapie de groupe et psychodrame, p. 133 

* Ibidem, p. 133. 

5 Conceptul de stare de conştiență alterată (S.C.A.) provine fie din englezescul altered state 
of consciousness, fie din frantuzescul éfat altéré de conscience. Însă, dacă în cele două limbi, 
„to alter”, respectiv „alterer” au un prim sens de „a modifica”, „a transforma”, în limba 
română sensul principal al verbului „a altera” este cel de „a descompune”, „a denatura”, „a 
strica”, „a degrada”, aruncându-ne în mod necesar în domeniul patologicului. Păstrăm în 
continuare denominatia încetätenitä, chiar dacă suntem conştienţi (!) de faptul că o formulare 
mult mai corectă ar fi cea de stare de constientä modificată, acest lucru se va dovedi din 
demonstraţia care urmează. 

Pentru populaţiile primitive, realitatea oficială este adeseori o „minciună”; ea se cere 
corijată prin conectarea „realităţii reale”, locul unde sălăşluiesc spiritele strămoşilor şi de 
unde izvorăşte Principiul Unic sau Marele Tot. Pentru detalii cu privire la S.C.A., v. Mikl6s 
Bâcs, Conceptul de rol la Luigi Pirandello şi Jacob Levi Moreno (Teză de doctorat), Târgu- 
Mureş, 2007, pp. 44-50. 

Instrumentele psihodramei 


Diferentiindu-se de restul metodelor şi tehnicilor de psihoterapie prin 
implicarea acțiunii dramatice, psihodrama propune în mod nemijlocit exploatarea prin 
conținut şi metodologie a cronotopului teatral, dobândind un sens ontologic. Astfel, 
psihodrama va implica cinci elemente/instrumente esențiale demersului curativ: scena 
— este întotdeauna aproape goală, cu doar o masă şi 2-3 scaune, uneori existând şi un 
divan şi câteva perne; protagonistul — este cel căruia nu i se cere să interpreteze un 
rol, ci să fie el însuşi, să acţioneze eliberat de contrângeri, acţionând „ca şi cum”; 
monitorul — îndeplineşte atât rolul de regizor, cât şi cel de terapeut şi analist, evoluând 
de la pasivitate la implicare persuasivă în derularea evenimentelor; ferapeutii 
auxiliari — susţin protagonistul, facilitându-i spontaneitatea verbală şi gestuală; 
publicul — deţine un rol major în sprijinirea ,,interpretilor” şi în preluarea unor roluri 
în timpul şedinţei psihodramatice. Dar, să revenim explicit asupra acestora. 


Scena (realitatea, spaţiul, timpul). Moreno a descoperit că prin joc 
psihodramatic, persoanele implicate pot tinti depăşirea impasurilor psihologice, 
precum şi operarea unor schimburi în planul relaţiilor inter- şi intra-personale, prin 
proiectarea realităţii subiective pe „ecranul” unui imaginar la care se vor putea 
raporta. Spațiul, timpul şi realitatea concretă sunt componentele de bază ale metodei 
inaugurate de Moreno, peste care se suprapune ceea ce am văzut a fi acțiune 
psihodramatică. Intervenţia curativă vizează zona în care instrumentele psihanalizei 
verbale a eşuat; considerând, ca exemplu, criza depresivă ca o criză ce se manifestă 
prin abandonarea limbajului, prin aprecierea verbului ca fals sau nociv, orientarea 
spre exprimarea gestuală, în efortul redobândirii unei identități psihice unitare şi, în 
fine, a sensului vieții, poate a fi de bun augur. Dealtfel, „o civilizaţie care a abandonat 
sensul absolut al Sensului nu este în mod necesar o civilizație care trebuie să facă față 
depresiei”. Tocmai în prelungirea acestei întrebări, cronotopul psihodramatic nu 
figurează ca noțiune teoretică, ci ca referinţă reală. 

Dacă ne oprim asupra timpului, acesta reformulează evenimentele într-o formă 
in toto, telescopată: trecutul, prezentul şi viitorul participă la un acelaşi efort de 
validare a unor semnificaţii etiologice”*. Psihodrama nu se concentrează strict asupra 
unei etape timpurii din existența pacientului, cum aflăm în protocoalele psihanalizei 
clasice, ci reformulează durata prin prisma unui prezent eliberator şi al unui viitor 
prospectiv. Pe scurt, Moreno invocă actualizarea a tot ceea ce psihicul consideră 
esențial şi pentru a obţine un beneficiu. Pe de altă parte, spațiul este epurat şi sunt 
păstrate doar componentele esenţiale, de „contur”, cu un acelaşi scop de refacere a 
substratului dramatic al evenimentelor şi de inițiere a procesului imaginativ: prin 
plasarea într-un spațiu de atunci şi acum, de acolo şi aici, este recompusă o realitate 
absolută, la care se pot raporta în egală măsură auxiliarii. Actualizarea trecutului şi a 
viitorului, precum şi concentrarea energiilor (al afectelor) unui întreg spațiu al vieții 
sunt îmbrăţişate de toți cei prezenți. 

Prin psihodramă sunt eliberate şi puse în scenă, în mod spontan, vise, 
fantasme, amintiri, cu şanse sporite de conştientizare şi eliminare a unor conflicte 
uitate (dedramatizarea); sunt activate straturile ascunse ale aparatului psihic, dar toate 
acestea nu se pot realiza decât dacă există dorinţa reală a persoanei de a se schimba şi 
a se manifesta în chipul cel mai liber cu putință, aproape mereu radical diferit de 
modul în care se prezintă celorlalți în viaţa cotidiană, prin includerea acțiunii în 


1 Kristeva, Julia, Les abîme de l'âme, p. 26. 
78 Cf. J.L. Moreno, în: A. M. Freedman, H.I. Kaplan, B.J. Sadock (Eds.), Psychodrama, p. 
1891. 

procesul analitic. Psihodrama depäseste stadiul freudian al conditionärii interne a 
productiilor visului. Dacä procesul de constientizare presupune, în psihanaliza clasicä, 
reiterarea evenimentelor cu caracter destructurant, printr-un efort de pozitionare 
retroactivä şi într-o succesiune care cuprinde îndepărtarea cenzurii Supraeului, 
asocierile verbale libere („terapia prin cuvânt”) si catharsis-ul (cel care va evacua 
„surplusul” emoţional incriminat), practica moreniană „îşi propune să economisească 
travaliul de elaborare a conflictualitätii interne a subiectului şi întreaga problematică a 
separării de imago-urile parentale. Problematica doliului este în mod deliberat evitată 
şi există în mod indiscutabil o poziție maniacă în această căutare insistentă a unei 
eliberări de piedici şi a regăsirii unei plenitudini a fiinţei, care evocă o fuziune cu 
obiectele primare şi o negare a oricărei pierderi si a oricărei separäri””. Pentru 
Moreno, izolarea în mulțime şi suferinţa pe care solitudinea o naşte, sunt date în egală 
măsură de stereotipia actelor noastre (cele care provoacă „vacarmul” ființei). Totuşi, 
psihodrama nu sfârşeşte într-o dezavuare completă a metodelor psihanalitice. 

Aşadar, modelul clasic al psihodramei reuneşte trei scene, cele care aparțin 
prezentului, trecutului şi viitorului, fiind invocat fie spaţiul originar al evenimentelor 
reprezentate, fie un spațiu neutru; oricum, infrarealitatea psihoterapiei tradiționale este 
depăşită, fără a fi, totuşi, reconstruit în detaliu mediul social, cotidian, al 
evenimentelor care au afectat echilibrul emoţional al subiectului, evitându-se în acest 
fel o confruntare dificil de suportat. Coordonatele realității sociale sunt orientate spre 
esenţa vieţii şi nu spre datele formale ale trăirii şi din acest motiv, jocul psihodramatic 
este desfăşurat fie în centrul grupului, fie în fața grupului aşezat în formă de 
potcoavă”. Dacă ne îndreptăm atenţia asupra perspectivei cronotopice, observăm că 
incluziunea se reclamă a fi una dintre nevoile importante, pregătită de adeziunea la un 
grup şi urmată de dobândirea unui status social pozitiv. Conform perspectivei 
sociologice, acest status, la care se raportează şi psihodrama, are atât o dimensiune 
orizontală, configurată de o „reţea de contacte şi de schimburi reale sau doar posibile 
pe care un individ o întreţine cu alţi indivizi situaţi la acelaşi nivel cu al său, sau pe 
care, în mod reciproc, aceştia din urmă caută să-l stabilească cu el”, cât şi o 
dimensiune verticală, care vizează „contactele şi schimburile pe care individul le 
stabileşte cu cei situaţi sub şi deasupra nivelului său şi pe care, în mod reciproc, cei 
situaţi la aceste nivele caută să le lege cu el”. 

În psihodramă, scena se doreşte a fi un loc protector, un spiritualis uterus 
(Toma d’Aquino) şi, încă, îngăduie intrarea într-o lume privată. În spaţiul de joc, 
asocierile şi interacțiunile între participanţi sunt libere, fiecare jucând pentru cei din 
jur rolul de agent terapeutic, iar influența mutuală ce ia naştere a fost numită de 
Moreno „principiul interacțiunii terapeutice”. În spatiu-timpul jocului psihodramatic, 
toți membrii grupului reacționează atât față de rolurile şi situaţiile în care se situează 
partenerii de joc, cât şi față de rolul pe care fiecare şi-l asumă, obținându-se o sumă de 
reacții intra- şi inter-individuale, personale şi colective şi, pe baza unei tehnici de 
interpretare specifice, urmărindu-se un scop terapeutic comun: eliberarea energiilor 
angoasante. 


* Daniel Widlôcher, Alain Braconnier, Psihanaliză şi psihoterapii. Psihopatologie, scopuri, 
tehnici, traducere din limba franceză de Sabina Dorneanu, Bucureşti, Editura Trei, 2007, p. 
62. 

20 Să mentionez faptul că, în grupul de formare în psihodramă din care autorul acestor rânduri 
face parte, fiind urmate recomandările lui Anzieu, se realizează o diferenţiere clară între 
spaţiul realității evocate de protagonist şi cel al sharing-ului sau al ecoului. V. Didier Anzieu, 
Le psychodrame analitique chez l'enfant et l'adolescent, Paris, PUF, 1979, p. 121. 

#1 Boudon, R.; Bourricaud, F., Dictionnaire critique de la sociologie, Paris, 1990, p. 564. 

Protagonistul. Prin actiunile sale de improvizatie, psihodrama a fost denumitä, 
nu arareori, „colocviu singular”, conştientizând pacienţii de dificultățile psihologice 
cu care se confruntă şi eliberându-i de emoțiile puternice. Pentru a reface detaliile 
evenimentului şi a beneficia de efectele travaliului terapeutic, protagonistul (numit şi 
„pacient index”) va alege situaţia pe care o consideră oportună a fi pusă în joc, 
trebuind să „uite” de scena pe care se găseşte, susținând, fără să ştie, un gând ce-i 
aparține lui Derrida: „Despre ceea ce nu admir nu vorbesc niciodată”. Prin 
spontaneitatea pe care o dobândeşte, prin suportul grupului psihodramatic şi al 
monitorului, subiectul va putea depăşi constrângerile impuse de rolurile sociale. 

Înainte de fi pusă în joc situaţia de viaţă, protagonistul indică terapeutului 
informațiile legate de contextul evenimentului propus şi alege din rândul grupului, în 
cazul în care evenimentele nu se rezumă la sine, pe cei desemnaţi ca ego auxiliare. 
Aşa cum am mentinonat deja, prin acțiunea psihodramatică, protagonistul poate avea 
în vedere o situație trecută, prezentă sau viitoare, iar singura cerință care îi este 
adresată este aceea de a fi el insuşi: angajarea în joc va produce suspendarea cenzurii 
supraeului şi deschiderea căilor de comunicare cu propriul inconştient. 


Psihodramatistul. În psihodrama moreniană, protagonistul pune în scenă o 
„secvenţă” din viaţa sa, beneficiind, pe de o parte, de implicarea membrilor grupului, 
pe de alta, de corectiile şi îndrumările psihodramatistului (numit şi, simplu, regizor, 
terapeut, lider sau monitor), în vederea unei cât mai autentice psihodramatizäri. 
Terapeutul beneficiază de atributele regizorului de teatru şi are misiunea de a include 
elemente noi, inedite, capabile a-i releva pacientului situația reală în care se află şi de 
a cataliza, cu tel terapeutic, tensiunile care se ivesc în grup. Alături de protagonist, 
psihodramatistului i se pretinde o înaltă competență, având rolul de a „desface” jocul 
în scene, pentru ca apoi, retrăgându-se din aria de joc, să intervină arareori, iar atunci 
când o face, să urmărească promovarea dialogului spre un punct rezolutiv ori, mai 
bine, spre un loc în care limitele şi expectantele sunt compensate. Ţinând seama de 
complexitatea funcţiilor care incumbă psihodramatistului, adeseori se optează pentru 
alăturarea unui coanimator, cei doi stabilindu-şi responsabilitätile, mai ales în faza de 
pregătire şi în ceea ce priveşte animarea jocului psihodramatic şi a rolurilor de 
auxiliar sau observator. 

Psihoterapeutul principal va susține, prin diferite tehnici de mizanscenă, 
acțiunea subiectului, iar atunci când acesta manifestă rezistență sau încearcă o mişcare 
de repliere, poate propune reluarea jocului prin diferite tehnici, cum este cea în 
oglindă, solicitând intervenţia ego-urilor auxiliare sau, la limită, putându-se recuza, 
desemnând pe altcineva în calitatea de conducător de joc. Atenţia psihodramatistului 
este directionatä spre toate nivelele jocului psihodramatic, coroborând elementele 
curei cu care este investit protagonistului, dar mobilizând şi relaţiile care se 
statornicesc în interiorul grupului. Sunt conectate, astfel, cele două aspecte ale 
problematicii psihodramatice: necesităţile protagonistului de a-şi afla calea eliberării 
de afectele care i-au încărcat negativ existenţa şi opțiunea sociometrică a grupului. 


Terapeutii auxiliari. Cei prezenţi alături de protagonist se manifestă ca „ego- 
uri auxiliare” (auxiliary ego) sau, altfel, ca sine secundar, care nu doar urmăresc 
„jocul protagonistului” şi trăirile acestuia, ci şi reacţionează conform propriilor trăiri. 
Dar, nu avem de-a face, ca în teatru, cu interpretarea unui rol, ci cu o exhibare a eului, 
cu un comportament cât mai autentic posibil. Desigur, monitorul, în timpul 
„reprezentaţiei” reglează şi coordonează acele manifestări care depăşesc rolul, tinzând 
să perturbe demersul terapeutic. Ego-ul auxiliar înlocuieşte o persoană din experienţa 


2% J, Derrida, E. Roudinesco, Întrebări despre ziua ..., p. 15. 

cotidiană a protagonistului şi trimite mai rar la o entitate abstractă, la o idee apărută în 
stare de vis sau reverie, la producţiile unei halucinaţii sau la un simbol”*. Oricum, 
este de dorit ca între situația psihodramatică reprezentată de protagonist şi datele 
personale ale ego-urilor auxiliare să existe cel puțin compatibilitate dacă nu chiar o 
asemănare care să conducă la un beneficiu terapeutic pentru cât mai multi dintre 
membrii grupului. 

Unul dintre cele mai importante roluri îndeplinite de ego auxiliare în cadrul 
şedinţelor psihodramatice fiind cel al dublului, se va iniția fie scoaterea la lumină a 
unor reprezentări latente, fie a altora blocate la nivelul expresiei. Sentimente ascunse, 
neştiute, mascate şi neeprimate sunt acum reprezentate prin apelarea unuia sau a mai 
multor ego-uri auxiliare, ceea ce satisface nevoia completării acestui puzzle al 
situației de viaţă care a provocat efecte nedorite asupra echilibrului interior al 
protagonistului. În acest joc al formării unor imagini imaginate, ego-urile auxiliare 
urmează trei etape: mai întâi se înscriu în rol, preluând atributele personajului indicat, 
apoi se exprimă pe sine, iar în final părăsesc rolul încredinţat, pentru a face loc 
analizei (sunt scoşi din rol de chiar protagonist). Prin intermediul ego-urilor auxiliare, 
protagonistul îşi desfăşoară întregul plan, rezumat anterior terapeutului, dând 
concretete şi veridicitate situației psihodramatice. Mai mult, prin jocul auxiliarilor, 
sunt create situaţii noi, semnificative, susținând scopul terapeutic al implicării în rol a 
întregului grup. 


Publicul. În terapia psihodramatică, jocul protagonistilor (din grecescul 
protos, „cel dintâi” şi agôn, „luptă”) este continuat prin jocul „spectatorilor”, în cadrul 
unui proces de schimb şi al unor asociaţii libere. În timpul curei, protagonistul se 
desprinde de constrângerile grupului social în care trăieşte, precum şi de cezura 
propriei conştiinţe, predându-şi amintirile celor întâlniți pe scenă — participanți 
capabili a prelua pentru o clipă rolul „personajelor” din viața privată; ca urmare, 
putem spune că „psihodrama este o întâlnire privilegiată care nu admite decât 
participanţi”. De altfel, pare absurd să vorbim despre un spectacol de psihodramă. 
Trebuie subliniat din nou: publicul nu îndeplineşte rolul spectatorilor din teatru, ci se 
manifestă ca ecou al subiectului (mai ales în etapa de sharing” *), testând realitatea, 
pentru a-şi exprima fără rezerve sentimentele şi făcând observaţiile pe care le 
consideră necesare cu privire la acţiunea şi rolurile interpretate. Din acest motiv, 
scopul jocului psihodramatic este multiplu: terapeutic, pedagogic şi de formare. 
Totuşi, aici au fost întrezărite şi riscurile pe care jocul psihodramatic le ridică: prin 
inautenticitatea sa, el poate arunca subiectul într-un soi de evitare a realității, de 


fantazare excesivă şi, la limită, de îmbolnăvire mentală”. 


23 În alegerea instrumentelor interpretării psihodramatice, a rolurilor, a schimburilor de rol 
etc., psihodramatistul poate interveni cu rol reglator. V., în acest sens, P.F. Kellermnan, 
Focus in Psychodrama. The Terapeutic Aspects of Psychodrama, London, Jessica Kingsley, 
1992, p. 20; Paul Holmes, The inner world outside. Object relations theory and psychodrama, 
London, New York, Tavistock/Routledge, 1992, pp. 93-94. 

# Anne Ancelin Schützenberger, Le psychodrame, p. 30. 

235 Sharing-ul este una din fazele finale, urmează jocului psihodramatic şi presupune, prin 
derolaj, întoarcerea fiecăruia la identitatea anterioară declanşării „punerii în scenă”, 
protejarea sinelui dar şi apărarea „intereselor” grupului. Sharing-ul reprezintă mai reprezintă 
etapa de recunoaştere de către „public” a unor similitudini între ceea ce protagonistul şi 
auxiliarii au interpretat si scene din propria viaţă. V. Paul Holmes, The inner world outside, p. 
182. 

#6 Cf. Adam Blatner; Allee Blatner, The Art Play. An Adult's Guide to Reclaiming 
Imagination and Spontaneity, Human Services Press, Inc., New York, 1988, p. 126. Blatner si 

Fazele psihodramei 


Pregătirea. Şedinţa psihodramaticä a fost împărțită de Moreno în trei 
momente. Cea dintâi, încălzirea este un moment cheie, de care va depinde 
sincronizarea participanţilor şi activarea spontaneității creatoare. Pregătire sau 
„încălzire” (warming up) directă sau indirectă, prin „punerea în mişcare” a 
protagoniştilor, se urmăreşte dezinhibarea şi acomodarea acestora atât cu „rolul” şi cu 
„scena”, cât şi cu problemele ce urmează a fi analizate, cu mijloacele comunicării sau 
cu reacțiile ce pot să apară sau cu urmările acestora (catharsis, perlaborare, reînvätare 
etc.). Dealtfel, topografia scenei psihodramatice respectă în bună parte ierarhia 
socială, căreia sunt nevoiți subiecții să-i facă faţă, în efortul de creditare a rolurilor 
asumate. Astfel, la Beacon şi la New-York, protagoniştii teatrului morenian erau 
dispuşi de jur-împrejurul scenei, spre sală deschizându-se trei pasarele ce reprezentau 
căile (subterfugiile) comunicării; nivelul inferior sugera spaţiul reprezentărilor latente, 
iar cei prezenți la balcon figurau ca personificări ale supraeului, ca instanţă de 
cenzură. În ciuda decorului sărac pe care scena moreniană îl promovează, nu este 
vorba despre un loc gol, ci de o implicare (o veritabilă regie) a unui imaginar 
profitabil intrării în joc. În această fază de încălzire, dialogul tinteste problemele 
lumii exterioare, conturând un conflict care, mai apoi, va fi transpus în scena jucată. 
Pentru a descrie liantul relaţiilor interpersonale, sau chiar a relațiilor cu lucrurile, 
Moreno utilizează un element de compunere: „tele”. Acesta însoţeşte şi depăşeşte 
empatia, prin multitudinea interacțiunilor consumate. 

Un element important în faza de pregătire este ceea accesul spre ființa 
absentă: psihodramatistul poate să propună fiecărui membru al grupului să 
vizualizeze în locul unui scaun gol o persoană din viaţa lor (substituti provizorii, 
părintele, şeful, iubita, prietenul etc.), cu care să intre fie în dialog direct, fie în dialog 
mascat prin intermediul unui singur cuvânt rostit, al pantomimei, al gesturilor şi tot 
aşa. Rolul regizorului este major în această etapă, având misiunea să rețină acele 
elemente care constituie motivul sau tema centrală şi exersând o dublă ascultare, în 
vederea numirii protagonistului. 

Conform lui James Enneis există trei modalități de pregătire a jocului 
psihodramatic: 1. pe subgrupe (cluster warm-up); 2. prin asocierea de gânduri libere şi 
reacţii în lanţ (chain of association warm-up); 3. dirijată (director — directed warm- 
up)”. Încălzirea este obligatorie fiecărui membru al grupului, urmărind un dublu 
scop: atât acomodarea cu exigenţele grupului (cu directionare centrifugă), cât şi 
punerea în lumină a reprezentărilor interioare, incriminând conflictul intra- şi inter- 
psihic (perturbator si cu directionare centripetă). În această etapă este ales si 
protagonistul, prin acordul întregului grup şi în raport cu care membrii îşi vor defini 
rolurile. Încălzirea se face prin joc şi verbalizare, psihodramatistul conducând grupul 
spre o structurare funcţională a „matricei”: comunicarea (comuniunea!) devine în 
acest moment posibilă. 


Jocul de rol (sau jocul de simulare). Al doilea moment al şedinţei 
psihodramatice îl reprezintă „reprezentaţia” propriu-zisă, desfăşurată ca improvizație 
pe o temă aleasă — întâmplări cotidiene, stări, näzuinte, ambiţii personale etc. — şi 
cuprinde inversarea rolurilor sau dublul, solilocviul şi oglindirea. Se formează o 
„hartă” sau „diagramă” a unei spirale, ce urmează un traseu „de la periferie spre 


Blatner consideră că prin jocul psihodramatic există riscul unei percepții polarizate, în care 
categoriile reprezentate nu pot fi opuse una celeilalte. 
#7 În Anne Ancelin Schützenberger, Le psychodrame, p. 65. 

centru şi înapoi la periferie”?*. În plan temporal, începutul este cel al unui timp recent 
(sau relativ recent), acţiunea evoluând spre un trecut trăit „a doua oară”, indicator al 
originii problemei. Este ştiut, convențiile sociale la care aderăm sunt coordonate de 
propriile noastre simţuri, expectante, preferinţe etc., constituind ceea ce Moreno 
numea „rol”. Efectul crescut al acțiunii psihodramatice este datorat jocului scenic, a 
cărui vivacitate şi implicare emoţională o depăşeşte pe cea a „mărturisirilor” din 
şedinţele psihoterapiei. 

În psihodramă, rolul unor „personaje” absente poate fi preluat de actori 
terapeuţi (iar în unele cazuri chiar de unii dintre „spectatorii” prezenţi în sală), numiţi 
de Moreno „auxiliary ego” („ego auxiliari” sau „asistenţi terapeuţi”): aceste roluri vor 
fi indicate de protagonist şi vor fi extrem de active în reprezentarea evenimentelor 
invocate. Concret, jocul de rol îl conduce pe subiect spre interpretarea unei scene de 
viață, luând locul unei persoane din existența sa (din familie, anturaj de prieteni, 
colectivitate profesională etc) şi a înțelege la nivel afectiv motivele care le-au 
determinat să reacționeze într-un fel sau altul. Prin aceasta se validează tehnica 
„surplusului de realitate”, protagonistul fiind acomodat cu situaţii inedite sau cu roluri 
sociale de care se teme”. Toate datele jocului vor conduce la derobarea de starea 
insuportabilă a obiectivării sinelui. lar aceasta este condiționată de clipa în care şi 
Celălalt este privit ca subiect. 

În relaţia psihodramei cu teatrul, A.A. Schiitzenberger remarcă un nivel ludic 
(aflat în preajma reprezentaţiilor comice) şi un nivel tragic (susținut de abreactie, 
catharsis etc.). Însă, în teatru, spectatorul (cel ce priveşte, observatorul) nu poate fi 
detaşat de actor (cel privit, „obiectul dorinţei”), iar în acest context rolul analistului 
devine acela „de a reprezenta tertul mediator ce permite deschiderea spre imaginar”. 
René Girard arătase deja, în /luzie romantică şi adevăr romantic, că iluzia poate fi 
interpretată ca o dorință ce provine din travaliul aflării adevărului, un travaliu care 
caută să autorizeze implicarea deplină a eului. Gradul de elaborare al jocului este 
diferit de la o situaţie la alta şi este dirijat în funcţie de alegerea pe care protagonistul 
şi terapeutul o fac. 

Rolul este un compromis pe care fiecare îl face cu lumea în care trăieşte. În 
fapt, putem vorbi rar despre un rol şi aproape mereu despre un sistem de roluri ce fac 
posibilă apariţia unui conflict şi rezolvarea acestuia. Jocul, în schimb, este condiționat 
de spontaneitatea protagoniştilor, cea care reprezintă, după Moreno, „un răspuns 
adaptat la o situaţie nouă sau un răspuns original la o situaţie veche”, cu alte 
cuvinte: trăire autentică; se întrezăreşte, astfel, posibilitatea unui acord între starea 
inventivă, spontană, proprie inconştientului şi cea a realității „reale”. Acum, Moreno 
se află atât sub influenţa conceptului de „spontaneitate creatoare”, aşa cum a fost 
expus de H. Bergson în Evoluţia creatoare, cât şi a faimosului concept de „teatru al 
spontaneităţii” (Sfegreifiheater). Adoptând principiul lui „ca şi cum”, jocul 
conectează realul şi imaginarul (reface duetul între Charybda şi Scylla), demers 
eficient retrăirii unor afecte blocate, ceea ce face posibilă, în exprimarea lui Moreno, 


#8 Anne Chesner, Dramatherapy and psychodrama, pp. 120. 

% Cf. J.L. Moreno, în: A. M. Freedman, H.I. Kaplan, B.J. Sadock (Eds.), Psychodrama, p. 
1893. Eric Bentley, în Thinking about the Playwright, pp. 323-324, ne aminteste de vocatia 
omului de a se acomoda cu roluri diferite, fără ca prin aceasta să se alunece pe un versant 
ofensator. Faptul că omul alege, ne dezvăluie o calitate esențială a vieţii, cea care conservă 
multitudinea de sensuri şi opţiuni spre care ne îndreptăm; deci, viaţa nu înseamnă doar 
acțiune, ci o adevărată aventură dramatică (p. 324). 

* Anne Caïn, Psihodrama Balint, p. 57. 

#1 JL. Moreno, 1987, p. 45. 

interpretarea scenică a vieţii proprii. Scopul jocului de rol (adecvat sau nu situației 
reale sau simbolice) nu este nicidecum acela de a formula culpabilitäti, ci de a 
eficientiza rezolvarea unor probleme prin transferul stărilor afective în plan corporal 
sau, altfel, prin „conjuncţia dintre verbalizare şi simulacru corporal”#. În acest scop, 
numărul optim de scene ale jocului este trei sau patru, dintre acestea prima fiind scena 
de „frontispiciu”, esenţială; celelalte sunt complementare, ajutând la corelarea unor 
timpi diferiți şi la vizualizarea panoramică a unei situații incerte de viaţă, încărcate 
afectiv. Desigur, grupului şi terapeutului se alocă o largă libertate de a organiza aceste 
secvenţe după alte şi alte coordonate. 

În tranziţia de la cuvânt la gest, psihodrama recuge adeseori la mimodramă. lar 
dacă între noțiunea de psihodramă şi cea a „jocului de rol”, se poate vedea, există 
similitudini, ceea ce le desparte este tocmai preocuparea dominantă a celei dintâi 
pentru universul intrapsihic al pacienţilor şi concentrarea celei din urmă pe „dialogul” 
interpersonal. Prin examinarea trecutului, subiectul renunță la atitudinea sa 
convențională (o realitate deficitară este pusă în umbră prin referința la un real 
imaginar), pentru a adopta o atitudine flexibilă şi creatoare, ceea ce l-a făcut pe 
Moreno să invoce din nou teatrul clasic şi funcţia sa cathartică şi să privească spre 
„starea născândă” (status nascendi) în care se găseşte protagonistul. Acesta se 
înfăţişează celorlalți urmând principiile improvizatiei şi a dublului, favorizând 
declanşarea reacțiilor cathartice. 

Aşadar, jocul psihodramatic se bazează pe un „ca şi cum” similar jocului 
infantil: protagoniştii sunt ancorati într-un soi de reverie diurnă, trăiesc în afara 
evenimentului (fiind conştienţi de caracterul ludic al întâmplării) şi în miezul 
evenimentului („ca şi cum” situația ar fi reală). Or, psihodrama nu anulează 
conştientizarea jocului: interpreţii recurg lucid la „citarea” evenimentelor, cărora, prin 
intermediul grupului, le conferă forma dorită. Ceea ce imaginația propune subiectului 
ca autentic nu are nimic de-a face cu realitatea obiectivă, exterioară. În fapt, 
protagonistului îi sunt activate comportamente (reacţii) de care nu a putut beneficia 
datorită rolului de „conservă culturală” (definit ca bun estetic prefabricat, supus unei 
greşeli a repetabilitätii) în care s-a aflat. Lumea ce ia acum naştere nu doreşte să 
compenseze neajunsurile existenţei reale (citadine, să-i spunem), ci se manifestă ca 
„variantă” corijată a acesteia, îndepărtând rezistentele subiectului şi dând şanse 
sporite interpretării (adică, acordului între conținuturile conştiente şi cele 
inconștiente”). Dar, nu jocul în sine este relevant în teatrul psihodramatic, ci 
reorganizarea rolurilor pe principiile unei ontologii culturale şi pe refacerea legăturii 
autorului (oricare ar fi el, dramaturg, interpret scenic etc.) cu beneficiarul creaţiei sale: 


„Numai întrucât este gratuitate recuperată, jocul devine cu adevărat liber şi 


creator de cultură”. 


* Didier Anzieu, Le psychodrame analitique collectif et la formation clinique des étudiants 
en psychologie, în „Bulletin de psychologie”: Le Psychodrame, 285 (XXIII) 13-16, 1969- 
1970, p. 910. 

#3 Cf. Dietmar Stiemerling, 10 abordări psihoterapeutice ale depresiei. Modele explicative 
ale psihologiei abisale şi concepte terapeutice asupra depresiei nevrotice, traducere din limba 
germană: Roxana Melnicu [si] Camelia Petcu, Bucureşti, Editura Trei, 2006, p. 23. V. şi Jenö- 
Laszlo Varga, Tarsadolom a divanyon, Komppres, Koloszvar, 1995, pp. 173-174. 

* Liiceanu, Gabriel, Om şi simbol. Interpretări ale simbolului în teoria artei şi filosofia 
culturii, Bucureşti, Editura Humanitas, 2005, p. 125. 

Dealtfel, să nu uităm, Huizinga pusese deja semnul de echivalentä între cultură şi joc, 
ambele însoţindu-se reciproc printr-un soi de coniventä nedeclarată: „cultura apare în 
formă de joc, cultura la început este jucată”2%. 

Implicarea în jocul psihodramatic este foarte asemănătoare cu cea pe care au 
adoptat-o spectatorii reprezentatiilor medievale (ai misterelor, de exemplu), sau, mai 
bine, cu cea întâlnită în practica hierogamiei (în prezenţa lui Dionysos, cel „venit din 
mare”), când, fără îngustarea reacțiilor emoționale, rolurile sunt conştient asumate, 
expectantele îndreptându-se spre o organizare imagistică şi o materializare simbolică 
a vieții psihice. Scena, în acest caz, devine un loc special de organizare a ceea ce 
prozaicul refuză să găzduiască, aruncând grupul într-o realitate imaginară şi în afara 
timpului cu care suntem obisnuti. Este suficient să ne gândim la implicarea omului 
sacru în reprezentarea tropilor din Evul Mediu, ce evocau momentul naşterii 
Mântuitorului sau ritualul Învierii şi unde altarul reprezintă mormântul lui Cristos, aşa 
cum altarul lui Dionysos avusese cândva rolul de axix mundi. 


Ecoul. În fine, al treilea moment al curei psihodramatice este cel care reclamă 
participarea terapeutică (i.e. activă) a grupului. La încheierea jocului de protagonist, 
urmează feed-back-ul, iar centrul de interes este mutat progresiv spre public, căruia i 
se cere să-şi analizeze propriile trăiri (se înregistrează ecoul personal), în raport cu 
ceea ce a văzut şi simţit fiecare; altfel spus, să-şi discute propriile experienţe. În 
această etapă se produce un soi de reacţie cathartică „în lanț”. Desigur, bazându-se pe 
interpretare, ecoul este valorizat şi în funcţie de direcția pe i-o imprimă terapeutul, 
atras fie spre o orientare psihalitică freudienă, fie adlerienă, jungianä, ericksoniană 
etc. Însă, de cele mai multe ori, acest ecou este precedat de un ecou al rolului, în care 
fiecare îşi supune analizei rolul pe care l-a jucat, gradul identificării şi al comunicării 
cu ceilalți 

Această a treia fază se bazează pe dialog, cu o concentrare pe efectele 
catharsis-ului şi pe o întâlnire a privirilor pe fundalul contactului emoțional. 
Evocarea, urmată de „discursul” protagonistului şi de intervențiile ego auxiliarilor 
inițiază dezbaterea, dialogul analitic, urmărind conştientizarea subiectului de 
implicarea sa în ipostaze sociale psihologice etc. distincte. Manifestându-se prin 
comentarii (asemenea corului antic), spectatorii gestionează dialogul participanților, 
făcând referință la normele sociale existente. Ca urmare, interpretarea la nivelul 
relației de obiect va susține „catharsisul integrator” (Moreno), consumarea tensiunilor 
şi, în final, acordul participanţilor şi sentimentul acceptării celuilalt „aşa cum este”. 
Analiza „rece? din finalul şedinţei psihodramatice — aşa-numitul sharing (sau 
împărtăşire) — reface legătura între „actori” şi „spectatori”. Rolul fiecăruia se 
constituie (se modelează) în funcție de rolul Celuilalt (cel ce dă replica) si de 
expectantele formulate, permisive, în tărâmul imaginarului, oricăror näzuinte. În fond, 
este vorba de o căutare a adevărului despre sine şi despre ceilalți, prin activarea unor 
afecte succedanee emoţiilor negative şi printr-un setting terapeutic autentic. 
Emergenta judecății este favorizată prin fenomene de transfer, proiective, 
declanşatoare ale unei situaţii de tip „ca şi cum” şi, în fine, a efectului cathartic, 
eliberator al tensiunilor acumulate inconştient. Chiar dacă întregul efort nu 
compensează imposibila relevare a unui adevăr absolut, ne avertizează asupra 
diferenței existente în şi dincolo de joc. Psihodrama este departe de a-şi dori formulări 


#5 Huizinga, Johan, Homo ludens. Încercare de determinare a elementului ludic al culturii, 
traducere din limba olandeză de H.R. Radian, prefața de Gabriel Liiceanu, Bucureşti, Editura 
Univers, 1977, p. 95. 

definitive, ba chiar în intenția sa observăm neglijarea „voită” a unor reziduuri ale 
memoriei. 

Finalul acestei etape a psihodramei este cel de derolaj, de scoatere din rol şi 
revenire la personalitatea reală a fiecăruia. Importanţa derolajului se manifestă mai 
ales atunci când rolul interpretat de unul dintre participanții la joc este dificil de 
acceptat şi când reclamă nevoia reatribuirii vechilor trasături. 


Procedeele psihodramei 


Prin identificare, consideră Moreno, creşte gradul de empatie al celor implicați 
în jocul psihodramatic. Dar, iată ce afirmase, înaintea acestuia, Freud: 


„Identificarea nu este o simplă imitație, ci apropierea pe baza aceloraşi 
premise etiologice; ea exprimă un «ca şi cum» şi se raportează la o trasătură comună 
care rămâne în inconştient”, 


Aşadar, identificarea presupune, în termenii lui Freud, o relaţie afectivă cu o altă 
persoană şi ea se diferențiază de procesul de investire, care are ca scop antrenarea 
energiei pulsionale, destinată stabilirii unei relaţii cu un obiect sau cu o reprezentare 
oarecare: „identificarea înseamnă iubire”, afirmă Gennie Lemoine, şi ne face 
conştienţi de faptul că „noi toţi suntem asemănători, adică, eventual, putem fi înlocuiți 
unii cu ceilalți; toți, fără nici o excepție; dar noi nu suntem nedistincti; suntem chiar 
diferiţi si distincţi”?*. Si Jacques Lacan invocase identificarea atunci când a discutat 
stadiul oglinzii, un stadiu marcat de un narcisism primar (copilul se identifică pe sine 
în plenitudinea sa corporală), ce dă naştere eului ideal şi obligă validarea eului ca 
imagine. Dacă identificarea imaginară (cea a narcisismului primar) se conturează în 
urma unui conflict al subiectului cu sine însuşi, identificarea simbolică va conduce la 
formarea eului ideal în faza oedipiană (a complexului Oedip): presupunând 
identificarea cu tatăl (devenit semnificantul), căruia îi este cedată initiata decizională 
şi cea a cenzurii sinelui. Astfel, Lacan va ajunge va formula celebrul concept de 
„nume al tatălui”. În psihodramă, scopul terapeutic este acoperit, prin travaliul 
identificării, cu unul creator. Şi nu întâmplător psihodrama este interesată de 


* Sigmund Freud, Interpretarea viselor, în Opere, vol. IX, traducere din limba germană de 
Roxana Melnicu, Bucureşti, Editura Trei, pp. 156-157). 

#7 Gennie Lemoine, L'imaginaire, le symbolique et le réel confrontés à l'expérience 
psychodramatique, în „Bulletin de psychologie”: Le Psychodrame, 285 (XXIII) 13-16, 1969- 
1970, p. 899. 

#$ Acest Ichideal freudian se formează datorită impulsului eului de a se regăsi în locul 
modelului cultural oferit încă de la naştere şi din dorinţa obţinerii unei identități pozitive, 
adică a unei personalităţi echilibrate. În acest context este invariabil invocată imaginea figurii 
parentale, oferind subiectului două direcţii curative: fie să poarte până la capăt doliul 
dispariției tatălui (ca în psihanaliza clasică), fie să accepte consecințele empatiei 
identificatoare şi cele ale validării imaginii referentiale a analistului (ca în psihoterapie). V., 
în acest sens, Sigmund Freud, Psihologia maselor şi analiza Eului, în Opere, vol IV: Studii 
despre societate şi religie, traducere din limba germană de Roxana Melnicu, George Purdea 
[si] Vasile Dem. Zamfirescu, Editura Trei, Bucureşti, 2000: „.... în Eul nostru se dezvoltă o 
astfel de instanţă care se detaşează de Eul originar, putând intra în conflict cu acesta. Am 
denumit [...] această instanță «Idealul Eului» şi i-am atribuit ca funcție autoobservarea, rolul 
de conştiinţă morală, de cenzor al viselor si de factor hotărâtor în procesul refulării [...], astfel 
încât atunci când omul nu poate fi mulțumit de propriul Eu, poate găsi satisfacția în Idealul 
Eului, care s-a dezvoltat din primul” (p. 77). V. şi Philippe Julien, Abordarea freudiană 
propusă de Lacan, în Mony Elkaim (Coord.), Ce psihoterapie să alegem? Psihanalize, 
psihoterapii: cele mai importante abordări, traducere din limba franceză de Valentin 
Protopopescu, Bucureşti, Editura Trei, 2007, p. 31. 

mijloacele mizanscenei, întrucât aparatul psihic uman preia în formă dramatizată 
trăirile latente, fiind din nou reperabile, pe urmele lui Lacan, cele trei ordine 
menţionate deja: realul (consumator al proceselor izvorâte din necesități); simbolicul 
(vizualizarea semnelor, aşa cum apar ele în construcţiile limbii, dincolo de ceea ce 
este receptat) şi imaginarul (rezervat iluziilor şi asigurării unui Gestalt integrator prin 
imaginea reflectată, eul ideal). 


Rolul. Conceptul de ro?” este central în psihodramă (ca şi în dramaterapie, 
psihodrama Balint sau în alte psihoterapii care au la bază jocul de tip teatral), fiind 
definit ca „formă actuală şi tangibilă pe care eul o ia. Astfel, definim rolul ca formă 
funcțională pe care şi-o asumă individul într-un anumit moment, când reacționează la 
o anumită situaţie, în care sunt implicate alte persoane sau obiecte”. Concepţia 
psihodramatică este influențată — cel puţin în parte — de teoriile psihosociale asupra 
existenței şi de transferul semnificatiilor dramatice spre un mediu psihologic. Astfel, 
rolul si, mai precis, rolurile pe care fiecare persoană şi le asumă în relaţia cu sine şi cu 
congenerii săi (producând un efect de consonantä sau disonantä cu aceştia), 
complexitatea de sensuri, rețeaua de relaţii psihologice, profesionale etc. garantează 
signifianta subiectului, fără a indica funcționarea sau dezorganizarea acestor raporturi. 

Prin jocul psihodramatic nu se caută doar dobândirea unor capabilități de 
înțelegere a unor situaţii din trecut, ci şi dobândirea unor abilități de a face față unui 
context care reacționează coercitiv asupra sinelui, sporind interesul pentru auto- 
observare; efectul pe care-l urmăreşte este maturant şi de descărcare a afectelor 
inhibitoare. Evenimentele realului sunt filtrate în interiorul sinelui, pentru a fi re-date 
printr-un exerciţiu al imaginarului, iar întâlnirea celor două categorii — a realului şi a 
posibilului — va da naştere unui „ca şi cum”, fără de care psihodrama ar sfârşi ca 
experiment terapeutic steril. 

De bună seamă, rolul însoţeşte viaţa pe întregul ei parcurs şi, fiind 
multidimensional, câştigă o densitate de sens şi transformă omul în impresar al unor 
artefacte perfect controlate; el reprezintă un „model organizat de conduite, relativ la o 
anumită poziţie a individului într-un context interacţional”%!. Or, în acest mediu al 
simulacrelor, al glisărilor necontenite între situații diferite şi al gesturilor fals 
eliberatoare, teatrul strecoară elementul paradoxal salvator: îndoiala. În timp ce 
cotidianul consumă ființa umană printr-un soi de „aseptizare” cinică, teatrul prezervă 
probabil cea din urmă cale de înțelegere a umanului: suferința (boala, tristețea, 
deznădejdea, angoasa). Astfel, dacă preluăm din ceea ce psihanaliza a afirmat pe bună 
dreptate, putem spune că nevroza — în care anumite roluri sunt refulate, generând un 
conflict inconştient — poate satisface, prin transfer, cerința autocunoasterii emoţionale 


#9 V, şi supra: Jocul de rol. Termenul „rol” a dobândit semnificaţia curentă după ce a fost 
preluat din latina antică (rota, roată) şi a trecut prin latina medievală (rotulus, sul de hârtie pe 
care era scris textul destinat recitării). Pasul spre rolurile din viaţa curentă şi imixtiunea 
teatrului în existența umană s-a făcut rapid. Astfel, în secolul al XI-lea, rolul semnifică deja o 
funcţie socială. La Shakespeare, ca să ne oprim la un exemplu imediat, sunt dese dialogurile 
unde între scenă şi lume se stabilesc analogii; în Negufätorul din Veneţia, Antonio spune: 
„Nu, Gratiano, lumea-i pentru mine/ O scenă doar, pe care joacä-un rol/ Tot omul ...”. — în: 
Opere Complete, vol. 3, traducere de Petre Solomon, ediţie îngrijită de Leon D. Levitchi, note 
de Virgiliu Stefänescu-Drägänesti, Editura Univers, Bucureşti, 1984, I, 1, p. 439. 

* Anne Chesner, Dramatherapy and psychodrama, pp. 117. Anne Chesner preia definiţia 
moreniană; v. J.L. Moreno, în: A. M. Freedman, H.I. Kaplan, B.J. Sadock (Eds.), 
Psychodrama, p. 1896. 

#1 Anne-Marie Rocheblave-Spenlé, Rôle et psychodrame, în „Bulletin de psychologie”: Le 
Psychodrame, 285 (XXIII) 13-16, 1969-1970, p. 817. 

ŞI, prin joc psihodramatic, a abreactiei. Mai mult, prin transfer, o nevroză propriu-zisă, 
activă în timpul curei şi conformă întelesului pe care Freud îl dă în Rememorare, 
repetiţie si perlaborare (1914), este înlocuită cu o nevroză artificială, aptă a face față 
terapiei şi a depăşi, în final, inhibitiile. Aşadar, transferul se traduce prin activarea 
unui repertoriu de roluri şi acomodarea la principiile homeostaziei (proprii grupului). 
Moreno distinge trei clase principale de roluri, capabile a reuni grupul într-un sistem 
unitar: psihosomatice (sau personale), sociale şi psihodramatice, toate fiind 
interşanjabile şi urmând recomandarea unui „ca şi cum” permisiv. Însă, dacă în teatru 
există o diferență de esență între autor şi actor, în psihodramă beneficiem de o 
suprapunere a celor doi. În plus, aşa cum am văzut, este activ, în sensul propriu al 
cuvântului, publicul, partener implicat şi necesar evoluţiei jocului psihodramatic. 

În psihodramă este consolidat rolul adoptat în situaţii inedite, fiind evitate 
automatismele şi investind personalitatea cu o funcție creatoare: scena lasă libertatea 
renunțării la măştile utilizate în viața cotidiană, aşa cum, să zicem în cazul 
obsesionalului, reprezentării traumei i-a fost abolit, prin intermediul psihanalizei, 
disconfortul afectiv: 


„In locul uitării evenimentului, are loc o retragere a investirii lui afective, 
astfel încât în conştiinţă nu rămâne decât amintirea unui conţinut reprezentativ 
indiferent şi aparent fără importanţă” 2”. 


Cînd pacientul lui Freud — „omul cu şobolani” — spune: „Îmi rostesc gândurile fără să 
mă aud”, psihoterapeutul traduce aceste gânduri ca reprezentări ascunse, ca amintiri 
blocate în inconştient, vizibile doar prin simptomele bolii (a nevrozei obsesive). Prin 
teoria şi practica rolului psihodramatic, Moreno caută să ne elibereze de „rolurile de 
conservă”, care ne împing spre un comportament stereotip, fixat în canoane rigide şi 
care compromit libertatea spiritului. Paradoxal, chiar prin joc repetitiv (reinvestirea 
afectivă a unor întâmplări trecute), rolurile sociale sunt reconditionate şi 
revitalizate®, promovând o realitate concurentă celei cotidiene. În plus, protagonistul 
psihodramei va decide în favoarea augmentării simplei „rostiri” a gândurilor prin 
punerea lor în act. Însă, deschiderea spre viitor este înşelătoare şi ne aruncă de fapt 
spre un trecut mobilizator al recurentelor salvatoare. Eufemizarea, îmbunătăţirea 
calității vieţii de care vorbeşte Gilbert Durand în Structurile antropologice ale 
imaginarului, şi recuperarea „plăcerilor” originare presupun abandonarea statutului 
utilitar al corpului, socializarea conformă acelor principii incluse de la bun început în 
definirea unui a fi cu, reprimarea afectelor şi ridicarea tabuurilor, toate — 
transformatoare ale omului într-o ființă vinovată. 


Solilocviul. Apartinând protagonistului, solilocviul ne apare ca monolog in 
situ, fund definit de B.J. Sadock ca „o exprimare în surdină şi o acţiune alăturată a 
unor gânduri şi sentimente ascunse, paralel cu gândurile şi acţiunile manifeste”. 
Solilocviul este o reacție naturală, un impuls al subiectului de a-şi replica sentimente 
disimulate, abandonate într-un trecut mai mult sau mai puțin îndepărtat şi de a sonda 
în adâncurile lumii interpersonale. Prin această tehnică suplă sunt lămurite percepțiile 
cu care se confruntă protagonistul, pregătindu-l pentru viitoare reacţii ale sinelui sau 
ale anturajului. Urmând mecanismele discursului psihanalizei clasice, solilocviul 
ocoleşte dialogul frontal şi scenariul acţiunii principale, dând cu dificultate rezultatele 
aşteptate; substanţa sa este catharsis-ul, considerat instrument veritabil de izolare a 


* Sigmund Freud, Omul cu şobolni, p. 49. 

23 V, Anne Ancelin Schützenberger, Le psychodrame, p. 38. 

234 B.J. Sadock, Psychodrama, în: H.I. Kaplan, B.J. Sadock (Eds.), Comprehensive Textbook 
of Psychiatry/IV, p. 1898. 

adevărului. Adeseori, tehnica solilocviului este însoțită de cea a dublului (v. mai 
departe), în măsura în care şi cel care se manifestă ca dublu găseşte disponibilitatea 
de a monologa. 


Dublul. În timp, psihodrama a ajuns să acumuleze un număr însemnat de 
procedee. Între acestea, cea care a dobândit o însemnătate aparte este metoda 
dublului. Celebritatea motivului a fost dobândită, într-o formă romanescă, în 1846, o 
dată cu apariţia „poemului petersburghez” al lui Dostoievski. Însă modelul teatral 
este reprezentat de Le Jeu de Robin et Marion de Adam de la Halle, unde un țăran ia 
locul unui cavaler de curte, fiind încurajat astfel să-şi exprime gândurile cele mai 
fanteziste. Tot aşa, în psihodramă, ego-ul auxiliar beneficiază de resursele „dublului”, 
preluând rolul protagonistului şi acționând în consecință, rostind ceea ce „actorul 
principal” nu poate formula, cu alte cuvinte, aducându-i acestuia pe scenă 
sentimentele sau fantasmele neexprimate, pentru ca într-o etapă ulterioară să activeze 
imaginaţia celorlalți „spectatori”. Prin aceasta, terapeutii auxiliari sunt fie co- 
animatori, fie participanţi direcți la jocul psihodramatic. Ei vor fi prezenți la diferite 
nivele ale „interpretării” fie ca „ego auxiliar antagonist” (interlocutor sau, pur şi 
simplu, antagonist), fie ca „dublu” (alter ego) sau ca „observator” (analist). Substitut 
al protagonistului, ego-ul auxiliar devine „vocea interioară”, făcând conştientă 
existența unor posibile interferenţe intrapsihice şi a ambivalentei sentimentelor. 
Metoda dublului este cea mai pertinentă în a permite declanşarea efectului cathartic, 
prin care omul devine conştient de ceea ce defapt ştie dintotdeauna”, iar sarcina sa 
este aceea de a trezi interesul întregului grup, facilitându-i eliberarea sentimentelor şi 
emoţiilor refulate. Cel mai adesea, dintre cei puternic implicați emoţional se vor 
selecta viitorii protagonişti. Protagonistul, vizualizându-şi propriile gânduri, dublate 
de unul dintre membrii grupului sau chiar de coanimator, confirmă sau se detaşează 
de cele reprezentate în faţa sa. Are loc un soi de dialog interior, dezbaterea şi căutarea 
unei soluţii la întrebări dificil de elaborat în alte condiţii, precum şi exerssarea 
capacității empatice a protagonistului 

Ca procedură, dublul se poziţionează cel mai adesea în spatele protagonistului, 
interpretând gândurile şi sentimentele protagonistului; de asemenea, el poate apela la 
mijloacele pantomimei. Prin efectul dublurii, subiectul sesizează cu o mai mare 
acuratețe propriile probleme, fiind posibilă confruntarea ego-ului propriu cu ego-ul 
auxiliar şi pătrunderea adâncă în străfundurile personalităţii celui vizat. Una dintre 
cele mai interesante experienţe psihodramatice este cea în care se construieşte o aşa- 
numită dublură multiplă, subiectului fiindu-i reprezentate, în maniera jocului scenic, 
secvenţe ale personalităţii sale sau ale sinelui, secvențe pe care este nevoit mai apoi să 
le evalueze, acomodându-le propriului interes psihologic. Dublura multiplă poate 
reface şi evenimente concrete, roluri ale unor persoane semnificative din existența 
protagonistului, simboluri sau chiar reprezentări obiectuale (lucruri), fie urmând un 
traseu diacronic, fie sincronic; desigur, favorită este cea a reprezentării cronologice, 
cum este cea des apelată în şedinţele de psihodramă, în care participanților li se cere 
să vizualizez scene din copilăria mică, din adolescență, maturitate etc. 

Uneori, chiar psihodramatistul poate să intervină ca „dublu” al protagonistului. 
Însă rolul său major rămâne acela de a observa reacţiile participanţilor şi de a le 
directiona afectele. 


7% Dublul converge spre o triplă ipostază, de interogare a culpabilitätii, a umilintei si a 
narcisismului. Din dorinţa de a deveni un altul, Goliatkim este împins spre un proces de 
creere a acestui „Altul”, superior sinelui şi transformat, în cele din urmă, în călăul propriul eu. 
* Cf. Michel Foucault, Hermeneutica subiectului, p. 175. 

Inversarea de rol. În fine, un alt procedeu, cel al inversärii (rästurnärii sau 
schimbării) de roluri, urmează principiul maieuticii socratice: subiectul ia locul 
Celuilalt, obligându-se la o îndepărtare de sine şi, în final, la o reorganizare a propriei 
imagini despre lume. Prin tehnicile psihodramei se face posibilă răsturnarea de roluri, 
participanţii dobândind un statut la care nu ar putea adera în viaţa reală, o răsturnare 
capabilă să ofere răspunsuri la întrebări încă neformulate conştient, dar care au afectat 
structura personalităţii subiectului; iată moticul pentru care inversarea de roluri este 
considerată cea care întreține acțiunea psihodramatică şi şansa reluării unor relaţii în 
aparență distruse. Spatializarea träirilor psihotraumatizante este, în mare măsură, 
inaugurată de psihodramă, dar ea îşi are surse de inspirație în ceea ce am văzut a fi 
teatrul medieval, unde, pentru prima data, prin alegorizare, este întâlnită trecerea în 
concret a unor noţiuni şi idei. De la antropomorfizarea cerului şi a pământului din 
Evul Mediu, nu a fost decât un pas până la reprezentarea universului interior din 
teatrul secolului XX: 


„Când gândirea care i-a atribuit ideii o existență independentă vrea să fie 
văzută, nu poate realiza acest lucru decât prin personificare”. 


Într-o formulare eliptică, inversarea se constituie ca o preluare de către 
protagonist a rolului/rolurilor unei persoane cu care interacționează, traducând pentru 
sine modelul comportamental al celuilalt (problemele relațiilor de cuplu sunt 
favorabile unei asemenea abordări) şi corectând o suită de comportamente din viața 
cotidiană. Practic, subiectul este învăţat să introducă, în ansamblul comportamental 
propriu, reacţii cu care până acum nu a fost obişnuit. Metoda pare a fi insuflată de 
gândirea psihanalitică, prin subterfugiul pe care aceasta l-a născocit: relaţia eu-lui nu 
se stabileşte cu inconştientul propriului subiect, ci cu inconştientul celuilalt; reciproca 
este valabilă. Printr-o asemea poziționare interactivă, se elimină cenzura, 
exteriorizarea sentimentelor fiind eliberată de orice constrângeri, fiecare protagonist 
fund vizitatorul inconştientului celuilalt. Moreno constatase pe bună dreptate că, prin 
aceasta, „experienţa interioară simultană a două roluri opuse are o mare valoare 
terapeutică”. 

Pierre Fontaine descrie două forme esențiale ale inversării. Prima este 
informativă şi se manifestă în faza pregătitoare, când protagonistul adoptă o primă 
asumare de rol, descriindu-l pe cel pe care antagonistul urmează să-l reprezinte. A 
doua este empatică si este activă în faza de joc, când protagonistul îl reprezintă pe 
„celălalt” cu o totală implicare afectivă, văzându-se pe sine în rolul atribuit 
antagonistului. Nu poate fi neglijată perspectiva unor influențe ale lumii pe dos, aşa 
cum apar în sărbătorile de carnaval, unde, prin inversarea temporală a rolurilor sociale 
este învederată, în fapt, restaurarea ordinii şi a unei morale unanim acceptate”. 
Psihodramatiştii americani Lewis Yablonski şi James M. Enneis sintetizează patru 
scopuri pentru care răsturnarea de rol poate fi utilizată™®: înţelegerea ppozitiei, 
reacțiilor şi expectantelor celui căruia protagonistul îi ia locul, antagonistului; 
oglindirea sinelui, recunoaşterea dificultăților cu care se confruntă protagonistul prin 
adoptarea privirii celuilalt; creşterea spontaneitätii; sublinierea trăsăturilor unui rol 
cerut a fi interpretat de către ego auxiliare. 


#7 Huizinga, Johan, Amurgul Evului mediu, p. 322. 

#8 Jacob Levy Moreno, Psychothérapie de groupe et psychodrame, p. 187. 

* Nu vom insista aici asupra acestui topos al lumii răsturnate. V. lucrarea noastră, Jocul 
nebunilor, prefaţă de Laura Pavel, Editura Dacia, Cluj-Napoca, 2003, pp. 84-94. 

20 Lewis Yablonski; James M. Enneis, Théorie et pratique de psychodrame, în „Bulletin de 
psychologie”: Le Psychodrame, 285 (XXIII) 13-16, 1969-1970, p. 769. 

Oglindirea. O metodă adiacentă dublului, cea a oglinzii, se apropie si de 
metafora „teatrului în teatru”, aşa cum o putem vedea în piesa lui Shakespeare, 
Hamlet, sau în cea a lui Pirandello, Henric IV. Prin această metodă, actorul-terapeut 
(ego-ul auxiliar) ia locul pacientului, reprezentându-l cât mai fidel posibil; el este 
oglinda subiectului. Protagonistul se poate retrage în acest moment din aria de joc, 
pentru a putea provoca distantarea (în cel mai pur înţeles brechtian, obiectivarea) şi a 
se vedea pe sine cu o mai justă claritate. Cu scop terapeutic, se poate provoca 
distorsionarea imaginii reflectate, moment în care pacientul intervine pentru a regla 
ceea ce consideră neconform opțiunilor sale psihologice, simţurilor şi idealurilor sale. 
Câştigul acestei tehnici constă în relevarea protagonistului a unor aspecte (trăsături, 
comportamente, stări afective etc.) de care nu a fost conştient sau care au fost 
sublimate cu scopul aplanării unor conflicte cărora nu le-ar fi putut face faţă. 


Dinamica de grup 


Expresivitatea şi creativitatea. Prezentând „în mod total” relaţiile conflictuale 
din trecutul său, subiectul se foloseşte de propria sa disponibilitate creativă. Aceasta 
este dominată de resursele spontaneităţii şi ale autenticității protagonistului. Desigur, 
terapeutul intervine permanent în stimularea manifestărilor pacientului (aplicând cel 
mai adesea un transfer pozitiv) sau în aplanarea unor excese care l-ar îndepărta de rol 
şi de scopul „jocului de rol”. Oricum, creativitatea este, dacă nu un tel, cel putin un 
efect al unui traseu terapeutic creativ: 


„In psihodramă — afirmă Moreno — pornind de la propriile vise, speranţe şi 
aspirații, omul îşi poate crea o lume nouă. Aceasta nu este o pledoarie pentru 
evadarea din realitate, ci, dimpotrivă, o pledoarie pentru creativitate”. 


Prin psihodramä, omul se înfăţişează ca un co-creator, fără de care viaţa societăţii ar fi 
sărăcită. Expresivitatea sa dă sens unei opere comune. 


Autenticitatea. În psihodramă, „limbajul ne condiționează trecutul, acţiunile şi 
percepţia. Modul în care ne alegem cuvintele şi arsenalul de concepte — care au 
valoare de ustensil — ne condiţionează viziunea despre lume”?. Însă, nu poate fi 
exclusă dimensiunea existenţială a ceea ce amintirea provoacă, senzațiile subiectului 
neputând fi golite de conţinutul lor subiectiv: distantarea de trecut este dificil de 
spune Heidegger — locuirea nepoetică a omului decât prin locuirea sa poetică: o „luare 
de măsură pentru orice măsurare”. Exemplul pe care acelaşi ni-l oferă, cu trimitere 
directă la Oedip, este limpede: „Pentru ca un om să fie orb el trebuie ca în esenţa sa să 
rămână väzätor”*.) Dar, un accent crescut este pus si pe limbajul corporal sau, altfel 
spus, pe ceea ce în mod obişnuit se numeşte limbaj non-verbal. Şi, întrucât „viaţa este 
cea care are sens”, corpul va determina Fiinţa să se reintegreze într-o reţea de 
comunicare prin ceea ce exprimă dincolo de cuvinte. Devenit protagonist, insul 
trăieşte experienţe imposibil de exprimat prin cuvinte. Să ne aducem aminte din nou 
de Gabriel Marcel, cel care a readus în discuţie noţiunea de corp şi cea de „iluzie a 
aparentelor”, pentru a explica relația dintre subiect şi obiectul perceput: 


%1 J. L. Moreno, în: H.I. Kaplan, B.J. Sadock (Eds.), Comprehensive Textbook of 
Psychiatry/IV, p. 1908. 

* Anne Ancelin Schützenberger, Le psychodrame, p. 95. 

23 Martin Hedegger, ...Poetic locuieşte omul..., p. 28. 

* Martin Hedegger, ...Poetic locuieşte omul..., p. 29. 

25 Marcel, Gabriel, Semnul crucii, traducere în limba română de François Breda si Radu 
Teampău, Târgu-Jiu, Editura „Alexandru Ştefulescu”, 1996, p. 31. 

„Nu pot fi atent la un obiect, decât în măsura în care acesta mă afectează într- 
un anumit mod; această afecțiune simțită este ca un termen intermediar, în lipsa 
căreia exercitarea atenţiei nu poate fi concepută”. 


Percepția este în parte dirijată de propriile noastre afecte, corpul transformându-se în 
ustensil prin intermediul căruia ne eliberăm senzațiile. 

Trecutul la care trimite simţurile noastre este acest corp prezent, devenit eu 
însumi. Între mine şi corpul meu se naşte o legătură indestructibilă. Nu-mi pot părăsi 
corpul pentru a-mi trăi într-o manieră obiectivă senzațiile. Din acest motiv şi nu 
pentru altceva obiectul observat ia formă prin legătura sa cu subiectul, cu alte cuvinte, 
prin afectele izvorâte şi mai putin prin ,mesajul” transmis. Dacă senzația este 
condiționată de existența unui eveniment fizic (sentimentele nu pot excepta corpul), 
tot atât de adevărat este că ea ne apare în absenţa disponibilităţii trupului de a-şi însuşi 
o condiție anume aleasă. A situa corpul în afara simţurilor echivalează cu a-i acorda o 
independenţă auto-distructivă: 


„Lumea există pentru mine, în sensul deplin al cuvântului «a exista» în 
măsura în care întretin cu ea relaţii de tipul celor pe care le întreţin cu propriu-mi corp 
— adică în măsura în care sunt fncarnaf”*?. 


Uneori, pentru a vedea corpul actorului şi a surprinde spiritul în „starea de grație”, 
este necesar ca privirea spectatorului să ocolească lumea fenomenelor: „Corpul 
actorului este receptacolul memoriei bios-ului şi locul de convergenţă între biologie, 
cultură şi tehnologie””*%, Pe scurt, spune Gabriel Marcel, eu sunt corpul meu, ceea ce 
nuanteazä (până la izolare) concepția lui Platon (şi, mai târziu, a lui Plotin), conform 
căreia corpul nu se supune finitudinii, ci doar despărțirii de forma coercitivă a 
sufletului. 

Ca urmare, autenticitatea jocului psihodramatic este condiţionată, paradoxal, 
tocmai de gradul ridicat de subiectivitate, de care i se cere protagonistului să nu se 
îndepărteze, în vederea obținerii unor răspunsuri nedisimulate şi oricâte implicații 
nedorite ale conştientului ar fi elaborate în timpul reprezentării. 


Spontaneitatea. Din punct de vedere metodologic, Moreno schiteazä trei 
registre teoretice care fac posibilă cura psiho-dramatică. Cea dintâi este cuprinsă în 
teoria spontaneităţii şi se apropie de „elanul vital” din scrierile lui Bergson: vizând 
rolul creator, ființa umană dă măsura expansivității Eului propriu, într-un timp şi 
mişcare ce nu pot avea întreruperi. Al doilea principiu este ataşat teoriei relaţiilor şi a 
rețelelor psihosociale, pozitionând individul într-un ansamblu de reprezentări în care 
imaginarul joacă un rol major. În fine, al treilea este dedicat teoriei rolurilor, 
monitorizând insul uman în diferite stadii ale existenţei sale şi în situaţii care i-au 
favorizat „decolarea creatoare” — pentru a împrumuta un termen propus de Didier 


26 Gabriel Marcel, Jurnal metafizic, traducere de Dorin Ştefănescu, Timişoara, „Editura 
Amarcord”, 1995, p. 360. 

257 Gabriel Marcel, Jurnal metafizic, p. 353. 

28 Leeker, Martina, TransARTES, în ,, Théâtre/Public”, n° 147, mai-juin, 1999, p. 25. 

29 În travaliul operei (prezent si în psihodramä, în formă disimulatä) si în recunoaşterea 
decolării creatoate, un rol major îl au prescriptiile mitului şi exerciţiul re-elaborării unor 
creaţii finite. Tot aşa, protagonistul psihodramei, înainte de a pune în operă (a „înscena”) un 
eveniment încărcat cu o energie afectivă patogenă, exersează întâlnirea cu sine şi dialogul cu 
cei care-i populează viaţa (fiinţe reale sau imaginare), prin multiple schiţe de joc. Cf. Didier 
Anzieu, Psihanaliza travaliului creator, traducere din limba franceză şi prefață de Bogdan 
Ghiu, Editura Trei, Bucureşti, 2004, pp. 56-57. 

Anzieu — şi întâlnirea cu sinele, ca modalitate de înțelegere a celuilalt (pentru cele 
două principii din urmă, v. supra). 

Astfel, prin psihodramă nu este susținută doar autenticitatea, ci şi 
spontaneitatea interpretilor, fiind exersate diferite mijloace de auto-cunoastere; 
totodată, sunt întreţinute resursele mărturisirii complete a gândurilor şi sentimentelor 
trăite. Spontaneitatea înseamnă a face ceea ce trebuie să faci şi când trebuie să faci, 
pentru a-ți învinge spaima faţă de un posibil eşec; ea este calea regală de obținere a 
catharsis-ului. lar preocuparea este îndreptată spre cauzele interne care trădează 
simptomul şi spre capacitarea protagonistului de a afla răspunsuri noi la situații 
trecute sau răspunsuri adecvate la o situaţi nouă”. Anne Ancelin Schützenberger a 
sintetizat patru forme ale spontaneitätii moreniene: elanul, achiziția culturală (a ceea 
ce este nou sau înnoit), crearea liberei exprimări a personalității şi răspunsul adecvat 
la noile situaţii. Toate acestea apropie spontaneitatea şi improvizatia de mijloacele 
commediei dell’arte şi de interacţiunea formelor de teatru care suspendă distanța 
dintre actori şi public. Este suficient să ne gândim la Craig, Meyerhold, Strehler sau 
Mnouchkine pentru a exemplifica utilizarea mijloacelor artistice care înlesnesc 
spontaneitatea. Dar, dacă în teatru spontaneitatea îşi găseşte locul mai ales în 
repetițiile consacrate realizării spectacolului (desigur, nedispărând în timpul 
reprezentatiilor, dar trecând într-un plan secund), în psihodramă este dozată 
substanţial, menținând efortul de cumulare şi externalizare a unor emoţii mascate. Un 
rol important în susținerea spontaneitätii protagonistului îl au terapeutul şi ego-urile 
auxiliare, fiindu-i oferite instrumente şi tehnici diferite, de la cea a solilocviului la cea 
a oglinzii, de la inversarea de roluri la improvizație sau ecou. Prin aceste mijloace, 
„spontaneitatea este aptitudinea umană de a crea soluţii noi pentru conflicte în care — 
dacă au fost păstrate în memorie — diferitele aspecte pot fi integrate, astfel încât să 
reducă anxietatea”). 

Dacă prin tehnicile psihosomatice rolurile vor defini individul la nivel fizic: 
are un „somn uşor”, „mănâncă grăbit”, „se îmbracă neglijent” etc., în psihodramă vor 
concura roluri „vizibilele” cu roluri ce nu pot fi descrise decât în cadrul curei. Aceasta 
se sprijină pe spontaneitatea protagonistului, pe o dramatizare prin improvizație, 
cântărind mult în procesul de înțelegere, iar apoi pe evitarea alienării, definită 
excelent de Anne Ancelin Schützenberger ca „un bruiaj al comunicärii”??. Întrucât 
avem de-a face cu o intentionalitate de reproducere a sinelui, câştigul semnificatiilor 
se va datora sumei rolurilor intra- şi inter-grup, pe care subiectul şi le asumă, relația 
eu-tu fiind esențială pentru înțelegerea actelor explorate. 


2.7. „Nu m-aş juca cu deznădejdea lui,/ De n-ar fi să i-o vindec” 


Teatrul secolului XX ni se relevă ca manifestare artistică marcată de cuceririle 
(şi eşecurile) psihanalizei şi a derivatelor ei, psihoterapia de grup, psihodrama, 
dramaterapia etc. Între acestea, cele care se află în vecinătatea imediată a teatrului ca 
spectacol, transformând mijloacele mizanscenei în mijloace terapeutice, sunt 
psihodrama şi dramaterapia. Ajungând la aceasta din urmă, să spunem că este 
definită, de către Asociaţia Britanică a Dramaterapeutilor, că 


270 Cf. G. Ionescu, Psihoterapie, Editura Ştiinţifică, Bucureşti, 1990, p. 182. 
771 Paul Holmes, The inner world outside, p. 144. 
7? Anne Ancelin Schützenberger, Le psychodrame, p. 12. 

„este utilizare intenționată a dramei şi a procedeelor de teatru şi a tehnicilor 
aparținătoare, pentru a atinge scopuri terapeutice ca: eliminarea simptomelor, 
integrarea emoţională şi fizică şi dezvoltarea personală”. 


În egală măsură, conform descrierii lui Moreno, psihodrama folosise teatrul ca metodă 
de explorare a adevărului. Cu siguranță, ceea ce le uneşte în mod esenţial este 
componenta dramatică a evenimentelor pe care le evocă, însă va fi necesar să 
remarcăm şi existenţa unor serii de hiaturi. 

Atât dramaterapia cât şi psihodrama se constituie ca metode terapeutice 
organizate pe structura artei teatrale şi se bazează pe principiul fragmentării creației, 
în vederea reorganizării ei ca întreg de sine. Diferentiindu-se de alte genuri prin 
acțiune, drama impune prezenţa unor asa-numiti interpreți activi. Prin aceasta, ambele 
vor face un pas înaintea psihanalizei clasice, axată doar pe o cură verbală, non-activă. 

Pe de altă parte, ceea ce distanțează dramaterapia de psihodramă este maniera 
de exprimare a reprezentărilor latente şi modalitatea în care operează fiecare, prin 
dramaterapie întelegându-se, în mod curent, o experiență emoţională colectivă”. În 
plus, se mai poate vorbi de expectante diferite şi de o specificitate a tehnicilor 
adopate. Dacă psihodrama se descrie printr-o aşa-numită „călătorie” a protagonistului 
în lumea sa interioară, în funcţie de care membrii grupului se vor manifesta ca 
proiecții ale acestei lumi, dramaterapia mută accentul spre „casta” participanţilor, 
tradusă ca experiență emoțională colectivă şi impunând conceptul de „grup matrice”, 
concept elaborat pentru prima dată de S.H. Foulkes în cadrul psihoterapiei analitice de 
grup. Dinamizarea matricei se face prin discuţii libere în cadrul grupului transformat 
în reuniune de persoane care îşi declară un scop comun: 


„Prin matrice se înţelege rețeaua de comunicaţii psihice care este comună 
grupului şi nu este doar interpersonală, ci şi transpersonală. Pe măsură ce matricea se 
dezvoltă într-o reţea mai largă de comunicaţii şi relaţii, indivizii se definesc tot mai 
limpede, în cadrul unui interjoc dinamic”?”. 


Aici, rolul terapeutului este de a stabili structuri în funcţie de care este provocată 
căutarea de către întregul grup. Or, în psihodramă problemele grupului sunt 
recompuse la nivelul individului (ale protagonistului), sinele „spectatorului” 
regăsindu-se, prin dedublare, în altul. 

Dealtfel, Sue Jennings defineşte dramaterapia ca pe „un mijloc de a produce 
schimbări la indivizi sau grupuri prin experienţa directă a artei teatrale. Deşi tehnicile 
dramatice sunt mijloacele prin care se produce acest fenomen, procesul artei teatrale 
este miezul acestei experienţe. Aceasta permite participanţilor şi audienței să pătrundă 
din realitatea cotidiană într-o realitate dramatică, creația şi recreatia fiind privite în 
moduri noi şi neaşteptate””*: intenţia dramaterapiei este de a trece de la învăţarea 
grupului la învăţarea prin grup. lar resortul acestui demers obligă la o înţelegere 
corectă a ceea ce înseamnă solitudinea în mulțime şi a fi împreună cu grupul. 


*% Anne Chesner, Dramatherapy and psychodrama, pp. 114-132. 

7% V, Sue Jennings, Dramatherapy and Groups, în Sue Jennings (ed.), Dramatherapy. Theory 
and practice, vol. 1, London and New-York, Routledge, 1992, p. 8. 

2755 Apud Anne Chesner, Dramatherapy and psychodrama, pp. 118. În cadrul aşa-numitelor 
grupuri de formare (Trainin group sau T-group), concepute în cadrul National Training 
Laboratory in Group Development (NTL), sunt supuse analizei comportamentele 
participanților, fiind respectate principiile tolerantei şi permisivitätii: pus în situaţii în care i se 
verifică „rezistenţa la schimbare”, fiecare individ este liber să fie „el însuşi”. 

776 Sue Jennings, „Reason in madness”. Therapeutic journeys through King Lear, în Sue 
Jennings (ed.), Dramatherapy. Theory and practice, vol. 2, London and New-York, 
Routledge, 1992, p. 5. 

Dramaterapia dä semne a fi mult mai apropiatä decât psihodrama de ritualurile 
strävechi (de practica samanicä, de exemplu) sau de practicile teatrale ale secolului 
XX — aşa cum au fost ele prelucrate în reprezentațiile scenice de către Stanislavski, 
Grotowski sau Brook. Mai mult, Sue Jennings atrage atenţia asupra „erorii dionisiace” 
în care s-au aflat atât psihanaliştii cât şi o parte a antropologilor: teatrul, atât cel 
ritualic, cât şi cel „laic” ar susține reacții emoţionale spontane, controlate de un 
principiu al feminitätii distructive (principiul ordonator, al respectării normelor, 
părând a aparţine unui alt principiu, cel masculin). Însă, dacă dramaterapia urmăreşte 
explorarea zonelor ascunse ale inconştientului şi reiterarea experiențelor 
preconştiente, „transferul psihic direct” — aşa cum este prezent în practica terapeutică 
freudiană — presupune un act de „imaginaţie dramatică”, relansând într-o nouă 
formă principiul freudian (dar şi stanislavskian) — „ca şi cum”. 

Acţiunea implică, aşa cum observă Anne Chesner, un nivel fizic în care corpul 
şi stările afective şi mentale concură, făcând posibil accesul spre reprezentările 
interioare. Se-ul nu se leagă atât de amintirile refulate, cât de corpul „interpretului”, 
făcând posibilă relația. Aşadar, inconştientul „înscenează” corpului suferințe care se 
pot dovedi a fi proiecții ale unor drame interioare sau ale unor amintiri conştiente, 
cărora le-a fost uitată încărcătura afectivă. Atât dramaterapia cât şi psihodrama 
valorizează actul fizic în timpul curei, punând în comun afectele şi pulsiunile 
inconştientului. Însă, dacă în cea dintâi jocul este dezvoltat gradual, explorarea 
trecutului fiind indirect asumată, în cea din urmă confruntarea cu evenimentele trecute 
se face abrupt. Dramaterapia organizează matricea în timp (istoria personală a celor ce 
dau sens acţiunii se suprapune peste cea a ficţiunii), psihodrama o stabileşte de la bun 
început. 

Pentru ambele metode, scena de „joc” este asemănătoare scenei teatrale, cu 
totul predispusă iluzionării. Să ne reamintim că scena recompune realitatea prin ceea 
ce Stanislavski a numit „suspendare voită a neîncrederii”, dorința individului de a 
coborâ adânc în trecutul afectiv şi de a se reflecta pe sine în ipostaze adeseori 
nepriitoare făcând din teatru arta celor puțini: 


„Drama ar putea fi caracterizată tocmai prin acest contact cu suferința şi 
nefericirea — afirma Freud —, fie că este trezită doar grija pentru a fi apoi liniştită, ca 
în drama propriu-zisă, fie că suferinţa este dusă până la capăt, ca în tragedie””". 


Prin dramaterapie este exersat un dublu joc, favorabil unor veritabile 
„ritualuri” de vindecare, un joc între dezvăluire şi retragere spre sine, aşa cum a fost 
probat în bună măsură de Grotowski în cadrul Teatrului Laborator. „Recreate” în 
timpul re-prezentatiei, evenimentele îşi „compun” o identitate de grad secund, printr-o 
împletire a identitätilor celor ce iau parte la actul teatral (actori, spectatori etc)”. 
„Modelul schimbului de memorii”, prefigurat de Ricœur în constituirea identității 
narative, poate fi preluat şi în descrierea identității dramatice şi chiar în conturarea 
unei identități teatrale (ceea ce aduce într-un acelaşi plan subiectivitatea actorilor şi a 
spectatorilor). Însă, aceasta nu trebuie tradusă ca o consecinţă a rescrierii omogene a 
unor istorii ce concură la împlinirea ei, ci, mai degrabă, ca recurenţă a unor întâmplări 
originare, recognoscibile în ambianța unui ethos comun (sau al unui ludus de oricând 


271 Sue Jennings, Dramatherapy and Groups, p. 11. 

78 Freud, Sigmund, Psihopati pe scenă, p. 12. 

*% Pentru o definire a identităţii dramatice, poate fi urmărită, prin comparaţie, demonstraţia 
lui Paul Ricœur, în Despre traducere, pp. 50-51, cel care abordează un domeniu învecinat, dar 
cu suficiente puncte de convergenţă, al identităţii narative: „Astfel încât istoria propriei mele 
vieți este un segment din istoria vieţii voastre: a istoriei părinţilor, prietenilor, adversarilor 
mei şi a unor nenumărați cunoscuţi”. 

şi de pretutindeni). Astfel, „trecutul este un cimitir al promisiunilor nerespectate, ce 
trebuie înviate precum oasele din valea lui Iosafat, despre care vorbeşte proorocirea 
lui Ezechiel”. 

Dramaterapia se află, consideră Sue Jennings, în prelungirea reprezentatiilor 
dionisiace, fiind absorbită de un „mediu extatic şi orgiastic, plin de mister şi de intuitii 
atotcuprinzătoare, propriu unui timp fără timp, exprimându-se prin sunete ritmice şi 
mişcarea corului. O experiență contopită a colectivului, bazată pe intuiție şi 
spontaneitate şi dominată de puterea distructivă a femeilor”. Corectiile raţionale 
care se impun, pentru a nu abandona dramaterapia unui timp al haosului, vor purta 
însemnele apolinicului şi se vor precipita în etapa finală, cea de analiză a proceselor 
de grup. (lar o analiză de grup nu poate fi, în condițiile date, decât una de tip 
fenomenologic.) 

Psihodrama va beneficia şi ea de trei principii fundamentale. Mai întâi este 
vorba de utilizarea unui model terapeutic care este cel al vieții, prin acesta, toate 
cordonatele existenţei, de la cele majore la cele insignifiante, sunt concentrate în 
situația terapeutică propusă de protagonist. Al doilea principiu, al mişcării, este cel 
care stă la baza teatrului ca spectacol, procesul de simbolizare fiind transferat din 
domeniul limbajului în cel al acțiunii. 

Distantarea care se prefigurează este doar în aparență susținută prin 
teatralitatea reprezentatiei. În fapt, prezența personajelor îl implică fizic şi emoţional 
pe cel ce priveşte, iar „aceasta permite o extindere interioară şi o clarificare exterioară 
a percepției””?. Cu alte cuvinte, preluând sugestia lui Sue Jennings, prin 
dramaterapie, cei implicați pot circumscrie cu claritate, într-un ansamblu 
evenimential, imagini ale propriului eu, dificil sau chiar imposibil de revelat în alte 
condiții. Percepția se constituie ca prezență într-o situație dată sau ca un contact 
nemijlocit, imediat, viu între subiect şi obiectul dorinţei şi, totodată, ca distantare de 
acest obiect. Iar plonjarea spre interiorul sinelui este cu atât mai facilă cu cât piesa 
reprezentată este mai larg analizată. Mai mult, tipul de societate în care se produce 
lectura piesei limitează sau, dimpotrivă, deschide perspectiva tematică a piesei. De 
exemplu, în piesa Regele Lear de W. Shakespeare, poate fi invocat prototipul 
Cenuşăresei, testul dragostei filiale, tema incestului şi cea a abuzului sexual etc%*. 
Căutând elementele de motivare a nebuniei, Sue Jennings stabileşte câteva 
similitudini între piesa lui Shakespeare şi cea a lui Cehov, Trei surori, propunând 
tema „mamei surogat” în cazul Olgăi. Transferul tematic şi utilizarea ca material de 
dezbatere a celei dintâi piese, într-un grup dramaterapeutic, a condus la confruntări 
între participanţi si la conştientizarea (şi exprimarea) unui set de probleme: „1. Furia 
de-a nu avea frați sau surori. 2. Tristetea de-a nu avea contact cu frații. 3. Supărarea 
de-a se întâlni doar la nunţi şi înmormântări. 4. Durerea de-a nu fi ştiut de moartea 
unui frate sau soră. 5. Frustrarea cauzată de lipsa unei relații adevărate. 6. Gelozie şi 
rivalitate. 7. Lipsa dorinţei de a fi favoritul”%*. Ei bine, reuşita experimentului a 
constat în aceea că participanţii au conştientizat existența unor răspunsuri ce nu pot fi 
exprimate fără a preschimba dublul monolog într-un dialog în care unul îl priveşte pe 
celălalt, neinteresat de strategiile convențiilor sociale. În afirmaţia: „Nu e nimic de 
spus”, cuvântul „nimic” manifestă un caracter alienant, putând suscita interogatii 
incomode. Un exemplu clar — ne atenționează Sue Jennings — este chiar piesa Regele 


280 Paul Ricœur, Despre traducere, p. 55. 

#1 Sue Jennings, Dramatherapy and Groups, p. 9. 
* Sue Jennings, „Reason in madness”, p. 5. 

8 V, Sue Jennings, „Reason in madness”, p. 8. 
* Sue Jennings, „Reason in madness”, p. 10. 

Lear, în care „ființa-întru-moarte” a lui Heidegger câştigă o poziție privilegiată. 
Experimentul, bazat pe textul shakespearian, oferă nu atât cheia unui ritual de trecere 
mitic, cât a unuia personal, între nebunia care-l ameninţă pe Lear şi furtuna iminentă 
stabilindu-se o relaţie de condiţionare: 


„KENT: ... Dar regele pe unde-i? / CURTEANUL: Dă piept cu răscolitele 
stihii;, / Se roagă de furtună să arunce / În mări pământul său, umflând noianul, / 
Acesta să-l înece şi, într-astfel, toate / Să se preschimbe ori să nu mai fie / Ce biciuie 
cu furie väzduhul / Şi-ncearcă-n mica-i lume omenească / Mai îndârjit să fie ca stihia 
[...] / Numai el, / Cu capul gol, aleargă blestemând.”%5 


Având ca model cunoaşterea „subiectivă” din cadrul ritualurilor de trecere, putem 
invoca şi o ambiguizare spatio-temporalä a evenimentelor, căreia personajele sunt 
nevoite să-i facă față: timpul şi spațiul se suspendă, fiind preconizată rescrierea unei 
istorii petrecute ab origine. În acest sens, V. Turner afirma în The Ritual Process 
(1969): „Atributele liminale sunt necesar ambigue, deoarece condițiile liminalitätii şi 
persoanele implicate eludează clarificările obişnuite, localizate în spaţiul cultural. 
Entitätile liminale nu se află aici sau acolo; ele sunt între limitele stabilite de legi, 
obiceiuri, convenții şi ceremonialuri. Ca urmare, atributele lor ambigue şi 
nedeterminate sunt exprimate printr-o mare varietate de simboluri în multe societăți 
care ritualizează tranzitiile sociale şi culturale”. Prin aceasta, spectatorul (ca parte 
activă a exerciţiului dramaterapeutic) devine conştient de o lume în permanentă 
schimbare, o lume aflată într-o neîncetată încercare de a se re-prezenta ca revers a 
ceea ce este (sau pare a fi) şi de a se implica într-un joc care nu exclude naşterea şi 
moartea, ziua şi noaptea, eul cunoscător şi sinele cunoscut, pe scurt, un univers 
imaginat după chipul şi asemănarea lui Ianus, zeul bifrons. Criza de identitate (corolar 
al incursiunii dramaterapiei) nu urmăreşte instituirea obligatorie a unor observaţii 
analitice, ci (iată acum scopul ei major!) să ne deschidă calea spre noi înşine şi spre o 
lume în care tintim o ordine protectore, aşa cum Edgar, în piesa pe care am amintit-o, 
a căutat să-şi îndepărteze tatăl de la gândul sinuciderii: 


„Nu m-aş juca cu deznădejdea lui, / De n-ar fi să i-o vindec”%”. 


Pe scurt, teatrul — piesa de teatru şi reprezentatia scenică — oferă dramaterapiei un 
corpus esenţial de teme şi scenarii benefice intervențiilor curative specifice. 


2.8. De la psihodrama psihanalitică la psihodrama triadică 


Analizată cu acribie, teoria rolurilor este mai degrabă o expunere clinică şi, în 
parte, fenomenologică a raporturilor dintre individ şi grup decât o metodă veridică de 
emergentä a reprezentărilor inconştientului. Rolul grupului este constituit în jurul 
conceptului de permisivitate şi de toleranţă şi se manifestă prin empatie, acceptare şi 
înțelegere. De aceea, a existat un interes real pentru eficientizarea „acţiunii scenice”, 
fiind puse într-un plan secund procese cum ar fi travaliul de doliu sau cel de separare. 
Pe urma acestor inconveniente (dar şi a altora), psihodrama clasică a fost corijată şi 
augmentată, făcând să apară forme înnoite, în care sunt încercate, ca bază funcțională, 
atributele psihocurei despre care am vorbit (a psihodramei), dar la care se alătură 
câteva modalităţi terapeutice şi de analiză distincte. Astfel, s-a născut psihodrama 
psihanalitică, structurată atât pe principiile psihoterapiei de grup, cât şi pe cele ale 
psihodramei clasice şi a psihanalizei freudiene. 


5 W., Shakespeare, Regele Lear, III, 1. 
#86 Apud Sue Jennings, „Reason in madness”, p. 13. 
#7 W., Shakespeare, Regele Lear, IV, 4. 

Psihoterapia de grup, de care se leagă noua derivatie a psihodramei, se bazează 
pe 5 principii fundamentale: 1. existenţa unei structuri formale şi a unei baze 
sociometrice, aplicabile atât nivelului conştient cât şi celui inconştient ale grupului; 2. 
diferențierea între indivizii aceluiaşi grup se face pe baza unor norme sociogenetice 
diferite; 3. conform legilor sociodinamicii, în cadrul grupului indivizii manifestă fie 
tendinţe de izolare (de respingere între indivizi) sau de atracție; 4. existența sau 
absenţa liderilor în cadrul grupului; 5. gradul de coeziune al grupului va stabili şi 
nivelul comunicării între indivizi. 

Dezvoltată pe la mijlocul secolului XX, psihodrama psihanalitică se prezintă 
ca o prelungire atât a psihodramei moreniene — prin participarea concretă (corporală, 
gestuală etc.) a subiectului, a unui „regizor” şi a cuplului de terapeuti (ego auxiliare ce 
refac în formă teatrală cuplul parental) — cât şi a psihanalizei freudiene (datat 
perioadei în care îşi elaborase Psihologia maselor şi analiza Sinelui, 1920-1921), 
presupunând în esenţă punerea în scenă a unor episoade din viaţa reală sau a unor 
scene imaginare. Terapeutii coordonează jocul protagoniştilor, urmărind denudarea 
emoțiilor ascunse, a trăirilor disimulate sau refulate. Impusă de S. Lebovici, R. 
Diaktine şi E. Kestemberg, apoi de D. Anzieu, G. Testemale-Monod şi P. Dubuisson 
(în cadrul Centrului „Claude Bernard” din Paris), psihodrama psihanalitică se 
deosebeşte totuşi de cea moreniană prin faptul că interpretarea se concentrează pe 
procese de transfer şi contra-transfer preluate din tehnica psihanalitică. Să ne 
reamintim că Moreno — propunând un grup bine dirijat, un grup în care sentimentele 
sunt reale, iar faptele se petrec hic et nunc — nu a fost nevoit să recurgă decât arareori 
la transfer în timpul şedinţei psihodramatice, acţiunea şi nu reinvestirea universului 
psihic interior făcând obiectul terapiei sale. 

Or, în psihodrama psihanalitică, după faza de încălzire, similară cu cea din 
psihodrama clasică, monitorul se retrage de pe scenă, dar îşi face mereu simțită 
prezenţa în câmpul vizual al protagonistului şi îşi rezervă dreptul de a interveni în 
desfăşurarea acțiunii, sugestionând, constatând sau interpretând jocul participanţilor 
ori de câte ori consideră necesar”. Ph. Jeammet atrage atenţia asupra riscului ca, de 
fapt, în spatele spontaneitätii protagonistului să recunoaştem voinţa terapeutului de a- 
şi impune propria viziune cu privire la un lucru sau la o întâmplare”. Prin aceasta, 
analistul va fi prezent atât în calitate de substitut patern, cât şi de alter ego, urmărind 
împlinirea propriilor dorințe refulate sau reprezentarea propriilor fantasme. Dar, 
alăturarea tehnicilor psihanalitică şi psihodramatică salvează terapia din zona 
efectelor sigure însă adeseori gratuite, spre care, în acţiunile lor solitare, ne-ar 
conduce cele două metode. 

Ca şi în psihodrama clasică şi în psihodrama psihanalitică avem de-a face cu 
5-6 actori terapeuti (psihanalişti calificaţi), însă publicul este absent. Protagonistului i 
se cere să improvizeze o anumită scenă (un vis, o dorinţă, o întâmplare trecută etc.), în 
timp ce terapeutii auxiliri îl vor ajuta să-şi exprime trăirile, declanşându-le 
mecanismele de apărare: 


* Alături de aceştia, îi mai putem aminti pe R. Käe, N. Amar, G. Bayle şi I. Salem. 

289 „Constatarea presupune a lua cunoştinţă de şi a verbaliza conţinutul unei teme sau 
comportamentul unui copil [subiect — n.m.]. Enunţul unei constatări poate, tocmai prin 
laconismul său şi efectul său reflexiv, să capete o semnificaţie interpretativă. Cât priveşte 
interpretarea, ea poate fi verbală sau poate să acționeze prin intermediul jucării rolului, dar cel 
mai adesea se adresează grupului de jucători în raportul lor cu psihodramaticienii”. — Philippe 
Jeammet, Psihodrama psihanalitică individuală, p. 63. 

*% Philippe Jeammet, Psihodrama psihanalitică individuală, p. 62. 

„Tocmai aici — afirmă Ph. Jeammet — intervine modelul teatrului. Eroii din 
piese sunt capabili să mobilizeze pasiunile spectatorului, însă mobilizarea este mai 
puternică şi mai totală dacă spectatorul, în loc să rămână pasiv, joacă el însuşi un 
roP2!. 


Psihodrama analitică este adaptată cu precădere nevrozelor de transfer, care, spre 
deosebire de nevrozele narcisice, îngăduie cura de tip psihanalitic, printr-un transfer 
al libidoului spre obiecte reale sau imaginare şi mai putin printr-o retragere spre sinele 
ascuns. Din concepția moreniană este preluată tehnica activă prin care subiectul 
depăşeşte inconvenientele verbalizării şi nu urmăreşte simpla cunoaştere de sine, ci 
afirmarea propriei persoalitäti şi acomodarea sinelui cu propria sa concepţie despre 
viață. Pe de altă parte, spaţiul de joc este mult restrâns față de scena moreniană, 
datorită unei reorientări, ca în psihanaliză, spre lumea interioară a protagonistului. 

Asemenea psihodramei psihanalitice, psihodrama triadică se concentrează pe 
noţiunea de grup şi pe trăirile acestuia, ceea ce mută preocuparea de la inconştientul 
indivizilor spre cel al colectivului. Psihodrama triadică este preocupată de întreţinerea 
relațiilor preferentiale interpersonale şi a unei coeziuni între participanţi, pentru a 
putea fi localizate şi dramatizate reprezentările incriminate, iar în final pentru a fi 
conşientizate şi epurate adevăratele probleme. Față de psihodrama clasică, în cadrul 
acestui tip de cură sunt acceptați până la patru protagonişti, ca în tragedia clasică. 
Initiatä şi dezvoltată de Anne Ancelin Schützenberger în Franţa şi J. Enneis şi R. Haas 
în SUA, psihodrama triadică nu exclude transferul, însă nu-i acordă importanța 
remarcată în cura psihanalitică. Psihodrama triadică s-ar defini ca o 


„psihoterapie de grup, psihodramă şi dinamică a grupurilor centrată atât pe grup cât şi 
pe individ. Psihodrama devine o extensie prin joc [...]. Accentul este pus atât pe 
întâlnire cât şi pe spontaneitate şi pe exprimarea sentimentelor. Terapeutul recurge la 
intervenţii centrate pe grup şi pe individ””??. 


De aceea putem constata o extensie a direcțiilor de acțiune a psihodramei, trecând 
adeseori de la o terapie centrată pe grup spre o terapie individuală; în acest caz vom 
avea de-a face cu o monodramă. 


2.9. Psihodrama Balint şi detaliul relaţiilor corporale 


Cel aflat în postura de a descrie o întâmplare reală sau imaginară, declanşează 
un proces de punere în scenă. Psihodrama Balint reuneşte metode ale psihodramei 
moreniene şi cele cele ale practicii clasice Balint, distanțându-se oarecum de 
procedeele psihanalizei prin aceea că nu respinge nici terapia prin verb nici cea prin 
întâlnirea privirilor. Dealtfel, în chiar sânul practicantilor psihodramei se opun cei 
care susțin experiența freudiană celor care urmează îndeaproape concepțiile lui 
Moreno. Conform celor dintâi, nu poate fi neglijat rolul major pe care inconştientul îl 
Joacă; totodată se acordă o atenţie aparte traumelor refulate, prelucrării fantasmelor 
etc. Esenţial în psihodrama Balint este „a introduce corpul în discursul 
terapeutului”2*%, re-interpretarea susținând un raport viu între „amintirea unei istorii şi 
istoria unei amintiri înscrise atât în câmpul psihic cât şi în corp”. În acest fel se 


#1 Philippe Jeammet, Psihodrama psihanalitică individuală, în Daniel Widlôcher; Alain 
Braconnier, Psihanaliză si psihoterapii. Psihopatologie, scopuri, tehnici, traducere din limba 
franceză de Sabina Dorneanu, Bucureşti, Editura Trei, 2007, p. 61. 

#? Apud René Kaës (et al.), Le psychodrame psychanalitique de groupe, Dunod, Paris, 2003, 
p. 175. 

# Anne Caïn, Psihodrama Balint, p. 28. 

#* Anne Caïn, Psihodrama Balint, p. 29. 

produce o identificare între participanţi, iar discursul celui care preia rolul de 
protagonist „reprezintă în acelaşi timp mişcare, cuvânt şi privire; privirii grupului 1 se 
adaugă privirea animatorului, care va repera importanța a ceea ce vede şi aude, 
comunicând grupului sensul discursului inconştient”. 

Prin tehnica psihodramei Balint, cuvântul este alăturat jocului, în timp ce 
corpul implică detaliul expresiei, ca „obiect cuvântător sau obiect memorie”””, 
scoțând la iveală emoţii refulate şi partajând, în acest fel, problemele reale de cele 
invocate (adeseori distincte de primele). lată, relaţiile între indivizi se dovedesc a fi 
relații corporale, trupul fiind depozitarul unor surse nebănuite de reacţii. În urma 
jocului sunt dezvăluite emoţii ce păreau a fi nesemnificative sau chiar aruncate atât de 
adânc în străfundurile inconştientului încât dădeau impresia a nu fi existat. Prin 
psihodrama-Balint nu sunt reperate doar aspecte ale profunzimii „corpului” 
pacientului, ci şi ale terapeutului; aşadar sunt puse față în faţă, într-un efort de rostire 
a sinelui, două corpuri. Aceste două corpuri sunt folosite ca „filtre” ale unor fapte 
„nerostite”. Mijlocirea corporală şi punerea în act, precum şi „reproducerea decorului 
inițial” în formă imaginară diferențiază psihodrama-Balint de metoda clasică Balint. 
Aceasta din urmă se rezervă ca o metodă verbală, cu o translatare a subiectului prin 
cuvânt, cu alte cuvinte, apelează la o reprezentare simbolică şi imaginară. Este 
important de reținut faptul că psihodrama-Balint nu ne apare pe structura jocului de 
roluri, ci ca un joc de semnificare prin cuvânt şi gest. Mai mult, corpul este cel care — 
spre deosebire de cuvânt — nu va putea ascunde adevărul. Lipsit de putinţa disimulării, 
„corpul poate semnifica o reprezentare, dar una singură o dată”. 

Cei prezenţi vor fi întotdeauna participanți. De aceea a fost adoptată vocea off, 
definită de Ch. Brisset astfel: 


„Particularitate esenţială, intervenţie a celor care nu joacă. Toţi pot veni, dacă 
doresc, să se plaseze în spatele unui actor pentru a vorbi în locul lui, ca o voce intimă 
ce interpretează un aspect de conduită în locul celuilalt, al actorului principal. Este o 
voce off, un scurt comentariu la persoana întâi. De exemplu: «Ce l-aş mai pälmui!» 
sau «Nu sunt în largul meu în prezenţa acestei mame anxioasey'”*. 


Pe urmele lui Freud, Anne Cain crede că vocea off permite transpunerea în act a unor 
amintiri sau fantasme, astfel luând naştere un proces de dedublare, foarte asemănător 
celui existent în artele spectacolului şi în care dublul nu înseamnă altceva decât o 
variatiune pe o aceeaşi temă; fiind un complement al subiectului, pune în evidență atât 
apropierea cât şi distantarea modelului de aparenţa sa”: sunt concentrate în joc 
emoţiile subiectului şi cele ale analistului, printr-un acord de identificare reciprocă (pe 
scurt, este invocată empatia). Pentru a stabili o relaţie autentică între participanți e 
nevoie de afecţiune şi de căldură umană. Înţelesul pe care îl dăm aici identificării este, 
pe de o parte, cel vehiculat de Freud (v. definiția „identificării isterice” în 
Interpretarea viselor), presupunând asumarea trăsăturilor definitorii ale celuilalt, pe 
de alta, părăsim spațiul psihanaliticii freudiene, întrucât în psihodrama-Balint 
identificarea presupune un lung şir de etape prin care subiectul ajunge la sine însuşi. 
Totuşi, țelul psihodramei-Balint este altul decât cel al artei teatrului, chiar dacă în 
ambele avem de-a face cu o punere în scenă: jocul „interpreților” este spontan, iar 
repetiţia — subliniază Anne Cain — tinteste memoria subiectului. Or, dacă acest lucru 
este în bună măsură adevărat când ne gândim la Diderot şi perfect adevărat când îl 


*% Anne Caïn, Psihodrama Balint, p. 37. 

*% Anne Caïn, Psihodrama Balint, p. 41. 

#7 Anne Caïn, Psihodrama Balint, p. 127. 

#8 Anne Caïn, Psihodrama Balint, p. 42. 

2% Cf. Anne Caïn, Psihodrama Balint, p. 117. 

invocäm pe Brecht (chiar dacă si în acest caz putem provoca discuţii), lucrurile se 
nuanteazä sau chiar sunt răsturnate în cazul unui Artaud. 

Patru tipuri de discurs sunt întîlnite de-a lungul unei şedinţe de psihodramă- 
Balint. Cel dintâi, cel care deschide şedinţa, marchează faza statică, acea fază când 
„trebuie vorbit pentru a nu spune”, dar când reperăm în subtext un sens elementar, 
acela al unui dialog verbal şi gestual autentic. Într-un al doilea discurs, animatorul 
cere pacientului să joace o scenă şi în acest fel provoacă un transfer-contratransfer 
corporal. Acest fatä-n-fatä a două corpuri modifică esenţial discursul şi, o dată cu 
acesta, stările şi reacțiile afective: emoțiile sunt scoase prin şi de către corpul 
pacientului în afară, sunt puse în scenă, trecutul devenind un prezent activ; deja, 
cuvintele iau formă. Cel de-al treilea discurs, numit fimpul perlaborării, este cel în 
care pacientul va suporta consecințele reactivării momentelor conflictuale respinse în 
inconştient. Prin perlaborare „o emoție se confruntă cu o anti-emotie. Cu prilejul 
jocului, are loc un catharsis, apoi apariția unei noi comprehensiuni. Această nouă 
comprehensiune reprezintă, ca şi noua particulă [cea provocată de fuziunea proton- 
antiproton — n.m., S.C.] un produs radical diferit; un gând a trecut dintr-o formă 
conştientă într-una inconştientă. A trecut din forma unei reprezentări a lucrului în 
forma unei reprezentări a cuvântului”"”. Răspunsul gestual, atitudinea corporală sunt 
purtătoare ale imginii inconştientului, ceea ce permite precipitarea sensului ascuns al 
lucrurilor şi descrierea cauzelor suferinţei. Un ultim discurs, readuce pacientul printre 
ceilalți participanți la şedinţă, în poziția inițială; urmează declanşarea unui proces 
analitic, când sunt puse întrebări şi ascultate răspunsurile, sunt propuse alte situații de 
punere în scenă etc. În psihodrama-Balint decorul (sumar cum se prezintă de cele mai 
multe ori) este „capabil” să ne vorbească. Spaţiul seamănă cu spaţiul visului. Toate 
aceste faze coordonează un travaliu de securizare şi de recâştigare a încrederii în sine. 
la naştere un joc nesfârşit, cu accent pe un mise en abime care satisface necesitatea 


ue 


este statutată şi cea dintre subiect şi analistul său. Ba chiar, unii autori vorbesc despre 
un contratransfer prin identificare cu transferul pacientului*?. 

În psihodrama-Balint, noţiunea de grup are un înțeles aparte: „grupul este 
constituit mai curând dintr-o asociere de unități decât dintr-o sumă ce reprezintă o 
entitate particulară”*%. De o importanță majoră ne apar şi noţiunile de imaginar şi 
real, reamintind de celebrele concepte instrumentate în triadă lacaniană. Valoarea 
tertului (real, absent sau imaginar) este exemplară şi condiționează relația dintre 
elementele realului şi cele ale imaginarului. Foarte pe scurt, să ne reamintim faptul că, 
în scrierile lui Lacan, realul este cel care formulează conţinutul peren, indiferent la 
forma pe care lucrul o adoptă, în timp ce prin imaginar, obiectul vizat reface o serie 
de reprezentări, fantasme etc., iar prin simbolic metafora scapă de neutralitatea sa şi 
devine funcțională. 

Totuşi, în psihodrama-Balint se apelează mai curând la o cazuistică şi mai 
puţin la imaginar (ceea ce susține din nou afirmaţia pe care am făcut-o, aceea de a nu 
considera această metodă ca fiind implicată în simple jocuri de roluri); însă, 
imixtiunea imaginarului nu poate fi cu totul reprimată din miezul acestei metode. 


*% Noël Montgrain, Postfatà la Anne Caïn, Psihodrama Balint, p. 151. 

1 Cf. Noël Montgrain, Postfatà la Anne Caïn, Psihodrama Balint, p. 148. 
32 Noël Montgrain, Postfatà la Anne Caïn, Psihodrama Balint, p. 150. 

*% Anne Caïn, Psihodrama Balint, p. 94. 

3. HAMLET ,,MELANCOLICUL” 


Foarte pe scurt: melancolia îşi are originea mitică în ceea ce Homer numise 
dizgratia în faţa zeilor. În epoca clasică, melancolia ne îndreaptă spre un topos nou, 
cel al disperării de dincolo de disperare“; ea are când o conotaţie pozitivă — 
potentatoare a creației poetice (şi apropiată entuziasmului platonic) —, când o 
conotaţie negativă — descurajând pulsiunile vieţii şi orientând spiritul spre moarte. 
Acum, putem repeta alături de Kierkegaard: „Pierzând tragicul, prezentul câştigă 
disperarea”. Romantismul, spre care tema ne conduce, vrând-nevrând, la tot pasul 
alătură melancolia creatorului marginalizat, solitarului. Baudelaire o consideră a fi 
manifestarea unui rău ontologic şi, de aceea, nu de puţine ori, va fi tradusă prin 
cuvântul de origine engleză, spleen. Începând cu secolul al XIX-lea, melancolia a 
intrat în atenția medicilor, iar apoi a psihanaliştilor, fiind recunoscută mai întâi ca 
sindrom al neurasteniei şi, mai apoi, al depresiei. Atrăgând subiectul în spaţiul unei 
lentori psihice, se constituie ca delir al negării şi ca dezgust față de evenimentele care 
înconjoară ființa umană, singurul impuls dominant fiind cel al suicidului. 

Dincolo de imaginea insului melancolic se află subiectul perfect echilibrat, 
insul uman capabil să-şi supravegheze atitudinile şi să decidă conform propriei voințe. 
În relaţie cu aceasta J. Starobinski remarcă intenţia „psihoterapeutică” a scrisorilor lui 
Seneca, ştiinţa cu care autorul celebrelor Dialoguri îşi încuraja „clientela”, oferindu-i 
o mult asteptatä consolare**. Sfaturile acestuia recomandă echilibrul, decizia 
bărbătească, tăria de caracter (la mare pret în lumea romană), efortul bine dozat, 
liniştea spiritului, evitarea exceselor: omul îşi probează măreţia şi forța „abia atunci 
când puterea de a îndura îi dezvăluie valoarea. Ştii probabil că la fel trebuie să facă 
oamenii buni, să nu se teamă de împrejurările aspre şi dificile şi nici să nu se plângă 
de soartă; din orice li se întâmplă, să ia partea bună, să prefacă orice într-un bine. Nu 
este important ce anume suporţi, ci în ce fel”. 

În realitate, discuţia în jurul melancoliei a fost declanșată de celebra Problemă 
XXX, 1 a lui Aristotel: 


„De ce oare toți oamenii care au fost exceptionali în filosofie, politică, poezie 
sau arte erau în mod vădit melancolici şi unii erau pe punctul de a fi cuprinşi de 
accese de bilă neagră, după cum se spune despre Hercule în [miturile] eroice?’ 


34 Cf. William Styron, citat de Agnes Verlet, Ecrire face à l'abîme, în „Magazine littéraire”, 
n°411, juillet-août, 2002, p. 34. 

35 Soren Kierkegaard, Ou bien ... ou bien, Paris, Editions Gallimard, 1988, p. 52. 

%% V, Jean Starobinski, La mélancolie au jardin des racines grecques, p. 45 

37 Seneca, De providentia, în Dialoguri, vol. I-I], traducere din limba latină de Vichi-Eugenia 
Dumitru şi Ştefania Ferchedău, ediție îngrijită, note şi indice de loana Costa, studiu 
introductiv de Anne Bänäteanu, laşi, Editura Polirom, 2004, pp. 27-28. 

% Aristotel, Problema XXX, 1, în: Raymond Klibansky; Erwin Panofsky; Fritz Saxl, Saturn 
şi melancolia. Studii de filosofie a naturii, religie şi artă, traducere de Miruna Tătaru- 
Cazaban, Bogdan Tătaru-cazaban şi Adela Väetis, postfață de Bogdan Tătaru-Cazaban, laşi, 
Editura Polirom, 2002, p. 42. 

lată, melancolia este retrasă din aria patologiei medicale, fiind considerată reacție 
naturală limită şi favorabilă creaţiei geniului uman (,melancolicii sunt toţi 
eminenţi”3%), întrucât „cei care au acest amestec [de melancolie şi „constituţie 
naturală”], posedă dintr-o dată cea mai mare varietate de feluri de a fr". 

Prin melancolie, exteriorul ia forma lumii intime. lar pentru Starobinski, 
corpul nu este un simplu mediator al percepției, ci locul în care conştiinţa întâlneşte 
lumea, deschizând porţile expresiei. Dealtfel, sensul comun traduce melancolia ca 
nostalgie, ca tristeţe nelămurită, productivă artelor şi literaturii: „frumosul — va afirma 
Julia Kristeva — s-a născut pe tărâmul melancoliei, care, dincolo de disperare, 
înseamnă armonie”! Odată cu melancolia „ceva, în noi, se întoarce împotriva 
noastră”*"?. Melancolia poate fi şi acel „rău” care predispune omul la împlinirea unor 
țeluri märete (desigur, în măsura în care nu se suprapune „răului absolut”, distructiv, 
malefic). În clipa în care se consumă etapa cunoaşterii esenţiale, suferinţa nu se poate 
preschimbă decât în melancolie: 


„Melancolia este reflexul afectiv al actului cognitiv prin care individul 
resimte lumea ca insuportabilă nu la nivelul fenomenului, ci al esenței sale”*". 
Liantul dintre formă (conceptul, ideea sau „lumea ca reprezentare”) şi esenţă („lumea 
ca voință”) este chiar suferința. Atenţia ne este atrasă de cel dintâi melancolic 
cunoscut: Belerofon din Iliada. În această lume fundatä pe o areté războinică, 
Belerofon încalcă o singură cerință, cea a împlinirii armoniei.: „... de cum urgisitu-l- 
au zeii,/ Singur a tot rătăcit pe câmpia ce-i zice Aleus,/ Pasuri de om ocolind cu inima 
ruptă de jale”*!*. Reprimându-si orice contact cu semenii, eroul lui Homer nu încalcă 
normele timpului său şi nu se află în dezacord cu Olimpul (nu poate aspira nici măcar 
la suferinţa eroului tragic). Şi totuşi, zeii îl privesc cu resentimente şi decid să-l 
abandoneze unei tristeti fără seamăn. Fiindu-i sublimată forţa vitală şi cuprins de un 
taedium vitae, „Belerofon ne apare rătăcind aiurea, departe de zei, departe de oameni, 

într-un desert ilimitat”*", Un deşert în care îl regăsim şi pe Hamlet. 
Psihanaliza freudiană va trata melancolia ca „destin subiectiv 
experienţei „dureroase” a doliului: 


516. alăturând-o 


„Considerarea laolaltă a melancoliei şi a doliului pare justificată prin 
imaginea de ansamblu a celor două stări [...]. Dorinţă fără obiect, melancolia se 
remarcă din punct de vedere psihic printr-o indispozitie foarte dureroasă, printr-o 
anulare a interesului pentru lumea exterioară, prin piederea capacităţii de a iubi, prin 
inhibarea oricărei performante şi prin deprecierea încrederii în sine...”*!. 


*% Aristotel, Problema XXX, 1, în: Raymond Klibansky; Erwin Panofsky; Fritz Saxl, Saturn 
şi melancolia, p. 56. 

310 Aristotel, Problema XXX, 1, în: Raymond Klibansky; Erwin Panofsky; Fritz Saxl, Saturn 
şi melancolia, p. 50. 

31 Julia Kristeva, Les abîme de l'âme, în „Le Magazine littéraire”, n° 8 (hors-série), octobre- 
novembre, 2005, p. 24. 

312 Jean Starobinski, Cerneala melancoliei, în: Melancolie, nostalgie, ironie, p. 5. 

* Gabriel Liiceanu, Om si simbol. Interpretări ale simbolului în teoria artei si filosofia 
culturii, Bucureşti, Editura Humanitas, 2005, p. 204. 

34 Homer, Iliada, traducere în metru original de George Murnu, studiu introductiv, note si 
glosar de Liviu Franga, Bucureşti, 1995, cântul VI, v. 200-203, p. 167. 

55 Jean Starobinski, La melancolie au jardin des racines grecques, în „Le Magazine 
littéraire”, n° 8 (hors-série), octobre-novembre, 2005, pp. 39. 

6 Élisabeth Roudinesco; Michel Plon, Dicţionar de psihanaliză, traducere din limba franceză 
de: Matei Georgescu [et al], Bucureşti, Editura Trei, 2002, p. 598. 

#17 Sigmund Freud, Doliu şi melancolie, p. 175. 


w 


87 


Atât suferința pierderii obiectului dorinței (a eului reflectat) cât şi impulsul depäsirii 
identificării proiective se înscriu pe un acelaşi traseu al complicitätii disolutive 
(„dezasimilatorii”, spune Freud în Dincolo de principiul plăcerii) cu pulsiunile morţii. 
Percepându-se pe sine prin intermediul obiectului intern (proiecţie a persoanei iubite), 
melancolicului în este amputată capacitatea oricărei investiri reparatoare, provocând 
ruina sinelui. El se supune unui „travaliu de doliu” din care a fost sustras obiectul 
suferinței. Astfel, Freud depăşeşte etapa inerpretărilor în care somatizarea avea un rol 
cheie, corpul devenind terenul manifestărilor psihice, foarte asemănător statuii în 
bronz a lui „Ajax abătut” (sec. I î.Ch.) 

Teatrul se va îndrepta constant spre figura celui dedicat gândurilor fugare, 
indecis a alege între aparenţă şi realitate, între viață şi moarte, ascuns asemenea lui 
Hamlet, în tenebrele unui sine care nu aşteaptă altceva decât împlinirea destinului 
tragic, pe scurt, spre figura melancolicului. În această mizanscenă a Altuia, imposibil 
de eliberat din trupul celui ce se oferă ca sălaş eului, masca este din nou invocată. 
Disimularea şi diferenţa ascund un patos căruia spectatorul nu i-ar putea face faţă, 
vehiculând plăcerea suferinţei: 


„forţa melancolicului este totodată propria sa slăbiciune: disperarea, partea 
insuportabilă şi chiar terifiantă a unei «vieţi răsturnate», a unui nimic şi a unui vid". 


Este fals a se crede că prin mască se caută evitarea unor mărturisiri condamnbile. 
Dimpotrivă, masca poate oferi libertatea exhibării a ceea ce chipul se fereşte să 
exprime. Masca lui Hamlet este propria sa locvacitate, în spatele verbiajului fiind 
precipitate mesaje de nerostit în lipsa unei disimulări prudente. Înşelat sau nu de 
flecăreala acestuia, Polonius va recunoaşte: 


„O fi asta scrânteală, dar e cu socoteală. [...] Ce pline de tâlc îi sunt 
răspunsurile câteodată! Nebunia brodeşte adeseori câte una pe care judecata şi mintea 
sănătoasă nu le pot naşte cu atâta spor””. 


Pentru a învinge tensiunile refulării, spectatorul se „retrage” în obscurul sălii 
de teatru. Însă, pentru a-și interoga sentimentele, credinţele, memoria, are nevoie de 
protecția anonimatului. Dar există şi un revers primejdios al „lecturii” scenice: 
hrănindu-se din adevărurile unor fantasme, spectatorul se află în acelaşi pericol în 
care se găseşte şi cititorul (v. cazul Madame Bovary): îşi poate trasa existența pe 
urmele personajelor întîlnite în romane: plăcerea acestei „lecturi” devine o plăcere 
otrăvită“. 

Freud nu ezitase să-l includă pe Hamlet în familia celor suferinzi de profunde 
tulburări de conversie (al istericilor), justificat mai puţin prin diminuarea energiei 
mentale, cât prin trăsături oedipiene: auto-analiza provocată de apariția fantomei 
tatălui scoate la iveală un personaj dedublat, preocuparea majoră a creatorului 
manifestându-se față de inconştientul şi tăcerea eroului. Amânarea pedepsirii lui 
Claudius nu se anunță ca manifestare a unei epuizări psihologice, cât ca revers al unor 
compleşitoare dispute interioare*?!. Cât de direct îl găsim descris pe Hamlet în 
imaginea „omului cu şobolani” din scrierile lui Freud. Până în final, acțiunile eroului 
sunt substituite de gânduri compulsive. Vorbind despre prințul Danemarcei, suntem 
tentaţi să folosim termenul de imaginal în locul celui de imaginar, întrucât pare a 


318 Christine Buci-Glucksmann, Le cogito mélancolique de la modernité, în „Le Magazine 
littéraire”, n° 8 (hors-série), octobre-novembre, 2005 

39 William Shakespeare, Hamlet, IL, 2, p. 360. 

32 Antoine Compagnon, L'angoisse de lire, în „Le magazine littéraire”, n° 8 (hors-série), 
octobre-novembre, 2005, pp. 22. 

321 Cf. Jean Starobinski, Relația critică, p. 252. 

susține mai limpede funcţia privirii şi modalităţile de cunoaştere „vizionară” căreia 
aceasta 1 se dedică. Evenimentul oglindit invită la regândirea alteritätii, în spaţiul 
infinitezimal al dislocării de Celălalt, ca inconturnabilä mărturie a propriei existente şi 
a visării la o altă ordine umană. Având cheia conflictului, spectatorul lui Hamlet este 
tentat a-şi absolvi eroul de predispoziția sa nevrotică, de reacţiile sale protestatare: 


„dacă înțelegem conflictul, uităm că avem de-a face cu un bolnav, aşa cum acesta 
încetează să mai fie bolnav din clipa în care ia cunoştinţă de conflictul său”. 


Pentru eroul lui Shakespeare, scopul teatrului „a fost şi este să-i țină lumii 
oglinda în față, ca să zic aşa; să-i arate virtuţii adevăratele ei trăsături, lucrului de 
scârbă propriul său chip, şi vremurilor şi mulțimilor înfăţişarea şi tiparul lor””. 
Îndoiala (a fi sau a nu fi), care-l transferă pe Hamlet din condiţia de erou tragic în cea 
de erou dramatic, pare a fi consecința unei crize compulsive. Odată instalată, ura face 
imposibilă iubirea, datorită unui accent de semnificație pe gândul pedepsirii celui 
vinovat de moartea tatălui. Îndoiala, însă, îi blochează eroului acțiunile în stadiu de 
proiect, îndepărtându-l de provizoriul realităţii (îl face să ignore o situaţie de facto). 
Urmând explicația dată de Melanie Klein, putem spune că ura lui Hamlet este 
consecința unei angoase de aneantizare, aşa cum se structurează ea în stadiul oral al 
copilăriei, când se produce clivarea conţinuturilor gratificatoare (proprii „sânului 
bun”) de cele frustrante (ale „sânului rău”). Pe fundalul unei atare acceptii, fantasmele 
eroului nu ne mai apar ca produse ale realizării dorinţei (ca în schema freudiană 
clasică), ci par a fi mai curând gestionate de stadiul primar al organizării pulsiunilor 
(deci, nu consecința acestei organizări!) şi, în fine, ca reacţii logice de apărare 
împotriva conţinuturilor „sânului rău”? (deficit exacerbat prin fantasmele dezvoltate 
ulterior). Dorinţa sa reală este acum cea de eliminare a părintelui rival sau, într-o altă 
variantă, cea de suprimare a tatălui pe care-l invidiază şi cu care, în egală măsură, 
doreşte să se identifice. Lupta pe care Hamlet o duce nu este atât cu realitatea, cu 
urmările unor fapte deja împlinite, ci cu acele fantasme ce dau formă necunoscutului 
şi care întârzie aflarea (acceptarea) adevărului. 

Ceea ce încearcă Hamlet, nu-i priveşte atât pe cei din jur (chiar dacă aceştia 
vor suporta consecinţele mascatei „anchete”), nici chiar pe duhul tatălui, ci pe sine, 
captiv al neputinței de a-şi elimina bila neagră şi de a accepta éfhos-ul lumii. Teatrul, 
spectacolul, reprezentarea morţii regelui Hamlet vor provoca fulminatia umorii ce 
copleşeşte simţurile. Dacă ţinem seama de constatarea din Problema XXX, 1 că există 
o predispozitie de acumulare a umorii negre, atunci Hamlet nu face altceva decât să 
urmeze traseul unui destin natural. El îl va ucide pe Claudius abia în clipa în care va 
epuiza căile propriei vindecări, legitimând tristeţea ca sinteză a unor stări 
precumpănitor disolutive: 


„... oricât de ciudată şi neroadă / Mi-o fi purtarea uneori (căci, ştiţi, / S-ar prea putea 
să cred, cândva, cu cale / Să mă arăt în chip de om nebun), / Nu veţi vädi că ştiţi ceva 
de mine”. 


De acum, spectatorul prinţului Danemarcei îşi conduce gândul „spre veşnicie, pe 
calea unui memento mori şi a cäintei. Ochiul melancolicului [al lui Hamlet, cu 
prisosintä — n.m.] fixează insubstantialul şi perisabilul: propria sa imagine reflectată. 


* Freud, Sigmund, Psihopati pe scenă, p. 15. 

#3 W. Shakespeare, Hamlet, III, 2, p. 375. 

34 V, Melanie Klein, La psychanalyse des enfants, Paris, PUF, 1969; idem, Essais de 
psychanalyse, Paris, Payot, 1967). 

# William Shakespeare, Hamlet, I, 5, p. 350. 

Spectatorul, în schimb, va trebui să-şi îndrepte privirea în direcţie opusä”**. 


„Calificarea” privirii spectatorului se împlineşte prin părăsirea spaţiului fenomenal, 
populat cu obiecte înşelătoare şi prin scufundarea spre adâncurile fiinţei, spre acele 
locuri în care este incertă resurectia Vointei, chiar dacă exalatiile melancoliei „ne 
colorează în negru ideile şi peisajul”. Predispus spaţiului abisal şi ajungând la ceea 
ce Keats numea „plăcerea care doare””%, privitorul îşi contemplă propria suferință şi o 
traduce ca „autodelectare”. 

Pentru a transcende aparența, fantoma tatălui a impus înaintea lui Hamlet 
subiectul nevoit a dialoga (ființa dialogală, am putea spune). Incapabil a se 
recunoaşte în imaginea regelui uzurpator şi, ca urmare, neputând institui un dialog 
veritabil cu acesta, Hamlet se întoarce spre spectrul tatălui ca spre o entitate căreia 1-a 
fost excavată subiectivitatea: „Trupul e cu regele, dar regele nu e cu trupul. Regele e 
un lucru..." — afirmă eroul într-un dialog cu Rosencrantz. Stând prea mult în bătaia 
soarelui", la cea dintâi apariţie a fantomei, Hamlet îi cere acesteia să vorbească, nu 
doar pentru a afla adevărul, ci şi pentru a da contur sinelui dedublat, chiar dacă 
aceasta se va consuma într-o ipostază abisală, inconsistentă, golită de energia vitală. 
Moment al unei maxime teatralizări a vieții, apariția duhului lărgeşte aria melancoliei 
spre graniţele înşelătoare ale unui destin păsuit însă iminent. 

Tipurile psihologice descrise de Jung sunt utile înțelegerii reacțiilor provocate 
publicului de destinul lui Hamlet, precum şi traducerii tezei care defineşte conflictul 
ca sumă de negocieri cu rezultate diferenţiate. În raport cu enantiodromia (răsturnarea 
de roluri sau manifestarea opusă inconştientului, cum este cea ivită în convertirea 
religioasă) şi cu cele patru stări temperamentale, Hamlet poate fi definit ca ins 
profund introvertit; marcat de o „tristeţe anormalä”*", nu-şi va dirija interesul către 
obiect, „ci se retrage de la acesta şi revine la subiect”. Ceea ce Hamlet descoperă 
viciat în existenţa sa este chiar relaţia cu cei din jur. Într-o lume alterată, compromisă, 
„scoasă din tâtâni” şi pentru a reinstaura valorile în care, până în clipa apariției 
fantomei, îşi găsise reazem, prinţul întârzie evenimentele odată cu plonjarea sa în 
noiada melancoliei şi, în final, a morţii. 

Cu adâncirea nevrozei se cască şi prăpastia ce-l separă pe erou de lumea reală. 
Şi, atunci, prin ce recunoaştem ,,exceptionalul” demersului hamletian? Mai putin prin 
faptul că 1-a fost decis un destin abisal, cât prin jalonarea suferinţei pe principiile unei 
Ethos universal. Tulburarea care i-a fost atribuită (cea de nevrotic), pare a ascunde 
cele dintâi impulsuri ale sexualităţii, însă nu într-atât încât să-l împiedice să-şi pună în 
practică (şi în ciuda propriilor ezitări) răzbunarea, întrucât: „Trebuie să existe în 
interiorul nostru o voce care este gata să recunoască forța constrângătoare a destinului 
din Oedip... °”, aceeaşi întâlnită de eroul lui Shakespeare. Dar, ceea ce-l diferenţiază 
pe Hamlet de Oedip este felul în care va înțelege fiecare să se raporteze la destin. 


326 Jean Starobinski, La Mélancolie au miroir. Trois lectures de Baudelaire. Conférences, 
essais et leçon du Collège de France, Paris, Julliard, 1989, pp. 49-50. 

37 Jean Starobinski, Cerneala melancoliei, în: Melancolie, nostalgie, ironie, p. 6. 

3 John Keats, Odă la melancolie, în Versuri, traducere de Aurel Covaci, cuvânt înainte [de] 
Edgar Papu, Bucureşti, Editura Tineretului, 1969, p. 41. 

* William Shakespeare, Hamlet, IV, 2, p. 396. 

* Ibidem, |, 2, p. 333. A sta prea mult în soare, însemna în epocă a fi cuprins de tristeţe. 

#1 Carl Gustav Jung, Psihogeneza bolilor spiritului, în Opere complete, vol. 3, traducere din 
limba germană de Dana Verescu, cuvânt înainte de Vasile Dem. Zamfirescu, Bucureşti, 
Editura Trei, 2005, p. 177. 

32 Idem, Tipuri psihologice, traducere din germană de Viorica Nişcov, Bucureşti, Editura 
Humanitas, 1997, p. 491. 

* Sigmund Freud, Interpretarea viselor, p. 255. 


90 


Până la un punct, obiectul dorinţei sale trimite spre propria sa voinţă de a fi, lungul 
drum spre moarte — fragmentat de nesfârşitele indecizii —, conturând limitele acestui 
timp ce „şi-a ieşit din tâtâni” şi refăcând aura fiinţei însetate de propria fiintare. În 
plină criză de identificare, Hamlet îşi înmulteste interogatiile, neliniştile, 
complicitatea cu lumea umbrelor. Prea plinul „faptului-de-a-fi” îl obligă să privească 
în abisul dezvăluit de lumea sa interioară, pentru ca apoi să se avânte, în ciuda unor 
argumente trunchiate, pe calea incertitudinilor fără număr şi a tragicei alteritäti. 
Nevrotic veridic sau nu, încercând să dea de rost adevărului, Hamlet adoptă atitudinea 
celui pe care ființa umană pare a-l lăsa indiferent, în realitate consacrându-i o atenție 
nevăzută, negatoare a despărțirii de sine. El nu-şi însuşeşte Cugetările lui Pascal (cel 
care privise cu îndoială spre teatru), dar acestea îi însoțesc din umbră gândurile: 


„Omul este vizibil făcut să gândească; aceasta este demnitatea şi profesia lui; 
iar datoria lui e să gândească aşa cum trebuie. Ordinea gândirii este să înceapă cu 
sine, să continue cu autorul său, şi scopul acestuia. Or la ce se gândeşte lumea? 
Niciodată la aceste lucruri; doar la dans, la muzică, la cântec, să facă versuri, să 
alerge după femei, să se bată etc., să devină rege, fără să ştie ce este un rege şi ce este 
un om”, 


Dacă Oedip oferise o imgine oarecum clară asupra propriei istorii, Hamlet va 
pretinde spectatorilor săi un joc intelectiv deloc facil: aparenţa şi adevărul se 
întrepătrund, derutând privitorul. Hamlet ne apare asemenea unei imagini 
anamorfotice, putându-i fi sesizate „trăsăturile” doar privindu-l dintr-un anume unghi: 
„Nu sunt nebun decât dinspre nor-nord-vest”3%5, ne avertizează el. În altă parte, unul 
dintre eroii piesei Richard al II-lea se exprimase explicit cu privire la această 
perspectivă înşelătoare asupra omului: 


„Durerea are zeci de-nfätisäri/ Aidoma cu ea, dar e doar una;/ Iar ochiul ei 
înrourat de lacrimi, Îți face dintr-un lucru multe alte;/ Ca pozele acelea, ce, privite/ 
Din fatä-s otava, dar pe de lături/ Au chip: la fel măria voastră, doamnă,/ Privind 
piezis la lipsa regelui,/ În locul lui aflaţi dureri ascunse,/ Pe care, drept în ochi de le- 


ati privi,/ Ar fi doar umbre ale nefiinţei”"**. 


Hamlet se decide să intervină în „scriitura” lumii, impunând doliul ca travaliu 
al aflării adevărului despre un social ajuns „la dezonoare” şi atinsă de o tulburare ce-i 
întârzie nepermis, pe toți ai ei, într-un acces maniacal. Demersul eroului se vrea a fi o 
veritabilă „odisee” în labirintul unei dramei ce nu reuşeşte să devină tragedie. Sever 
cu cei ce-l înconjoară, răi şi buni deopotrivă, Hamlet preia vorbirea în proză cu cei 
asupra cărora s-a abătut groaznicul păcat: e modul său ingenuu de a-şi mărturisi 
inapetenta pentru viața civilă şi chiar nevoia de a se desprinde de lume. Există, de 
bună seamă, excepţii, iar acestea îi aduc în joc pe cei îndrăgiți de Hamlet: pe Horațiu, 
a cărui loialitate pare a se ridica mei presus de toate, pe Gertrude, fiinţa care l-a 
născut, şi, bizară dedublare, pe sine. Temător a-şi îndepărta total măştile, Hamlet se 
decide pentru mărturisiri lacunare, favorabile doar celor cu care sinele îşi găseşte 


* Pascal, Cugetări, text integral, ediţia Brunschvicg, traducere de Maria şi Cezar Ivănescu, 
[studiu introductiv de Marian-Cătălin Avramescu, Introducere la ediţia franceză de Ch.-M. 
des Granges, Viaţa domnului Pascal scrisă de sora lui, doamna Perier, Convorbire cu domnul 
de Saci despre Epictet şi Montaigne, Prefatä la ediţia Port-Royal (1670) de Etienne Périer], 
Bucureşti, Editura Aion, 1998, 146, pp. 217-218. 

* Shakespeare, William, Hamlet, II, 2, p. 364. 

* Shakespeare, William, Richard al II-lea, II, 2, p. 163. Replica, pusă în seama lui Bushy, ne 
îndreptățeşte să credem că Shakespeare cunoscuse procedeul pictural al anamorfozei, aşa cum 
este el figurat în tabloul lui Hans Holbein cel Tânăr, Ambasadorii. 

acordul. Pentru ceilalţi, apare sub masca insului straniu, anxios, frământat de întrebări 
gratuite, misterios altădată, străin de epoca sa, rătăcitor în labirintul propriei ficțiuni. 

Derrida a dus mai departe consecințele relației dintre Hamlet şi spectrul 
tatălui, precum şi a relaţiei dintre Hamlet şi timpul său, obligându-ne la o percepţie a 
duratei în devenirea (curgerea) sa, ordonatoare a istoriei (armonizatoare a întâlnirilor): 
„Vremea/ E scoasă din tâtâni. Ah ce blestem/ Că eu m-am fost născut ca s-o 
întrem!”*%. În fapt, Hamlet reuşeşte ceea ce orice regizor îşi doreşte din plin: memoria 
veşnică a timpului scenic. Prin Horaţiu, protejat parcă înadins de-a lungul piesei, 
destinul lui Hamlet — pătruns de soarta părintelui ucis — va fi iar şi iar povestit (şi, 
desigur, pus în scenă), făcându-l sau nu convenabil celor ce-l urmăresc şi deschizând 
spirala lumii-cuvânt: 


„„.. iar celor ce nu ştiu / Eu le voi spune toate câte-au fost. / De-a cărnii fapte 
— nefireşti şi crude, / Pedepse oarbe, morți întâmplătoare, / Ucideri silnice şi 
viclenesti / Si gânduri ce-au dat greş si, pân-la urmă, / Asupra uneltirii s-au întors, / 


Acestea pot să povestesc întocmai”. 


De fapt, ceea ce vizează Freud în legătură cu Hamlet este o dramă ce păstrează 
din tragedie doar schița unor personaje excepționale, prinse într-un conflict agonic. 

Este necesar să ne oprim din nou asupra rolului tragediei si ale tragicului. În 
celebra sa conferință ţinută la Atena în 1955, Albert Camus se întreba asupra unui 
posibil viitor al tragediei. Demonstrația scriitorului a marcat cu limpiditate „condițiile 
expresiei tragice”, aceleaşi remarcate şi de Hegel în Fenomenologia spiritului: 
„forţele care se înfruntă în tragedie sunt deopotrivă de legitime, deopotrivă de 
înarmate cu argumente. [...] tragedia ideală, şi mai ales cea greacă, este în primul 
rând, tensiunea, pentru că este opoziţia, într-o imobilitate înverşunată |s.m.], a două 
puteri, purtând fiecare mästile duble ale binelui şi răului”**. Camus susţine şansele 
unei tragedii moderne, avansând două argumente, scoțând în relief epocile care au 
făcut posibilă manifestarea tragicului în artă: este vorba de perioada Greciei antice 
(cea care a dat teatrul lui Eschil, Sofocle şi Euripide) şi perioada care se întinde de la 
teatrul elisabetan până la teatrul francez din secolul al XVII-lea, ambele marcând „o 
tranziție între formele de gândire cosmică, impregnate de noţiunea divinului şi-a 
sacrului, şi alte forme, însuflețite, dimpotrivă, de gândirea individuală şi 
raţionalistă”"**. Aceste vârste ale tragediei reprezintă, după Camus, modele ale 
înstrăinării omului de civilizaţia sa şi ale imposibilei ataşări la o alta. Demonstrația 
scriitorului urmează o linie maniheistă, în interiorul dramei sugerând o despărțire netă 
a forţelor ce se înfruntă: „una este binele, cealaltă răul”. În acest fel, tragicul ar sta 
sub semnul unei contestări absolute, făcând imposibilă atât tragedia creştină cât şi cea 
atee: mântuirea promisă în schimbul gestului de pocăință sau, dimpotrivă, rațiunea 
neîncrezătoare în ceea ce nu se lasă văzut, surpă şansele împlinirii tragice. Devenit o 
noţiune edulcorată, destinul este înlocuit de istorie: 


„Omul de astăzi, care îşi strigă revolta ştiind că această revoltă are limite, 
care pretinde libertatea şi îndură necesitatea, acest om contradictoriu, sfâşiat, 
conştient de acum înainte de ambiguitatea omului şi a istoriei sale, acest om este omul 
prin excelenţă tragic”. 


37 W. Shakespeare, Hamlet, I, 5, p. 350 

#8 W., Shakespeare, Hamlet, V, 2, p. 432. 

* Albert Camus, Viitorul tragediei, în: Eseuri, antologie, traducere si cuvinte introductive de 
Modest Morariu, Bucureşti, Editura Univers, 1976, pp. 238-239. 

#0 Albert Camus, Viitorul tragediei, p. 235. 

#1 Ibidem, p. 238. 

32 Ibidem, pp. 243-244. 

Condiţii pe care Hamlet se vede neputincios să le ducă până la capăt, chiar 
dacă existența sa trimite neîndoios la eroii tragediei. Cele din urmă scene ale dramei — 
în fapt, etapa finală a interpretării fantasmei lui Hamlet — ne readuc înaintea ochilor 
mitul lui Oedip, mitul revelator, unificator al celor care (dramaturg, regizor, actori, 
scenografi, public etc.) îi însoțesc destinul. Dar, pentru Jean Starobinski, însăşi teza 
freudiană este susceptibilă a fi aşezată sub lupa interpretării, iar ceea ce zărim poate fi 
imaginea parțială a ceea ce a sugerat până acum exegeza psihanalitică: 


„Numai în discursul interpretului inconştientul imaginat al lui Hamlet, 
inconştientul imaginant-imaginat al lui Shakespeare şi gândirea cititorului se întâlnesc 
într-un punct de fugă comun, unde apare figura lui Oedip şi unde, la lumina mitului 
originar, se risipeşte misterul prinţului melancolic”*. 


Dacă obiectul dorințelor infantile ni-l apropie cu uşurinţă pe Hamlet de Oedip, 
îndoiala celui dintâi îl desprinde de eroul antic, ca şi de trăsăturile oricărui personaj 
tragic. „Tragedia caracterului” de care vorbea Freud anulează primul termen al 
sintagmei: ezitând şi punând în practică hotărârea de a-l pedepsi pe cel vinovat de 
moartea tatălui (de a-l pedepsi pe altul pentru vina sa originară), Hamlet părăseşte 
cercul personajelor tragice, înnobilându-se cu datele dramaticului. 


38 Starobinski, Jean, Relaţia critică, pp. 264-265. 

4. MIRACOLUL DIN ALABAMA 


În The Miracle Worker, piesa lui William Gibson“, este tratată teza 
comunicării corporale, a întâlnirii şi a transformării bazate pe relaţia Eu-Tu, a forţei 
nemărginite a iubirii şi a voinţei umane. Personajul central, Helen Keller, o copilă 
dintr-un orăşel american, Tuscumbia, incapabilă de la vârsta de nouăsprezece luni de 
percepțiile esențiale, văz şi auz, îşi începe lungul drum al auto-educării printr-o 
complicată pantomimă a „devorării” şi „expulzării” obiectelor cu care intră în contact. 
Dealtfel, trăirile sale afective sunt mediate doar de percepțiile tactilă şi olfactivă, 
obiectele dorințelor sale părând a rămâne definitiv captive în tărâmul fantasmelor. În 
lupta sa de a comunica şi de a se raporta la lumea din jur, Helen primeşte un imens 
ajutor odată cu apariția unui personaj aproape providential: Annie Sullivan, o tânără 
institutoare irlandeză de la „Perkins Institute for the Blind”, numită de Gibson 
„miracle worker”. Încercarea acesteia de a o smulge pe Helen din prizonieratul unei 
senzorialități amputate şi din jungla instinctelor primare, pentru a o acomoda cu 
atitudinile normate ale semenilor, încercările ei impregnate de exigentä, răbdare, 
violenţă, umor, bunătate sau asprime, ne dau „o aparență de dresaj”*", ori ne creează 
impresia unei disciplinări nedrepte. Este adevărat, „lupta” este corp-la-corp, orice 
încercare a fetei de a comunica dând naştere temerilor sau chiar agresivităţii celorlalți. 
Reacţiile şi jocul primitiv al fetei, îmbrăţişarea sau aruncarea obiectelor, acapararea 
sau desprinderea de ceilalți, sunt înțelese ca gesturi animalice, însă îi suplinesc 
mijloacele comunicării sociale şi o pregătesc atât pentru întâlnirea cu Miss Sullivan, 
cât şi pentru achiziții emoționale şi cognitive la care, până în acea clipă, nu spera 
nimeni. 

Însă, tânăra guvernantä nu se lasă coplesitä de condiţia elevei şi, fără ca 
severitatea ei să atingă pragul sadismului, „îşi foloseşte forţa exclusiv ca să conțină o 
energie care, altfel, se împrăștie în toate direcţiile”"*. La iniţierea „jocului”, nici unul 
dintre personaje, nici chiar Annie, nu este lămurit care va fi rezultatul încercărilor lor 
şi cât este dispusă Helen să transforme în existența sa. La vârsta la care este dată 
guvernantei în grijă, la şapte ani, Helen nu ştie despre lucrurile lumii decât că au 
nume, iar despre oameni că se ajută de buze pentru a comunica între ei; de aici se 
naşte în sufletul ei un sentiment vag al inadaptării şi al neputinței de a-şi lichida o 
suferință nedefinită, dar şi a unei revolte împotriva infirmităţii de a-şi folosi rațiunea 
şi nu instinctele. Strigătul ei de ajutor este disimulat, îmbrăcat în haina unei 
agresivitäti complicate, aşa cum este cea a smulgerii a doi nasturi de pe rochia mătuşii 
Ev, pentru a-i pune în locul ochilor păpuşii. De-a lungul întâlnirilor, guvernanta şi 
eleva sa îşi dispută voința, prin intermediul luptei corporale, fără vreo implicare a 
eroticului, în încercarea educatoarei de a produce transformarea dorită şi a include, 
prin joc repetitiv, simbolurile lumii într-un limbaj coerent pentru Helen. Apelând, 
pentru aceasta, la lucrurile cu care micuța Keller intră în contact, remarcăm caracterul 
compulsiv al identificării proiective, obisnuinta de a prelungi actul „devorării” prin 


34 William Gibson, Miracle Worker, New York, Pocket Books, 2002. 

#5 Françoise Dolto, Analiza unui miracol, în: J.-B. Pontalis, După Freud, traducere din limba 
franceză şi cuvânt înainte de Brânduşa Orăşanu, Bucureşti, Editura Trei, 1997, p. 285. 

346 Ibidem, p. 285. 

„expulzarea” sau evitarea unui „ceva” perceput. Celălalt ia naştere în mintea ei prin 
negarea caracterului obiectual al persoanei cu care intră în contact corporal şi printr- 
un prim imbold inconştient al identificării; apoi, prin reflex, Helen se percepe pe sine 
ca subiect şi devine aptă a traduce pertinent mesajele primite. 

O întrebare i-a apărut lui Miss Sullivan în urma întâlnirii cu Helen: în ce 
măsură aceasta din urmă poate înțelege comportamentul ca structurant al unei ordini 
umane la care nu a avut acces decât prin intermediul tactilului? Răspunsul şi-l va da 
singură, în urma numeroaselor întâlniri cu eleva sa, prin formularea uneui întrebări 
retorice: 


„Cum înveţi o pasăre să zboare? Ne naştem folosind cuvintele ca pe nişte 
aripi [... P. 


Mai mult, instinctiv, educatoarea descoperă că doar prin impunerea unor relații 
triangulate (formulate mai întâi sub auspiciile geloziei**) Hellen va putea profita de 
un univers simbolic eficient şi va accepta restricțiile (normele) guvernantei ca 
restricții (norme) ale socialului. Acesta este motivul pentru care îl va aduce în preajma 
fetei pe un tânăr de culoare, punând în miscare mecanismele relațiilor constituite pe o 
structură triadică: „Fără acest moment de gelozie creat de situația în trei, copilul este 
supus relației duale. Chiar când se află la distanță de persoana iubită, el se simte locuit 
de ea. Pentru a cerceta o relație duală, el trebuie să simtă că celălalt i-a spus nu în 
mod voit si că acest nu constituie relația cu un tert care-i ia ceea ce credea a fi 
proprietatea sa”°®. Dragostea (severă dar priitoare şi, mai ales, valorizantă) cu care 
Annie îşi întâmpină eleva, îi eliberează acesteia nu doar sufletul, ci şi mintea, făcând 
loc celor dintâi cunoştinţe şi noţiuni. Dificultatea va consta, mai apoi, în a traduce 
fiecare gest ca semnificant, altfel spus, în a provoca apariţia limbajului semnelor. 
Întrebată de Kate ce anume plănuieşte să o înveţe pe Helen, Annie răspunde: 

„La început, la sfârşit şi în răstimp — limbajul. [Si asta întrucât] limbajul 


aparține minţii mai mult decât lumina ochilor”. 


Astfel, destinul lui Helen se constituie ca exemplu probant al virtuţilor jocului şi a 
unei uimitoare stimulări a disponibilitätilor intelectuale şi creatoare ale omului, 
amenințate, altfel, să rămână complet necunoscute. Transformată într-un stimulent al 
energiei creatoare, voința de care a dat dovadă în formarea unei atitudini față de sine 
şi ceilalți, considera Mark Twain, ar trebui să o plaseze pe Helen Keller printre eroii 
istoriei. 

Contactul dintre lumea interioară a micutei lovite de surdo-cecitate şi cea 
exterioară se realizează în cele din urmă prin intermediul apei — substanţa care o face 
să-şi aducă aminte de perioada primei copilării, schimbând caracterul perceptiilor 


#7 William Gibson, Miracle Worker, p. 9. 

%8 Françoise Dolto vorbeşte despre veritabile beneficii ale „suferinţei precoce din gelozie” — 
ibidem, p. 288. 

38 Françoise Dolto, Analiza unui miracol, p. 288. 

#0 William Gibson, Miracle Worker, p. 29. Complexitatea rolului ridică o problemă serioasă 
pentru orice transpunere scenică. Însă cea mai delicată pare a fi depăşirea a ceea ce a fost 
numit „sindromul Lear”. Celebrul actor John Gielgud afirmase că dacă un interpret poate fi 
destul de tânăr pentru a-l juca pe Lear, nu e niciodată destul de bătrân pentru a-l înţelege 
(viceversa este valabilă). La fel, unei copile în jurul vârstei de şapte ani îi va fi dificil să 
intuiască avatarurile prin care a trecut Helen. Cf. Stephen Coy, The Miracle Worker: William 
Gibson's Theatrical Skills, în: Drama for Students, vol. II, Ed. Marie Rose Napierkowski, 
Detroit, Gale, 1998. V. si Robert Brustein, Two for the Miracle, în „The New Republic”, 
November 9, 1958, pp. 28-29. 

despre lumea care o înconjoară. Apa este mediul prin care este recuperat limbajul, 
curgerea fluidului pe corpul fetei simbolizând iluminarea pe care, fără să o 
conştientizeze, şi-o dorea (dealtfel, didascaliile celui de-al treilea act al piesei lui 
Gibson insistă asupra acestei relații dintre apă şi lumină) şi pe care suntem încredințați 
să o vedem împlinită. Piesa şi, în fapt, destinul lui Helen stau mărturie a izbânzii 
umane asupra propriilor limite şi a voinţei asupra destinului. 

5. UMORUL „FIINȚEI NEBĂNUITE” 


Fie că descrie efortul zadarnic al eroilor săi de a părăsi mediul în care se află, 
căutând să dejoace rolul uniformizator al societăţii, ca în romanul Räposatul Mattia 
Pascal, că deschide canale invizibile de comunicare între lumea ficţiunii şi cea a 
cotidianului, ca în piesa Șase personaje în căutarea unui autor, sau, în fine, că se 
îndreaptă spre realitatea sanguină, falsificatoare, opunându-i-se prin nebunia 
personajelor, ca în drama Henric al IV-lea, Pirandello reia o aceeaşi temă elaborată 
încă de la debutul carierei sale: umorismul. Conceptul pirandellian, aflat în bună 
vecinătate cu teoriile psihologice ale vremii (mai ales cu cea expusă de William 
James) şi cu teza unui continuum al experienţei umane, elaborată de Henri Bergson în 
celebrul Eseu asupra datelor imediate ale conştiinţei, va deschide un drum nou 
personajelor create, propice unei „arheologii” a spiritului, medierii între interogatia 
logică şi fluxul evenimentelor psihice şi făcând loc unui „lăuntric sentiment de viață, 
schimbător şi diferit, după timpuri, împrejurări şi întâmplări”**!. 

Umorismul lui Pirandello nu are nimic de-a face cu discursul teatrului 
naturalist. Prin umorism, scriitorul se situează simultan pe poziții diametral opuse, 
inegale adeseori, conflictuale mereu, capabile a surprinde imaginea compozită a unei 
realităţi în mişcare, contrastul evenimentelor, descompunerea tragică a idealurilor. Şi 
asta întrucât, spune Pirandello, fiecare dintre noi îşi filtrează imaginea despre sine prin 
lupa deformatoare a iluziei”. Ba chiar şi cenzura pe care o aplicăm conştiinţei 
aparține unei aceleaşi generice iluzii. În aceste idei descoperim germenii unui 
freudianism acurat; „ființa nebănuită” — spune Pirandello — este asemenea unui 
filigran ce se iveşte în urma frământărilor spiritului: 


„Ceea ce ştim despre noi înşine nu este decât o parte, o foarte mică parte din 
ceea ce suntem”**, 


Însă, chiar dacă arta teatrului nu pare a fi orientată spre o tematică a aparentei, 
ea este, mai presus de orice, „oglindă-pentru-viaţă”: umorul personajelor este 
funcțional doar prin mijlocirea iluziei şi a fanteziei şi rezidă din imposibila evitare a 
relativității ontologice şi a unui sine surprins într-un dialog profund cu viaţa. Astfel, 
omul pirandellian este liantul maladivilor spiritului. Dacă, la Freud, umorul produce 
„beneficiul de plăcere”, la Pirandello nu are un același efect, în ciuda caracterului 


#1 Luigi Pirandello, , Răposatul Mattia Pascal, traducere din limba italiană de Taşcu 
Gheorghiu, prefață de Edgar Papu, Bucureşti, Editura pentru literatură universală, 1968, p. 
182. 

* Cf. Luigi Pirandello, Saggi, poesie, scritti varii, a cura di M. Lo Vecchio-Musti, Milano, 
Arnoldo Mandadori Editore, 1960, p. 146. 

* Ibidem, p. 149. 

* Freud, Sigmund, Umorul, în Opere 8. Comicul şi umorul, traducere din limba germană de 
Daniela Ştefănescu şi Vasile Dem. Zamfirescu, note introductive şi coordonare terminologicä 
de Vasile Dem. Zamfirescu, Bucureşti, Editura Trei, 2002, p. 227. Prin umorul ce incumbă 
supraeului, consideră Freud, sinele este protejat, „acestui supraeu astfel argumentat eul poate 
să-i apară ca minuscul iar toate interesele sale futile şi, în această nouă repartizare de energii, 
supraeului poate să-i vină uşor să înăbuşe eventualele reacții ale eului” (p. 230). Rolul 
umorului la Freud este de a apăra subiectul de criza pe care ar putea-o genera apariţia unor 
afecte dureroase şi propagarea acestora spre un vârf al insurmontabilităţii. Aşadar, umorul 
poate funcționa ca mecanism de apărare, reprimând subiectului accesul la o realitate căreia 

său „măreț si înălțător”*5, spectatorii fiind lăsaţi descoperiţi în faţa afluxului dramatic 


afectiv. Şi, încă, dacă la cel dintâi plăcerea este o componentă dominantă, la cel din 
urmă lipseşte, detaşarea de obiectul suferinței producându-se eventual doar pentru a 
putea fi uşor reperată. lar dacă majoritatea definiţiilor curente leagă umorul de comic, 
conferind spectatorului sentimentul unei superioritäti morale, pe versantul 
pirandellian acesta este nuantat până la limitele unei filosofii superioare. În articolul 
său, Umorismul, este explicată absenţa comicului printr-un sentiment al contrariului. 
Umorul, spre deosebire de comic, este natural alăturat dramaticului, întreţinând o 
distantare şi o apropiere de ironie, dobândind un grad de generalitate la care comicul 
nu are acces. Umorul teatrului pirandellian este rarefiat până la a se confunda cu 
drama personajelor sale. De aici şi aparenţa reacțiilor nevrotice la protagoniştii unor 
piese ca Henric al IV-lea sau Astă seară se improvizează, piese în care conturarea 
unor conținuturi intelectuale este cu totul neintentionatä. 

Veritabilă poetică teatrală, Șase personaje în căutarea unui autor se rezervă 
raportului dramatic între creator, personaje şi cei care le urmăresc destinul — 
spectatorii. Aproape pe nesimţite, privitorul se proiectează în afara sa (se exprimă ca 
subiectivitate!), transformându-şi existenţa în spectacol. Fatalmente, această încercare 
de recuperare a sinelui va conduce spre o stare de constientä a morții. Privirea din 
afară îl alătură pe ins celorlalți — personaje individuale destinate unei aceleiaşi cauze: 
scurt-circuitarea conduitelor idealizate: 


„Conştiinţa, în fond, nu este o potentialitate creatoare, ci oglinda lăuntrică în 
care gândirea se reflectă; este chiar gândirea care se vede pe sine acţionând”. 


Unul, nici unul şi o sută de mii, ultimul roman al lui Pirandello, înseamnă 
traducerea acestor idei în istorie narată: Moscarda, anticipând absurdul personajelor 
ionesciene, descoperă şirul nesfârşit de reflectări ale propriului chip, în funcție de 
subiectivitatea celor cu care intră în dialog. Eroul află ceea ce anticii ştiau prea bine: 
imaginea sinelui este imaginea oglindită de Altul. Doar că, sugerează Pirandello, 
aceasta se traduce ca afectare a identităţii, determinând schimbul nesfârşit de măşti, în 
funcție de locul în care conştiinţa este activată. Confuzia provocată va genera vidul, 
neputinta comunicării autentice, angoasa: 


„... am luat atunci o hotărâre — mărturiseşte Moscarda: să-l urmăresc mereu 
pe străinul acela care era în mine şi-mi scăpa; pe care nu-l puteam fixa într-o oglindă, 
deoarece devenea imediat eul pe care-l cunosteam; acela care trăia pentru ceilalți şi pe 
care eu nu puteam să-l cunosc; pe care ceilalți îl vedeau trăind, şi eu nu. Voiam să-l 


văd şi să-l cunoasc şi eu aşa cum îl vedeau şi-l cunoșteau ceilalți”. 


Intre izolare şi dispariţia în spațiul convingerilor gregare, Moscarda va desfide 
mecanismele de apărare, sfârşind într-o continuă stare de îndoială, ceea ce îi 
generează istovitoare întrebări şi reacții de tip bipolar: 


„Cum să-l suport în mine pe străinul acesta? Străinul acesta care eram eu 
însumi pentru mine? Cum să nu-l văd? Cum să nu-l cunosc? Cum să rămân 


nu-i poate face față. Suportul vine acum, aşa cum am văzut în afirmaţia lui Freud, din partea 
unui Supraeu care-şi abandonează pentru o clipă rolul de cenzor intransigent, edulcorând 
situația dramatică în care subiectul este aruncat. 

355 Ibidem, p. 228. 

* Luigi Pirandello, Saggi, poesie, scritti varii, p. 15. 

#7 Luigi Pirandello, Unul, nici unul şi o sută de mii, în: Caietele lui Serafino Gubbio 
operator. ~ , traducere, prezentare şi tabel cronologic de Tudor Moise, Bucureşti, Editura 
Univers, 1986, pp. 215-216. 

condamnat să-l port mereu cu mine, în mine, la vedere pentru alţii, în timp ce pentru 
mine nu?” 


Capcana în care cad personajele pirandelliene este chiar luciditatea lor. Orice 
demers de retuşare a imaginii sinelui este sortit eşecului, natura intimă fiind definitiv 
ascunsă de trăsăturile cu care ceilalți l-au înzestrat, forma reuşind o copleşitoare 
victorie asupra vieții: Moscarada cămătarul nu poate fi, în pofida oricărui efort de 
schimbare, decât ,Moscarda cămătarul care a înnebunit”, personajul excentric supus 
râsului ironic al celor multi. Dar, spre ce ar fi putut conduce căutarea de sine a insului 
secolului XX dacă nu spre o pasivitate clinică, spre o melancolie profundă. Iată, 
exonerat de orice culpă metafizică, portretul romantic al personajului pirandelian: 


„... nu mă opuneam la nimic fiindcă eram de-acum foarte departe de orice 
lucru ce putea avea vreun sens sau valoare pentru ceilalți, şi nu numai că eram 
înstrăinat de mine şi de orice lucru al meu, dar îmi repugna să continui să fiu cineva, 
să posed ceva”. 


Autorul nu-şi abandonează eroii în braţele unei suferințe patetice, ci le prezintă în 
schiță asperitatea ființei (motiv pentru care uneori exegetii săi le-au declarat 
neinteligibile). Însă spaima lor se naşte din pericolul căderii în plasa mediocritätii 
celui care le hărăzeşte destinul, adică a scriitorului. 

Viaţa este pentru personajele lui Pirandello o „curgere continuă”, căreia 
încearcă zadarnic să-i dea o formă imuabilă. Asupra acestei chestiuni se opreşte şi în 
Astă seară se improvizează, unde Doctorul Hinkfuss, într-un lung monolog, se 
întreabă: 


„Vi se pare, oare, domnilor, că mai poate exista viaţă acolo unde nu mai 
există nimic? Unde totul se odihneşte într-o linişte desăvârşită? Viaţa trebuie să 
asculte de două necesităţi, care nu-i permit nici să existe într-o formă fixă, nici să fie 
într-o continuă mişcare, deoarece se opun una alteia. Dacă viaţa ar fi în continuă 
mişcare nu ar avea niciodată o formă a ei. Dacă ar avea această formă, nu ar mai fi în 
mişcare. Şi viaţa are nevoie atât de una, cât si de alta”. 


În fața unor conştiinţe decompensate, spectatorul este chemat să-şi reevalueze 
moralitatea, ideologia, să se întrebe asupra alienării căreia i s-au abandonat cu 
inocentä, obligându-l unui efort de rescriere a „istoriei” ființei. 

Fiecare cu adevărul său este exemplul caracterului hibrid al scrierilor lui 
Pirandello, parodiind vodevilul şi relațiile triadice pe care acesta îşi clădea acțiunea. 
Alterată, identitatea personajelor se reflectă ca imagine de sine (şi de altul), elaborată 
pe principiile construcţiilor speculare anamorfice, în vreme ce privirea Celuilalt preia 
rolul unei instanţe: judecate, personajele se prăbuşesc sub greutatea propriilor 
complexe şi a unei conduite umane inflexibile. Singură, deschiderea „în afară” poate 
da vieţii un sens, „fiindcă rădăcinile răului nu se află în individ, ci în relaţie”. 

Discursul meta-teatral al lui Pirandello îndreaptă spectatorul spre esența 
evenimentelor, făcându-l părtaş la dialogul polemic şi culpabilizându-i simpla 
ocurentä. Pe scurt, îl transformă în spectactor. Formula de teatru în teatru — aşa cum 
este scena repetitiei din Șase personaje — face să comunice, printr-o multitudine de 
canale nevăzute, scena, sala şi culisele. Bergsonian în parte (şi, în ciuda ironizării 
intuitionismului), autorul nu neglijează funcția duratei, a temporalitätii. Stările 
sufleteşti, aflate într-o veşnică schimbare, nu-şi reprimă vechile trăiri: ele sunt 


38 Ibidem, p. 217. 

* Ibidem, p. 341. 

* Luigi Pirandello, Astă seară se improvizează, în: Teatru, p. 110. 
%1 J.-B.Pontalis, După Freud, p. 184. 

asemenea unui bulgäre de zăpadă care porneşte la vale. O nouă stare nu este altceva 
decât o stare „îmbogăţită”, în măsura în care trecutul se conservă în formă indicibilă. 

Teatrul lui Pirandello, dialectal în esență, neagă formele dramaturgice de până 
la el. Autorul a reluat în manieră inedită toposul teatrului lumii (conform căreia viața 
omului se confundă cu rolurile asumate pe scena lumii). Desigur, prin Șase personaje 
în căutarea unui autor, teza este nuanţată; aici, drama personajelor se naşte din 
refuzul rolurilor uniformizatoare, spectatorului fiindu-i înfätisat doar acest refuz şi 
nimic mai mult. Dualismul Vieţii (al spontaneitätii) şi al Formei (al conventionalului), 
recunoscut de critici în centrul pirandellismului, scoate teatrul din conul de umbră al 
simplitätilor înşelătoare, directionând privirea spectatorului spre nuanţe abia 
perceptibile. Aşa e, dacă vi se pare — exclamă la unison personajele din teatrul lui 
Pirandello. întrucât autorul nu se dezice de Formă, atâta timp cât ea surprinde 
adevărul, şi chiar dacă, de fiecare dată, aceasta pare a precipita drame fără final. S-a 
vorbit mult despre radiografierea unei realități convenţionale în plină criză, în opera 
scriitorului sicilian. Însă trecerea anilor a potolit interesul pentru o atare perspectivă. 
Ceea ce reținem astăzi din lucrările sale nu este atât ideea abandonării istoriei, cât cea 
a trădării sinelui; nu mai interesează ruptura dintre individ şi contingentul prezumtios, 
cât sfâşierea interioară; nu mai reclamă dispariţia idealurilor, cât urgenţa soluţiilor 
ontologice. 

Abundenta glosărilor, accesele inconştientului, domnia absurdului, umorismul 
(înțeles ca „sentiment al contrariului”, centrat pe subiect şi niciodată pe obiect) 
constituie instrumentele autorului de a exersa meditaţia aforistică până la limitele unei 
veritabile poetici teatrale. Replicile par mereu grăbite, făcând loc trăirii unor 
sentimente veritabile. Aşa cum susține Pirandello într-un articol din 1921, putem 
surprinde „două stiluri: unul al cuvintelor şi celălalt — al lucrurilor”**?, dramaturgul 
alăturându-se fără ezitări celor care urmăresc prin creație scoaterea la lumină a 
conținutului, a ceea ce oferă sens vieții. Dealtfel, întreaga sa creaţie stă sub semnul 
acestui deziderat al viului, al artei exprimate prin sentimentul vieții: 


„Pot zice doar că fără să le fi căutat dinainte m-am trezit cu ele, fatä-n faţă, 
vii să le pot atinge, vii să le pot asculta până şi răsuflarea acestor Şase Personaje 
prezente acum pe scenă”. 


Tematica teatrului său este tematica trăirilor intense, ceea ce aplică inevitabil întregii 
acțiuni însemnele tragicului. Mai curând decât în proza sa, în teatru personajele 
câştigă, rând pe rând, redutele izolării, în căutarea unei certitudini de sine care atinge 
adeseori granițele derizoriului. Exemplul pe care Pirandello ni-l dă este cel al lui 
Hamlet: orice încercare de a-i transforma interogatiile în concepte se soldează cu un 
eşec; pe când, lăsate să „trăiască” pe buzele personajului, ele vor întreține misterul 
vieții. 

În ciuda detasärii autorului de inovațiile simbolismului, nu putem abandona o 
atare perspectivă din teatrul său, întrucât pare evident impulsul de a cuprinde în 
textura piesei, într-un tot unitar, personajele, spațiul, timpul, limbajul, mizanscena etc. 
Din această perspectivă putem explica asemănarea dintre personaje, o asemănare 
despre care critica pirandelliană a vorbit adeseori, precum şi gustul exagerbat pentru 


interogarea celor mai neînsemnate detalii“. Şi, totuşi, ce anume generează ciocnirile 


+ Luigi Pirandello, Dialectalitate, în: Teatru, p. 623. 

38 Luigi Pirandello, Șase personaje în căutarea unui autor, în: Teatru. p. 25. 

*% Leone de Castris, în una dintre cele mai fermecătoare cărți despre opera scriitorului italian 
— O istorie a lui Pirandello, traducere de Stefan Crudu, Bucureşti, Editura Univers, 1976 
traducere de Ștefan Crudu, Bucureşti, Editura Univers, 1976 — vede în personajele acestuia 
rezultatul „fărămâțării acelei unităţi psihologice şi morale într-un mozaic de aparente 

interioare, dezbaterile alarmante? Un rol important poate fi cel al unor predestinäri 
psihologice a personajelor, neconforme impulsului interior, diferența care se naşte de 
aici fiind sursa solitudinii, a neliniştii, a căutării unui „autor” capabil a le apăra 
destinul şi, totodată, cea care provoacă umoristica realităţi. Jocul, comedia vieții 
obligă eroii la un schimb de măşti, a acestor singure „recuzite” prin care actul scenic 
devine unul posibil (constituindu-se ca act al fiintärii). Prin deghizare, personajele se 
apără de un substrat social maladiv, obligându-le în cele din urmă la actul disperat al 
judecății raţionale. Însă, o dată pusă masca, salvarea nu mai este posibilă, iar viaţa se 
lasă condusă de legile arbitrariului. Pirandello impune o nuantare: realul scenei stă 
sub semnul necesarului şi nu al verosimilului, ceea ce face posibil gândul unui absolut 
al ființării. Chiar dacă sunt născute într-un spațiu al ficţiunii, personajele îşi vor 
susține trăirea, paradoxal, ca viață reală, adică necesară: 


„Aşa se naşte Madama Pace printre cele şase personaje, şi-ţi pare un miracol, 
ori mai degrabă un truc izbutit cu realism. Dar nu e un truc, naşterea ei este reală, 
noul personaj este viu, nu pentru că ar fi trăit dinainte, ci pentru că s-a născut în chip 
fericit, cum o cere natura sa de personaj, să-i zicem «obligatoriu»”*. 


Tot aşa, drama lui Henric al IV-lea este drama imposibilei mistificări şi a 
dezacordului său cu lumea. Un exclus, exilat pe limburile solitudinii, Henric al IV-lea 
va continua să-şi poarte masca nebuniei, asemenea lui Mattia Pascal. Afectată de 
subiectivismul propriei disimulări, „istoria” personajului nu urmează firul unei trame 
teatrale tradiţionale. Ceea ce află personajul este că în spatele fiecăruia se află alți o 
sută de mii, că insul uman este o entitate multiplicată de privirile celor întâlniți. 
Dezarmantă, concluzia sa roade la temelia conţinutului dramatic, făcându-ne atenţia la 
zorii literaturii absurdului. 

„Creaţia artei este spontană” — afirmă autorul. Ea îşi atinge țelul prin reflectare 
conştientă. Pirandello şi-a luat foarte în serios misiunea creatoare şi din acest motiv 
nu-l putem bănui de „prestidigitații” dialectale; dimpotrivă, scriitorul se pune cu 
întreaga ființă în slujba reprezentării „la vedere” a realității personajelor, lăsându-și 
fără apărare eroii. 

Este dificil să prinzi într-un mănunchi ideile creației lui Luigi Pirandello, 
prelungite spre zone ale simţurilor exacerbate. Şi, dacă nu putem da contur unui 
sistem, în schimb putem desprinde o ideologie, întrucât conştiinţa este „oglinda 
lăuntrică în care gândirea se reflectä’*, 


înşelătoare” (p. 142). 

%5 Luigi Pirandello, Teatru, p. 32. 

* Luigi Pirandello, Saggi, poesie, scritti varii, a cura di M. Lo Vecchio-Musti, Milano, 
Arnoldo Mandadori Editore, 1960, p. 126 

PAUL DELVAUX ŞI TEATRUL FIGURILOR 


La Paul Delvaux, comunicarea pare aproape imposibilă, privirile se retrag spre 
zone neutre, asumându-şi condiția de manechine. 

Perioada anilor 1929-1936 a fost marcată de curentul expresionist, astfel încât 
în tablourile sale găsim nuduri aduse în prim plan, făcând aproape inutilă natura din 
fundal, ca în Femei în fața mării (1928). Omniprezentă, femeia nud reprezintă, în 
operele lui Delvaux, un compromis între imaginea senzuală a Evei şi a purității 
Fecioarei: ea se retrage din spaţiul convenției sociale, lăsându-se adoptată de tărâmul 
imaginarului, făcând astfel posibilă o revelaţie de sorginte poetică. 

O schimbare radicală de optică se produce în 1933 când, în interiorul 
Muzeului Spizner descoperă o baracă de bâlci invadată de o mulțime de schelete, un 
ecorşeu şi câteva manechine, toate părându-i-se exemplificări ale patologiei umane 
(siamezi, isterici, mutilati de sifilis etc.). Vor trece zece ani şi baraca îi va aminti încă 
de manechinele ascunse aici, însemnate de maladivul existenţei, ca în La musée 
Spitzner, unde o femeie este reprezentată în plină criză isterică, studiată doct de un 
grup de psihiatrii de la celebrul spital Salpêtrière. De acum, în fața realității, 
expresionismul îşi manifestă limitele. Libertatea spre care Delvaux a tins, l-a 
determinat să recurgă la o tehnică a citării, a unui Rion sau a ilustratorilor cărților lui 
Jules Vernes*”, dar mai ales a lui Magritte, cu care şi-a împărțit destinul artistic (în 
1936, simezele celor doi au ocupat săli vecine în Palais des Beaux Arts din Bruxelles) 
şi căruia îi simţim prezența în omul cu pălărie sau în tema morții, a cărei frecvența se 
manifestă aproape obsesiv. Delvaux însuşi mărturisise că seria de nuduri culcate i-a 
fost sugerată de Venus dormind, întâlnită în Muzeul Spitzner. Tot astfel, operele lui 
Giorgio de Chirico şi Poussin îl vor interesa în măsura în care reprezentările vor putea 
să introducă jocul de lumini şi umbre, de perspective şi proporţii, de anacronisme, 
stranietäti şi mister. Obiectul pictural, asemenea unui gând ascuns, este eliberat de 
orice rigoare, astfel încât nimic nu-l împiedică să reprezinte o femeie semi-nud întinsă 
pe o canapea, în piateta unui oraş, sau să figureze un arc de triumf în lumina unei 
lămpi de petrol. Acest „teatru al figurilor” subliniază indiferența personajelor faţă de 
un ambient mediteranean, anacronic, atemporal, prezenţa lor abia perceptibilă în 
schița unui gest. Însă, ochiul spectatorului nu poate să evite relaţiile personajelor, 
prelungirea acestora înspre cele două, trei planuri ale pânzei: „Universul său pictural — 
afirmă De Kayser — este senzorial şi senzual, dar extrem de riguros”. 

În anii care au urmat lui 1936, Paul Delvaux a impus o perspectivă în care 
dramaticul a luat proporții sporite, poate şi datorită angoaselor pe care însuşi autorul 
le încerca. 

Scheletele apar în pânzele lui Delvaux, de-a lungul întregii sale cariere şi sunt 
rezultatul vizitării Muzeului Spitzner. Resturi ale umanului, scheletele sale întretin un 
dialog fertil între lumea de aici şi cea de dincolo, vădind un soi de apropiere a celor 
două tărâmuri vecină familiarului. Dealtfel, pictorul mărturiseşte: „am avut ideea de a 


#7 Eugéne De Kayser, Eloge: Paul Delvaux, în „Bulletin de la Classe des Beaux-Arts”, n° 7- 


12, 2002, p. 342. 
* Eugéne De Kayser, Eloge, p. 343. 

pune suferința lui Isus în schelete pentru că mi-am spus că aş putea să aduc cu aceste 
schele un maximum de expresie dramatică”. 

Odată cu trecerea anilor, neliniştea din tablourile sale se estompează şi chiar 
dispare, ca în Solitude (1955), unde surprinde spatele unei fetiţe ce priveşte spre un 
marfar care părăseşte gara, sau ca în Le jardin (1971), unde nudurile exprimă 
seninătatea, echilibrul şi dorințe deja împlinite (biografii săi au pus aceasta pe seama 
recâştigării iubitei pierdute în tinereţe, Anne Marie de Maertelaere). 

Tuturor acestor obiecte, proiectate dintr-un trecut care nu încetează să-şi facă 
simțită prezența (femeile, atunci când poartă veşminte, ne fac să ne aducem aminte de 
vremuri de altădată), le este oferită o lume nouă (cu însemne ale barocului, adeseori), 
parcă anume destinată lor. Trecutul, prezentul, viitorul refac dimensiunea unui timp 


absolut, descătuşând emoţii prohibite. 


3 Renilde Hammacher, Interview de Paul Delvaux, „Casino de Knocke”, 2 juin-2 septembre 
1973, p. 21. 

6. TEATRUL SAU DESPRE „ÎNSCENAREA” SUFERINTEI 


Poeticile teatrale ale secolului XX marginalizează domeniul esteticii şi cel al 
exerciţiilor teoretice formale (evident, fără a le exclude cu totul), pentru a se dedica 
experienţelor limită, teatralității unei lumi „în acţiune”. Si, atunci, o întrebare se iveşte 
inevitabil: ce sensuri acoperă arta de care ne ocupăm, într-un mediu al opțiunilor 
neclare şi al insuficientei teatrului ca spectacol? Un posibil punct de plecare este cel în 
care recunoaştem că reprezentatia teatrală susţine un dublu aspect, al comunicării şi al 
identificării celor care iau parte la actul scenic (creatori şi spectatori), dintr-un impuls 
de a uita prezentul şi a te lăsa călăuzit de lumina hazardului, aşa cum sugera undeva 
Louis Jouvet. De acum, teatrul se îndreaptă spre un orizont în care reperăm, adulat 
sau, dimpotrivă, exorcizat, corpul actorului, acțiunile sale, mimica sa, într-un cuvânt 
viul scenei. Prezentul este consemnat ca un reper incert, reprezintă ordinea prestabilită 
şi amenință spontaneitatea creaţiei. Pe când hazardul îmbracă haina misterului, 
transformând interpretarea în trăire exemplară. A urma logica hazardului înseamnă a 
premerge construcția personajului cu o (necesară) criză a identităţii. Dedublarea — 
părăsirea sinelui şi revenirea la sine — fac din joc, afirmă Jouvet, chestiunea esenţială 
căreia ar trebui să i se consacre actorul. 

Doar excesele acestei direcţii vor putea da naştere unei mişcări oponente, 
radicale, reformatoare, antirealiste cu totul: Craig îndepărtase cotidianul de pe scenă, 
făcând loc creației pure, reduse până la datele specificitätii artei teatrului, suprimând 
actorul şi exhibând în faţa spectatorilor Supramarioneta. Adolphe Appia, alături de 
Emile Jacques-Dalcroze, în atelierele de la Helleran, proclamase supremaţia teatrului 
ca artă sinestezică. Odată ivită puntea de legătură între actor, mim şi dansator, tărâmul 
convergentelor inedite a putut fi sondat de Georges Pitoëff, unul dintre cei patru 
fondatori ai Cartelului, regizorul care, după însuşirea sistemului stanislavskian şi 
frecventarea atelierului experimental al lui Meyerhold, şi-a continuat ucenicia în 
preajma lui Jacques-Dalcroze, preluând în teoria sa cu privire la teatru conceptul de 
ritmicitate. Însă, ritmul ne obligă la o reevaluare a Formei si la prelucrarea artificială a 
materialului scenic: este ceea ce va remarca Eugenio Barba în spectacolele lui Nicolai 
Evreinoff, Max Reinhardt şi Alexandr Tairov. Încă înainte de apariţia mişcării 
proletkulte din Rusia, opuse formulelor artistice anterioare Revoluţiei din Octombrie, 
Evreïnoff susținuse existenţa unui „instinct al teatralității” şi necesitatea regândirii 
artei scenice pe principiul „reteatralizării teatrului”; asemeni lui Meyerhold, 
ridicându-se împotriva teatrului realist, îl va urma pe unul dintre criticii cu o mare 
influenţă în Rusia primilor ani ai secolului XX, Valeri Briusov: conform acestuia din 
urmă, inutilă şi cu adevărat artificială nu este convenția noului teatru, ci căutarea 
disperată a naturaliştilor de a subsuma arta unui adevăr absolut şi unei realităţi ce nu 
poate fi trăită decât în afara sălii de spectacol: 


„Scena trebuie să ofere spectatorului tot ceea ce îl poate ajuta să reconstituie, 
prin imaginaţie, ambianța impusă de subiectul piesei [...]. Nu este necesar ca 
ambianța să fie suprimată, însă e nevoie ca ea să fie în mod conştient convenţională. 


Ea trebuie, chipurile, stilizată” ™. 


*% Nicolai Evreïnoff, Histoire du théâtre russe, préface et adaptation française de G. Welter, 
Paris, 1947, p. 359. V. si Denis Bablet, Esthétique générale du décore de théâtre de 1870 à 
1914, Paris, Editions du C.N.R.S, 1965, pp. 169-173. 

Spaţiul pe care-l descoperă Briusov şi Meyerhold si, în aceeaşi măsură, Evreïnoff este 
un spaţiu în care decorul asigură o plastică aparte, depăşind formele şi culorile vieţii 
cotidianului şi fiind, deci, străină transparenţei naturaliste. Aceste idei au fost 
transpuse fidel de Meyerhold la Teatrul Studio şi la Teatrul Komisarievskaia din 
Petersburg, în anii care au urmat lui 1907, în montarea unor piese ca Schluck şi Jan de 
Hauptmann sau Moartea lui Tintagiles de Maeterlinck şi l-au determinat pe regizor să 
afirme: „Teatrul este artă şi, în acelaşi timp, poate fi mai mult decât atât”*’!. 


6.1. Stanislavski 


Cercetările întreprinse de Stanislavski asupra artei actorului nu se opresc în 
perimetrul artei. Fire nevăzute ne conduc spre Pre-expresivul a fost un concept topit 
în poetica majorității marilor creatori ai începutului de secol XX: Craig îl gândise sub 
forma  Supramarionetei, Meyerhold îl formulase în cadrul antrenamentului 
biomecanic, în timp ce Stanislavski l-a pretins actorilor săi în exersarea aşa-numitele 
„acţiuni fizice”. În plus, atestarea nivelului organizatoric pre-expresiv ca suveran în 
elaborarea interpretării poate fi recunoscută în majoritatea „lecțiilor” stanislavskiene 
de pregătire a actorului şi în celebra stare de spirit creatoare”: „degajarea fizică, 
relaxarea muşchilor, deplina suprimare față de voinţa actorilor a întregului mecanism 
corporal [...], o deplină concentrare a întregii fiinţe fizice şi spirituale” vor putea să 
scurteze „distanţa” dintre actor şi personajul său. Dar, psihotehnica lui Stanislavki 
(perejvania) se referă mai puţin sau deloc la un proces de identificare servilă cu 
emoţiile personajelor. 

Conceptul „ca şi cum” a fost dezvoltat în teatru de Constantin Stanislavski, 
urmând calea memoriei afective, cu scopul de a reprezenta sentimente autentice pe 
scenă. Acest lucru presupune un număr mare de repetiţii, capabile a debloca amintirile 
ascunse în stare latentă în subconştient. Pentru aceasta va miza — în exces, uneori — pe 
coordonatele subconstientului şi pe cele ale unei veracitäti în oglindă. Prin „ca şi 
cum”, actorul sondează emoția în straturile profunde ale sinelui, pentru a conferi 
autenticitate interpretării scenice. 

Elementul creator este nevoit să se impună şi trebuie filtrat prin trăirile şi 
stările sufleteşti ale actorului. Cuvântul este legat de ceea ce se petrece în viaţa 
ascunsă a eroului, însă rostirea scenică nu poate fi detaşată de viaţa intimă a actorului. 
Prin aceasta, înțelegând cu exactitate biografia personajului, acțiunile anturate de acel 
„ca şi cum” stanislavskian trebuiesc ataşate conduitei actorului, iar gândurile la care 
aderă interpretul să preceadă verbul”. 

Şi, dacă definim arta actorului, împreună cu Radu Stanca, prin exteriorizarea 
trăirii sentimentelor, nu ne referim la „viaţa” reală a acestor sentimente. Distanţa între 
absența afectelor şi trăirea lor este complinită de „jocul” creator al actorului, un joc 
în măsură să convingă spectatorul de „veridicitatea” interpretării: 


71 Apud Béatrice Picon-Vallin, Les Larmes de Meyerhold ou les deux faces du Théâtre d'Art, 
în Georges Banu (sous la direction de), Les cité du théâtre d'art de Stanislavski à Strehler, 
Éditions Théâtrales, Académie Expérimentale du Théâtres, Paris, 2000, p. 109. 

*? Constantin Stanislavski, Viaţa mea în artă, ediţia a II-a, traducere în colectivul de redacţie 
al editurii, Bucureşti, Editura Cartea Rusă, 1951, p. 372. 

*% Ibidem, pp. 374 şi 375. 

3% Cf. M.O. Knebel, Sfaturile unui regizor, traducere din limba rusă, Bucureşti, Casa Centrală 
a Creaţiei Populare, 1954, p. 25. 

„Plăcerea pe care o resimtim în fața jocului actorului este aceea de a ne vedea 
trăite propriile noastre sentimente; şi ce e mai mult, de a ni le vedea «trăite» fără ca 
pe noi acest lucru să ne coste ceva. Pentru că, indiferent dacă actorul posedă sau nu, 
în momentul jocului, acele sentimente, pe el «trăirea» lor îl costă enorm” °”. 


Valentele afective sunt apărate de vocaţia creatoare a interpretului şi, la rândul ei, 
creația (mai precis: mizanscena) este ghidată de nevoia credibilizării interpretării, a 
redării viului istoriei reprezentate, chiar dacă aceasta însemnă, pe alocuri, exhibarea 
unor sentimente ascunse, necunoscute chiar şi celui care le trăieşte emoția. Ceea ce 
diferențiază reprezentatia teatrală, concepută în maniera lui Stanislavski, de jocul 
psihodramatic este absența unei suprapuneri necondiționate a sentimentelor 
protagonistului cu cele ale personajului. lar ceea ce le uneşte este o aceeaşi trăire a 
emoţiilor. „Felia de viaţă” de care se interesează publicul este cea care face trimitere 
la propria sa existenţă. Naturale sau doar „citate”, sentimentele în teatru şi psihodramă 
conduc la noi emoţii şi la deschiderea unor dezbateri interioare din care decizia 
spectatorului nu poate fi exclusă. 


6.2. Artaud 


Teatrul lui Artaud recuperează, în manieră originală, demersul stanislavskian, 
chiar dacă, în ceea ce priveşte creația regizorală, creatorul eşuase datorită unei 
„Fatalităţi fixate în inima proiectului”. Teatrul căruia i-a dat naștere, teatrul cruzimii, 
a căutat să recâştige dimensiunea organică a dramei şi, odată cu aceasta, să scoată la 
iveală reprezentările inconştientului colectiv. Teatrul cruzimii aparține unei doctrine 
scenocentrice, favorizând regia în dauna textului (prin aceasta teatrul fiind văzut ca 
artă totală), sondând inconştientul şi explorând spaţii ale invizibilului (ale 
fantasmelor). Datorită acestei emergente larg răspândite, teatrul cruzimii a fost 
asemănat de Artaud cu ciuma, cu o veritabilă epidemie de ciumă, capabilă să refacă 
„relaţia între ceea ce este şi ceea ce nu este, între virtualitatea psihicului şi ceea ce 
există în natura materializată”. 

Dealtfel, viziunea sa asupra maladiei apropie demersul teatral de cel al 
şamanului, vital eliberării sinelui. Prin delirul extatic al teatrului cruzimii, ființa 
umană îşi poate repera slăbiciunile, ipocrizia, „moleşeala”. Teatrul „dezleagă 
conflicte, eliberează forte, declanşează posibilități, iar dacă se întâmplă ca aceste forte 
şi aceste posibilităţi să fie negre, nu e vina ciumei sau a teatrului, ci a vieții””. 
Reprezentare a unei „dezordini” universale, teatrul devine mai apoi ex-punere a 
inconştientului colectiv: 


„O adevărată piesă de teatru zdruncină odihna simţurilor, pune în libertate 
inconştientul înăbuşit, îndeamnă la un fel de revoltă virtuală care nu poate avea, 
dealtfel, întreaga ei valoare decât dacă rămâne virtuală...*”. 


Aşadar, eliberarea spiritului nu este posibilă decât printr-o prealabilă angrenare a sa 
într-un conflict originar, nu se poate împlini decât prin procedee similare 
catharsisului. Actorul lui Artaud se regăseşte pe sine, autentic, în propriul său corp, iar 


35 Cf. Radu Stanca, Interiorizare şi exteriorizare în jocul actorului, în: Aquarium. Eseuri 
programatice, selecţia textelor şi cuvânt înainte de Ion Vartic, ediţie îngrijită de Marta Petreu, 
Cluj, Editura „Biblioteca Apostrof”, 2000, p. 160. 

36 Moulnier, Laurence; Maurin, Frédéric, Antonin Artaud le taraud du néant, în 
„Thââtre/Public”, n° 141, Mai-Juin, 1998, pp. 50. 

37 Antonin Artaud, Teatrul şi dublul său, p. 24. 

*% Antonin Artaud, Teatrul şi dublul său, p. 27. 

3P Antonin Artaud, Teatrul şi dublul său, p. 25. 

prin mişcarea sa scenică ne apare ca metaforă vie şi actualizare a unei producții a 
ficţiunii. 

Prin Teatrul şi dublul său a încercat să se elibereze de constrângerile teatrului 
psihologic, în fapt să depăşească limitele realității superficiale. Absolutul vizat de 
Artaud „descrie acest loc în care nici scriitura, nici spectacolul nu se vor putea 
împlini. El reprezintă utopia pozitivă a neantului”, iar inexprimabilul se confundă cu 
„ireprezentabilul teatral”. Dezinteresat de forma şi emoția estetică pe care teatrul 
convențional o susținea, Artaud a dorit să vadă dincolo de dialog, dincolo de 
conceptele culturale ale vremii sale, dincolo de schimbul „intelectual” de idei. E 
necesar ca teatrul „de bulevard” să fie suprimat, întrucât păstrează spectatorul într-un 
soi de imobilism, obligându-l chiar la o complicitate păguboasă cu o viață socială 
conformistă. Teatrul cruzimii nu-i oferă spectatorului „plăcerea? contingentelor 
sociale şi nu se află în cutarea unei beatitudini. Spectatorului îi sunt îndepărtate 
obloanele inconştientului (şi, în acest sens, teatrul cruzimii este chiar „teatrul 
preferenţial al răului”) şi abandonat torturii angoaselor şi conflictelor: „Propun aşadar 
un teatru în care imagini fizice violente sfărâmă şi hipnotizează sensibilitatea 
spectatorului, prins înăuntrul teatrului ca într-un vârtej de forte superioare”*!. Iar 
aceasta nu se poate realiza decât printr-o regândire a teatrului în dimensiunea sa 
ritualică şi sacră, aşa cum apare în tragedia antică şi în dramele orientale. Aici poate fi 
recuperat gestul incantator, magic, misterios, al unui actor ce-şi doreşte cufundarea în 
puritatea originară a naturii omului. Lupta sa este aceea de reîntregire a „eului” 
interior. 

Artaud ne atrage atenţia asupra unei realități disociate de real, o realitate 
metafizică, epidemică în egală măsură, în care conflictele noastre sunt absorbite de 
textura unor drame originare. Teatrul „ca şi ciuma, reface relaţia între ceea ce este şi 
ceea ce nu este, între virtualitatea posibilului şi ceea ce există în natura materializată; 
[...] teatrul este deci o impresionantă chemare de forte care readuc spiritul, cu ajutorul 
exemplului, la izvorul conflictelor sale”**?. 

Artaud nu vorbeşte despre vindecare prin teatrul cruzimii (chiar dacă, în 
subtext, despre aş ceva este vorba), ci despre o utilizare magică a punerii în scenă“, 
despre dans, muzică şi cuvânt, cu ajutorul cărora se recâştigă energii „care, la urma 
urmelor, creează ordinea”***. Prin teatrul său, Artaud exprimă cu luciditate (cu o crudă 
luciditate!) „adevărurile secrete” ale vieții, de a aduce în faţa conştiinţei mărturisirile 
inconştientului, de a recompune o lume în care realul şi irealul să aibă acelaşi sens, 
întrucât „un gest făcut nu se reîncepe de două ori”. 


6.3. Grotowski 


Ghidându-se după principiile unor aşa-numite „improvizații organice”, 
oponente canoanelor culturale ale teatrului formal european, Jerzy Grotowski a tentat 
— prin Akropolis (1962), Dr. Faustus (1963), Prințul Constant (1965) şi Akropolis 
cum figuris (1969) — limitele unui spectacol para-teatral. Această „improvizație 
organică” se sprijină pe un număr de exerciţii fizice şi vocale la care iau parte toţi cei 
prezenţi: 


380 Moulnier, Laurence; Maurin, Frédéric, Antonin Artaud le taraud du néant, în 


„Thââtre/Public”, n° 141, Mai-Juin, 1998, pp. 50. 

381 Antonin Artaud, Teatrul şi dublul său, p. 67. 

* Antonin Artaud, Teatrul şi dublul său, pp. 24, 26. 
383 V, Antonin Artaud, Teatrul şi dublul său, p. 60. 
* Antonin Artaud, Teatrul şi dublul său, p. 65. 

385 Antonin Artaud, Teatrul şi dublul său, p. 62. 

„Care sunt trăsăturile para-teatrului? — se întreabă Grotowski. Una dintre ele 
este unitatea de timp, spaţiu şi acţiune, în sensul că, ceea ce se întâmplă, se întâmplă 
în acelaşi timp, tuturor. Para-teatrul nu este o imitație sau o invocare a unei alte 
realităţi; în această activitate nu există diviziune între «actori» şi «observatori»; toți 
cei prezenți sunt participanţi activi”. 


Prin activităţile para-teatrale se ajunge la un model terapeutic integrat? care — susţine 


Steve Mitchell — îmbină trei categorii de activităţi: cele de provocare fizică, bazată pe 
Joc şi improvizații şi urmând să stimuleze percepțiile senzoriale şi tactile; apoi sunt 
cele care implică nivelul cognitiv-verbal şi, în fine, cele care tintesc structura afectivă, 
bazală a participanților, sugerând împărtăşirea träirilor emoţionale. Prin noua sa 
formulă teatrală, Grotowski a dorit să elimine cu totul distanța public-scenă, susținând 
importanța experienţelor comune. Acelaşi îşi va concretiza opţiunea în aşa-numitul 
„Teatru al Surselor”, orientând participanţii spre izvoarele vieții şi consumând 
reprezentatia ca eveniment originar. 

Unul dintre proiectele interesante ale Teatrului Laborator a fost cel inițiat de 
Jacek Zmyslowski în 1978, numit „Proiectul Muntele”. Acesta a fost conceput în trei 
etape: cea dintâi, „Veghea de noapte”, urma îndeaproape regulile ,improvizatiei 
organice”, în cadrul unor şedinţe lunare; în această fază s-a dorit exersarea mijloacelor 
de „descărcare? şi de stimulare a procedeelor de auto-expresie. Participanţii la 
exerciții se bazau pe reacția lor imediată, valorizând resursele unui hic et nunc 
autentic: 


„Există o cameră slab luminată, câteva figuri ce stau tăcute pe duşumea. Nu 
ştii cum să te comporti, aşa că aştepţi primul semn. Stai imobil şi tensionat şi te 
scufunzi în tine însuţi, te închizi în faţa celorlalți şi eşti oarecum stânjenit: îți laşi 
ochii în jos şi priveşti pe furiş. Perioada în care nu se întâmplă nimic — cel putin 
vizual — este foarte dificilă ... Este un timp al îndoielilor care te copleşesc, o revelaţie 
gradată prin neîncrederea în tine însuţi şi în cei din Jur, iar apoi, încet, se intră într-o 
acțiune care, gradat, îi cuprinde pe toţi. Există o mişcare, voci, sunete, uneori câte un 
instrument. Şi o cameră complet goală. Câteodată se întâmplă să trecem de punctul în 
care ceeace este planificat, învăţat, prezis, ajunge la un final. lar apoi atingem 
necunoscutul... 


Cea de-a doua fază a proiectului, „Calea”, se constituie ca o călătorie de două zile la 
un castel dintr-un spațiu montan. Aici debutează a treia etapă, derulată de-a lungul a 
mai multor zile. Activităţile urmează, oarecum, principiul libertății totale: 


„Exista întotdeauna posibilitatea ca orice participant să inugureze, să se 
alăture sau să părăsească o şedinţă de lucru. Pe măsură ce oamenii aşezaţi în anexă 
devin conştienţi de sunetele activităţii fizice — picioare care aleargă, ritmuri de dans, 
probabil chiar tobe — ei se retrag încet spre ei înşişi. Există o tăcere absolută în 
cameră. Toate impulsurile — de la expresie, contact, sträduintä fizică, dezarmare, 
expunere — au fost canalizate spre o acţiune dinamică fizică, în funcţie de nevoile 
participanţilor." 


Un alt atelier din cadrul Teatrului Laborator, condus de această dată de 
actorul-fetiş al lui Grotowski, Ryszard Cieslak, s-a numit „Labirint”. Bazându-se pe 


* Jerzy Grotowski, The Laboratory Theatre: 20 Years After: A Working Hypothesis, Talk, 
Published in Polityka, 1980. 

57 Cf. Steve Mitchel, Therapeutic theatre, p. 65. 

388 Jennifer Kuniega, The Theatre of Grotowski, London and New York, Methuen, 1985, p. 
10. 

* Jennifer Kuniega, The Mountain Project, Dartington Theatre Papers, 2" series, vol. 9, 
1978, p. 13. 

exerciții fizice (dealtfel, acestea au şi fost denumite „exerciţii plastice”), training-ul 
propus de Cieslak dorea punerea în lumină a spontaneitätii gestuale, „expresia 
imediată”. Aceasta era însă corijată de un soi de „ceremonie initiaticä tibetană” şi 
viza din partea întregului grup un tel ideatic, o „stea” călăuzitoare. 

Prin teatrul pe care l-a practicat, Grotowski a redefinit relația scenică, 
insistând asupra autenticității întâlnirilor, pentru ca mai apoi să anunţe un „teatru al 
izvoarelor”, în fapt un teatru al surselor vieţii. Pentru aceasta, actorii săi au fost 
nevoiţi să se implice scenic în propriile drame, desigur apelând la o paletă largă de 
metode şi procedee, care vizează experienţele organice primitive, ritualurile, 
ceremoniile religioase etc. 

Chiar dacă exerciţiile lui Grotowski par, într-o oarecare măsură, îndepărtate de 
lecţiile lui Stanislavski, ele au o aceeaşi sursă de recuperare a sinelui, dincolo de 
forma evenimentului: pre-expresivul. Performerul „teatrului sărac” compensează 
lipsa de continuitate între teatrul ritualic şi teatrul ceremonial. Singura logică spre care 
îşi îndreaptă pre-expresivul atenţia este cea interioară, capabilă a escalada „blocajele”: 


„Nu există o diferență în timp între impulsul «interior» şi reacția 
«exterioară», în aşa fel încât impulsul este în acelaşi timp reacție. Impulsul şi acţiunea 
acționează împreună: corpul dispare, arde, şi spectatorul nu vede decât o serie de 
impulsuri vizibile”. 


6.4. Eugenio Barba 


Teatrul lui Barba este un teatru al prezenţei, cu tot ce implică acesta: mişcare, 
statică şi, peste toate, energie corporală. Punând semnul de egalitate între memorie şi 
cunoaştere, teatrul său conservă un aer sacru, religios în parte, grație întâlnirilor 
pascale din Gallipoli, satul copilărie sale din sudul Italiei: 


„Faptul de a fi împreună cu alţii, de a ne simți uniți, de a fi pärtasi la acelaşi 
lucru, îmi procură o senzație care astăzi încă face să-mi vibreze simţurile şi 
subconstientul lor””. 


Barba vorbeşte — chiar dacă nu se exprimă întocmai — despre o personalizare a 
energiei şi despre un moment în care interpretul beneficiază de potenţialul său 
energetic pentru „urcarea în grad” şi relevarea unui nivel pre-expresiv multivalent. 
Cele două tipuri de energii, Animus şi Anima produc echilibrul între două răspunsuri 
ce aparțin adevărului unic. Dar, interesul actorului lui Barba nu este pentru vreuna 
dintre extreme, pentru un plus sau minus, pentru lumină sau întuneric, pentru tinerețe 
sau bătrâneţe, pentru keras şi manis, ci pentru plaja de nuanţe care le uneşte. 

Două întâlniri au marcat teatrul antropologic inițiat de Eugenio Barba. Cea 
dintâi este cea din 1961, când, de-a lungul a trei ani, la Opole, în Polonia, se alătură 
lui Jerzy Grotowski. A doua este oferită de călătoria sa în India (în 1963), care i-a 
deschis perspectivele teatrului kathakali, un amestec de cânt, dans şi teatru, la care se 
alătură experienţele miturilor greceşti şi ale catharsis-ului samanic. Ca o consecință a 
descoperirii teatrului indian, Barba va înființa, la Oslo, Odin Teatret, un teatru pe care 


#0 Cf. Steve Mitchel, Therapeutic theatre. A paratheatrical model of dramatherapy, în 
Dramatherapy. Theory and practice, edited by Sue Jeannings, vol. 2, London and New-York, 
Routledge, 1992, p. 55. 

31 Jerzy Grotowski, Spre un teatru sărac, traducere de George Banu si Mirella Nedelcu- 
Patureau, prefaţă de Peter Brook, postfață de George Banu, Bucureşti, Editura Unitext, 1998, 
p. 10. 

2 Eugenio Barba, O canoe de hârtie. Tratat de antropologie teatrală, traducere din limba 
italiană şi prefaţă de Liliana Alexandrescu, Bucureşti, Editura Unitext, 2003, p. 20. 

îl va muta doi ani mai târziu la Holstebro, în Danemarca; mai apoi, în anul 1979, va 
fonda ISTA (Şcoala Internațională de Antropologie Teatrală), cu scopul de a transfera 
spectacolul teatral (aşa cum apare el în cultura europeană, asiatică etc.) în spațiul 
cercetării antropologice. Se ştie, căutările de la Odin Teatret (dar şi din restul 
instituțiilor pe care le-a facut celebre în întreaga lume) au vizat forme şi stiluri teatrale 
dintre cele mai variate. Adulat sau acuzat pentru sincretismul spectacolelor sale 
„antropologice”, Barba a dorit, mai degrabă, să aducă la lumina scenei ceea ce tehnica 
actorului ascunde, elementele de „adevăr” care suscită, în cercul vieţii, expresii 
artistice proprii unor ţinuturi îndepărtate, ale Indiei, Europei, Braziliei sau Orientului 
Extrem. O dată cu introducerea termenului de antropologie, teatrul este cuplat în mod 
necesar unei mişcări corporale extra-cotidiene. 

Prin aceste elemente trans-culturale, pregătirea scenică este îndreptată de o 
„tehnică a tehnicii” de joc, ceea ce face din antropologia teatrală un domeniu 
preocupat de „studiul comportamentului pre-expresiv al ființei umane în situația de 
reprezentare organizată”**. Explicaţia lui Barba ne aminteşte din nou de pre- 
expresivitatea teatrului şi de corpul cotidian al actorului, transformat în „corp-spirit 
scenic”. Ca „imaginar” al conştiinţei, pre-expresivitatea nu-şi încetează efectele la 
încheierea pregătirii spectacolului, ci se regăseşte în imaginea scenică finală: 


„Nivelul pre-expresiv este deci un nivel operativ; nu e un nivel care poate fi 
separat de expresie, ci o catagorie pragmatică, o practică ce tinde să dezvolte şi să 
organizeze, în cursul procesului, bios-ul scenic al actorului şi să dea naştere la noi 
relaţii şi la semnificaţii neasteptate”**. 


Postura spre care îşi conduce actorii este aşa-numitul sats, acumulare de 
energie sau „pregătire” (amintind din de Meyerhold şi de termenul oktaz, impus de 
acesta): genunchii, foarte putin flexati, rețin mişcările din urmă, pregătindu-le pe cele 
următoare, într-o concentrare de energie necesară menținerii echilibrului: 


„Sats este momentul în care acțiunea e gândită de întregul organism, care 
reacționează prin tensiuni chiar în nemişcare. Este punctul în care ne-am decis să 
trecem la faptă. E o angajare musculară, nervoasă şi mentală dirijată către un obiectiv. 
E încordarea sau concentrarea din care va tâsni acţiunea. E resortul gata să se 
declanseze”**, 


Însă, pentru actor, sats, nu se consumă doar la nivelul articulaţiilor, nu tensionează 
doar musculatura picioarelor sau a bazinului, ci se prelungeşte în întregul corp. Vizibil 
în acuitatea privirii, nu ia spectatorul pe nepregătite, nu-l bruschează cu reacții 
neaşteptate. Există un compromis între vizibil şi invizibil, între gândire şi acțiune, 
între tensiunea progresivă a interpretului şi retragerea securizantă a spectatorului în 
întunericul sălii. Absența lumii, obscuritatea, învăluie spectatorul cu propriile sale 
suspiciuni, lăsând eului cale liberă de a se elibera din strâmtoarea conştiinţei. 
Încetarea unei acțiuni se face treptat şi abia în clipa în care o nouă acţiune este deja 
începută. Permiţând transferul de energie de la o clipă la alta, de la o formă 
(pre-)expresivă la alta, sats înseamnă „preludiul” întâlnirii actorului cu spectatorul 
său. Extensia teatralitätii (a extra-cotidianului) actorului este urmată de o extensie a 
capacităților perceptive ale actorului. Se poate vedea, referirile creatorului 


3 Eugenio Barba, O canoe de hârtie, p. 31. 

* Ibidem, p. 165. 

*% Ibidem, p. 164. V şi Eugenio Barba, Nicola Savarese, Dictionary of Theatre Anthropology: 
The Secret of the Performer, traslated by Richard Fowler, London&New York, Routledge, 
2004, pp. 152-153, 186-204. 

*% Eugenio Barba, O canoe de hârtie, p. 91. 

antropologiei teatrale la Meyerhold sunt dese: biomecanica, îndreptarea teatrului spre 
polii unei reprezentații străine formulelor consacrate (obediente realismului) îi relevă 
creatorului de la Odin Teatret „esenţa mişcării scenice, bazată pe contraste”. 

Teatrul, ne repetă cu insitentä Zeami, cel spre care priveşte cu insistență Barba 
(dar şi Kleist, într-o altă formă, printr-un circuit neclar al timpului) este arta esentelor 
şi a semnelor imponderabile. Aflat aproape de concepţia lui Diderot (care invoca jocul 
actorului ce se stăpâneşte pe sine — „l'homme qui se possède”), maestrul teatrului nô 
recomandă interpretilor o permanentă disciplină interioară, favorabilă momentului 
unic al reprezentatiei: „E clipa când sufletul nerăbdător al privirilor este sorbit în tăria 
simtirii actorului”*%, ordonarea lucrurilor şi a întâmplărilor favorizând restabilirea 
ordinii spiritului. Barba numeşte al doilea actor, waki, Omul fără însuşiri, cel care, 
căutând adevărul, îşi reprezintă absența; drumul său este un drum inițiatic, de 
recuperare a unui spațiu originar, considerat Centrul Lumii. Contactul cu solul este 
esențial. Ceea ce poate să pară un mers nenatural, o găselniță spectaculară, 
concentrează date esenţiale ale teatrului n6 şi kabuki: picioarele lipite de sol, ridicarea 
abia perceptibilă a părții anterioare a tălpilor menţin legătura cu lumea prin energia 
vitală, koshi. Cele trei etape pe care actorul nô le parcurge, jo-h-kyu, dau ritm acțiunii 
şi reiau, în formă diferită, fazele tragediei clasice: întâlnirea a două forţe contrare; 
ciocnirea (agon-ul) sau eliberarea energiilor şi reechilibrarea forţelor şi pregătirea 
unui nou impact (sats). 

Este inerent, în acest joc, schimbul mästilor şi al abandonării vesmintelor, într- 
o dialectică a dublului. Rostul ultim nu este al unei exhibări gratuite, ci acela de a 
face, pe cât posibil, vizibilă intentionalitatea creatorului. Este binecunoscută 
simbolistica cifrei doi, dialectica pe care o reclamă, forța cu care dă viață unor 
reprezentări înstrăinate de practica cotidiană. De altfel, în teatrul japonez, la care 
Barba revine cu insistență, relaţiile diadice sunt fundamentale: întotdeauna va exista 
un sus şi un Jos, un înainte şi un înapoi, un trecut şi un viitor, imprimând spectacolului 
de teatru o „armonie disonantă”**. Cifra doi stă la baza genezei, dar semnifică şi 
închiderea, moartea. Ca urmare, mişcare scenică va fi gestionată de această legătură 
disonantă — hippari hai — între participanţi. Orice întâlnire este o întâlnire a 
opozitiilor, ceea ce menţine într-o „trezire” continuă simţurile interpretilor. În mod 
firesc, se vorbeşte în teatrul antropologic de nevoia consumării unor însemnate 
energii, chiar dacă aceasta va însemna suferință (durerea, afirmă Barba, este indiciul 
unei poziții corecte) şi chiar dacă momentele de risipă sunt însoţite de false relaxări, 
de „reţineri” capabile a restitui energiile ascunse. Eugenio Barba reproduce sfatul lui 
Louis Jouvet: 


„Actorule, frate, tu nu trăieşti decât din contrarietate, din contradicții şi 
constrângeri. Tu nu trăieşti decât contra”. 


Abandonându-se pe sine ca ființă socială, actorul se consacră unui imaginal al forțelor 
ascunse, ceea ce îl obligă atât la îngrădirea spontaneitätii şi a reacțiilor instinctive cât 
şi la o echilibrare a respirației: 


„A omorâ ritmul înseamnă de fapt a crea o rezistenţă, o serie de tensiuni care 
împiedică fluxul cuvintelor să coincidă cu acţiunile care îl însoțesc, şi împiedică 
mişcările dansului să se sincronizeze automat cu cadentele muzicii. A omorâ 


#7 Eugenio Barba, O canoe de hârtie, p. 47. 

8 Teatru Nô, cuvânt înainte, selecţie, traducere si note de Stanca Cionca, Bucureşti, Editura 
Univers, 1982, p. 7. 

* Eugenio Barba, O canoe de hârtie, p. 48. 

*% Apud Eugenio Barba, O canoe de hârtie, p. 50. 

respirația înseamnă, printre altele, a încetini sau a reţine expiratia — care e relaxare — 
printr-o forță contrarie” *". 


Ritmul este, în exprimarea lui Bachelard, „teatralizare a respiraţiei”*?. Cele două 
momente ale respirației, suprapuse ritmului, sunt consubstantiale, afectarea unuia 
producând o sensibilă subminare a ritmului. Dacă prefigurăm o „psiho-tehnică”, 
aceasta este îndreptată spre coordonarea mişcărilor fizice şi pe stabilirea unui centru 
energetic al corpului (al fiintei!). Antropologia teatrală priveşte corpul ca „edificiu” al 
unui realități în permenentă metamorfoză, „ea reduce totul la materialitatea bios-ului 
scenic”. Dacă Barba dedică în O canoe de hârtie un întreg capitol energiei, o face 
din dorința de a-l conştientiza pe actor de utilitatea acestei „închipuiri”, de modul în 
care „gândirea noastră [1.e. energia — n.m.] ne modelează gesturile în acelaş fel în care 
degetul sculptorului modelează forme; iar corpul nostru sculptat din interior, se 
dilată”, transformând bios-ul natural în bios scenic. Ansamblul de gesturi şi mişcări 
formale, kata, schiteazä mecanica expresivitätii şi se pune în slujba „mişcării 
interioare”; în fine, se consacră ca sursă a energiei creatoare. 

Asupra acestei teze a concentrării energiilor se va opri şi Dario Fo. Comicul, 
farsa, grotescul vor fi instrumentele prin care va evita pericolul eliberării tensiunilor, a 
suferinţei. Teatrul său se apără împotriva efectelor catharsisului, preluând un spațiu 
îngust, al tragicului (ca în Moartea accidentală a unui rebel), însă al unui tragic 
îmbrăcat în haina comicului. 

Memoria „fizică” (durerea, senzația de căldură etc.) este cea prin care materia 
şi spiritul îşi dispută adevărul, din nevoia de a fixa un acasă printre şi alături de 
ceilalți: 

„Necesitatea de a înțelege poziţia celorlalți față de mine a devenit o ocupaţie 
cotidiană ca îmi ținea toate simţurile treze. Mă făcea să percep cele mai mărunte 
impulsuri, reacțiile inconştiente, «viața» tensiunilor celor mai microscopice care 
căpătau, în ochii mei de observator atent, semnificaţii şi intenţii”. 


Încărcătura mesajului transmis prin gest este cel puţin egală celei pe care o posedă 
verbul. Echivalenta spre care actorul este chemat să evolueze este cea dintre emoția 
ascunsă şi exprimarea ei scenică. Neaşteptat, interpretarea nu exclude în acest 
moment o fărâmă din distantarea brechtiană, nivelul pre-expresiv servind atât 
identificării cât şi înstrăinării. Însă, nu interesează efectul de adevăr al interpretării şi 
nici judecata critică (aşa cum o vedem în teatrul epic), ci realul acțiunii. Dacă 
întâlnirea corp-spirit este susținută la nivelul pre-expresivității, cea dintre actor şi 
spectator nu poate fi satisfăcută decât la nivelul expresivitätii. Şi, de oricâtă lealitate 
va da dovadă actorul, un loc anume va rămâne ascuns privirii spectatorului, un loc pe 
care-l va păstra doar pentru sine; este vorba de „un oraş pe care-l cunoaşte în toate 
unghiurile şi cu toate culorile lui; o secvență de imagini, ritmuri, sunete, care nu-i 
aparține decât lui, compusă din detalii pe care le montează, repetă accelerează, 
încetineşte; feţele pe care le vede şi revede; dialogurile pe care le poartă cu sine 
însuşi; experienţele care prevestite ar părea banale; percepțiile impulsurilor, ale 
schimbărilor de direcție, ale orientărilor care se modifică. Orizontul lui privat. Un 
pământ pe care poate să-şi sprijine solid picioarele ca să zboare”. 


“1 Eugenio Barba, O canoe de hârtie, p. 60. 

42 Gaston Bachelard, Poetica spațiului, p. 235. 
* Eugenio Barba, O canoe de hârtie, p. 78. 

* Eugenio Barba, O canoe de hârtie, p. 84. 

*% Eugenio Barba, O canoe de hârtie, p. 24. 

*% Eugenio Barba, O canoe de hârtie, p. 178. 

In explicaţiile sale teoretice, Barba nu se fereşte să apeleze, dacă-i serveşte 
unei bune ilustrări, paradoxul, pentru ca apoi concentrându-se pe funcțiile şi tehnica 
actorului, să lanseze o afirmaţie menită a ne lăsa perplecsi: 


„Materia primă a teatrului nu e actorul, spațiul, textul, ci atenţia, privirea, 
auzul, gândul spectatorului. Teatrul este arta spectatorului [s.m.]”*?. 


Or, nimic nu este potrivnic principiilor sale, întrucât rostul reprezentatiei nu se dezice 
de la misiunea sa, aceea de a da privitorului instrumentele adecvate explorării 
afectelor şi judecăților proprii. Modul în care ne întoarcem spre trecut, insistă Barba, 
„firul” pe care îl alegem, va indica şi reperele propriei noastre etici. 


6.5. Peter Brook 


Peter Brook, în Spațiul gol (1972), discută despre nevoia de a face din teatrul 
oficial un teatru imediat: 


„Reprezentaţia este momentul în care ceva este reprezentat, când ceva din 
trecut este arătat din nou, când ceva care a existat odată, este acum. Căci reprezentatia 
nu este o imitare sau o descriere a unui eveniment trecut, reprezentatia neagă timpul. 
Ea aboleşte diferenţa dintre ieri şi azi, ia o acţiune de ieri şi o face să retrăiască azi în 
tote aspectelesale, inclusiv spontaneitatea. Cu alte cuvinte, o reprezentaţie este ceea 
ce şi spune cuvântul: a face prezent un lucru. Observăm cum această reînnoire a vieții 
este ceea ce neagă repetiţia şi cum ea se aplică la fel de mult repetitiei ca şi 
spectacolului”, 


Tema „întâlnirilor autentice” actor-spectator a preocupat întreg teatrul 
secolului XX, uneori luând o formă à l'envers, ca în teatrul epic brechtian şi în 
„distanțarea” preconizată de acesta. Cu Spațiul gol, Peter Brook a încercat să 
reformuleze misiunea artei teatrale, aceasta părând a descrie doar „o diferență practică 
între actor şi public, nu o diferență fundamentalä”*®. Asemenea lui Artaud, Brook 
invinoväteste teatrul timpului său, acuzându-l de „lipsă de viață”, de incapacitatea 
acestuia de a reprezenta dorințele noastre ascunse. În opinia sa, individualismul 
societății occidentale si absența unor repere existențiale comune au edulcorat valorile. 
În finalul cărți sale, Spațiul gol, Brook formulează: Teatru = Rra, ceea ce marchează 
cele trei etape ale procesului creației teatrale: repetiție, reprezentare, asistenţă. 
Repetitia se referă la activitatea de zi cu zi, monotonă, însă necesară dobândirii unei 
libertăți creatoare si a sansei de a atinge perfecțiunea. Reprezentarea este urmarea 
firească a repetiției; ea înseamnă o re-prezentare a unor lucruri petrecute înainte de 
ridicarea cortinei. Prin suprapunerea paradoxală a unui timp de acum si de atunci, 
reprezentarea suspendă durata: 


„Căci reprezentatia nu este o imitare sau o descriere a unui eveniment trecut, 
reprezentatia neagă timpul. Ea aboleste diferența dintre ieri si azi, ia o acțiune de ieri 
şi o face să retrăiască azi în toate aspectele sale, inclusiv spontaneitatea. Cu alte 
cuvinte, o reprezentație este ceea ce si spune cuvântul: o face prezent în lucru”. 


Asistenţa validează funcţia estetică şi ontologică a reprezentatiei. Prezența este 
dată de însoţire, iar această însoţire implică deplin publicul. Asistenţa este cea care 
înlocuieşte receptarea pasivă a reprezentatiei cu o receptare activă. Spectatorul preia 
„ceva”-ul scenic, pentru a da viaţă reprezentatiei scenice şi pentru a îndepărta distnta 


*7 Eugenio Barba, O canoe de hârtie, p. 70. 
* Peter Brook, Spaţiul gol, p. 125. 
* Peter Brook, Spaţiul gol, p. 121. 
+19 Peter Brook, Spaţiul gol, p. 125. 

dintre sine şi scenă. Sala „a venit dintr-o viţă exterioară teatrului, care e esențial 
repetitivă, pentru a intra într-o arenă specială unde fiecare moment este trăit mai clar 
şi mai intens. Sala îl asistă pe actor şi, în acelaşi timp, actorul asistă publicul“!!. 

Brook a tintit spre un „limbaj pre-verbal” şi spre tehnici non-verbale, capabile 
a sonda zone necunoscute ale vieţii afective. Pentru aceasta a recurs la experienţe 
ritulice şi religioase. 


6.6. Alexandro Jodorowski şi „teatrul panicii” 


Personalitate complexă, pictor, cineast, specialist în tarot, scriitor, scenarist, 
inventator al „psihomagiei”, Alejandro Jodorowski, născut la 7 februarie 1929 în 
Chile, din părinți ruşi emigranţi, şi-a început cariera teatrală în cadrul trupei „Mime 
Marceau”, pentru care a scris câteva scenarii de pantomimă. În anul în 1962, împreună 
cu Fernando Arrabal şi Roland Topor va creea grupul „Panique”, moment din care îşi 
va diversifica preocupările, favorizate fiind pictura (benzile desenate), happeningul, 
filmul etc. 

Jodorowski a înființat şi un celebru „Cabaret mistic”, în care, săptămânal, se 
reprezentau spectacole one-man-show, pline de glume metafizice. Acest cabaret s-a 
continuat cu Teatrul tămăduirii, foarte asemănător „spectacolelor” de psihodramă, 
prin care „interpretul” reface atmosfera propriului mediu familial, printr-un dialog cu 
spectatori aleşi la întâmplare şi transpuşi în rolul unor membrii ai familiei acestuia. 


„Teatrul este o forță magică — afirmă Jodorowski —, o experienţă personală 
intransmisibilă. El aparţine întregii lumi. Este suficient să te decizi să actionezi aşa 
cum o faci în viaţa de zi cu zi, pentru ca această forță să-ţi transforme viaţă. E timpul 
acum să o rupi cu reflexele condiţionate, cu cercurile hipnotice, cu autoconceptiile 
eronate”? 


Prin teatrul tămăduirii, Jodorowski propune actorilor transformarea calitativă 
a vieții lor şi, examinându-i, le prescrie o serie de exerciţii „psihomagice” (ca 
exemplu: le cere ca timp de câteva zile să se comporte într-o manieră străină de cea cu 
care au fost obişnuiţi): „Astfel, creez peste personaj o persoană destinată să viziteze 
viaţa cotidiană şi să o amelioreze [...] dând instrucţiuni persoanelor, pentru ca ele să se 
elibereze de personajul lor şi să se comporte ca ființe autentice în comedia existenţei. 
Calea pe care el le-o ofer este cea a imitaţiei”"!5. Jodorowski nu doreşte să aplice o 
metodă terapeutică riguros ştiinţifică, ba dimpotrivă: 


„Arta care devine terapie nu mă interesează, ceea ce mă interesează este 
terapia convertită în artă”"?. 


Prin aceasta, teatrul ajunge locul de unde poţi pătrunde, nepedepsit, în 
intimitatea Celuilalt. Mai mult, îți permiti luxul de a dialoga cu Altul de altundeva şi 
altcândva într-un loc al întâlnirii care este chiar înăuntrul tău. 

În practica terapeutică, protagoniștii aleg ca participanţi activi pe aceia care 
refac cel mai bine grupul din care provin. Locul pe care fiecare îl ocupă pe scenă 
descrie, într-un fel, un arbore genealogic, cumulând relaţii nevăzute, sesizabile doar 
printr-o reinterpretare a inconştientului şi a „familiei” din sinele nostru. Care este 
misiunea pe care fiecare dintre noi o are de dus la bun sfârşit? — se întreabă 
Jodorowski şi tot el răspunde: „Este aceea de a face pace cu propriul meu inconştient. 


"11 V, Peter Brook, Spaţiul gol, p. 126. 

+ Alejandro Jodorowski, La danse de la realité, Albin Michel, Paris, 2002, p. 193 
43 Alejandro Jodorowski, La danse de la realité, p. 196. 

44 Alejandro Jodorowski, La danse de la realite, p. 196. 

Nu de a deveni autonom faţă de acest inconştient, ci de a-l face aliatul meu” şi de a 
curäti arborele de tot ceea ce ne poate altera devenirea. 

Théâtre panique este conceput pe principiile terapiei comportamentale. Iar 
cuvântul „panică” este vehiculat de Jodorowski nu doar pentru a-şi declara atitudinea 
negatoare față de un social rebarbativ, ci şi pentru a scoate spectatorul din starea de 
pasivitate, propunându-i să-şi investigheze profunzimile sinelui şi să-şi descopere 
acele elemente care îl ataşează inconştientului colectiv. Prin spectacolele happening, 
creatorul teatrului tămăduirii nu a dorit să atingă o stare în care visul se confundă cu 
realitatea, ci, în maniera sa originală, să repete convingerea lui Arrabal că „visul face 
parte din viaţă”. O viziune asemănătoare a putut fi întâlnită la vechii greci, în celebrul 
dicton „cunoaşte-te pe tine însuţi”, prin care destinul individului este legat de cel al 
universului. „Cunoaşte-te pe tine însuţi” înseamnă, înainte de toate, să-ți asumi 
limitele şi distanța faţă de lumea zeilor. 

În discursul lui Jodorowski apare un termen esenţial pentru înţelegerea 
sensului pe care acesta îl dă creaţiei şi, totodată, existenţei: „transgenealogia”. 
Conceptul său este mai curând o metodă de punere în acord a corpului cu spiritul 
fiintei umane (v. şi noţiunea de „corp-spirit” la Eugenio Barba), prin toate 
manifestările sale, datorate ascendentilor, celor care par a fi „uitaţi” dar care, în fapt, 
sunt prezenţi aici şi acum, în noi înşine. „Arborele sunt eu” — îi plăcea lui Jodorowski 
să afirme. A privi spre rădăcini şi spre cei care compun „arborele familial”, în maniera 
în care privesc orientalii spre Budha, iată care este punctul de pornire într-o căutare 
transgenerationalä. Într-un interviu, Jodorowski mărturiseşte: „O dată ce devenim 
conştienţi că purtăm în noi înşine un întreg arbore genealogic şi că putem expulza 
suferințele pe care acest arbore ni-l provoacă, aşa cum am expulza demonii, totul se 
poate schimba dintr-o dată. Dar aceasta nu ne scuteşte să muncim enorm cu noi 
înşine”. „Defrişarea” arborelui genealogic presupune un act îndrăzneţ, lichidarea 
temerilor şi întreținerea unei voințe care şterge orice tendință spre anxietate: „În acest 
baraj, făcut dintr-o mulțime de morți, veţi întâlni spectrul părinților voştri, al bunicilor 
voştri şi al străbunilor voştri... Trebuie să aveţi curajul şi energia de a vă opune lor şi 
de a le spune: «Gata! Nu voi mai mânca din această farfurie murdară! Ajunge»”. 
Desigur, în gândurile lui Jodorowski se poate citi influența lui Arrabal, cel care 
propusese cândva preschimbarea voinţei individuale cu cea a voinţei colective. 

Fiinţa umană, crede Jodorowski, se trezeşte încorsetată mai putin de probleme 
personale şi mai mult de cele ale familiei. De aceea, „inconştientul familial” de-joacă 
interesul individual. Perspectiva unei vini tragice se întrezăreşte în discursul 
creatorului, perspectiva unei vini care se întinde peste generaţii şi care ridică 
problema responsabilității propriilor noastre gesturi, a propriilor noastre decizii. 
Totuşi, uneori în opiniile sale resimtim impactul unor idei freudiene sumar înţelese, 
adaptate la prima mână, cum este atunci când justifică abuzul unui adult prin 
întâmplările nefericite din copilăria acestuia. 


6.7. Augusto Boal: de la „teatrul forum” la „teatrul oprimatilor” 


Născut în 1931 la Rio de Janeiro, cu studii de inginerie chimică, cursuri la 
Actors Studio şi la School of Dramatic Arts din Columbia University, Augusto Boal 
se va întoarce în ţara de origine pentru a experimenta diferite forme teatrale la Teatrul 
Arena din Sao Paulo. Aici va monta piese cu un puternic impact psihologic, social şi 
politic: Oameni şi şoareci de Steinbeck (1956), Mandragora de Machiaveli (1962), 
Tartuffe de Molière (1964), Cercul de cretă caucazian de Brecht (1967). Din 1978 se 
instalează la Paris, unde fondează CEDITADE, axat pe tehnicile teatrului de 
intervenţie (al „teatrului invizibil” şi al ideologiilor revoluţionare) şi a agit-prop-ului. 

Astfel, Augusto Boal se află mereu în avangardă, propunând noi şi noi forme de lucru 
pentru actori, cu elemente de psihoterapie sau politici electorale. 

Desprins cu totul de teatrul tradițional, va lansa conceptul de „teatru-forum”, 
pentru ca apoi să fondeze un Théâtre de l'Opprime, în care atenția este îndreptată spre 
spectatori (cei dintâi oprimati, prin controlul la care arta teatrului îi supune). Aici 
exersează atât metode vechi, cât şi unele noi: teatrul-forum, teatrul invizibil, teatrul- 
statuie, teatrul-imagine, iar mai apoi, în urma implicării politice (prin Partidul 
Muncitoresc la care a aderat), teatrul legislativ. Scopul Teatrului Oprimatilor fusese 
de la bun început acela de a ridica vocile actorilor împotriva dictaturilor instaurate în 
America Latină şi împotriva ororilor de care acestea se fac vinovate. Pe scurt, Teatrul 
Oprimatilor se vrea a fi un „teatru eliberator”, conştiinţa sau, altfel spus, conştiinţa 
critică despre care implicit se discută aici pare a fi preluată din pedagogia lui Paulo 
Freire. Tot aşa, ca teatru al urgentei, Teatrul Oprimatilor nu oferă forme fixe de 
„luptă? împotriva opresorilor, ci căi de analiză, transformând travaliul artistic în 
metode de combatere a opresiunii. 

Teatrul forum este practicat la Montreal începând cu anul 1996, iar geneza sa 
pare a se regăsi într-o legendă braziliană, cea care povesteşte destinul unei femei care, 
pentru a se face înţeleasă, este nevoite să se exprima prin joc teatral. De acum, Boal 
va dezvolta ideea montării de către spectatori — deveniți spect-actori — a unor variante 
ale acțiunii scenice, ceea ce conduce la apariţia unor soluţii colective şi la însuflețirea 
acțiunilor sociale. Prin „teatrul-forum” spectatorul este chemat la reflecţie activă 
asupra sa şi a lumii din care provine, permiţându-i-se să intervină şi să modifice 
cursul acțiunii scenice. În acest fel, el îşi poate traduce în act subiecte nexprimate 
(proteste, negări, revendicări etc.), jucând rolurile din viaţa de zi cu zi. De aceea, Boal 
vorbeşte despre un teatru al catharsisului, referindu-se în mod direct la Moreno. 
Aşadar, spect-actorul este acel spectator care îşi asumă condiţia interpretului, cu alte 
cuvinte se decide pentru o implicare activă în ceea ce teatrul îi oferă. Chiar dacă, 
teatrul reprezintă, într-un sens, arta esuärii, a lipsei de timp, ori a timpului scurs 
înainte ca actorul să-şi fi dus la bun sfârşit näzuintele: 


„Nu aveţi decât timpul de a eşua — le va spune actorilor săi François 
Regnault, parcă urmând îndemnul lui Boal. Dar acum trebuie să reusiti. Chiar dacă ati 
avea sentimentul că esuati, nu retractati ceea ce ati spus şi nu renuntati la ceea ce ati 
început, la axioma pe care ati formulat-o. Nu pentru că ati putea învinui pe cineva, ci 
pentru a înceta să fiţi voi înşivă de vinä”*"°. 


În primul său volum publicat, Teatrul Oprimaţilor, Augusto Boal emite un 
număr de principii, pregătitoare ale unui joc imediat, implicat, activ, susținător atât al 
unor cauze sociale, cât şi al unor deziderate personale. Sustras din starea pasivă, 
reflexivă, gratuită, spectatorul este transformat în protagonist al întâmplării scenice şi 
obligat a se regândi pe sine şi a-şi corija prezența în lume. E limpede, poetica sa 
teatrală este infuzată atât de concepțiile lui Stanislavski, cât şi de cele ale lui Brecht. 
Asupra realităţii artistice (dar, în aceeaşi măsură, asupra celei sociale) nu se îndreaptă 
doar o privire absentă a spectatorului, ci şi voinţa sa transformatoare. Acomodat cu o 
implicare nemediată în actul reprezentatiei, spectatorul va transfera „actul eliberator” 
în viaţa sa cotidiană, în realitatea sa de zi cu zi. Violenţa nu este eliminată din spaţiul 
de joc, ci doar controlată, şi nu doar prin rațiune ci şi prin emoţii: 


45 Augusto Boal, Jocuri pentru actori şi non-actori, p. 8. Jocuri pentru actori şi non-actori a 
fost conceput ca un ghid practic: „descriu aici exercițiile şi jocurile pe care le utilizăm pentru 
a pregăti publicul, pentru a încălzi spectatorii întru a practica teatru-forum” — p. 9. 

416 Regnault, François, Échec au théâtre! în: „Theâtre/Public”, n° 141, Mai-Juin, 1998, pp. 10. 

„trebuie să fie limpede că emotia «în sine», dezordonată şi haotică, nu valorează 
nimic. Importantä în emoție este semnificaţia sa. Nu putem să vorbim despre emoție 
fără rațiune sau invers, despre rațiune fără emoție: una înseamnă haos, cealaltă 
matematică pură”. 


Catharsisul conduce, spune Boal la atenuarea tendințelor latente ale 
spectatorului, fiind capabil a provoca transformări sociale. Astfel, „chiar şi teatrul 
brechtian sfârşeşte prin a fi cathartic”""*. Devenit o veritabilă cură de asanare socială, 
teatrul-forum se cere practicat la scară mare: „Teatrul forum nu produce catharsis, 
produce un stimulent pentru dorinţa noastră de a schimba lumea!” Iar acest lucru, 
afirmă Boal, este posibil întrucât jocul şi creativitatea fac parte din structura intimă a 
oamenilor. Dorinţa creatorului e de a implica teatrul în evenimentele majore ale lumii, 
Teatrul Oprimatilor fiind proiectat a deveni „model de acţiune viitoare” şi de aceea 
se va apleca mai puțin asupra trecutului, rezervându-se evenimentelor imediate: 


„Toţi spectatorii trebuie să fie conştienţi că tema tratată se referă efectiv la 
ceva ce va veni. Care va să vină. Astfel trebuie să te pregăteşti. Nu ajunge să fii 
conştient că lumea are nevoie de trnsformare, trebuie să o transformi! Acestei sarcini 
uriaşe, tehnicile Teatrului Oprimatilor pot să-i vină putin în ajutor””!. 


Fără a urmări să dea soluţii finale, „tehnica Boal” instituie o metodologie. Etapa de 
„aclimatizare” se întinde de-a lungul primelor două zile: eterogenitatea grupurilor 
formate (actori sau non-actori, întrucât Boal nu crede că teatrul aparține unei caste 
restrânse numeric) impune antrenamente de adaptare la condițiile sociale, istorice şi 
politice vizate, precum şi la dinamica de grup şi la particularitätile psihologice ale 
participanţilor. Tot acum sunt organizate exerciții de autocunoastere şi de utilizare a 
propriul corp, având ca ţel validarea expresivă a propunerilor scenice, precum şi 
„antrenarea” publicului, în vederea eliberării subiecţilor de inhibitii. În următoarele 
două zile, sunt elaborate exerciţii şi jocuri, cu scopul reprezentării unor scene de 
teatru invizibil si teatru-forum, pe baza unor teme sugerate de interpreți sau public (si 
cu trimitere, în mod evident, la canavalele commediei dell 'arte). În cea de-a cincea zi 
au loc reprezentațiile propriu-zise ale celor două formule teatrale enunțate. Imaginile 
care iau naştere în timpul spectacolului sunt expresia oprimării sociale, pe de o parte, 
şi a unui viitor ideal, pe de alta (ca exemplu, sunt reprezentate fatä-n față imaginile 
unui grup statuar ce redă ideea de şomaj şi a unui grup statuar pe deplin stăpân pe 
destinul său). Maniera în care grupul statuar inițial se modifică pentru a sfârşi ca 
reprezentare ideală conduce spectatorul spre o implicare efectivă (verbală, corporală 
etc.) în actul scenic, precum şi la determinarea unor reacţii active şi dincolo de scenă, 
în realitatea cotidiană. O dată cu „tehnica Boal” se poate vorbi de pregătirea „sinelui 
modelator” al publicului. Atunci când dorinţa creatorului este de a expune teatrul 
invizibil, nu se recurge la suprimarea ci la corijarea textului dramatic, în funcție de 
circumstanţe sau la adaptarea acţiunii la un subiect social „fierbinte”. În plus, spaţiul 
de joc nu este cel cu care ne-a obişnuit teatrul convenţional, ci „întâmplător”, 
surprinzându-şi spectatorii în miezul unor activități cotidiene (în metrou, pe şantier 
etc.). „„Agresarea” publicului va conduce şi la modificarea funcţiilor acestuia, 
mobilizându-i iute energii ascunse şi transformându-l în protagonist al reprezentatiei: 


47 Augusto Boal, Jocuri pentru actori şi non-actori, p. 42. 
*15 Augusto Boal, Jocuri pentru actori şi non-actori, p. 9. 

4 Augusto Boal, Jocuri pentru actori şi non-actori, p. 30. 
“0 Augusto Boal, Jocuri pentru actori şi non-actori, p. 10. 
#1 Augusto Boal, Jocuri pentru actori şi non-actori, p. 10. 

„Teatrul invizibil — spune Boal — oferă scene de ficțiune. Dar fără atenuärile 
ritualurilor din teatrul convenţional, această ficțiune devine realitate. Teatrul invizibil 
nu este realism, este realitate”. 


Însă, featrul-forum deschide o perspectivă inedită, făcând loc, alături de 
„realism”, unor elemente simboliste, expresioniste etc. Textul piesei va trebui să 
descrie cu claritate trăsăturile personajelor şi ideologia acestora, cu implicarea 
protagonistului într-o „eroare politică sau socială” care să provoace — în funcţie de 
propria lor viziune asupra lumii — jocul analitic, iar mai apoi, reacția spectatorilor. 
Astfel, spectacolul poate fi înţeles ca „un joc artistic şi intelectual între artişti şi 
spectatori”. În reatrul-forum, libertatea protagonistului sunt sporite: el poate 
interveni în spațiul de joc, oprind cursul evenimentelor şi „ajustând” realitatea 
conform unor expectante personale înnoite. Ca în psihodramă, actorul se transformă 
într-un ego-auxiliar, în timp ce unul dintre spectatori este chemat în mijlocul scenei 
(în miezul acțiunii), restul publicului fiind dedicat rolurilor de „represiune” şi de 
securizare cu orice chip a normelor acceptate ale societăţii. Apoi, un nou spectator 
poate interveni în joc, pentru a relua firul firul acţiunii, până în clipa în care soluția 
este acceptată de toţi cei prezenţi. Un conflict se conturează între spectatorul- 
protagonist si publicul-opresor, un rol important în dinamica relației avându-l jokerul 
(monitorul din psihodramă), definit de Boal „conducător de joc”, cel care va stimula 
constatările subiective favorabile atingerii unui grad zero al cunoaşterii: „Jokerul nu 
ține conferințe, nu este deținătorul adevărului: el va încerca doar să-i facă pe cei care 
ştiu putin mai mult să explice, pe cei care îndrăznesc putin mai mult să îndrăznească, 
să arate de ce sunt capabili”*%. Mesajul pe care Boal îl adresează celor care fac teatru 
este clar: misiunea interpretului este de a pune la dispoziția spectatorului o imagine pe 
care acesta să o poată modela după propria sa voință şi să o transfere dincolo de 
scenă, în realitatea vetustă. Constantă a crezului său, „featrul-forum nu este catehist, 
nu este dogmatic, nu este dirijist. ÎI eliberează doar pe spectator. ÎL stimulează doar. Îl 
transformă doar în actor. Asta-i tot”. 

Prin voință — concept cheie pentru actorul featrului-forum — ideea 
spectacolului este vizibilă şi concretă, fără a abandona relaţia cu transcendentul, cu 
semnificația superioară a actului scenic, cu ceea ce Stanislavski numea „obiectiv 
principal”. Împrumutându-şi unul altuia aparenţa si conţinutul, voința şi ideea 
reprezentatiei vor forma un tot simetric. Dacă expresia teatrală este condiționată de 
emoție (în măsura în care interpretul se reprezintă pe sine ca formă teatrală), ipostazei 
sale obiective îi ia locul dimensiunea subiectivă. lar voinţei invocate de Boal i se 
opune o contra-vointä, ca recul protector în faţa unui exces de emoții. Un exemplu la 
îndemână este cel al lui Hamlet: dorinţa sa de răzbunare sunt contrabalansate de o 
contra-vointä care îl să-şi ducă până la capăt intenţiile. A fi sau a nu fi se traduce prin 
a voi sau a nu voi. Dilema în care se găseşte Hamlet, dar şi Macbeth sau, într-o altă 
epocă, personajele lui Ibsen, relevă relația antitetică vointä-contra-vointä, potențându- 
se reciproc şi dând frâu liber energiilor vitale ale reprezentatiei. Prin amestecul de 
dragoste şi ură, teamă şi curaj este înfățişat viul reprezentatiei: prin aceasta, teatrul 
abandonează ideea personajelor fantoşe, în nemişcare: „fără contra-vointä actorul va 
rămâne mereu identic cu sine însuşi, static, neteatral”*?, afirmă Boal. 


2 Augusto Boal, Jocuri pentru actori şi non-actori, p. 22. 
43 Augusto Boal, Jocuri pentru actori şi non-actori, p. 24. 
44 Augusto Boal, Jocuri pentru actori şi non-actori, p. 25. 
“5 Augusto Boal, Jocuri pentru actori şi non-actori, p. 26. 
* Augusto Boal, Jocuri pentru actori şi non-actori, p. 36. 
#7 Augusto Boal, Jocuri pentru actori şi non-actori, p. 47. 


118 


În cadrul Teatrului Arena, Boal îl studiase metodic pe Stanislavski, punând în 
centrul atenției eliberarea emoţiilor interpretilor, iar percepția este urmată, în teatrul 
său, de ierarhizarea conştientă a emoțiilor. Automatismele cu care suntem învăţaţi ne 
îndepărtează de posibilitatea de a reacţiona natural, original. Astfel, exercițiul teatral 
(muscular, senzorial, de imaginaţie sau cel emoţional) nu presupune altceva decât 
reeducarea actorului cu noi automatisme, capabile a-i reevalua acea lume ascunsă 
privirii celor multi. „Undele subterane”, la care actorul recurge, întretin contactul cu 
spațiul inconştientului şi fac astfel vizibilă relația dintre partenerii de joc şi dintre 
actori şi spectatori. 

Apropierea lui Boal de universul proustian se datorează atracției pe care 
memoria o provoacă interpretilor teatrului său, întoarcerii la „rădăcina impresiei”. 
Senzatiile noastre, spune el, sunt erodate în urma impactului permanent cu o realitate 
profund obiectivă, lumea sensibilului, în timp ce experienţele sunt supuse „la o mie şi 
una de circumstanţe imponderabile”"%, ceea ce conduce la devitalizarea fondului 
afectiv al reprezentatiei. Prin intermediul madeleine-i o lume se reface în memorie, 
punând laolaltă bucată cu bucată, bucurii şi tristeti, ca într-un joc de puzzle. Boal 
preia de la Proust această lume duală, ideatică pe de o parte (a experientelelor 
esențiale din viață), a emoţiilor pe de altă parte (consemnând preaplinul vieții). 
Memoria afectivă transformă trecutul într-un prezent intens colorat: întrucât 
obisnuinta „atenuează totul — spune Proust —, o ființă ne este cel mai bine amintită 
tocmai de ceea ce uitasem [...]. lată de ce partea cea mai bună din memoria noastră 
este în afara noastră, într-o adiere aducătoare de ploaie, în mirosul stătut al unei 
camere sau în cel al primelor surcele care ard, pretutindeni unde regăsim din noi 
înşine acel ceva pe care inteligența noastră, neavând cum să-l folosească, îl dispretuise 
[...]. Numai datorită acestei uitări putem, din când în când, să regăsim ființa ce am 
fost, să ne situăm faţă de lucruri aşa cum era situată acea ființă, să suferim din nou, 
pentru că nu mai suntem noi, ci ea şi pentru că ea iubea ceea ce nouă ne este acum 
indiferent”. Sansa teatrului se găseşte în memorie şi în redirectionarea 
evenimentelor (în fapt, a obiectului dorinței) spre o vârstă de aur şi spre un tărâm al 
sentimentelor pure: „Prezentul — afirmase Fernand Gregh, prefigurând parcă scrierile 
lui Proust şi soluțiile teatrale ale lui Boal — îmi displace profund, viitorul mă lasă 
indiferent, doar trecutul mă atrage”. Între existență si trecut se stabileşte o legătură 
indisolubilă, amenințarea trecutului însemnând periclitarea existenței însăşi. Prin 
intermediul subiectivitätii, a „emoţiei dialectice”, actorul, asemenea lui Swann, îşi 
pune în ordine amintirile şi, o dată cu acestea, senzațiile. Desigur, Stanislavski fusese 
cel care a mediat cu succes în teatru traducerea în planul reprezentatiei a memoriei 
afective, oferindu-i peste ani lui Boal noi perspective ale „timpului pierdut”. În 
treacăt, să ne amintim faptul că prezenţa lui Marcel Proust în lumea teatrului nu a fost 
ocazională, fiind binecunoscută impresia puternică pe care o făcuse asupra sa Mounet- 
Sully şi Sarah Bernhardt, precum şi faptul că, începând cu anul 1888, a devenit un 
obişnuit al teatrelor Odeon si al celui creat de Antoine (Théâtre Libre). Încă de la o 
vârstă juvenilă, cu o seriozitate ce azi poate să pară bizară, Proust încerca să-şi 
definească astfel fericirea: „a trăi alături de cei pe care-i iubeşti şi de frumusețile 
naturii, cu o mulțime de cărți şi partituri şi nu prea departe de un teatru francez”*". 


#8 Augusto Boal, Jocuri pentru actori şi non-actori, p. 42. 

42 Marcel Proust, La umbra fetelor în floare, p. 202. 

#0 Apud Georges Poulet, Etudes sur le temps humain, tomme IV: Mesure de l'instant, Paris, 
Librairie Plon, 1964, p. 299. 

#1 Marcel Proust, Contre Sainte-Beuve, éditions établie par Pierre Clarac, avec la 
collaboration d’Yves Sandre, Paris, NRF, Gallimard, Bibliothèque de la Pléiade, 1971, p. 335. 

Pentru Naratorul lui Proust, teatrul serveste drept mijloc drapärii experientelor extra- 
estetice şi pentru „a putea contempla din apropiere părticelele prețioase de realitate, 
întrevăzute de imaginaţia mea”. 

Riscul hipertrofierii subiectivitätii este de a da naştere unui anacronism între 
timpul rostirii sau al dialogului şi cel al relaţiilor între personaje: pletora 
subiectivismului introduce o cezură între semnificantii scenici. De aceea, în teatrul- 
forum, emoția nu este scop în sine, ci serveşte ca mijloc de menţinere a relației dintre 
personaje. Hegelian în parte, Boal afirmă: 


„Teatrul este conflict, luptă, mişcare, transformare şi nu simplă exhibare a 
unor stări de spirit. Este verb şi nu simplu adjectiv”**. 


Teatrul este exemplul fidel al acestei teorii care face din joc spațiul convențional al 
recunoaşterii şi al regăsirii de sine. Momentul întâlnirii se confundă cu cel al 
cunoaşterii. Ca în Jocuri de copii, celebrul tablou al lui Breugel, nu sunt trecute doar 
graniţele realităţii exterioare, ci şi cele care sedeschid spre miezul ființei. 

Pe fundalul imaginaţiei, descrisă „ca o flaşnetă stricată care cântă mereu alt 
cântec decât cel pe care-l vrem”, jocul este înţeles ca un „dialog corporal” cu alte 
corpuri, diferențierea fiind consecința unui exercițiu elaborat, a unui exercițiu care, 
singularinzând actorul, îl aduce faţă în față cu sine. Jocurile şi exerciţiile vizează 
corpul şi psihicul, pe de o parte, aparatul senzorial, pe de alta. Când exerciţiile se 
adresează aparatului muscular, se doreşte reglarea proceselor de transformare a 
perceptiilor în senzaţii. Gesturile, mişcarea vor activa structura afectivă şi îi vor obliga 
pe toți cei implicați să-şi regândească viața socială. Auzul pregăteşte actorul pentru 
acordul trăirilor şi a sentimentelor cu restul elementelor care-i compun universul 
interior, ceea ce susține autenticitatea actului teatral. Dezechilibrul apărut între 
diferitele compartimente perceptive (de exemplu, dezvoltarea văzului în detrimentul 
tactilului) a dat naştere fie unei serii oarbe (???), fie unei serii spatiale (????). A patra 
categorie este cea a dialogurilor vizuale şi implică văzul într-un joc nu atât al 
întrebărilor şi răspunsurilor, cât al modelării a ceea ce privirea celuilalt conturează. 
Cea din urmă categorie vizează aparatul mnezic, orientarea retrospectivă a privirii, 
cea care permite transformarea trecutului (conform exprimării lui Lange) dintr-un 
„ghem de impresii senzitive” într-o suită de evenimente ordonate selectiv: exerciţiile 
constau în asocierea amintirilor, pe un traseu dinspre memoria imediată spre 
evenimentele îndepărtate, fiind asumat riscul reiterării unor suferinţe“. 

În cadrul unei metode numite Polițistul din cap atrage atenţia exerciţiul numit 
criza chineză. Pe urmele celor două idiograme care numesc criza şi caută depăşirea 
blocajelor: cea a „pericolului” şi cea a „oportunității”, acţiunea protagonistului este 
surprinsă în momentul său de climax, în clipa în care rosteşte un cuvânt cheie, fertil 
redirectionärii mesajului teatral. Senzatile în teatrul imagine sunt condiționate de 
calitatea aparatului perceptiv. Ceea ce produce distantarea între lumea „vorbită” şi cea 
„auzită”. Într-o lume excedată de vizual, actorul lui Boal se foloseşte de propriul său 
corp în vederea reprezentării unui model idealizat şi, totodată, securizant. 


6.8. Pol Pelletier şi „metoda Dojo” 


#2 Marcel Proust, Guermantes, în: În căutarea timpului pierdut, vol IIl, traducere, prefață, 
note şi comentarii de Irina Mavrodin, p. 38. 

#83 Augusto Boal, Jocuri pentru actori şi non-actori, p. 43. 

# Marcel Proust, Guermantes, p. 42. 

#5 V, şi Eugenia Anca Rotescu, Postfatä, în Augusto Boal, Jocuri pentru actori şi non-actori, 
pp. 109-110. 

Metoda Dojo a fost creată de Pol Pelletier în 1988, în cadrul Companiei 
teatrale „Gradul zero” şi interesează cu precădere jocul actorului, un joc care se 
bazează în egală măsură pe cuvânt, dans şi cântec. În acelaşi timp autoare şi 
interpretă, Pol Pelletier s-a consacrat spectacolelor solo. Inspirată fiind în bună 
măsură şi de teatrul oriental, a cărui tehnică axată pe valorizarea energiilor latente vor 
impune un antrenament corporal care va cuprinde mai multe arii şi va obliga actorul 
să respecte cu stricteţe câteva reguli esenţiale: legea opozitiilor — pentru ca pe scenă 
tensiunile să fie benefice scopului artistic, energiile fiecărui actor vor trebui asociate 
unor mişcări vii şi dinamice; prezența actorului fiind veritabilă doar în măsura în care 
postura sa corporală va da naştere unui dezechilibru; pentru ca mişcarea corporală să 
sprijine mobilizarea energiilor, este necesară o foarte bună articulare a structurii 
osoase şi, mai ales, a coloanei vertebrale; consumarea energiilor disponibile; 
blocarea mentalului, pentru a dezobişnui actorul de condiția „intelectuală” pe care 
mediul occidental i-a inoculat-o; este necesar ca actorul să menţină un contact viu cu 
spațiul scenic; relația constientului cu inconştientul este o relație fluidă, dificil de 
localizat, permițând dezvăluirea unor emoţii autentice. Metoda Dojo acţionează pe 
cinci direcții: a conştiinţei, a corpului, a vocii, a textului şi a energiei şi preia principii 
şi predispoziţii ale unor curente diferite: Artaud şi Grotowski, Jung şi Osho Rajnesh 
etc. 

Pentru Pol Pelletier teatrul nu este doar un antrenament continuu (dealtfel, 
necesar atingerii telurilor propuse), ci se confundă cu viaţa, căutările sale vizând în 
permanenţă sursele existenţei: „Eu sunt un dinozaur. Şi cred că practic o formă foarte 
arhaică de teatru. Sunt o veritbilă povestitoare. Iar opovestitoare nu este altceva decât 
o poartă spre univers. Cu adevărat, practic teatrul ca în timpul grecilor antici”. 
Contactul său cu publicul este intens, bazat pe o energie capabilă a naşte în mod firesc 
râsete şi lacrimi. În acest sens, teatrul pe care îl practică Pol Pelletier este un teatru 
popular. Poate de aceea, printre apelativele care i-au fost atribuite se găseşte şi cea de 
Diogene al lumii moderne. 

În exprimarea Arianei Mnouchkine, teatrul pentru Pol Pelletier este o ofrandă 
adusă vieții şi oamenilor. Dealtfel, aceasta din urmă mărturisise: „Pentru mine, actorii 
sunt oameni care se pun în serviciul unei comunități”. 

Pol Pelletier s-a remarcat prin câteva creaţii scrise şi interpretate de ea însăşi: 
Joie (1992) — un soi de epopee autobiografică, Ocean (1995) şi Or (1997), definite de 
ea însăşi Ja Trilogie des histoires. Aflată cu Joie în celebrul Théâtre du Soleil, lui Pol i 
se părea că textul, într-un asemenea spațiu, devine translucid. Joi „este un spectacol 
istoric şi politic în egală măsură”. În Joi „Pol vorbeşte despre bucuria oricărui 
început, despre bucuria descoperirii, bucuria de a afla că putem fi împreună, că putem 
să iubim”. Joi este pentru Pol Pelletier un soi de „autopsihanaliză la scenă 
deschisă”. 


6.9. Ariane Monouchkine 


Polii între care se mişcă Ariane Mnouchkine sunt teatrul popular — exemplul 
cel mai fidel fiind commedia dell’arte — şi teatrul oriental, amintindu-ne de Copeau”? 
şi de inaugurarea celui pe care George Banu îl numea „actorul diletant”. In plus, 


#6 Arianne Monouchkine, în Ariane Monouchkine et Pol Pelletier: dialogue pour une 
passion, în ,, L'Humanité”, 16 décembre 1993. 

#7 Arianne Monouchkine, în Ariane Monouchkine et Pol Pelletier 

#8 Arianne Monouchkine, în Ariane Monouchkine et Pol Pelletier 

49 Într-un gest de mare admiraţie, Camus împărţise istoria teatrului francez în două perioade: 
înainte şi după Copeau. 

concretetea sau o mimesis praxeos intuită de Aristotel în miezul tragediei, actul fizic, 
vizibilitatea fără excepţie a întregii drame, apropie spectacolele Arianei Mnouchkine 
de formula teatrului antropologic. Gesturile sunt în relație imediată cu muzica, ceea ce 
ne aminteşte de Meyerhold, cel care vedea în sunet canavaua mişcării. În spectacolele 
Ariannei Mnouchkine, „muzica sugerează deplasări în spațiu, gesturi precise cărora le 
impune o transpunere teatrală”*. Si poate de aceea, Théâtre du Soleil, neîmpărtăşind 
rigorile teatrului à l'italienne, şi-a stabilit sediul într-o veche fabrică de cartuşe (La 
Cartoucherie). 

Artificiul în spectacolele sale nu are ca scop o simplă retragere de pe pozițiile 
realismului (cu tot ceea ce cuprinde acesta: psihologism, acţiune redundantä etc.), cât 
recâştigarea specificităţii teatrului, refacerea formelor artistice aerate, deparazitate de 
nelinişti triviale, de insuccesul îndoielii, de mistificarea compozită a citadinului. Pe 
scurt: recâştigarea limbajului scenic capabil a întreține impulsul vieții: 


„Simt nevoia ca teatrul să-mi istorisească poveşti şi să mi le istorisească aşa 
cum doar el ştie să o facă: ca pe o legendă, dar privindu-mă drept în ochi”. 


Astfel, intrările în teatrul Arianei Mnouchkine sunt esenţiale, ele nu sunt simple 
apariții ale actorilor, ci declanşează ritmul de joc, echilibrează nivelul energiilor, 
cântăresc tăcerile şi definesc intensitatea dramatică. 

Deja în 1968 se remarcase prin Visul unei nopți de vară, spectacol ce 
beneficiase de coregrafia Ursulei Kubler, la rându-i consacrată în trupa lui Maurice 
Bejart: bazat pe dezvăluirea unor energii ascunse, primitive, spectacolul amintea de 
reprezentațiile antice cu satiri şi de vechile cutume ce apropiau, cu o uşurinţă vădită, 
fiinţa umană de tărâmul zeilor. Însă nu dimensiunea artistică a transpunerii elaborate a 
preocupat-o pe Mnouchkine, ci capacitatea teatrului de a crea afinități profunde între 
toți cei care participă la actul creaţiei. Scena-reper este pentru ea scena dionisiacă, 
trecută prin filtrul gândirii lui Artaud. Teatrului îi este destinată o dimensiune mitică, 
iar pe acest fundal al întâmplărilor primordiale, imaginarul are întâietate. Nefiind 
supusă aparentelor, teatrul va evacua mimesis-ul, ca imitare a unei acțiuni, cu acțiunea 
însăşi, ceea ce condiţionează reprezentatia de recuperarea autenticităţii personajului şi 
de capacitatea actorului de a se sprijini exclusiv pe desenul (necesal riguros al) vieţii 
sale interioare şi a transforma reveria în construct scenic viu. În această stare de 
preocupare pentru viul acţiunii vorbite, improvizatia apare creatoarea ca „mijloc 
privilegiat pentru a descoperi şi a reprezenta simultan personajul”**. O întreprindere 
riscantă, ţinând seama de „filtrul? metamorfozelor scenice, de teatralitatea pe care 
publicul este chemat să o depăşească pentru a se alătura personajului încarnat de 
actor: 


„Cred că teatrul este un du-te-vino între ceea ce există în adâncul nostru si 
proiecția sa, exteriorizarea sa maximă spre public. Masca redă tocmai această 
interiorizare şi exteriorizare maximală”**. 


Masca actorului exprimă aparența înnobilată de adevărul conţinutului său. Pentru o 
clipă, pierzându-se pe sine ca individ, actorul se regăseşte ca persoană, ca ființă aflată 
în relație cu Altul. Astfel, teatrul se consacră ca spaţiu al unei initieri prin care insul 
uman, fără a-şi suprima eul şi fără a elibera spre ceilalți un sine delirant, se lasă totuşi 


#0 Catherine Mounier, Deux créations collectives du Théâtre du Soleil, p. 161. 

“l Apud George Banu, Ultimul sfert de secol teatral, p. 87. 

* Catherine Mounier, Deux créations collectives du Théâtre du Soleil, p. 206. 

#3 Mnouchkine, Ariane, Le masque: une discipline de base au Théâtre du Soleil, în Aslan, 
Odette; Bablet, Denis, Le masque. Du rite au théâtre, Paris, Éditions du C.N.R.S., 1985, p. 
233. 


122 


vrăjit de un „perpetuum vestigium” al întâlnirii lui Dionysos cu Apolon. Ariane 
Mnouchkine evită să vorbească despre ceea ce ar însemna actorul total. Ea îl numeşte 
simplu, actor, cu alte cuvinte îl pune în lumină pe cel pentru care încarnrea 
personajului este imposibilă fără o „dăruire” corporală: „Avem tendinţa de a vorbi în 
Occident — spune Mnochkine — despre actorul total ca şi cum l-am opune actorului 
infirm. Eu cred că un actor ori este total ori nu este deloc”. 

Trilogia 1789 (1970), 1793 (1972) şi L'Âge d'or (1975) se constituie ca 
încercare de reflectare a lumii contemporane pe fundalul marilor teme ale istoriei în 
stare născândă. Barierele culturale, sociale şi psihologice sunt îndepărtate, Revoluţia — 
adresându-se memoriei tuturor — implică pe deplin spectatorii în evenimentele re- 
prezentate. 

Prin 1789, creat la Théâtre du Soleil, Mnouchkine împleteşte o direcție teatrală 
cu una politică; din teatrul de bâlci preia mai cu seamă conduita relației scenă-public, 
cu implicarea decisivă a celui din urmă. Pariul major al acestui spectacol a constat în a 
afla modalitatea de a lega prin „fire invizibile” ceea ce este rostit de ceea ce este 
jucat. Influenţată de creaţia lui Fellini, de montärile lui Ranconi, de ideile lui Dario Fo 
(si, cu prisosintä, de cele lansate prin tehnica povestirii din Mistero buffo), precum şi 
de perspectiva teatrului de marionete de la Bread and Puppet, Mnouchkine se decide 
să suprime distanţa dintre actori şi public, montând de acum celebra „creaţie 
colectivă” 1769. Cele cinci pasarele care pătrund în spațiul spectatorilor, posibilitatea 
acestora din urmă de a schimba în timpul reprezentatiei locul vizionării, ilustrarea 
evenimentialä şi simultană a mai multor episoade, compromisul tacit între iluzie şi 
distantare, pe fundalul unor evenimente istorice grave (căderea Bastiliei), 
interoghează spectatorii asupra noului rol spre care sunt atraşi, acela de „participanţi” 
la Revoluție. Conştientă de faptul că publicul condiționează interpretarea, mai ales 
atunci când este vorba de improvizații, Mnouchkine insistă asupra rolului major al 
atenţiei: 

„Într-un moment dificil, un râs justificat sau un cuvânt de încurajare pot ajuta 
actorul, aşa cum încuviințarea unei frivolitäti îl poate face să cadă în vulgaritate şi în 


ton bulevardier”*#, 


În timpul repetitiilor — pregătirea spectacolului 7789 întinzându-se de-a lungul a şase 
luni — recomandările sale au tintit evitarea discursului gratuit: „Spectacolul va fi reuşit 
dacă va apărea ca o dezbatere deloc plictisitoare”"*. Pericolul interpretării, 
avertizează creatoarea, este acela de a cădea în psihologism, motiv pentru care le cere 
actorilor să găsească echilibrul între ceea ce ei reprezintă (ca interpreți la Théâtre du 
Soleil) şi cei pe care-i întrupează pe scenă (revoluționarii, „les sans-culottes”). 
Intenția regizorală a fost de a provoca un efect tragic nu doar din întâmplăriile 
consacrate de grecii antici, ci şi din faptele cotidiene ale unor „sans-culottes”*”, 
pierduţi în urma marilor figuri ale Revoluţiei francceze. Această intenție de a aduce la 
lumină evenimentele, comandă o dispută cu umbrele care se întind pe suprafaţa 
scenei: sub semnul Soarelui, al luminii intense, neliniştea creatoarei se rezumă la a 
reduce imaginea indicibilă, transformând-o în formă clară. „Găsiţi căldura!”** cere 
regizoare actorilor, ceea ce pare a însemna: „Găsiţi liantul cu sale, cuprinderea, 


+ Arianne Monouchkine, în Ariane Monouchkine et Pol Pelletier 

#5 Catherine Mounier, Deux créations collectives du Théâtre du Soleil, p. 146. 

+ Catherine Mounier, Deux créations collectives du Théâtre du Soleil, p. 146. 

#7 C. Mounier, în Deux créations collectives du Théâtre du Soleil (p. 162), vorbeste despre o 
veritabilă “eroicizare” a indivizilor anonimi. 

“8 Apud George Banu, Ultimul sfert de secol teatral, p. 84. 

dialogul, expresia intimă a gândului fiecăruia, «rostită» prin gestul şi replicile 
voastre”. 

Dacă 1789 a mizat pe efectul imaginii teatrale şi al convențiilor (între care 
distantarea s-a impus ca dominantă), 1793 va sugera un echilibru sporit al mijloacelor 
scenice. În ciuda încărcăturii politice, personajele de acum ale Ariannei Mnouchkine 
nu sunt simple „forme” proiectate dintr-un trecut istoric încărcat cu fapte 
excepționale: aceşti sectionnaires ce apar la ridicarea cortinei refuză să-şi abandoneze 
ființa, pentru a menţine vivacitatea evenimentului renăscut, iar pentru a nu-şi trăda 
personajele recurg la un transfer în vizibil a tuturor motivatiilor interioare. E simplu: 
crearea unei situaţii veridice, limpiditate contradictiilor şi a conflictelor istoriei, sunt 
condiționate de raportarea unui personaj la un alt personaj. Dintr-un față-n-față 
esențial, evenimentul jucat, în ciuda oricărei tendințe de banalizare, va scoate la 
lumină dimensiunea umană fundamentală şi, împreună cu aceasta, teatralitatea 
întâmplării cotidiene, pentru a face apoi posibilă intuirea spațiului originar, sacru. 
Măştile de clovni utilizate în spectacol au permis actorilor să exprime — desigur, în 
formă disimulată — cruzimea istoriei: forma, conformă unor schiţe îndelung pregătite, 
conservă „elanul vital” (Bergson) al faptelor şi evită impricarea dezordinii, a haosului. 
În fiecare există ceilalți — pare a conchide Mnouchkine. În 7793 a fost probat un efect 
de distantare nu doar între actori şi personaje, ci şi între două secvenţe temporale, ca 
evidentă deschidere spre teatralitatea evenimentului istoric şi, de aici, spre misiunea 
publicului. Pentru a spori gradul de implicare al acaestuia, personajele spectacolului 
1793 nu indică vreo poziţie socială distinctă. Atentă la modalitățile de exprimare 
mizanscenică, Mnouchkine apelează la formula povestirii (pe urmele lui Dario Fo) şi 
inserează procedeul distantärii, capabil a proteja sobrietatea „sărbătorii” spre care 
evenimentele tind. Ariane Mnouchkine spune: 


„Consider că teatrul trebuie să fie şi politic şi istoric şi sacru şi contemporan 
şi mitologic. Doar proporţiile trebuiesc schimbate de la un spectacol la altul“. 


Funtia corului este majoră în teatrul lui Mnouchkine: istoria este rostită pe mai 
multe voci, ceea ce obligă la o profundă cunoaştere a fiecărui personaj: „Corul este o 
sumă de indivizi care devin o entitate autonomă şi care, prin forța sa, permite unuia 
dintre ei, mesagerului, de a se face vizibil şi de a avea pofta de a povesti”. Ariane 
Mnouchkine consemnează aici importanța rostirii actionale, a vivacitätii cuvintelor, a 
sonoritätii dramei. Logica actului re-prezentat este însoțită, în mod necesar, de 
acțiunea în sine, la rându-i menținută în afara blocajului mnezic prin exercițiul 
narațiunii: 
„A acţiona, a vedea, a-ți aminti, a perfecționa amintirea prin povestire: 
aceasta pare a fi calea regală a revelatiei lui «cine»”*". 


Ideea de carnaval şi cea de teatru popular sunt reluate în Vârsta de aur, 
spectacol ce aduce în fața publicului povestea unui muncitor imigrant care îşi găseşte 
sfârşitul pe şantier. Şi aici, scena este multiplicată (cvadruplă) şi luminată de o 
mulțime de becuri (nou semn al sărbătorii), făcând limpede jocul interpretilor, 
acoperiți cu măşti din piele şi evoluând ca veritabili acrobati de circ. În Vârsta de aur, 
cele patru cratere ce adăpostesc evenimentele va atrage un public itinerant (condus de 
femeia-narator, Salouha), prinzându-l într-o dinamică a începuturilor şi a esentelor ce 


* Apud Béatrice Picon-Vallin, Les longs cheminements de la troupe de Soleil, p. 6. 

#0 Catherine Mounier, Deux créations collectives du Théâtre du Soleil, p. 162. 

#1 Kristeva, Julia, Geniul feminin. Viaţa, nebunia, cuvintele, vol. I: Viaţa. Hannah Arendt sau 
acțiunea ca naştere şi ca straneitate, traducere de Beatrice Stanciu, postfață de Caius 
Dobrescu, Piteşti, Editura Paralela 45, 2004, p. 74. 

exced aparenţa. Între episodul ciumei de la Marsilia si întâmplările cotidiene, 
spectatorii se mişcă pentru a descoperi acel ceva care se dovedeşte a fi chiar locul şi 
atitudinea lor în lume. Dificultatea de a institui un crez al teatrului, rezumat prin 
formula unui fatä-n-fatä, o vor determina de Mnouchkine să se întoarcă la principiile 
unei frontalitäti (distantatoare) scenă-sală. Mai mult decât o „dramă deghizată”*”, aşa 
cum se vede şi în Tobe pe dig, dialogul este explicit purtat prin intermediul publicului, 
ceea ce obligă privitorul să ia seama la condiţia sa de spectator al unui act dramatic 
reificat şi la şansa de a propune un gestus social înnoit. 

În alte trei piese, Richard II (1981), La Nuit des rois (1982) şi Henric IV 
(1984), apelează la tehnici ale teatrului kabuki şi kathakali, cu scopul de a promova, 
prin gest şi mişcare, forța dialectică a textului dramatic. Referinta la modele este 
conştientă, însă, declarată sau nu, urmăreşte să întărească diferenţa. Atentă până la 
fanatism cu detaliile reprezentării, Mnouchkine apelează la soluții care pot să şocheze 
spectatorul neinițiat. Catherine Mounier îl citează pe Shito, maestrul chinez al 
secolului al XVIII-lea, în definirea noțiunii de „vulgaritatea”, aşa cum este ea utilizată 
de Vârstei de aur: 


„Pe plan estetic, «vulgaritatea» provine dintr-un dezechilibru între 
ornamentul exterior cultivat în detrimentul conţinutului real... Vulgaritatea 
desemnează totodată banalitatea, locul comun, poncifele şi din acest punct de vedere 
ea poate fi asociată rigiditätii pedante. Vulgaritatea consistă în respectarea normelor 
mărginite de reguli conventionale”**. 


Or, distantarea de anecdotica prezentului nu presupune intrarea în absurd, nu 
înseamnă eliberarea lesnicioasă a gândurilor, ci modelarea realității semnificante pe 
structura memoriei colective. 

În anii '90, se consacră montării unor tragedii antice (Arrizii, Agamemnon, 
Eumenidele), cu un accent sporit asupra imaginarului şi a inconştientului colectiv. 
Desigur, teatrul său se situează din nou în perspectiva unei mişcări dionysiace febrile, 
capabilă a răsfrânge asupra spectatorilor „energia vitală” a unor întâlniri originare. 
Mai apoi, spre sfârşitul anilor '90 revine asupra formulei care a consacrat-o, cea a 
creaţiei colective, prin Et soudain des nuits d'éveil şi Tambours sur la digue, reiterând 
ideea teatrului ca spectacol beneficiar şi nu „oglindă” a textului dramatic. În piesele 
clasice, afirmă Ariane Mnouchkine, „textul hrăneşte corpul actorilor, pe când aici 
procesul este invers: corpul actorilor este cel care produce textul, care poate fi un text 
mai modest. Poezia se află pretutindeni”**. Cuvintele îşi găsesc locul doar alături de 
gesturi, de mişcare, de muzică şi lumină, de tot ceea ce reprezentatia reuneşte pentru a 
împărtăşi spectatorilor. Şi asta pentru că misiunea teatrului nu se rezuma la a înfățişa 
un subiect în fața unui public anume ales, ci la a pune spectatorul în relație cu o 
anume ipostază a subiectului (de exemplu, în Et soudain des nuits d'éveil, cu drama 
Tibetului). Implicatiile sunt, vrând-nevrând, politice, sociale, morale şi, nu în ultimul 
rând, psihologice, sugerând traseul spatio-temporal al montării, conform unui impuls 
de interogare fără menajamente a întâmplării de aici şi acum şi de prezentificare a 
unui real pe care ne ferim a-l preschimba în realitate pură. Şi toate acestea întrucât 
importanţa evenimentelor impun urgenţa reacțiilor, evitând a intra în ceea ce Karl 
Jaspers numea „culpă morală”, fiind reformulată vinovăția privirii indiferente. Între 
teatru şi realitate se prefigurează un joc multiplicat la infinit, o deschidere a unuia spre 
celălalt, până în punctul în care „uneori nu mai ştim dacă realitatea este cea care 


42 Catherine Mounier, Deux créations collectives du Théâtre du Soleil, p. 197. 

483 Apud Catherine Mounier, Deux créations collectives du Théâtre du Soleil, p. 208. 

44 Apud Beatrice Picon-Vallin, Les long cheminements de la troupe du Soleil, , în 
„Thââtre/Public”, n° 152, Mars-Avril, 2000, p. 5 

ocupă teatrul sau teatrul se dilată pantru a invada realitatea”*®. Asa cum realitatea îşi 
scoate la vedere „armele” persuasiunii, teatrul se întoarce asupra sa, căutând a-i 
desluşi înţelesul. 


455 Beatrice Picon-Vallin, Les long cheminements de la troupe du Soleil, , în „Theâtre/Public”, 
n° 152, Mars-Avril, 2000, p. 6. 

7. TEATRUL - RIT SI PSIHODRAMĂ 


Noţiunea de ,,constiintä”a fost larg utilizată în filosofia europeană modernă şi, 
mai ales, în fenomenologie. Conform lui Husserl nu putem vorbi despre o conştiinţă, 
ci doar de o conştiinţă a ceva. Pe de altă parte, noțiunea de „inconştient” s-a consacrat 
prin cercetările psihanalitice, chiar dacă acestea îi preced lui Freud. Oricum, în cadrul 
psihologiei, termenul de „conştiinţă” pare a fi pierdut teren, în favoarea celui de 
„conştient”, probabil şi datorită referintelor filosofice pe care cel dintâi le-a reclamat 
şi anume, pe de o parte, conştiinţa reflexivă, prin care subiectul este conştient de sine 
ca subiect şi, pe de alta, conştiinţa perceptivă. 

La Descartes, noţiunea de inconştient pare a fi absentă, conştiinţa fiind unica 
formă de raportare a subiectului la lume şi autonomă față de ea însăşi. 
Fenomenologia, oponentă şi ea oricărei teorii asupra inconştientului, va utiliza totuşi 
noţiunea de potenfialitate a conştiinţei (cea care va delega, la Haidegger, 
inautenticitatea), cu o descriere asemănătoare „preconştientului” vehiculat de 
psihanaliză. 

În studiile sale privind tulburările de conversie, Pierre Janet presupune că 
procesele psihice în ansamblul lor nu pot fi puse doar pe seama conştiinţei. Mai mult, 
aceasta pare a fi ameninţată de un subconștient care poate genera stări mentale 
patologice. De aici va lua naştere o dispută permanentă între conținutul conştientului 
şi cel al subconstientului. Mai târziu, sub influenţa teoriilor evoluționiste, P. Janet îşi 
va nuanța poziția: „Am putut observa [...] că toate reacțiile unei etape inferioare nu 
sunt transformate în acte ale unei etape superioare. O parte mai mult sau mai putin 
considerabilă a acestor reacții continuă să protejeze forma inferioră. Ceea ce a dat 
naştere la acte care au provocat astfel de controverse sub numele de acte 
subconştiente. Noi ştim că omul caută să transforme în limbaj toate acțiunile sale, dar 
un anumit număr din aceste acțiuni rămâne neexprimat verbal [...]. Un act 
subconştient nu este altceva decât o acțiune care a conservat o formă inferioară în 
mijlocul altor acţiuni al unui nivel superior”. 

Conform teoriile cognitiviste, percepţia este determinată de distanța dintre 
subiectivitatea şi obiectivitatea observatorului. Astfel, limbajul ne condiționează 
percepția şi modul în care gândim lumea în care trăim. Ceea ce omul vede — susține 
Greg Walter — este ceea ce el vrea să vadă, ceea ce el este învăţat să vadă. lar 
convenția teatrală pare a fi un exemplu fidel al modului în care limbajul ne aşează pe 
făgaşuri distincte în urma „traducerii” mesajului scenic. Şi, ca o consecință, comicul 
va fi întotdeauna regional, datorită unui „filtru” cognitiv specific, pe când tragicul îşi 
va dobândi însemnele universalului. 


- Prin intermediul ei sunt trăite în grup situaţii trecute, prezente şi viitoare; 

- Se poate observa că în cadrul şedinţelor de psihoterapie este utilizată o 
arhitectură sprijinită pe liniile circulare, pe cerc. 

- Jocul se concentrează pe meta-limbaj şi subtext. 

- Există o exhivalentä între jocul dramatic şi actul terpeutic. 


* Pierre Janet, Les débuts de l'intellingence, Paris, Flammarion, 1935, p. 40. 

- Un ritual de trecere, presupune Van Gennep, urmeazä trei etape: separarea, 
tranziţia şi re-incorporarea“”. 

- Urmărirea atentă a mişcării haotice a gândurilor ne poate conduce la 
decantarea sensului imaginilor fantazate. 

- Conţinutul emoțional al psihodramei este evident. 

- Cu precădere, psihodrama pare a fi aplicabilă nevrozelor şi psihozelor, dar 
poate fi folosită cu succes şi în problemele cuplurilor şi a familiilor. 

- fără un aide-memoire 

- aducerea aminte înseamnă şi reafirmarea identității dintre psyche şi divinitate 
ŞI, ca o consecință, a neputinței sufletului de a dispărea. 

-fior dionisiac 

- La Martin Buber, relația Eu-Tu este bazată pe reciprocitate. 

- Mitul lui Orfeu fusese, în acest sens, prilej de comparaţie pentru Euripide, în 
zugrăvirea istoriei Alcestei: „O, de mi s-ar fi dat / un glas melodios precum al lui 
Orfeu, / s-o-mbun pe Persefona şi pe soţul ei, / m-aş afunda şi-n Hades ca să te 
câştig”, 

- În cazul lui Nietzsche, Nerval, Hölderlin, Maupassant, Kafka, Artaud, Bosch, 
Van Gogh se poate vorbi — aşa cum reține Jean-Louis Armand-Laroche — de o 
„angoasă de adaptare la lume”*®”. Pentru ei, arta reprezintă o formă a opoziţiei față de 
lume şi de exprimare a propriilor trăiri ascunse. 

- Brecht înlocuise „întâlnirea autentică” actor-spectator cu un proces de 
distantare activă, de alienare declanşată prin ieşirea din rol: de această dată nu mai 
este vizată trăirea (aşa cum este ea vizibilă în cazul lui Stanislavski, Artaud sau 
Brook, chiar dacă nu pot fi evitate punctele de contact cu aceştia), ci asumarea unei 
serenitäti afective care să permită o investire rațională pozitivă a evenimentelor trăite. 

- Relaţia intragrup nu este constituită doar pe criterii de similitudine, ci şi 
structura unor principii de opoziţie, asemănătoare cu cele descrise de Levi-Strauss în 
relația dintre cultură şi natură. 

- Platon s-a aflat pe o poziţie de respingere a artei teatrale, considerând că 
tragedia ar stârni în spectatori emoţii care nu ar mai putea fi controlate. Aristotel va 
respinge această viziune şi va considera benefice emoţiile provocate de spectacolul 
tragic (catharsisul). 


#7 Apud Sue Jennings, Dramatherapy and Groups, p. 13. 

+8 Euripide, Alcesta, în Alcesta. Medeea. Bachantele. Ciclopul, traducere de ....., Bucureşti, 
Editura pentru literatură, 1965, p. 25. 

% Jean-Louis Armand-Laroche, Antonin Artaud et son double (Essai d'Analyse 
psychopathologique), Université de Bordeaux, Bergerac, 1963. 

